
Janobi Haqqa behad hamdu sanolar, Rasuli akram (s.a.v.), oilasi 
va ashoblariga cheksiz salovat va salomlar bo`lsin! 

Tasavvuf — Janobi Haqni qalbdan tanish va bilish san'atidir. Nafs 
bilan olib boriladigan ayovsiz kurash hamda axloqni goʻzallashtirish 
natijasida nafsni ruhga topshirishdir. Alloh bilan doʻstlashish va uning 
elchisi bo`lmish Muhammad alayhissalomni sevish san'atidir. Uning 
fayzli siymosi va shaxsiyatidan nasibalanib, oʻz inonchini asl ruhiga 
monand yashash gʻayratidir. 

Islom olimlari, fiqh va ilmihol kitoblarini qalamga olarkan, ibodat- 
larni ado etish shaklini tushuntirganlar, ammo ibodatlarning xushu”, 
ixlos va ehson holida, ya'ni Allohni koʻrib turgandek ado etish qis- 
mini tasavvufiy asarlarga havola qilganlar. Ruku” va sajdasiz namoz 
to`kis boʻlmagani kabi, xushu” va ixlos tuygʻularidan yiroq, riyo bilan 
o`qilgan namoz ham behudadir. Janobi Haq Qur'oni karimda shunday 
marhamat qiladi: 

“Moʻminlar najot topdilar. Ular namozlarida oʻzlarini kamtar 
tutuvchidirlar.” (Moʻminun surasi, 1-2) deyilmoqda 

Demak, fiqh va tasavvuf bir butunning ikki yortisi kabi bir-birini 
to “Idiruvchi ikki muhim ilmdir. 

Tasavvufda eng koʻp e'tibor beriladigan xusus “tazkiya”, ya'ni 
“yomon axloqni tark etish”dir. Qur'oni karimda shunday marhamat 
qilinadi: 

“(Mazkurlar bilan qasamyod etamanki) haqiqatan, uni (nafsni) 
poklagan kishi najot topur”, (Shams surasi, 9-oyat). Hasad, kibr, 
riyo, xasislik va dunyo sevgisi kabi chirkin illatlardan forig“ boʻlib, 
poklikka erishish yoʻllarini oʻrgatadigan tasavvuf ta'limoti, komil in- 
son tarbiyalash uchun asrlardan beri oʻz faoliyatini davom ettirib kel- 
moqda. 


! Qur'oni Karim, ma'no tarjimalari Shayx Abdulaziz Mansur tarjimasidan olindi. 


Bu irshod faoliyati payg“ambarimizning (s.a.v.) sa'y harakatlari bi- 
lan boshlangan. U zot zulm, vahshat va botil inonchlarga asoslanib 
yashayotgan johil jamiyatni tuzatib tarbiyalab, axloq, fazilat va ma- 
daniyatda yuksak choʻqqiga koʻtarilgan saodat asri jamiyatini yuzaga 
chiqardilar. Inson ruhida bunday ulkan o`zgarishning qanday kech- 
ganini anglao“ olish uchun paygʻambarona tarbiya usulini yaqindan 
oʻqib oʻrganish kerak. 

Sahobalarni payg“ambarimizning suhbatdosh doʻstlari bo`lishdek 
ulug“ maqomga erishtirgan sabab Rasulullohning ruhoniy fayzlari- 
dan nasiba olganliklaridir. Darhaqiqat, paygʻambar alayhissalom saho- 
balarini asosan “suhbat” orqali tarbiyalaganlar. Zero, suhbat yuzma 
yuz, yonma yon oʻtirib, koʻngil koʻngilga tutashgan holda ustozdan 
shogirdga ma'naviy fayzning o`tishidir. Ana shu suhbatlar natijasida 
paygʻambarimizning axloqi bilan axloqlangan sahobalar oʻzlaridan 
keyingilarni yana irfoniy suhbatlari bilan tarbiyalaganlar, ularning 
koʻngillariga Alloh va Rasulining sevgisini jo aylaganlar. 

Shu asnoda ma'rifiy suhbatlar “(Haqiqiy) olimlar Paygʻ“ambar- 
ning vorislaridir” (Abu Dovud, Ilm, 1) hadisi sharifining hukmiga 
koʻra, keyingi nasllar orasida ham davom etib tarbiya yoʻli sifatida 
davom etib kelgan. 


Islom dunyosining turli mintaqalarida ko`plab Alloh doʻstlarining 
irshod suhbatlari bilan asrlardan beri davom etayotgan bu irfon yoʻl- 
laridan biri “oltin silsila” deyilgan “naqshbandiya” yoʻlidir. “Xoja- 
gon tariqati” deb ham atalgan bu irfon oʻchogʻi tasavvuf ta'limoti 
bilan madrasa ilmini bir-biriga yaqinlashtirgan, islomiy ilmlarning 
o`ʻzlashtirilishiga chuqur ahamiyat bergan, ana shu yoʻl bilan bid'at va 
xurofotlardan himoyalangan. Bundan tashqari siyosiy va ijtimoiy ha- 
yotning rivojida ham katta hissa qoʻshgan. Bu ta'limot vakillari Vatan 
himoyasi uchun eng oldi saflarda jang qilishgan, ilm ma'rifat jabhasi- 
da, jamiyatdagi xayru saxovat ishlarida peshqadam boʻlishgan. 

Xojagon naqshbandiya tariqati ulug`“larining hikmatli soʻzlarini va 
manoqiblarini oʻqib oʻrganish va eshitish, u zotlarning xalq tomonidan 
oʻrnak olinishga sabab boʻladi. Bu esa ayni paytda muhim ahamiyat 
kasb etadi. Chunki nabaviy irshod va xatti-harakat mukammaligining 
zamonlar osha choʻqqilari boʻlgan Alloh doʻstlarini yaqindan tanigan- 
lar seva boshlaydi va ularga oʻxshashga intiladi. Shu asnoda goʻzal 
axloq egasiga aylanadi. 

Shuningdek, “Solih insonlar eslangan joyga ilohiy rahmat yog`iladi” 
soʻzining taqozosiga koʻra “oltin silsila” deyilgan bu ma'naviyat zanjiri- 
ning halqalarini tanish va yosh avlodga tanitish muhim xizmatdir. 


vii 

Shuni ham unutmaslik kerakki, Haq doʻstlarining hayot dasturlari 
biz uchun yulduzlarning o`lchovlari darajasidadir. Ular erishgan nar- 
salarga toʻla ma'noda amal qilish har kimning ham qoʻlidan keladi- 
gan ish emas. Ammo “Bir narsaning tamomi qo`lga kiritilmasa ham, 
qo`lga kiritilgan qismi tark etilmaydi” fikridan kelib chiqib, “ularning 
holatlariga qanchalik yaqinlashsak, shunchalik foydadir” deya hara- 
katdan toʻxtamasligimiz kerak. Ularning hayot hikoyalari, pand nasi- 
hatlarini oʻqir ekanmiz, faqatgina taqdirlash va hayratlanish bilan ki- 
foyalanmasdan, bir qadam olgʻa tashlab, oʻz holimizni ularning nuqtai 
nazari bilan kuzatib, baholashimiz lozim. Oʻzimizdagi kamchilik va 
nuqsonlarni tuzatishga, xatolarimizni toʻgʻrilashga harakat qilmog£i- 
miz kerak. Mushtarak jihatlarimizni komil insonlarning yuksak ax- 
loqiy saviyasiga chiqarish uchun gʻayrat ko`rsatishimiz zarur. 

O`tmishda “oltin silsila”ga mansub Allohning doʻstlariga bag£ʻish- 
lab koʻplab asarlar qalamga olingan. Qo`ʻlingizdagi kitob ham shu so- 
hada yozilgan boʻlib, boshqa asarlardan farqi, bu buyuk zotlar dafn 
etilgan maqbaralarning fotolari bilan bezatilgan va yanada jonliroq, 
rang-barang holga keltirilgan. Bu asar ham asosan Oʻrta Osiyo va Hin- 
distonda yashab oʻtgan muborak zotlar bilan koʻngil birligiga va duo- 
larga sabab boʻladi. 

Bu kitob uchun muborak maqbaralarni maxsus tasvirga olgan fo- 
tograf Orxan Durgut hamda kitobning matnini tayyorlagan ilohiyot 
fanlari doktori, professor Najdat To“sunga alohida minnatdorchilik bil- 
diramiz. Janobi Haq solih bandalaridan oʻrnak olishni, solihlar bilan 
birga yashab, ular bilan birga qayta tirilishni barchamizga nasib etsin. 
Omin!.. 


Usmon Nuri TO`'PBOSH 
Uskudar, 2017 

Oltin silsila... 


(tariqat faoliyati yurgizish uchun diplom) berib tasavvufiy 
harakatni davom ettirib kelgan shayxlar halqasiga “silsila” 
deyilgan. Bu silsila hazrati payg“'ambarimizdan boshlangan boʻlib, ta- 
savvufiy manbalarga koʻra, Rasululloh (s.a.v.) choryori guzin bo`lgan 
toʻrt yaqin sahobalariga zikr qilishni oʻrgatgan, ular orqali esa toʻrt ta- 
riqat yuzaga kelgan. Bulardan asosan, hazrati Abu Bakr Siddiqdan da- 
vom etgan siddiqiyya va hazrati Ali orqali davom etgan alaviyya silsila- 
lari keyinchalik butun dunyo bo`ylab keng tarqalgan. 


A srlar davomida navbatma navbat bir birlariga “irshod ijozati” 


Silsilalar dastlab ogʻzaki tarzda naql etilgan, keyinchalik ilk tariqat- 
lar yuzaga kelgan hijriy VI asrdan e'tiboran esa yozma adabiyotda aks 
eta boshlaganligi ehtimoldan yiroq emas. Dastlabki davrlarda yozilgan 
asarlarda hazrati Aliga yoki hazrati Abu Bakrga tutashgan biror silsila 
haqida ma'lumot yoʻq. Tasavvuf tarixida ma'lum bo`lgan ilk tariqat sil- 
silasi, Ja'far Xuldiydan (vafoti hijriy 348/milodiy 959) hazrati paygʻam- 
barga bogʻlangan silsiladir. 


Xojagon va uning davomi bo`lgan naqshbandiya tariqatida hazrati 
Ali va hazrati Abu Bakr Siddiqqa tayangan ikki farqli silsila mavjud. 
Hazrati Aliga borib taqaluvchi silsilada paygʻambar a.s.ning naslidan 
ba'zi ahli bayt imomlarining ismlari oʻtganligi uchun hurmat ifodasi 
sifatida “silsilat uz-zahab” (oltin silsila) deb kelingan. Shunga qaramay 
xojagon naqshbandiyada umuman olganda hazrati Abu Bakr Siddiqqa 
bogʻlangan va manbalarda bakriyya, siddiqiyya deyilgan silsila maqbul 
koʻrilgan. 

Xojagonni saodat asriga bog`lab turuvchi silsila haqida ilk bora Xoja 
Abduxoliq G`“ijduvoniyga nisbat etilgan “Maqomoti Yusufi Hamadoniy” 
asarida ma'lumot keltirilgan. Unda Xoja Yusuf Hamadoniydan shunday 
soʻzlar naql qilinadi: “Bu zikr talqini dastlab hazrati Abu Bakrning 
(vafoti hijriy 13 / milodiy 634) qalbiga joylashtirilgan. Undan Salmo- 
ni Forsiyga (vafoti hijriy 36 / milodiy 656) yetib borgan, undan Ja'fari 
Sodiqqa (vafoti hijriy 148 / milodiy 765), undan Boyazid Bistomiyga 
(vafoti hijriy 234 / milodiy 848), undan Abul Hasan Xaraqoniyga (vafoti 
hijriy 425 / milodiy 1033), undan buyuk shayx Abu Ali Farmadiyga (va- 
foti hijriy 477 / milodiy 1084) va undan menga yetib kelgan”. 

Bu silsiladagi ba'zi shaxslarning yashagan sanalari turlicha boʻ`lga- 
ni bois ular bir-birlari bilan koʻrisholmaganini nazarda tutsak, demak 
uvaysiy (ruhoniy) yoʻl bilan ta'lim olganliklarini e'tirof etish mumkin. 

Rivoyatga koʻra, hazrati payg'ambar a.s. ba'zi sahobalariga oʻziga 
xos ayrim ma'lumotlarni va zikrlarni oʻrgatganlar. Tasavvufiy manba- 
larda siddiqiy va alaviy silsilalarning boshlangʻichi ham ana shunday 
rivoyatlarga bogʻlangan. Bunday rivoyatlardan biri payg'ambarimiz 
a.s.ning hazrati Aliga kalimai tavhidni uch marta ayttirganligiga doir 
rivoyat boʻlsa, ikkinchisi payg'ambar a.s.ga nisbat etilgan: “Alloh me- 
ning koʻnglimga nimani ilhom qilgan boʻlsa, men ham uni Abu Bakr 
Siddiqning ko`ngliga jo ayladim” soʻzidir. 

Islomiy ilmlarda layoqatni koʻrsatish va yolg“onu soxtakorliklarning 
oldini olish uchun diplom vazifasini bajaruvchi ijozatnomalar berilga- 
nidek, tariqatlarda ham soxta shayxlar chiqishini bartaraf etish maq- 
sadida ijozatnoma yozish usuli qoʻllanilgan. Bunday ijozatnomalarda 
uni taqdim qilgan ustoz zotning shayxlari mansub boʻlgan silsilani yo- 
zish an'ana boʻlgan. Bu bilan shayxning asl bir tasavvufiy an'ananing 
davomchisi ekani namoyon boʻlgan. Hadis va boshqa islomiy ilmlarda 
hazrati paygʻambarimiz a.s.ga borib tutashuvchi yozma silsila va ijozat- 
nomalarning mavjudligi, tasavvuf arboblari uchun ham namuna boʻl- 
gan boʻlishi ehtimoldan xoli emas. 

Prof. Dr. Najdat Toʻsun 


Maqom maqbara 


slom tarixida yashab oʻtgan bir qancha taniqli shaxslarning turli shaharlar- 
1: bir nechtadan qabrlari mavjud. Bu qabrlardan haqiqiysiga “mozor” yoki 
“maqbara” deyiladi, qolganlariga esa “maqom qabr”, “ziyoratgoh” deyiladi. 
Maqom qabrlarning paydo boʻlishi bilan bogʻliq ikkita ehtimolni tila olish mumkin. 
Birinchisi, bir mashhur zot tashrif buyurgan, yashagan va ibodat qilgan joylar (ma- 
salan, chillada oʻtirgan xonasi) keyinchalik boshqalar tomonidan “u zotning mako- 
ni” sifatida alohida hurmat ko`rsatilib, zamonlar oʻtgach ziyoratgoh yoki maqbaraga 
aylantirilgan va u zotning maqomi boʻlib qolgan boʻlishi mumkin. Ikkinchi ehtimol, 
tarixda yashagan mashhur bir zot bilan ismi oʻxshash yoki adash boʻlgan boshqa 
bir kishi vafot etib ko`milgan, zamonlar oʻtgach u kishi unutilgan boʻlsa-da, ismi 
xotiralarda qolgan va tarixda mashhur boʻlgan zot bilan chalkashtirilib, uning mo- 
zori sifatida ziyoratgohga aylangan boʻlishi mumkin. Uvays al-Qaraniy, Boyazid 
Bistomiy, Abul Hasan Xaraqoniy va Yunus Emro kabi mashhur aziz zotlarning bir 
qancha shaharlarda mozorlarining mavjudligi ham shu sababga bogʻliqdir. 


Bismillah vas-salatu vassalamu a'la rasulillah 
Allohummag ʻfirli zunubi vaf tah li abvaba rahmatik 


(Allohim, gunohlarimni kechir, menga rahmat eshik- 
laringni och) 


» HAZRAT MUHAMMAD MUSTAFO (s.a.v.) 

Paygʻambarimiz (s.a.v.) milodiy 
571 yil Makkada tavallud topdilar. y 
“Mavludi sharif” asarining muallifi aaa 
marhum Sulaymon Chalabiy: ; 


Tug'ildi ul soatda ul sultoni din, 
Nurga g'arq bo`ldi samo vu zamin, — 


misralari bilan hazrati paygʻambar alayhissalomning dunyoga nur 
va huzur manbasi oʻlaroq tashrif etganini ifodalaydi. Qirq yoshga kir- 
ganida u zotga Janobi Haq tarafidan paygʻambarlik vazifasi berildi. 
Shundan keyin u zot Makka va atrofidagi butparast qavmlarni Islomga 
da'vat qilib, ularni yolgʻiz Allohga iymon keltirishga undadi. Ba'zilar 
uning da'vatini qabul qildilar, ba'zilari esa rad etdilar. Ana shunday yo- 
vuz kishilarning bosimlari tufayli 622 yil Makkani tark etib, Madinaga 
hijrat qilishga majbur boʻldilar. Shundan keyin paygʻambarimiz (s.a.v.) 
Madinada Islomni bemalol yoya boshladilar. Nihoyat Makkai mukarra- 
ma, undan keyin esa butun Hijoz mintaqasida Islomiyat keng tarqaldi. 
Hijriy 10, melodiy 632 sanada Alloh rasuli Madmada vafot etganlarida 
Masjidi Nabaviy masjidi yonidagi uylarida dafn qilindi. Davrlar oʻtib 
masjid kengaytirilishi oqibatida “Ravzai mutahhara” nomi berilgan 
qabri sharifi masjid ichida qoldi. 

Paygʻambarimiz (s.a.v.) ummatlari uchun har tomonlama oʻr- 
nak zot edilar. Axloq va zohidlikda tengi yo`q bir inson edi. Vaq- 
ti kelib poyafzalini oʻzi ta'mirlar, yirtilgan kiyimigacha oʻzi ti- 
kardi. Hayvonining sutini sogʻar, uy ishlarida ayollariga yordam 
qilar edilar. Bemorlarni ziyorat qilar, janozalarga qatnashar edi. 
Mo`minlarning qabrlariga borar va ularga salom berib haqlariga 
duolar qilardi. 

Paygʻambarimiz (s.a.v.)ning xonalari kichkina va oʻta kamtarona 
edi. Xonada deyarli hech qanaqa ortiqcha narsa yoʻq edi. Bir namat 
ustida yotardilar. Ummu Salama onamizning joriyasining oʻgʻli boʻlga- 
ni uchun bolaligini Alloh rasulining xonai saodatida kechirgan Hasan 
Basriy hazratlari, bolaligida paygʻambarimiz (s.a.v) xonasining shipiga 
qoʻlini tekkiza olganini eslaydi. 

Tobeinlarning buyuk imomlaridan Said ibn Musayyab shunday de- 
gan: 
“Xudodan bu xonalarning buzilmasdan shunday qolishini tilagan 
bo`lardim! Shunda yangi avlod va bu yerga ziyoratga kelganlar, Alloh 
rasulining qanday yashaganligini, qanoatkor bo`lganligini o'z ko'zi 
bilan ko'rar, mol dunyo yig`ishga va u bilan maqtanishga mukkasidan 
ketmagan bo'lardi.” 


Zumar surasi, 72- oyat. 

Paygʻambarimiz (s.a.v.)ning ishlatgan narsalari, kiygan kiyimlari 
ham o`ziga yetadigan darajada edi. Zero, u kishi ehtiyojidan ortiqcha 
narsani hech qachon yonida saqlamas, darrov hadya qilib yuborar edi. 

Oysha onamiz (r.a.)ning aytishlaricha, payg`ambarimiz (s.a.v.) vafot 
etganlarida u kishidan faqatgina eski tuski ikkita yamoqli kiyim qol- 
gan qolgan ekan xolos (Muslim, Libos, 35). Shu bois ul zotning (s.a.v.) 
oilasi ham kamtarona hayot yashagan ekan. Sahobadan Savban (r.a.) 
shunday naql qiladi: 

“Allohning Rasuli safarga chiqqanida, eng oxirida qizi Fotima bi- 
lan xayrlashardi. Safardan qaytgach ham birinchi boʻlib Fotima onamiz 
bilan koʻrishar edilar. Paygʻambarimiz (s.a.v.) ana shunday safarlar- 
dan biridan qaytganlarida, Fotima onamiz eshigiga chiroyli parda osib 
qoʻygan, farzandlari Hasan bilan Husaynga kumush bilakuzuk taqqan 
edi. Shu bois paygʻambarimiz (s.a.v.) qizlarining uyiga kelgan boʻlsa- 
lar ham lekin kirmadilar. Shunda Fotima onamiz Rasulullohning uyga 
kirmaganlari sababini darrov fahmladi va pardani olib tashlab, bola- 
larining qoʻllaridagi bilakuzuklarni yechdi. Hazrati Hasan va Husayn 
esa yigʻlab, Rasulullohga yopishdilar. Ul zot ularning bilakuzuklarini 
menga berib: 

“Ey, Savban! Bular mening ahli oilamdir. Janobi Haq ularga ato 
etgan noz ne'matlarni ular dunyoda yeb tugatishlarini istamayman. Bu 
bilakuzuklarni falon oilaga olib bor. Qizim Fotimaga suyakdan yasal- 
gan zebi gardon, nevaralarimga ham suyakdan yasalgan ikkita bilak- 
uzuk sotib ol!” dedilar. (Abu Dovud, Tarajjul, 21). 

Abdulloh ibn Mas'ud (r.a.) shunday deydi: 

Rasululloh (s.a.v.) bir namat ustida uxlagan edilar. Ul zot uygʻon- 
ganlarida muborak badanlarining yon tomonida namat izi qolgan edi. 

Biz: “Yo Rasululloh! Siz uchun bir to'shak olib kelaylik?” degani- 
mizda u zoti sharif shunday javob berdilar: “Mening bu dunyoga e ti- 
borim yo'q. Men bu dunyoda bir daraxtning soyasida dam olgach yana 
uloviga minib u yerni tark etuvchi bir yo`'lovchiman xolos” (Termiziy, 
Zuhd, 44). 

Paygʻambarimiz (s.a.v.) namozlarini ohista va xushu” bilan, qoida- 
siga koʻra ado etar edilar. Shunchalik berilib oʻqir edilarki, namoz 
paytida koʻz yoshlarini tuta olmas, bag`rlaridan qaynagan qozonning 

ovozidek sas kelardi. Hatto bir saho- 
baga: “Namozga boshlaganingda 
bu dunyo bilan vidolashgandek na- 
moz o'qi!” deya tavsiya qilgan edi- 
lar. (Ibn Moja, Zuhd, 15). 

Paygʻambarimiz (s.a.v.) Alloh 
taoloni juda koʻp zikr qilar va saho- 
balariga ham zikr qilishni tavsiya 
qilar edilar. Kunlardan bir kun zikr 
halqalarining fazilatlarini bayon qi- 
lib, “Jannat bog`lariga kirganingiz- 
da u yerdan tom ma'noda foydala- 
ninglar” dedilar. 

Sahobai kiromlar: “Yo, rasulalloh! Jannat bog'lari deb nimani na- 
zarda tutayapsiz?” deb soʻraganlarida: 

“Zikr xalqalarini” deb javob berdilar. (Termiziy, Da'vat, 82). 

Sahobadan Shaddod ibn Avs (r.a.) shunday deydi: “Alloh rasulining 
yonida boʻlgan bir paytimizda bizga: “Orangizda begona bir kishi bor- 
mi?” deb soʻradilar. Begona deb ahli kitoblarni nazarda tutgan edilar. 
Biz esa: “Oramizda undaylar yoʻq, yo rasulalloh!” deb javob berdik. 
Shunda Allohning rasuli eshiklarni yoptirib: “Qo`lingizni ko`taring va 
“la ilaha illalloh deng!”, dedilar. Biz qoʻlimizni koʻtarib, bir muddat 
shunday zikr ettik. Keyin Alloh rasuli (s.a.v.) qoʻllarini tushirib, shun- 
day duo qildilar: “Senga hamdu sanolar boʻlsin Allohim! Meni bu jum- 
la bilan bu dunyoga joʻnatding. Uni takrorlashni va unga amal qilishni 
menga buyurding. Buning evaziga menga jannatni va'da qilding. Sen 
va'dangdan hech qachon tonmaysan!”. 

Keyin esa Alloh rasuli (s.a.v.) sahobai kiromga “Sizga xushxabarim 
bor! Alloh taolo sizlarni kechirdi” dedilar. (Ahmad. Musnad, VI, 124). 

Payg`ambarimiz (s.a.v.) doim yetim va faqirlarning hol ahvolidan 
xabar olib turar edilar. Bu borada hatto shunday buyurganlar: “Bir kishi 
musulmonlar orasidagi bir yetimni yedirib ichirish uchun uyiga olib 
ketsa, u odam agar kechirilmaydigan biror gunoh qilmagan boʻlsa, Al- 
loh taolo uni albatta jannati bilan siylaydi” (Termiziy, Birr, 14). 

“Biror kishi faqatgina Alloh rizosi uchun bir yetimning boshini si- 
lasa, qoʻli tekkan har bir soch tolasi kabi savob yoziladi...” (Ahmad, V, 
250). 

Payg`ambarimiz (s.a.v.) nafaqat insonlarga hatto hayvonlarga ham 
nihoyatda shafqatli va marhamatli edilar. Abdulloh ibn Mas'ud (r.a.) 
shunday deydi: “Bir safarda paygʻambarimiz (s.a.v.) bilan birga edik. 
Ul zot bir ehtiyoj yuzasidan bizdan biroz uzoqlashdilar. Shu payt bir 
qushni koʻrdik, yonida ikkita palaponi bor edi. Biz palaponlarni qoʻli- 


mizga oldik, qush esa jon havli bilan chirpindi. Rasuli akram (s.a.v.) 
kelib bu holatni koʻrib shunday dedilar: “Kim bu bechoraning bolasini 
olib qoʻyib unga aziyat berdi? Darrov qushning bolasini oʻziga qayta- 
ring!” (Abu Dovud, Jihod 112, Adab 163-164). 

Hazrati paygʻambarimiz (s.a.v.) shunday buyurdilar: “Bir vaqtda bir 
odam yoʻlda ketar ekan qattiq chanqadi. Bir quduqqa duch keldi, ichiga 
tushib, suv ichib chiqdi. Birdan koʻrdiki, nariroqda bir it tili osilgan, 
tez-tez nafas olar va nam tuproqni yalab yutunardi. U kishi oʻz-oʻziga 
“Bu it ham xuddi menga oʻxshab qattiq chanqabdi!” dedi va itga rahmi 
kelib darrov quduqqa tushdi, poyafzalini suvga toʻldirib tishida tishlab 
chiqib, itga suv berdi. Bu kishining mazkur harakati Alloh taologa maq- 
bul keldi va uning barcha gunohlarini kechirdi”. 

Shunda sahobalar: “Ey, Allohning rasuli, biz uchun hayvonlar tufay- 
li savob yoziladimi?” deb soʻradilar. 

Rasuli akram: “Har jonli bois savob bor” deb javob berdilar. (Buxo- 
riy, Shurb, 9; Muslim, Salom, 153). 

Bir payt paygʻambarimiz (s.a.v.) Makkaga borish uchun ehrom ki- 
yib Madinadan yoʻlga chiqqan edilar. Usoya degan joyga keldilar. Bu 
yer Ruvaysa va Arj orasidagi bir maskan edi. Bu yerda soyada qiysha- 
yib uxlab yotgan jaylonga koʻzlari tushdi. Olamning sarvari, sahoba- 
laridan biriga: “Hamma bu yerdan oʻtgunga qadar jaylonning yonida 
turib, uni hech kim bezovta qilmasin, sen qarab tur”, deb tayinladilar 
(Muvatta, Haj, 79, Nasoiy, Haj, 78). 

Koʻpchilik sahoba, tobein va keyingi davrlarda yashagan zohidlar, 
so`fiylar va boshqa Allohning doʻstlari paygʻambarimiz (s.a.v.)ning ax- 
loq, zuhd, taqvo, zikr va tafakkur holini oʻzlarining koʻngil dunyolarida 
davom ettirishga harakat qilganlar. Shu asnoda ul zotning oʻrnak hayo- 
tini oʻzlariga rahbar qilib olganlar. Shu bois tasavvuf yoʻlidagi barcha 
ma'naviy silsilalar hazrati paygʻambar (s.a.v.)dan boshlangan. 


I. ABU BAKR SIDDIQ (R.A)) 


Hazrat Abu Bakr Siddiq, melodiy 573 yilda tugʻilib, hijratdan 13 
yil songra Madinada 634 yilda vafot etganlar. Qabri sharifi Masji- 
di Nabaviyda, paygʻambar (s.a.v.)ning yonidadir. Erkaklar ichida bi- 
rinchi boʻlib paygʻambar (s.a.v.)ga iymon keltirgan kishidir. Shu bois 
“Siddiq”, ya'ni paygʻambar (s.a.v.)ning Allohning elchisi ekanligini 
tasdiqlagan degan ism bilan xotirlanadi. Payg`ambar (s.a.v.)ning Mak- 
kadan Madinaga hijratida hazrati Abu Bakr Siddiq Ul zotga yoʻldosh 
boʻlgan edi. Bu hamrohlikda Savr gʻorida bir muddat birga boʻlga- 
ni uchun “Yori gʻori nabiy”, ya'ni “hazrat payg`ambarning gʻordagi 
hamrohi” deb ham eslanadi. 


Hazrat Abu Bakr Siddiq, paygʻambar sevgisiga g`arq boʻlgan bir in- 
son edi. Kunlardan bir kuni Ka'bada olomonni Allohga va uning Rasuliga 
iymon etishga chaqirar edi. Bunga g“azablangan mushriklar hazrati Abu 
Bakr va yonidagi moʻminlarga hujum qilib, ayovsiz doʻpposlay ketdilar. 
Fosiq Utba hazrati Abu Bakr Siddiqning ustiga chiqib tepkiladi, oyoq os- 
tiga olib temir etigi bilan ezdi. Hazrati Abu Bakr Siddiqning har tarafidan 
qon oqardi. U mansub boʻlgan Teymoʻg£ʻillari qabilasi hazrati Abu Bakr 
Siddiqni mushriklarning qoʻlidan zoʻrgʻa qutqarib, hushsiz holida uyiga 
olib keldilar. Uning oʻlib qolishidan qoʻrqishar edi. Hazrati Abu Bakr Sid- 
diq shom paytidagina hushiga keldi va: “Rasululloh yaxshimilar?” deb 
soʻradi. Onasi Ummul Xayr tinmasdan: “Holdan toygansan, biron narsa 

yeb olsang-chi!” deb yalinardi. Hazrati Abu Bakr Siddiq (r.a.) esa onasi- 
ning soʻzlarini eshitmayotgandek yana: “Rasululloh qandaylar, yaxshimi- 
lar?” der edi. Yarim kechasi ming bir azob bilan yashirincha Arqomning 
uyiga borib Rasuli akramni koʻrgunga qadar hech nima og`ziga olma- 
di. Ul zotni koʻrgach darhol u zotning tizzalarini boshini qoʻyib: “Otam, 
onam sizga fido boʻlsin yo Rasulalloh! Mening ahvolim juda yaxshi. U 
iflos menga biroz zarar berdi, xolos” dedi. 

Musulmonlar Makkadan Madinaga hijrat qilishni boshlashganda haz- 
rati Abu Bakr Siddiq ham paygʻambarimiz (s.a.v.)dan hijrat qilish rux- 
sat soʻradi. Paygʻambarimiz (s.a.v.) unga shoshmasligini, Alloh unga bir 
hamroh berajagini aytgach, hazrati payg`ambar (s.a.v.) bilan hijrat qilish 
saodatiga musharraf boʻlishini anglab, tayyorgarlik koʻra boshladi. Bu 
gapdan toʻrt oy oʻtgach, Qurayshiylar qabilasi rasuli akramni oʻldirishga 
qaror berishadi. Buni eshitgan hazrat paygʻambar hazrati Abu Bakr Sid- 
diq (r.a.)ning uyiga kelib, Madinaga hijrat qilishlarini aytdi. Oʻsha kec- 
hasi mushriklar paygʻambarimiz (s.a.v.)ning uyini oʻrab olib, u zotning 
yotogʻiga hazrati Alini yotqizib, hazrati Abu Bakr bilan birga Makkadan 
chiqib, Savr g“origa qarab yoʻl oldilar. Rasuli akram ularni ta'qib qilgan 
mushriklarning gʻ“orning ogʻziga qadar kelganida qoʻrqib, hazrati Abu 
Bakrga mushriklarning ularga zarar berolmasliklarini aytib, tasalli berdi- 
lar. (Muslim, Fazoyilus-sahoba, 1). 


Keyinchalik nozil bo`lgan va Abu Bakrning bu mahzuniyatini ifoda 
etilgan oyati karimada rasuli akram unga: “Qaygʻurma, Alloh biz bi- 
landir” (Tavba, 9/40) deya tasalli bergani bayon qilingan. Hazrati Abu 
Bakr bu oʻziga xos sabab tufayli turk va fors adabiyotida “yori g`or” (g'or 
doʻsti, jon doʻsti) ifodasi bilan zikr etiladi. 

Hazrat Abu Bakr islom lashkarini jihozlash uchun katta mablagʻlar aj- 
ratgan. Tabuk g“azosidan oldin butun boyligini janobi rasulullohga kelti- 
rib, Alloh yoʻlida tengsiz miqyosda xayru ehson koʻrsatgan edi. Paygʻam- 
barimiz (s.a.v.)ning: 

“Oilanga nima qoldirding, ey Abu Bakr? — degan savoliga: 

“Ularga Alloh va rasulini qoldirdim” deb javob Organ edi. (Abu Do- 
vud, Zakot, 40; Termiziy, Manoqib, 16). 

Bir kuni Allohning rasuli (s.a.v.) yonidagi sahobalariga: 

— Orangizda kim bugun roʻza tutgan?” 

“€ — Janoza namoziga kim ishtirok etdi?” 

— Bugun kim bir kambagʻalni qornini to“ygʻazdi?” 

— Bugun biron kasalni koʻrishga bordingizmi?” deb soʻradilar. Bu- 
larning hammasiga hazrati Abu Bakr ijobiy javob berdi. Shunda Alloh- 
ning rasuli shunday dedilar: 

— Kimda kim bu solih amallarni doim bajarib yursa, u mutlaqo jan- 
natga kiradi.” (Muslim, Fazoyilus sahoba, 12) 

Hazrat Abu Bakr, u kishini bir odam maqtaganida shunday duo qildi: 
“Allohim, sen meni mendan ham yaxshiroq bilasan. Men ham oʻzimni 
ulardan koʻra yaxshiroq bilaman. Allohim, meni ular oʻylaganidan koʻra 
ham yaxshiroq qil! Ularning bilmagan xatolarimni magʻfirat qil, aytgan 
gaplari uchun meni soʻroqqa tutma!” 

Hazrat Abu Bakr koʻrgan tushlarini Payg'ambarimiz (s.a.v.)ga aytar, 
ba'zan Paygʻambarimiz (s.a.v.)ning yoki boshqa sahobalarning tushlarini 
Ul zotning oldida ta'bir qilar, voqea, hodisalar va qarorlar ustidan xulo- 
salar chiqarar edi. (Buxoriy, Ayman van nuzur, 9, Ta'bir, 28, 29, 30, 47). 

Hijratning 11 yili Safar oyining oxirgi haftasida (milodiy 632 yil may 
oyi) xastalangan hazrat paygʻambarimiz (s.a.v.) sahobalarga qilgan nutqi- 
da “Alloh taolo bir bandasiga yo dunyoni yo Oʻzini (Allohni) tanlash- 
ni ixtiyoriga beradi. U banda esa Allohni tanlaydi...” deyayotganida bu 
bandaning Rasuli Akram ekanligini anglagan hazrati Abu Bakr yig`lay 
boshladi. Paygʻambarimiz (s.a.v.) uning tinchlanishini talab qildi va Abu 
Bakrning eshigidan boshqa masjidning hovlisiga ochilgan barcha eshik- 
larni yoptirdilar. Buning sababini ochiqlar ekan, islomga Abu Bakrdan 
ham ko`proq foydasi teggan bir kishi tanimaganligini, insonlar orasidan 
o`ziga bir doʻst tanlaydigan boʻlsa, uni tanlashini ta'kidlaydilar. Ul zot na- 
mozga jamoatga chiqolmaydigan darajada bemor boʻlganlarida Abu Bakr 
imomlikka oʻtib berishini aytgan edilar. 


Paygʻambarimiz (s.a.v.)ning vafotlarida hamma shoshib, oʻzini yo“qo- 
tib qoʻygan edi. Hazrat Umar qilichini qinidan sugʻurib: “Kim Muham- 
mad oʻldi desa, kallasini olaman!” deyishgacha borgan edi. Ammo hazrat 
Abu Bakr (r.a.) sukunat va sahv holida gʻolib boʻlgani uchun oldin Al- 
loh rasulining yuzidagi yopinchiqni koʻtarib qaradi, keyin: “Oʻlimingiz 
ham hayotingiz kabi goʻzal. Siz ikki marta olmaysiz, muqaddar boʻlgan 
oʻlimni totdingiz” dedi va tashqariga chiqib xaloyiqqa shunday dedi: “Ey, 
insonlar! Muhammadga sigʻinganlar bilsinki, Muhammad oʻldi. Allohga 
sig“inganlar esa Allohning tirik va hech qachon o`ʻlmasligini biladilar”. 
Keyin shu oyatni oʻqidi: “Muhammad paygʻambardir, xolos. Undan oldin 
ham paygʻambarlar oʻtgan. Mabodo, u oʻlsa yoki oʻldirilsa, ortingizga 
(kufrga) qaytib ketasizmi?! Ortiga qaytgani bilan hech kim Allohga sira 
zarar yetkaza olmas. Alloh shukr qiluvchilarni, albatta, mukofotlagay” 
(Oli Imron. 3/144). 

Paygʻambarimiz (s.a.v.)ning vafotidan keyin musulmonlar davlat 
rahbari (xalifa) qilib hazrat Abu Bakrni sayladilar. U zot oʻzining mash- 
hur xutbasida bundan keyin qanday siyosat yurgizishi toʻgʻrisida xalqqa 
ma'lumot beradi. U oʻz xutbasida musulmonlarning eng yaxshisi boʻl- 
masa ham ularga boshliq boʻlib saylanganini, agar toʻgʻri harakat qilsa 
unga yordam qilishlarini, bordiyu yanglish ishlar qilsa to`g`rilab tuzatib 
qo`ʻyishlarini, Allohga va rasuliga itoat qilgan taqdirda musulmonlarning 
unga itoat qilishlarini talab qildi. 

Hazrat Umar tahajjud namozlarida Qur'onni ovoz chiqarib (jahriy) 
oʻqir, hazrat Abu Bakr esa past ovoz bilan (xafiy) oʻqishni ma'qul koʻrar 
edi. Hazrat Abu Bakrdan nega bunday oʻqishi sababini soʻrashganida: 
“Munojot qilayotgan Zotni eshitaman. Shundan bilamanki U menga uzoq 
emasdir. Demak, U past ovoz bilan ham baland ovoz bilan ham oʻqilgan 
duolarni birdek eshitguvchi Zotdir” deb javob bergan edi. 

Paygʻambarimiz (s.a.v.) sahobalari va ayollariga ba'zida nafl iboda- 
ti, duo va zikrlarni ham tavsiya etar edilar. Tasavvuf madaniyatida qabul 
qilinganiga koʻra, Rasululloh ovoz chiqarib (jahriy) zikr qilishni hazrat 
Aliga, ovoz chiqarmay (xafiy) zikr qilishni esa hazrat Abu Bakrga o`rgat- 
ganlar. Shu sababli tasavvufiy silsilalar paygʻambarimiz (s.a.v.)dan keyin 
bir tomondan hazrat Ali, ikkinchi tomondan esa hazrati Abu Bakr orqali 
davom etgan. Abu Bakr (r.a.) orqali davom etgan tasavvuf yoʻliga Bak- 
riya yoki Siddiqiyya deyilgan. Hazrat Abu Bakrdan keyin bu ma'naviy 
zanjir Salmoni Forsiy orqali davom etgan. 

Salmoni Forsiy masjidi, Qubba va minorasi. Masjidi Aqso. 
Qubbatus Sahro rasmlari 


Kelib chiqishi Eronning Isfahon shahridan edi. Oilasi otashpa- 
rast boʻlib, Salmon yoshligida uning atrofida yashayotgan nasro- 
niylarni koʻrib, ularning dinini qabul qilgan edi. Keyin Shom va 
boshqa shaharlarni kezdi. Oxir zamon paygʻambarining yaqinda 
Arabistonda chiqishini eshitgach, Madinaga keladi. Bir muddat u 
yerda bir yahudiy odamning quli boʻlib ishlaydi. Paygʻambarimiz 
(s.a.v.)ning Makkadan Madinaga hijrat qilganini eshitgan Salmon, 
"kutilgan paygʻambarning shu kishi ekanini anglaydi. Ammo bunga 
ishonch hosil qilish uchun yana ikkita belgiga guvoh boʻlishi kerak 
edi. Birinchisi, paygʻambar zakot va sadaqa qabul qilmaydi, ikkin- 
chisi esa kuragida qush tuxumidek nabiylik xoli boʻlishi kerak. Shu- 
larni aniqlash maqsadida Salmon paygʻambar a.s.ga sadaqa sifatida 
pul beradi. Lekin paygʻambarimiz (s.a.v.) bu pulni o`ziga olmasdan, 
sahobalarga tarqatadilar. Birinchi shart ro“yobga chiqqach Salmon, 
bu safar paygʻambarimiz (s.a.v.)ning badanidagi xolni koʻrishga 

ishtiyoqmand edi. Jannatul Baqi qabristonida ekanlarida Salmon- 
ning niyatini anglagan Alloh rasuli badanidagi xolni ko`rsatadilar. 
Buni koʻrgan Salmonning hech qanday shubhasi qolmagach islomni 
qabul qilib sahobalardan biriga aylandi. 

Salmoni Forsiy (r.a.) doim rasululloh (s.a.v.)ning sochlarini olgani 
uchun sartaroshlarning piri sifatida qabul qilingan boʻlib, unga “Salmo- 
ni Pok” deb nom berilgan edi. 

Salmon kech tushishi bilan namoz oʻqishga boshlardi. Namozdan 
charchasa Allohni zikr qilar edi. Bundan ham charchasa Allohning 
borligi va birligini tafakkur qilar edi. Biroz vaqt oʻtgach oʻziga oʻzi: 
“Shuncha dam olding, qani endi namozga tur!” der edi. Yana bir mud- 
dat kechgach: “Shuncha dam olding, qani endi Allohni zikr qil!” der 
edi. Kechaning asosiy qismi shunday kechardi. 

Salmon (r.a.) paygʻambarimiz (s.a.v.)ning vafotlaridan keyin Ma- 
dinai Munavvarada Abu Bakr Siddiqning suhbatlarini hech tark etma- 
di. Abu Bakr Siddiq bilan juda yaqin munosabatlari bor edi. Undan 
fayz olar edi. Ayni paytda yetuk talabalar yetishtirar edi. Tobeinlarning 
ulugʻlaridan va Abu Bakr Siddiqning nabiralaridan Qosim ibn Muham- 
mad hazratlari ham u kishining shogirdi edi. 

Hazrat Umar xalifaligi davrida Salmoni Forsiy (r.a.)ga ham hazrati 
Hasan va Husaynga berilgan miqdorda mablagʻ belgilagan edi. Ya'ni, 
u kishi ham ahli baytdan deb hisoblanar edi. Faqat zohid tabiat boʻlgan 
Salmon Forsiy (r.a.) bu mablagʻni boshqalarga sadaqa qilib tarqatar, 

oʻzi esa xurmo novdalaridan namat va savatlar toʻqib sotar, shu bilan 
rizqini topib yashardi. 

Bagʻdodning 30 km janubi sharqida joylashgan Madoyin shahri fath 
etilgach, hazrat Umar Salmoni Forsiy (r.a.)ni u yerga hokim qilib tayin- 
laydi. Salmon u yerdagi insonlarga nozik va odil munosabatda boʻlgani 
uchun xalq tarafidan sevgi va hurmatga sazovor boʻlgan edi. Asli vata- 
nida va o“z qavmi orasida qiymatli soʻzlari va hikmatli nasihatlar aytib, 
koʻrkam holi va namunali yashash tarzi bilan doimo islomni targʻib 
qildi. Ilmi, fazilati, goʻzal axloqi va gʻayrati sababli islomiyat u yerda 
tez yoyildi. 

Bir kishi Salmoni Forsiy (r.a.)ning xamir qoriyotganini koʻrdi 
va shoshib qoldi va undan: “Xizmatchingiz qaerda?” deb soʻradi. 
Salmoni Forsiy (r.a.) unga shunday javob berdi: “Uni bir ish bilan 
yubordim. Birdaniga ikkita ish buyurishni unga ep koʻrmadim. Uni 
boshqa ish bilan joʻnatsam, bu yerdagi ishining toʻxtab qolishi no- 
haqlik boʻladi!”. — 

Ikki kishi hazrat Salmonning oldiga kelishdi, salom berib: “Siz Ra- 
sulullohning sahobasimisiz?” deb soʻrashadi. U kishi: “Bilmayman” 
deb javob beradi. Kelganlar ajablanib, boshqa kishiga roʻpara keldik 
shekilli deb taraddudlanib qolishadi. Salmon (r.a.) soʻzlarini shunday 
davom ettirdi: “Men Rasulullohni koʻrdim. Ul zotning majlislarida qat- 
nashdim. Ammo Rasulullohning haqiqiy sahobasi, u kishi bilan birga 
jannatga kira olgan kishidir”. 


Salmoni Forsiy (r.a.) hazrat Umar xalifaligi davrida Madoyin ho- 
kimi ekan oʻttiz ming kishiga xutba oʻqigan paytida ham yonida ikki 
boʻlakdan iborat xirqasi bor edi. Xirqasining bir parchasini joynamoz 
sifatida foydalanar, ikkinchisini esa kiyib yurar edi. Bundan boshqa 
hech qanday kiyimi yoʻq edi. Hokim boʻlgani uchun u kishiga maosh 
tayinlangan edi. Maoshidan oʻziga sarf qilmas, hammasini faqirlarga 
tarqatar edi. Oʻzining qoʻl mehnati bilan kun kechirar edi. Loydan to- 
voq-kosa yasab, uch dirhamga sotar edi. Uning bir dirhamini yana to- 
voq yasash uchun xom ashyoga sarflar, bir dirhamini sadaqa qilar va 
yana bir dirhamini roʻzgʻor ehtiyoji uchun sarflar edi. Tomi yoʻq uyda 
faqirona hayot kechirar edi. Bir tomondan quyosh tushsa soya tomonga 
oʻtar, bu tarafga ham quyosh tushsa, narigi tomonga oʻtib olardi. 

Hokimligi paytida Shomdan bir kishi keldi. Yonida bir qop anjir bor 
edi. Salmoni Forsiy (r.a.)ning ustidagi xirqani koʻrib, uni ishchi deb 
oʻylab “Shu qopni tashi!” dedi. Salmoni Forsiy (r.a.) qopni koʻtarib 
yura boshladi. Salmoni Forsiyni taniganlar haliga odamga “Sen nima 
qilayapsan? U kishi hokimku axir”, deb e'tiroz bildirishdi. Haligi odam 
Salmoni Forsiydan uzr soʻradi: “Meni avf eting, sizni tanimabman. 
Qopni yerga qoʻying” dedi. Salmoni Forsiy: “Yoʻq niyat qilganman, 
sen boradigan manzilgacha olib boraman”, dedi va u odamning uyiga- 
cha olib bordi. Salmoni Forsiy (r.a.) mana shunday kamtarin zot edi. 

Nihoyatda sodda bir hayot tarzi yashagan Salmoni Forsiy (r.a.) xali- 
fa hazrat Usmon zamonida xastalanib qoldi. Uni ziyoratga kelgan Sa'd 
ibn Abu Vaqqosga endi bu dunyoni tark etishini, merosi bitta kosa, bitta 
lagan, bir sholcha va bir namatdan iborat ekanligini aytdi. 

U kishining ayoli shunday deydi: “Vafotiga yaqin menga, uyda bi- 
roz mushk bor, uni suvga qoʻsh va boshimni atrofiga sep, inson va jin 
boʻlmagan kishi (malak)lar yonimga kelishadi”, dedi. Xuddi aytgani- 
dek qildim. Tashqariga chiqdim. Xonadan “Assalomu alayka, ey Alloh- 
ning valiysi va Rasulullohning doʻsti” degan ovoz eshitdim. Ichkariga 
kirganimda ruhini Xudoga taslim qilgan va xuddi uxlayotgandek edi”. 

Said ibn Mussayyab, Abdulloh ibn Salomdan naql qiladi: “Salmoni 
Forsiy menga: “Ey birodarim, qaysimiz oldin vafot qilsak, oʻzini hayot- 

Bagʻdod Madoyindagi qabri boʻlgan masjid. 

dagi biron kishiga koʻrsatsin” dedi. Men esa: “Buning ilojim bormi?” 
deb soʻradim. “Ha, mumkin. Chunki, moʻminning ruhi badanidan ay- 
tilgach, istagan joyiga keta oladi, kofirning ruhi esa jahannamda hibs 
qilinadi” dedi. Salmoni Forsiy (r.a.) vafot etdi. Bir kun tushki uyquda 
tushimda Salmon yonimga kelganini koʻrdim. Salom berdi, salomiga 
alik oldim. Borgan joying qanday, deb soʻradim. Salmon: “Yaxshi. Ta- 
vakkul qil! Tavakkul qanday ham go`zaldir ” dedi va buni uch marta 
takrorladi. 

Abu Hurayra (r.a.): “Salmoni Forsiy Injilni ham, Qur'oni karimni 
ham bilar edi”, deydi. Salmoni Forsiy (r.a.) dedilarki: “Moʻmin kishi, 
tabibi yonida boʻlgan bemorga oʻxshaydi. Tabibi unga yaraydigan yoki 
yaramaydigan narsalarni biladi. Xasta o`ziga zararli biror nimani ista- 
sa “Buni yesang oʻlasan” deb qaytaradi. Moʻminning holi shunday. U 
koʻp narsani orzu havas qiladi. Lekin Alloh taolo uni bulardan man” 
qiladi, to o`lguncha. Keyin esa moʻmin jannatga ketadi”. 

“Uch narsa meni hayratga soldi. Birinchisi, oʻlim bilan hamnafas 
boʻlsa ham dunyoning ketidan quvgan odam; ikkinchisi, oʻzi gʻaflat- 
ga tolib, oʻzini unutgan boʻlsa da, aslida unutilmagan va hisob kitobga 
tortiladigan kishi; uchinchisi, Parvardigori undan rozi yoki noroziligini 
bilmay turib og`zini toʻldirib kuladigan kishining holi”. 

Marhamat qildilarki: “Qalb bilan badanning holati koʻr va choʻloq 
bir odamning holiga oʻxshaydi. Koʻr bir daraxtning tagiga boradi, le- 
kin unda meva borligini koʻrolmaydi. Choʻloq esa daraxtdagi mevani 
koʻradi, lekin uni uzib ololmaydi. Qalb oxiratdagi ilohiy ne'matlarni 


bilishi va ishonishi kerak, badan esa oxiratdagi abadiy ne'matlarga qo- 
vushmoq uchun amal qilishi kerak”. 

“Uch narsa meni doim yigʻlatadi: birinchisi, rasululloh (s.a.v.)ning 
vafoti. Bu ayriliqqa chiday olmadim va toʻxtamay yigʻlayman. Ikkin- 
chisi, qabrdan tirilganimda holim nima boʻladi, buni bilmaganim uchun 
yigʻlayman. Uchinchisi, Alloh taolo meni soʻroqqa tutganida jannatiy- 
manmi, doʻzaxiymi, buni bilmaganim uchun yigʻlayman”. 

Salmoni Forsiy (r.a.) bir kuni bir tuya oziq-ovqat sotib oldi. Bir kishi 
buni koʻrdi va: “Ey, Salmon buncha oziq-ovqatni nima qilasan. Buni 
yeb bitirgulik umring qolganini bilmaysanku?”, dedi. Salmoni Forsiy 
(r.a.); “Nafs oziq ovqat bilan ta'minlaganda inson xotirjam boʻladi. 
Undan keyin nafaqa va boshqa narsalarni oʻ“ylamasdan Allohning zikri 
bilan mashgʻul boʻla oladi. Inson oshxonadagi nafaqasi toʻlib toshib 
tursa, ibodatlari ham turli vasvasalardan xotirjam boʻladi”. 

Shunday der edi: “Farzlarni toʻliq bajarmagan holda, naf! ibodatlar 
bilan darajasini koʻtarishga intilgan kishining holi, zararlar natijasida 
sarmoyasini boy bergan boʻlsa ham foyda ketidan quvgan savdogar- 
ning holiga oʻxshaydi”. 

Abu Vail shunday deydi: “Bir doʻstim bilan Salmoni Forsiy (r.a.) 
ning ziyoratiga bordik. Bizga biroz arpa non va tuz bilan mehmon qil- 
di. Hamrohim: “Tuzning yonida biroz sagʻtar (kiyik oʻtiga oʻxshagan 
oʻt) boʻlsaydi dedi. Shunda Salmoni Forsiy (r.a.) suv idishini garovga 
qo`yib, oʻtni topib keldi. Taomlanib boʻlgach hamrohim, “Bizga bergan 
ne'matlariga qanoat qilganimiz Allohga hamdu sanolar”, dedi. Salmoni 
Forsiy (r.a.) esa: “Agar qanoat qilsayding, mening suv idishim garovda 
qolmagan boʻlardi” dedilar. 

Salmoni Forsiy (r.a.) oʻlim to“shagida ekan koʻz yoshlari toʻkdi. Sa- 
babini soʻraganlarga “Dunyodan ketayotganim uchun yig“lamayapman. 
Ammo Rasuli akram (s.a.v.)ning “Dunyodan ayrilishda sarmoyangiz 
bir musofirning ozigʻidan koʻp boʻlmasin” degan edilar, mana shunga 
yigʻlayapman, dedilar. Holbuki, ul zot vafot etganida qoldirgan merosi 
oʻn dirhamchalik qoldirgan ham emas edi. 

Salmoni Forsiy (r.a.) hijriy 34 yoki 36 (milodiy 654 yoki 656) sa- 
nada Madoyinda shahid oʻlaroq vafot etdi. Qabri Bag`dod yaqinidagi 
Salmoni Pok qasabasida joylashgan. 

3. QOSIM IBN MUHAMMAD (R.A.) 


Qosim ibn Muhammad hazratlari Abu Bakr Siddiq (r.a.)ning nevara- 
sidir. Hazrati Usmon xalifaligi davrida taxminan hijriy 30 (milodiy 650) 
yillarda tavallud topgan. Bolaligida otasi shahid boʻlgach, ammasi haz- 
rati Oyshaning qaramog£ʻida ulug“ bir olim boʻlib yetishadi. Unga yuz 
ming dirham gʻanimat moli berilganida qoʻlini ham tekkizmay faqirlarga 
tarqatgan edi. Moddiy ehtiyojmand boʻlgan paytlarda ham unga berilgan 
mollarni Alloh yoʻlida sarflar edi. Hazrati Oyshadan tortib, Abu Hurayra, 
Ibn Abbos va Salmoni Forsiy (r.a.) kabi sahobalardan ilm va fayz olgan 
edi. Tobeinlarning ulugʻlaridan va yetti faqihdan biridir. 

Qosim ibn Muhammad hazratlari shunday der edi: “Eng katta gunoh- 
lardan biri kishining o“z gunohiga nisbatan yengil qarashidir”. Unga oʻzi 
bilmagan bir mavzuda savol soʻralganida “Bilmayman!” deyishdan tor- 
tinmas, notoʻgʻri hukm berib qoʻyib, Allohning gʻazabiga duchor boʻlis- 
hdan qoʻrqar edi. Undan koʻp savol soʻralganida: “Qasamki, soʻragan 
savollaringizning hammasiga javob berolmaymiz! Bilsaydik, sizdan yas- 
hirmas edik, chunki bilganini yashirmoq halol emas” der edi. 

Qosim ibn Muhammad hazratlarining fatvolariga bir oʻrnak keltiri- 
ladigan boʻlsa; insonning aql va ruh salomatligining ta'minoti va safar- 

da tuyalarning yurishini tezlatish kabi tabiiy maqsadlar bilan Musiqani 
joiz ko`rganini aytish mumkin. 

Abdulmalik ibn Marvon vafot qilganida xalifa Umar ibn Abdula- 
ziz juda mahzun boʻlgan edi. U yetmish kun aza tutdi. Buni eshitgan 
Qosim ibn Muhammad hazratlari xalifaning yoniga borib: “Bilmaysiz- 
mi, ulugʻlarimiz musibatni ham, ne'matni ham bir xil qabul qilar edi- 
lar. Ne'matga ojizlik bilan shukur, musibatga sabru bardosh koʻrsatib, 
yaxshilikka yoyar edilar.” Bu nasihatdan kayfiyati koʻtarilgan Umar 
ibn Abdulaziz, Qosim ibn Muhammad hazratlariga alohida hurmat 
bilan qaraydigan boʻldi. Chunki, uning nasihatlari ta'sirida koʻnglida 
dunyoga boʻlgan qarashlari oʻzgargan edi. 

Qosim ibn Muhammad hazratlari e'tiqodiy mavzulardagi ikkila- 
nishlar va ayniqsa taqdirni inkor etadiganlarning botil fikrlarini ma'qul 
koʻrmas, bunday qarashlarida qotib qolganlarning la'natga duchor 
boʻlishini ta'kidlar edi. 

Qosim ibn Muhammad juda zohid kishi edi. Hatto unga berilgan 
yuz ming dirham oʻ`ljaga qoʻlini ham tekkizmasdan kamg£ʻaballarga 
tarqatgan edi. Moddiy jihatdan qiynalib qolgan paytlarida unga beril- 
gan zakot mollarni ham Alloh yoʻlida ehson qilar edi. Yana shunday bir 
hodisa yuz berganida hammasini qashshoqlarga tarqatgach namozga 
turdi. Yonidagilar oʻzaro gaplasha boshladilar. Qosim ibn Muhammad 
hazratlarining oʻgʻli ham shunday dedi: “Siz zakotingizni shunday bi- 
riga berdingizki, Allohga qasamki o`ziga bir tiyin ham olib qolmadi”. 
Qosim ibn Muhammad hazratlari bu gapni eshitgach, namozini qisqa- 
roq qilib tugatdi, keyin oʻgʻliga: “Bolam, bilgan narsang haqida ga- 
pir, bilmaganing mavzularda tilingni tiy” dedi. Qosim ibn Muhammad 
hazratlari bu soʻz bilan farzandiga aslida har toʻgʻri soʻzning har joyda 
gapirilishi tog`ri emasligini oʻrgatish edi. Aks holda oʻgʻlining gaplari 


to“ppa toʻgʻri edi. Ammo oʻgʻli uni maqtagani uchun bezovta boʻlgan 
edi. 

Bir sahroyi kelib u kishiga: “Olimlikda sen kuchlimisan yoki Sa- 
limmi?” deb savol berdi. (Salim taxminga koʻra hazrati Umarning ne- 
varasi ekani ehtimoldan uzoq emas). Qosim ibn Muhammad hazratlari 
qiyin bir savolga duch keldi. “Men kuchliroqman desa, nafsini oraga 
qoʻshgan boʻlib qolardi. Bu esa uning odobiga toʻgʻri kelmasdi. “Salim 
mendan kuchliroq” desa, haqiqatga toʻgʻri kelmas edi. Chunki Salim- 
ning bilimi unikidan oz edi. Eng yaxshisi — mavzuga nafsini aralashtir- 
masdan, Salimga ham ozor bermasdan xolis javob berish edi. Qosim 
ibn Muhammad hazratlari shunday javob berdi: “Salim haqiqatan ham 
hurmatga loyiq qadrli bir insondir.” 

Umrining oxirgi yillarida koʻzlari ko`rmay qolgan Qosim ibn Mu- 
hammad hazratlari hijriy 107 (milodiy 726) yili haj yoki umra uchun 
Madinadan Makkaga qarab yoʻlga tushgan edi. Qudayd mavzesiga bor- 
ganda mazasi qochdi. Vafot etishini his qilib oʻgʻliga: “Meni namoz 
oʻqigan ushbu kiyimlarim bilan, ya'ni koʻylagim, fo“tam va ridom bi- 
lan kafanlang” dedi. Oʻgʻli: “Ikki qavat kafan qilsak bo`lmaydimi?” 
deganda, “oʻgʻlim, bobom hazrati Abu Bakr ham bu uch boʻlak kiyim 
bilan kafanlangan edi. Ular biz uchun o`rnak kishilardir. Tiriklar yangi 
kiyimga olganlardan koʻra koʻproq muhtoj va loyiqdirlar” dedi. Hazrat 
shu yerda vafot etdi va Mushallalda dafn qilindi. 

Qosim ibn Muhammad hazratlarining Abdurahmon, Ummu Farva, 
Ummu Hakim va Abda ismli farzandlari boʻlgan. Ja'fari Sodiq Ummu 
Farva ismli qizidan boʻlgan nevarasidir. 

4. JA'FARI SODIQ (Q.S.) 


Ja'fari Sodiq (qaddasollohu sirrahu) hijriy 80 (milodiy 699) sanada 
Madinai munavvarada tugʻilgan. Nasli ota tomondan hazrati Aliga, ona 
tomondan hazrati Abu Bakr Siddiqqa borib taqaladi. Bobosi Qosim ibn 
Muhammad (r.a.) hazratlaridan juda koʻp bahramand boʻlgan. 

Bir kuni pul qopchigʻini yoʻqotgan bir odam tanimasdan yugurib 
kelib Ja'fari Sodiq (q.s.)ning yoqasiga yopishib: — 

“Pulimni sen oʻgʻirlading!”, deb turib oldi. Ja'fari o (q.s.) esa: 

“Qopchigʻinda puling qancha edi?” dedi. 

“Ming dinor edi” dedi u odam. 

Ja'fari Sodiq (q.s.) hech nima demasdan u odamni uyiga olib bo- 
rib ming dinor berdi. Bir payt o`sha odam yo`qotgan pullarini topgach 
Ja'fari Sodiq (q.s.)ning yoniga kelib uzr soʻradi va pullarini qaytarmoq- 
chi boʻldi. Ja'fari Sodiq (q.s.) esa: 

“Biz bergan narsamizni qaytarib olmaymiz!” dedi. Bunday boʻlishi- 
ni kutmagan u odam hayrat bilan: “Bu zot kim oʻzi?” deb ajablandi. Bu 
kishining Ja'fari Sodiq (q.s.) ekanligini bilgach juda oʻsal boʻldi. 

Sufyoni Savriy hazratlari bir kun Ja'fari Sodiqning qimmatbaho ki- 
yimda yurganini koʻrdi. Bu ishning paygʻambarimiz (s.a.v.)ning avlod- 
lariga yarashmasligini aytgan edi. Shunda Ja'fari Sodiq (q.s.) tagidan 
kiyib olgan jundan toʻqilgan kiyimini koʻrsatdi. Yashab turganlari za- 
monda moddiy toʻkin sochinlik boʻlgani uchun har kim kiyayotgan li- 
boslardan kiyish ularga ham munosib ekanligini aytgach, shunday dedi: 
“Tagidagini Alloh uchun kiydik, ustidagini esa Sizlar uchun kiydik. Al- 


loh uchun boʻlganini yashirdik, siz uchun boʻlganini esa ko`rsatdik” 
dedi. 

Ja'fari Sodiq (q.s.) futuvvat ahlidan javonmard bir inson edi. Bir 
kuni Shaqiqi Balxiy undan futuvvat haqida soʻragan edi. Ja'fari Sodiq 
(q.s.) ham soʻradi: “Oʻzingiz bu borada nima deysiz?”. 

Shaqiq Balxiy: “Berilsa, shukr qilamiz, berilmasa sabr qilamiz” 
dedi. 

Ja'fari Sodiq (q.s.): “Buni bizning Madinadagi itlar ham qiladi. Biz- 
ga koʻra futuvvat berilganini boshqasiga ikrom qilish, berilmaganda esa 
shukr qilishdir” dedilar. 


O`ʻgʻliga nasihat qilar ekan shunday dedilar: “Oʻgʻlim! Allohning 
taqsimiga rozi boʻlgan boy boʻladi. Boshqasining qoʻlidagiga koʻz tik- 
kan esa ehtiros egasi boʻladi va koʻngil faqirligi bilan olamdan oʻtadi. 
O`zining gunohini kichik koʻrib mensimagan kishi boshqalarning ki- 
chik gunohini katta koʻradi. Boshqalarning gunohini kichik koʻrgan, 
oʻz gunohini katta koʻradi. Allohning kitobi oʻqi, salomni keng yoy, 
yaxshilikni amr qilib, yomonlikdan qaytar, sendan yiroqlashganning 

: oldiga oʻzing bor, sen bilan gaplashmagan bilan avval sen soʻz bosh- 
la! Sendan bir narsa soʻraganga ber! Gap tashish va gʻiybatdan tilingni 
$ asra! Chunki gap tashish insonlarning koʻngliga dushmanlik urugʻini 


5 ekadi. Boshqalarning aybini kavlama! Chunki boshqalarning kamchili- : 
jo gini qidirgan kishining o`zi ularning nishoniga aylanadi. ( 
A Ja'fari Sodiq (q.s.)ning talabasi bo“lgan Imomi A'zam Abu Hanifa 1 

yil qatnab, uning yashirin va ochiq ma'rifat bulogʻidan ilm va avliyo- 
lik yoʻlida koʻp istefoda etdi. Imomi A'zam Ja'fari Sodiqning huzurida 
erishgan yuksak martabalarni anglatish uchun: “Oʻsha ikki yil bo“lma- 
saydi Noʻ“mon halok boʻlar edi”, degani naql qilinadi. 

Ja'fari Sodiq (q.s.) shunday der edi: “Sadaqa berib, rizqingizni ortti- 
ring. Zakot berib, mollaringizni asrang. Tejamkor boʻlgan odam qiyin- 
chilik koʻrmaydi. Tartibli, tadbirli yashamoq, tirikchilikning yarmidir. 
Insonlar bilan xushmuomalada boʻlish aqlning yarmidir. Boshiga mu- 
sibat kelganda tizzasiga urib isyon qilgan savobdan mahrum qoladi...”. 

Bir kuni qullarini chaqirdi va ularga shunday dedi: “Kelinglar, sizlar 
bilan va'dalashib olaylik. Qiyomat kuni ichingizdan qaysi biringiz qu- 
tulsangiz, u boshqalarga shafoatchi boʻlishi uchun so`z beraylik”. Ular: 
“Ey, Alloh Rasulining avlodi! Sizning bizning shafoatimizga ehtiyojin- 
giz yoʻqdir. Bobongiz Muhammad (s.a.v.) butun insoniyatning va jin- 
larning shafoatchisidir”, deyishdi. Ja'fari Sodiq (q.s.) hazratlari: “Men 
bu amallarim bilan bilan qiyomat kuni bobomning yuziga qarashga 
uyalaman” dedilar. 

Imomi Ja'far hazratlari bir muddat xilvatga chekilib, yolgʻiz holda 
qoldilar. Uyidan tashqariga chiqmay qoʻydilar. Avliyoning ulugʻlaridan 
Sufyoni Savriy u kishining uyiga kelib: “Ey rasulullohning nevarasi! 
Insonlar barakotli nafasingizdan, foydali suhbatlaringizdan mahrum 
qoldi. Nega uzlatga chekildingiz? deganida, shunday dedilar: “Hozir 
shunday qilish taqozo qildi. Zamon buzildi va doʻstlar oʻzgardi, soʻzi 
haqiqat boʻldi”. 

Bir kuni Ja'fari Sodiq (q.s.)dan soʻradilar: “Alloh nega foizni harom 
qilgan?”. Ja'fari Sodiq (q.s.) shunday javob qildi: “Insonlar bir-biriga 
yaxshilik qilib, xayru ehson qilishlari uchun Alloh foizni harom qil- 
di. Foiz harom qilinmasa edi, yaxshilikni bir-biriga beminnat qiladigan 
kishi qolmas edi. Dunyoda qilingan har bir yaxshilik uchun manfaat 
kutadigan koʻpayib ketgan boʻlar edi.” 

Ja'fari Sodiq (q.s.) shunday dedilar: “Alloh dunyoga shunday amr 
ettiki: “Ey, dunyo! Menga xizmat qilganga, sen ham xizmatchi boʻl! 
Sening orqangdan quvganga esa zahmat, parishonlik ber! Qiz farzand- 
lar ota-onasi uchun xayru hasanotdirlar. Oʻgʻillar esa ne'matdirlar. Ha- 
sanot sohibi bo`lganlar savob qozonadilar. Ne'matlardan esa savol ja- 
vobga tortiladi”. 

“Ey oʻgʻlim! Doʻstlik qilganing, ziyoratiga borganing kishi xush- 
axloq boʻlsin, yomon axloq egalari bilan doʻstlik qurma, ular bilan 
uchrashma! Chunki ular suvi boʻlmagan choʻl, shoxlari ko“karmagan 
daraxt, oʻt o'smaydigan tuproqlardir”. 

Bir kun davrning buyuk olimi va zohidlaridan Dovudi Toiy, Ja'fa- 
ri Sodiq (q.s.)ning yoniga kelgandi, unga dediki: “Ey paygʻambarimiz 


(s.a.v.) nevarasi, menga nasihat qiling! Chunki qalbim qoraydi”. Ja'fari 
Sodiq (q.s.) esa shunday dedilar: “Ey Dovud! Sen zamonamizning eng 
zohidi, Allohdan eng qoʻrqqanisan. Mening nasihatimga nima ehtiyo- 
jing bor?”. Dovudi Toiy: “Ey paygʻambarimiz (s.a.v.) nevarasi! Sizning 
butun yaratilganlardan ustunligingiz bor. U buyuk paygʻambarning 
qoni tanangizda oqayapti. Shuning uchun hammaga nasihat qilish sizga 
vojibdir”, dedi. Ja'fari Sodiq (q.s.): “Ey Dovud! Men qiyomat kuni kel- 
ganda ajdodim paygʻambarimiz (s.a.v.) qoʻlimdan tutib: “Nega menga 
tamoman ergashmading?” deyishidan qoʻrqaman. Bu ishlar naslu nasab 
ishi emas, ibodat va amal ishlaridir”, dedilar. Bu soʻzlarni eshitgan Do- 
vudi Toiy yigʻlay boshladi. 

Ja'fari Sodiq (q.s.) butun umrini Madinada oʻtkazdi. Hijriy 148 (m. 
765) yilda oʻsha yerda vafot etdi. Jannatul Boqiyy qabristoniga dafn 
qilindi. 

Ali ibn Usmon Hujviriy (h.456 / milodiy 1072) “Kashf ul mahjub” 
nomli asarining Ja'fari Sodiq (q.s.) haqida yozgan boʻlimida “Tasav- 
vuf yoʻlini ochiqlagan mashhur asarlari bordir”, deydi. Ja'fari Sodiq 
(q.s.)ga ba'zi asarlar nisbat berilayotgan boʻlsa-da, ularning koʻpi unga 
emasdir. Bulardan “Misbah ush-sharia va miftah ul haqiqa” (Bayrut, 
1983) arabcha axloq va zohidlikka doir asardagi ba'zi jumlalar esa unga 
01d boʻlishi mumkin. 

5. BOYAZID BISTOMIY (Q.S) 


Hijriy 161 (milodiy 777) yil Eronning Shahrud shahrining Bistom 
qasabasida dunyoga keldi. Ja'fari Sodiq (q.s.) hazratlarining nevarasi 
Imom Ali Rizodan bahramand boʻlganligi naql etiladi. Ja'fari Sodiq 
(q.s.) bilan koʻrishmagan, balki ma'naviy, uvaysiy yoʻl orqali Ja'fari 
Sodiq (q.s.)dan fayz olgan. 

Boyazidi Bistomiyning majusiy (otashparast) bir qoʻshnisi va bu 
qoʻshnisining bir chaqalogʻi bor edi. Bu majusiy bir kuni safarga chiq- 
di. Uyi qorongʻu boʻlgani uchun goʻdak koʻp yig`ladi. Boyazid Bis- 
tomiy har kuni bir sham olib, qoʻshnisiga berar edi. Majusiy safardan 
qaytib, bu voqedan xabardor boʻlgach, ma'naviy holatida oʻzgarishlar 
roʻy berdi. Koʻnglida Boyazidga nisbatan hurmat va ehtirom hosil boʻl- 
di. “Modomiki, xonadonimizga u zotning yorug`ligi keldi, biz oʻz qo- 
rongʻuligimizda yashamog£ʻimiz toʻgʻri emas”, deb Boyazid Bistomiy- 
ning huzuriga borib musulmon boʻldi. 

Rivoyatlarga koʻra, Boyazid Bistomiy hazratlari bir muridi bilan 
hajdan qaytayotgan edi. Yoʻlda bir shaharga kelganlarida xalq ularning 
atrofiga to`plandi. Kimdir uning qoʻlini o“pishni istar, kimdir uning eta- 
giga yopishar, yana kimdir duo talab qilardi. Xalqning bu iltifotidan 

bezovta boʻlgan Boyazid Bis- 
tomiy hazratlari xalqni tarqa- 
tishga harchand urinmasin, 
ular tarqalishmadi. Shunda 
Boyazid Bistomiy hazratlari 
xurjunidan non chiqarib yeya 
boshladi. Holbuki Ramazon 
oyi edi. Xalq: “Biz bu kishi- 
ni ulugʻ avliyo deb oʻ`ylab- 
miz, ammo u Ramazon oyida 
ro“zasini ochdi”, deb tarqalib 
ketdilar. Boyazid Bistomiy 
(q.s.) hazratlari muridiga qa- 
rab: “Bolam! Biz safardamiz. 
Musofir kishining ro`zasini 
ochishi va qazosini keyin tu- 
tib berishi dinimizda joizdir. 
Janobi Haqning bizga ruxsat 
bergan bir ishni qildik va at- 
rofimizdan tarqalib ketishdi. 
Alhamdulillah, olomondan 
qutuldik” dedi (Qarang: Huj- 
viriy, Kashf ul mahjub, nashr. 
M.Obidiy, Tehron, 2006, 89 PI o 

b). Hun 

Bir kuni xalq orasida valiy par G 
deb nom chiqargan bir kishini 
koʻrish uchun muridlari bilan 
yoʻlga tushgan edi. Haligi valiy deyilgan kishi uyidan chiqdi, masjidga 
ketayotib qibla tomonga qarab tupurdi. Buni koʻrgan Boyazid Bisto- 
miy (q.s.) u kishining xomligi va loqaydligini koʻrib qattiq ta'sirlandi, 
u bilan salomlashmay darhol orqasiga qaytdi. Talabalariga esa shunday 
dedi: “Bu zot Rasululloh (s.a.v.)ning oʻrgatgan odoblaridan biriga rio- 
ya qilishda hatto ishonchli emas. Janobi Haqning sirlari xususida unga 
qanday ishonish mumkin?”. 

Boyazidi Bistomiy (q.s.) hazratlari bir kun yoʻlda ketayotganda bir 
yigit uning izidan qadam baqadam kuzatib kelardi. Shayxning ustida 
bir moʻyna bor edi. Yigit: “Hazrat! Moʻynangizdan bir parcha bersan- 
giz-da, baraka va fayzingizdan bahramand boʻlsak!” dedi. Hazrat esa 
unga muhtasham bir javob berdi: “Bolam, moʻynanigina emas, hatto 
Boyazidning terisini shilib olib kiysang ham u qilgan amallarni qilma- 
guncha biror foyda ko`ra olmaysan.” . 

Boyazid Bistomiy (q.s.) hazratlari bir joyga sayohatga chiqqani- 
da bir daraxtning tagida ovqatlangan edi. Keyin yana yoʻliga davom 
etdi. Ancha masofa yoʻl olgach toʻrvasida bir chumolini koʻrib qoldi. 
“Allohning bu maxluqini oʻz vatanidan ayirib qo`yibman ku”, dedi va 
orqasiga qaytib, chumolini haligi dam olgan joyiga qo`yib yana yoʻliga 
davom etdi. 

Shunday naql qilinadi: Boyazid Bistomiy (q.s.) hazratlarining ona- 
si bir qish kechasida oʻgʻlidan suv soʻradi. Ammo uyda suv tugagan 
edi. Boyazid Bistomiy suv izlab, tashqariga chiqdi. Qaytib kelganida 
esa onasi uxlab qolgan edi. Qoʻlidagi suv kosasini tutgan holda ona- 
si uygʻ“onguncha kutib turdi. Bir muddat vaqt oʻtgach, onasi uygʻonib, 
“Suv ber oʻgʻlim” dedi. Boyazid Bistomiy (q.s.) hazratlari kosani ona- 
siga uzatganda, kosaga yopishib qolgan qoʻlining terisi ham shilindi. 
Onasi bu holni koʻrgach, “Ey Rabbim! Men Boyaziddan roziman, Sen 
ham rozi boʻl!” deb duo qildi. 

Yoshlik yillarida qilgan ba'zi ibodatlaridan zavq olmas edi. Bu ho- 
disani ba'zan onasiga aytar, uni katta qilib tarbiyalaganida biron xato 
kamchilik oʻtib o'tmaganini soʻrar edi. “Onajon! Meni emzirganingiz- 
da biron harom narsa yeb qoʻyganmidingiz? Ichimda meni Rabbimdan 
uzoqlashtirayotgan bir narsani sezyapman. Faqat sababini bilolmayap- 
man”. Onasi uzoq bir muddat oʻylab ko`rgandan keyin: “Bolam, bitta 
narsani eslay olaman. Sen juda kichkina eding. Qoʻshninikiga chiqqan 
edim. Sen quchogʻimda eding, birdan yigʻlay boshlading. Har nima qil- 
sam ham seni yupata olmadim. Nihoyat seni tinchlantirish uchun qoʻsh- 
nidan izn olmasdan qozonida pishayotgan sho`rvaga barmogʻimni bo- 
tirib, senga yalatdim” dedi. Shunda Boyazid Bistomiy onasiga oʻsha 
qoʻshniga borib rozilik soʻrashini iltimos qildi. Onasi rozilik soʻrab 
halollashgandan keyingina qilgan toat ibodatlaridan zavq ola boshladi. 


Boyazid Bistomiy (q.s.) haz- 
ratlari Allohning ishqi bilan 
shunday bir holda ediki, Undan 
boshqa hech narsani xotirlamas 
edi. Yigirma yil yonida yurib, 
hech ayrilmagan talabasini har 
chaqirganda, “Oʻgʻlim, isming 
nima?” deb soʻrar edi. Yana bir 
marta chaqirganda talabasi unga 
shunday dedi: “Hazrat! Yigir- 
ma yildan beri yoningizdaman, 
hech sizdan uzoqlashganim yoʻq. 
Sizga xizmat qilayotganimdan 
nihoyatda sharafliman. Ammo 
har safar mening ismimni so`ras- 
hingizning hikmatini tushuna ol- 
madim”, dedi. Boyazid Bistomiy 
(q.s.) hazratlari esa, “Bolam! Ay- 
bga buyurma. Har gal ismingni 
soʻrayman. Allohning ishqi qal- 
bimga kelganda, meni shunday bir hol o “rab diki, Undan Boshda 
hamma narsani unutib qoʻyaman. Sening ismingi har doim yodimda 
tutishga harakat qilaman, faqat shunaqa holga tushganimdan keyin unu- 
tib qoʻyaman. Sen mendan hech ham xafa boʻlma” deb talabasining 
koʻnglini oldi. 

Sultonul-orifin Boyazid Bistomiy (q.s.) hazratlari bir kecha qattiq 
uxlab, bamdod namoziga tura olmay qoldi. Namozini qazo qilib qoʻy- 
gani uchun shunchalik yigʻlab ingradiki, nogahon bir ovoz eshitdi: “Ey 
Boyazid! Bu gunohingni kechirdim. Yigʻlab, pushaymon boʻlganing 
uchun esa yetmish ming namoz savobi ato etdim” dedi. Oradan bir qan- 
cha oy oʻtgach, uni yana uyqu bostirdi. Shayton kelib uning muborak 
oyoqlaridan tutib: “Qani tur! Bamdod namoz vaqti oʻtib borayapti” 
deb uygʻotdi. Boyazid Bistomiy (q.s.) hazratlari turib, shaytonga: “Ey, 
mal'un! Sen hech qachon bunday yaxshi ish qilmas eding. Barchaning 
namozga turolmay qazo qilishini istar eding ku? Nima uchun meni na- 
mozga uygʻotding?” deganida, shayton shunday javob berdi: “Bir qan- 
cha oy avval uxlab qolib, bamdod namoziga tura olmaganingda, qattiq 
pushaymon boʻlib, koʻz yoshlari to“kkaning uchun yetmish ming na- 
moz savobini olgan eding. Bugun shuni o`ylab faqatgina shu qilgan bir 
vaqt namozning savobini olishingni xohladim. Yana afsus pushaymon 
boʻlib, yetmish ming savob olishingi istamadim. Shuning uchun ham 
seni uygʻotdim”. 

Boyazid Bistomiy (q.s.) hazratlari davrida minglab valiylar yashar 
edi. Ularning hammasi ham toat, ibodat, riyozat, kashf va karomat so- 
hiblari edilar. Faqat oʻsha davrning qutbi bir savodsiz omi temirchi edi. 
Boyazid Bistomiy (q.s.) hazratlari bu ishning sir va hikmatidan hayrat- 
lanar edi. Bola-chaqasini Boqiysh uchun kecha-yu kunduz bosqon yo- 
nidan ayrilmagan temirchini koʻrishni istadi. Bir kuni uning doʻkoniga 
borib salom berdi. Temirchining qoʻllarini oʻ“pti va undan duo talab qil- 
di. Ammo hanuz kashfi ochilmagan va o“z maqomidan xabarsiz boʻlgan 
temirchi Boyazid Bistomiy (q.s.)dan duo soʻraganida Boyazid: “Men 
sizning qo`llaringizni o“pay, siz mening haqqimga duo qilinn! Chun- 
ki sizning duoyingizga muhtoj menman!”. Temirchi esa shunday javob 
berdi: “Men seni duo qilganim bilan ichimdagi dardim yengillashib 
qolmaydi-ku!”. Shunda Boyazid Bistomiy (q.s.) hazratlari: “Dardingiz 
nima? Ayting, bir chorasini topaylik?” dedi. Temirchi: “Ajabo qiyomat 
kunida buncha insonning holi nima kechadi? Shuni oʻylab, kuyib yo- 
nishdan boshqa dardim yoʻq”, deb, hoʻngir-hoʻngir yigʻlay boshladi. 
Boyazid Bistomiy (q.s.) hazratlari ham yig`lashga tushdi. Oʻsha payt 
Boyazid Bistomiy (q.s.) hazratlarining ichidan: “Bular nafsim, nafsim 
deydiganlardan emas, ummatim ummatim deydiganlardandir”, degan 
bir ovoz keldi. Shundan keyin oʻsha zahoti ichidagi hamma hayrati 
yoʻqoldi. Qutblik maqomining nima uchun bu temirchiga berilgani- 
ni tushundi. Angladiki bundaylar, sevikli payg'ambarimizga bevosita 
qalbdan bogʻlangan. Uning haqiqatiga mazhardir. Temirchiga shunday 
dedi: “Insonlarning azob chekishidan senga nima?”. Temirchi dedi: 


“Menga nimami? Mening fitratimning oʻzagi mehr shafqat suvi bilan 
yoʻgʻrilgandir. Jahannam ahlining butun azobini menga yuklasalar-da, 
ularni avf etsalar, men saodatga erishaman va dardimdan qutulaman” 
dedi. Temirchi namoz oʻqish uchun farz miqdoridan ortiq sura va oyat 
bilmas edi. Bilmaganlarini Boyazid Bistomiy (q.s.) hazratlari oʻrgatdi. 
Shu asnoda Boyazid Bistomiy (q.s.) hazratlari qirq yilda ham erisha 
olmagan ma'naviy darajalarga yuksaldi. Ichi fayzi ilohiy bilan toʻlib 
toshdi, oʻsha payt yaxshi tushundiki, qutblik siri tamoman boshqa narsa 
ekan. 

Boyazid Bistomiy (q.s.) hazratlari qabriston ziyoratiga juda koʻp 
borar edilar. Bir kecha qabristonni kezar ekan, qabriston qorovuli uni 
tayogʻi bilan urdi. Boyazid: “La havla vala quvvata illa billahil aliy- 
yil azim” dedi. Qabriston qorovuli yana bir necha marta urgach, tayoq 
sindi. Boyazid Bistomiy (q.s.) hazratlari uyga qaytgach, talabalariga 
tayoqning narxini soʻradi. Va unga yetadigan pulni hamyonga qo`yib, 
shirinliklar bilan bir talabasi orqali qabriston qorovuliga joʻnatdi. Bir 
maktub yozib, qabriston qorovuliga berishini ham aytdi. Maktubda 
shunday yozilgan edi: “Muhtaram qabriston qorovuli, balki meni oʻgʻri 
deb oʻylab urgandirsiz. Gunoh menda, chunki kechasi qabristonda yur- 

masaydim urmas edingiz. Tayogʻingizning sinishiga sabab boʻldim. 
Joʻnatgan pulim bilan oʻzingizga bir tayoq sotib oling! Tayoqning sin- 
gani uchun xafa boʻlgan boʻlsangiz uni ketkazish uchun joʻnatganim 
shirinlikni yeng! Senga Allohning salomlari boʻlsin”. Yosh qabriston 
qorovuli maktubni oʻqigach, darrov kelib shayxdan uzr tiladi va tavba 
qildi. Unga qoʻshilib yana bir necha qorovullar haq yoʻliga kirdilar. 

Boyazid Bistomiy (q.s.) huzuriga bir kuni bir kishi kelib: “Hazrat! 
Men oʻttiz yildir kunduzlari roʻza tutib, kechalari namoz oʻqiyman. 
Ammo oʻzimda hech bir oʻzgarish ko`rmayapman. Holbuki, e'tiqodim 
toʻgʻri” dedi. Sultonul-orifin Boyazid Bistomiy (q.s.) hazratlari: “Sen 
bu holda yana uch yuz yil ibodat qilsang ham hech narsaga erishol- 
maysan. Chunki nafs toʻsigʻi bor” dedilar. U kishi: “Hazrat! Bunga bir 
chora yoʻqmi?” deb soʻradi. Boyazid Bistomiy (q.s.) hazratlari: “Bor, 
lekin sen qabul qila olmaysan” dedilar. U kishi qat'iylik bilan: “Haz- 
rat! Iltimos, buning chorasini ayting va meni oʻzingizga shogirdi qilib 
oling. Nima desangiz ham qilaman” deb qattiq turib oldi. Sultonul-ori- 
fin shunday dedilar: “Unday boʻlsa, hozir uyingga bor, egningdagi qim- 
matbaho kiyimlaringni yechib, oddiy va eski kiyim kiy. Boʻyningga bir 
toʻrva osib, ichini yongʻoq bilan to`ldir. Seni eng yaxshi tanigan odam- 
lar yashaydigan koʻchaga bor. Bolalarni yoniboshingga toʻplab: “Men- 
ga bir musht tushirganga bitta yongʻoq, ikki musht tushirganga ikkita 
yong`oq beraman deb ayt”. U kishi bu gaplarni eshitib, “Subhanalloh, 
la ilaha illalloh. Men bularni bajara olmayman. Menga boshqa bir ish 
buyursangiz” dedi. Boyazid Bistomiy (q.s.) hazratlari: “Sening davong 
faqat shu va biz ham boshdan sen buni qabul qila olmaysan deb aytgan 
edik-ku! Bizning yoʻlimizning asosi nafsni tarbiya qilishdir” dedilar. 

Boyazid Bistomiy (q.s.) hazratlari bir kun talabalari bilan ruhiy shi- 
foxona yonidan oʻtayotgan edi. Uning talabalaridan biri u yerda telba- 
larni davolashga urinayotgan bosh tabibga yaqinlashib: “Gunoh xastali- 
giga chalingan kasallar uchun biror doringiz bormi?” deb soʻradi. Bosh 
tabib javob berolmagach, oyogʻi zanjir bilan bogʻlangan telbalardan 
biri Boyazid Bistomiy (q.s.) hazratlarining ma'naviy nazari tushgach 
shunday dedi: “Bu dardning davosi shunday: “Tavba ildizini istigʻfor 
yaprog'i bilan qorishtirib, qalb hovonchasiga qo`yib, tavhid to`qmog£ʻi 
bilan yaxshilab ezish kerak. Keyin esa insof elagidan oʻtkazib, koʻz 
yoshi bilan xamir qilish kerak. Keyin esa Alloh ishqi olovida pishirib, 
Muhammad (s.a.v) muhabbati bolidan qoʻshib, kecha-kunduz qanoat 
qoshig£ʻi bilan yeyish kerak”. 

Boyazid Bistomiy (q.s.) hazratlari namoz oʻqish uchun bir masjidga 
keladi, eshik oldida biroz turib, keyin yigʻlaydi. Sababini so“raganlarga: 
“Masjidni shu gunohkor vujudim bilan kirlatishdan qoʻrqaman. Tavba 
qilib, Allohga yolvoryapman, undan keyin kiraman” derdi. 


Bir marta Boyazid Bistomiy (q.s.) hazratlarining qalbiga shunday 
ilhom keldi: “Ey Boyazid! Xazinalarim boshqalar tarafidan ado etilgan 
ibodatlar va goʻzal xizmatlar bilan liq toʻla. Sen huzurimizga shunday 
bir narsa bilan kelginki, u bizda mavjud boʻlmasin.” Boyazid Bisto- 
miy (q.s.) hazratlari: “Yo Rabbiy! Xazinangda topilmagan narsa nima?” 
dedi. Qalbiga yana bir ilhom keldiki: “Ojizlik, bechoralik, tavoze va 
ehtiyoj”. 

Boyazid Bistomiy (q.s.) hazratlari bir marta shunday dedi: “Bizning 
ruhimizni samolarga olib chiqdilar. Jannatni, jahannamni koʻrsatdilar. 
Hech narsaga qaramadim. Faqat Alloh taoloni oʻylar edim. Qancha 
maqomlardan olib oʻtdilar. Nihoyat, azaliyat daraxtini koʻrdim. Keyin: 
“Yo Rabbiy! Senga vosil boʻla olishim uchun meni oʻzligimdan qutqar, 
deb yolvordim. Menga bildirdilarki: “Ey Boyazid! Oʻzligingdan qutu- 
lib, menga yaqinlashishing, sevikli payg“ambarimga tobe boʻlishing- 
ga bogʻliqdir. Uning oyogʻining changini ko`zlaringga surma qilib sur. 
Uning hukmlariga rioya qilishda davom et”. 

Boyazid Bistomiy (q.s.) hazratlari bir kuni talabalari bilan juda tor bir 
koʻchadan oʻtayotgan edi. Boyazid Bistomiy (q.s.) hazratlari ro“paradan 
bir itning kelayotganini koʻrdi va tisarilib itga yoʻl berdi. Talabalardan 
birining xayoliga shunday fikr keldi: “Insono“gʻli hayvonlardan sharaf- 
lidir. Ham bizning ustozimiz, sultonul-orifindir. Atrofidagilar ham uning 
bebaho va sodiq shogirdlaridir. Shularga qaramasdan ustozimizning bu 
itga yoʻl berishining hikmati nima ekan ajabo?”. Shunda, Boyazid Bis- 
tomiy (q.s.) hazratlari shunday dedilar: “Shu it, hol lisoni bilan menga 
dediki: “Senga sultonul-orifin bo`lish xil'atini, menga esa itlik po`stini 
kiydirdilar. Buning teskarisi ham bo`lishi mumkin edi. Bu ilohiy taqdir, 
holingga shukur qil”. Shuning uchun men unga yoʻl berdim.” 


Qabri Sharif rasmi 


43 


Boyazid Bistomiy (q.s.) hazratlari yomg£irli bir havoda juma namo- 
ziga borish uchun uyidan chiqdi. Jala tufayli yoʻllar loy edi. Yomg£ir 
tugagunga qadar bir uyning devori panasida kutdi. Loy poyafzalini de- 
vorning toshlariga surtib tozaladi. Yomgʻir pasaygach, masjidga qarab 
ketdi. Nogahon xayolida bir majusiyning devorini loy qilgani uchun 
oʻzidan xafa boʻlib: “Undan rozilik olib halollashmasdan qanday qilib 
juma namozini ado etasan? Birovning devorini kir qilib, Allohning hu- 
zuriga qanday chiqasan?” deb fikr qildi va orqaga qaytib majusiyning 
eshigini qoqdi. Eshikni ochgan majusiy: “Keling, nima xizmat?” deb 
soʻraganida, “Sizdan uzr soʻrashga keldim” dedi. Majusiy hayrat bi- 
lan: “Qanaqa uzr?” deb soʻradi. U: “Biroz avval devoringizni oʻzim 
bilmagan holda loy poyafzalimni tozalash uchun kirlatdim. Bu toʻgʻri 
ish emas. Yomg£ʻirning shiddatidan bunga e'tibor qilmabman” degach, 
majusiy hayrat bilan: “Mayli-ku, ammo buning nima zarari bor? Zotan 
devorlarimiz loy ichida. Sizning oyog`ʻingizdan devorga surtilgan loy 
chirkinlik va qoʻpollik hosil qilmaydi” dedi. Boyazid Bistomiy (q.s.) 
hazratlari: “Toʻgʻri, ammo bu bir haq masalasi, devor egasining rozili- 
gini olish kerak” dedilar. Majusiy: “Sizga bu nazokatni va inson haqqi- 
ga bu daraja hurmatkor boʻlishni diningiz oʻrgatdimi?” deb soʻraganda, 
“Ha, dinimiz va paygʻambarimiz Muhammad (s.a.v.) oʻrgatdi” dedilar. 
Majusiy, “Unday boʻlsa nega biz bu dinga kirmayapmiz?” deb, kalimai 
shahodatni aytib musulmon boʻldi. 

Boyazid Bistomiy (q.s.) hazratlari shunday degan edilar: “TIk ma- 
rotaba hajga borganimda faqatgina Ka'bani ko`rdim. Ikkinchi marta 
borganimda ham Ka'bani, ham Ka'baning Rabbini koʻrdim. Uchinchi 
borishimda esa faqatgina Ka'baning Rabbini koʻrdim.” 


Boyazid Bistomiy (q.s.) hazratlari derki: Oʻttiz yillik ibodatimda 
nafsimga boʻysundim. Bir kuni bir odam shunday dedi: “Ey Boyazid! 
Allohning xazinalari ibodat bilan toʻlgandir. Agar Janobi Haqqa erish- 
moq istasang, nafsingni pastga urib, xoʻrlab haqir koʻrishing kerak, 
amallaringda ixlosni ustivor tutishing darkor”. 

Sultonul-orifin Boyazid Bistomiy (q.s.) hazratlari shunday der edi: 
“Kimki, Qur'oni karim qiroatini va zohidona hayotni tark etsa, jamoat- 
ga davom etmasa, janozalarga qatnashmasa, xastalarni ziyorat qilmasa 
yu, oʻzini soʻ“fiyman desa, u haqiqiy bid'atchidir. Turli karomatlar koʻr- 
satib, hatto havoda chordona qurib oʻtirsa ham unday koʻzboʻ“yamac- 
higa aldanmang! Ilohiy farmon va ta'qiqlarga rioya qilyaptimi, shar'iy 
hukmlarni haqqoniy ado etyaptimi, oʻsha jihatlariga e'tibor bering! Zikr 
miqdor jihatidan koʻp qilingan emas, balki g“aflatdan uzoq boʻlib, idrok 
bilan qilingan zikrdir.” 

Boyazid Bistomiy (q.s.) hazratlari shunday der edi: “Havoda ucha- 
yotgan, suv ustida yurgan bir odamni koʻrsangiz, uni soʻrab-surishtir- 


masdan, shariat chegaralari, amr va ta'qiqlariga amal qilish borasida 
sinamasdan unga aslo ishonmang! Gunohdan tavba bir marta, ibodat va 
itoatdan tavba ming marta boʻladi. Ya'ni, ibodatlardan hosil boʻladigan 
gʻaflat, riyo va kibr, manmanlik tufayli ming marotaba tavba qilish ke- 
rak”. 

Boyazid Bistomiy (q.s.) hazratlarining shunday degani naql qilina- 
di: “Yo Rabbiy! Senga qanday qilib erishish mumkin?” deb duo qildim. 
Shunday bir nido keldi: “Nafsingga uch taloq berib, undan ajrash!”. 
Shuncha zahmat va mashaqqatlarga bardosh berib maqsadga erishish 
yoʻlida birinchi shart onaning roziligini olish ekanligiga iqror boʻldim. 

Sultonul-orifin Boyazid Bistomiy (q.s.) hazratlari hijriy 234 (m. 848) 
sanasida Eronning Bistom qasabasida vafot etdi va u yerga koʻmildi. 
Xatay (Turkiyadagi bir viloyat nomi)ning Qiriqxon tumani Olabeyli 
qishlogʻida ham maqom qabri bor. 

Boyazid Bistomiy (q.s.) hazratlari vafot etgach ulugʻ“ zotlardan biri u 
kishini tushida koʻrdi, Boyazdiddan soʻradi: “Qabrda Munkar va Nakir 
farishtalari senga qanday muomala qilishdi?”. Javob: “U ikki muborak 
malak kelib, “Rabbing kim?” deb soʻraganda, ularga dedimki, “Buni 
soʻrash bilan Sizning maqsadingiz hosil boʻlmaydi. Siz mendan Uni 
so“raganingizdan koʻra, Undan meni soʻrang. Agar U meni “bandam” 
deb hisoblasa yaxshi. Bordiyu Xudo saqlasin agar U meni “bandam” 
demasa, men yuz marta: “U mening Rabbimdir” desam ham nima foy- 
dasi bor?” 

6. ABUL-HASAN XARAQONIY (Q.S) — ——/—i 


Abul-Hasan Xaraqoniy (q.s.) taxminan hijriy 352 (milodiy 963) 
sanasida Eronning Shahrud shahrida, Bistom qasabasining shimoli- 
dagi Xaraqon qishlogʻida dunyoga keldi. Boyazid Bistomiyni zohirda 
koʻrmagan boʻlsa da, ammo ma'naviy yoʻl uvaysiylik orqali undan 
fayz olgan. 

Abul-Hasan Xaraqoniy hazratlari oʻn ikki yil Xaraqondan Bistomga 
ustozining qabrini ziyorat qilish uchun qatnadi. Bu ziyoratlarga borish 
chogʻida yoʻlda Qur'oni karimni xatm qilar edi. Har borganida ziyo- 
ratga tegishli vazifalarini bajargach: “Yo Rabbiy! Ustozim Boyazidga 
ehson qilganing Senga oid ilmlardan, buyukligingni haqqi Abul-Hasan 
Xaraqoniy bandangga ham ehson ayla!” deb yolvorar edi. Oʻn ikki 
sana oʻtib Allohning inoyati bilan Boyazidning ruhiyatidan bahramand 
boʻlib kamolga yetdi. 

Bir kuni Abu Ali ibn Sino Abul-Hasan Xaraqoniy hazratlarini ziyo- 
rat qilish uchun Xaraqonga keldi. Xaraqoniyning ayoli erining o“rmon- 


PaRIar 


ga ketganini aytdi. Abul-Hasan Xaraqoniyning xotini uning ulugʻligini 
tan olmas va u haqda boʻlar boʻlmas gaplar aytdi. Ibn Sino uni qidirib 
oʻrmonga qarab ketarkan, Abul-Hasan Xaraqoniy hazratlari bir arslon- 
ning ustiga oʻtin yuklatib kelayotgan edi. “Bu nima hol?” deb soʻradi. 
Xaraqoniy: “Uyimdagi tashvish va balo yukini tashiganim uchun bu 
arslon ham bizning yukimizni tashiyapdi”, dedi. 

Hukmdor Mahmud G`aznaviy Xaraqon qishlog`ining yaqinlariga 
kelganida dovrug£i tanilgan Abul-Hasan Xaraqoniy hazratlarini ziyorat 
qilishni istadi. Bir odamini chaqirib Abul-Hasan Xaraqoniy hazratla- 
rining yoniga borib “Gʻazna sultoni ziyoratingizga keladi, sizlar ham 
muridlaringiz bilan uni kutib olishga chiqing!”, deb aytishini buyurdi. 
Agar taraddud qilsa: “Allohga, Rasuliga va sizdan boʻlgan hukmdor- 
larga itoat qiling...” (Niso, 59) oyatini eslatishni ogohlantirdi. Bu orqali 
Abul-Hasan Xaraqoniy hazratlarining qanday harakat qilishini koʻrib, 
uning ma'naviy kamolini sinamoqchi boʻldi. 

Elchi buyurilgan vazifani bajargach Abul-Hasan Xaraqoniy hazrat- 
lari shunday dedi: “Sulton Mahmudga borib, shunday deng: Abul-Hasan 
“Allohga itoat qiling!” farmoni bilan shunday mashgʻulki, hatto “Rasul- 
ga itoat qiling!..” amrini ham haqqoniy bajara olmayapti, sulton bilan esa 
gaplashadigan vaqti umuman yoʻq.” 

Bu soʻz Sulton Mahmudga qattiq ta'sir 
qildi. Yonidagilarga: 

“Turinglar, Shayxning huzuriga boramiz, 
bu zot boshqacha inson ekan, biz bilgan 
odamlardan emas” dedi. l 

Abul-Hasan Xaraqoniy hazratlarining 27 
huzuriga borgan Sulton Mahmud: “Menga 5 
bir nasihat qiling!” dedi. I 

Xaraqoniy hazratlari: “Ey Mahmud! 
Toʻrt narsaga diqqat qil: Taqvo, jamoat bi- 
lan qilingan namoz, joʻmardlik va xalqqa 
shafqat!” dedilar. 

Sulton Mahmud: “Menga duo qiling!” 
deb iltimos qildi. 

Hazrat: “Besh vaqt namozda: Allohim 
mo`min erkaklarni va moʻmina ayollarni ke- 
chirgin!” deb duo qilaman. Sen ham shular 
ichidasan” dedilar. 

Sulton Mahmud: “Mening uchun xos 
duo qilsangiz!” dedi. 

Xaraqoniy hazratlari: “Ey Mahmud! Oqibating mahmud (xayrli va 
goʻzal) boʻlsin!” deb duo qildi. 

Sulton Mahmud, Abul-Hasan Xaraqoniy hazratlarini oldiga bir 
hamyon oltin qoʻydi. Shunda Abul-Hasan Xaraqoniy hazratlari sulton- 
ning oldiga arpa unidan yopilgan yupqa non qo`ydi. Sulton yupqadan 
bir luqma tishladi ammo luqmani yutolmadi. Buni ko`rgan Abul-Hasan 
Xaraqoniy hazratlari “Bir luqma nonni yuta olmayapsanku, shu bir 

hamyon oltin bizning ham boʻgʻzimizga tiqilib qolishini istaysanmi?”. 
Biz pul bilan aloqamizni allaqachon kesganmiz. Shu oltinlarni oldim- 
dan oling”, dedi. Sulton oltinlarni olishga qattiq turib iltimos qilsa-da, 
hazrat qabul qilmagach, undan bir esdalik istadi. Abul-Hasan Xaraqoniy 
hazratlari unga ustidagi xirqasini yechib berdi. 

Mahmud G`aznaviy va odamlari u yerdan ketishar ekan Abul-Hasan 
Xaraqoniy hazratlari oʻrnidan turib, ularni kuzatib qoʻyishga chiqdi. 
Sulton Mahmud: “Kelganimizda bunday iltifot ko“rsatmagan edingiz. 
Endi esa turib kuzatib qoʻyyapsiz. U hol qanday edi yu, bu izzat ikrom 
nega?” deb soʻradi. Xaraqoniy hazratlari: 

“Bu yerga kelganingda sultonlik g`ururi va meni sinash uchun kel- 
gan eding. Endi esa koʻngil siniqligi va darveshlik holi bilan ketay- 
apsan. Darveshlik davlatining quyoshi ustingdan nur socha boshladi. 
Kelganingda sulton boʻlganing uchun oʻrnimdan turmadim. Endi esa 
darvesh boʻlganing uchun oʻrnimdan turdim!”, dedilar. Sulton Mahmud 
esa g“azo safariga chiqish uchun yoʻlga tushdi. 

Abul-Hasan Xaraqoniy hazratlari shunday der edi. “Ilohim! 
Odamlarni ranjitib qoʻysam, meni koʻrishi bilan yoʻlini boshqa tarafga 
burishadi. Seni esa shuncha xafa qilsak ham biz bilan doim birgasan!”. 

Doʻst va muridlariga shunday der edi: “Alloh sizlarni bu dunyoga 
pok oʻlaroq keltirdi. Sizlar ham Uning huzuriga nopok holda bormanglar.” 

“Saharlab turgan olim oʻz ilmining, zohid esa zikrining ortishini 
istaydi. Abul-Hasan Xaraqoniy esa biron qardoshining qalbiga sevinch 
va shodlik berish dardida.” 

“Turkistondan Shomgacha biron kishining qoʻliga tikan kirsa, men- 
ga botgandek, oyogʻiga tekkan tosh, mening oyogʻimni og`ritadi. Bir 
qalbda gʻ“amginlik bor ekan, u qalb mening qalbimdir, u qayg'u mening 
qayg'`umdir” der edilar. 

“Shu ikki toifaning chiqargan fitnasini hech kim chiqara olmaydi: 
Dunyoparast olim va ilmsiz soʻfiy.”. 

“Amal qilishing kerak emas, demayman! Lekin qilgan amalingni sen 
oʻzing qilyapsanmi yoki boshqalar senga qildiryaptimi, buni bilishing 
kerak. Aslida banda Allohning sarmoyasi bilan savdo qilayapti. Sar- 
moyani Allohga berib ketganingda, avvali ham, oʻrtasi ham, oxiri ham 
Allohdir. Uning soyasida savdo qilib foyda koʻrasan, sening g`ayrating 
soyasida emas! Bozorda faqat oʻzining foydasini oʻylagan kishi uchun 
Uning huzuriga yoʻl yoʻq.” 

Ixlos va riyo nima?, deb soʻraganlarida, Abul-Hasan Xaraqoniy 
hazratlari shunday dedilar: “Alloh uchun qilgan hamma ishing ixlosdir. 
Xalq uchun qilgan har ishing riyodir.” 

U kishi shunday der edi: “Har kim bu dargohga kelsa, nonini bering, 
e'tiqodini so“ramang. Zero, Allohning huzurida ruh egasi boʻlgan har 

" Turkiyaning Qars viloyatidagi maqom qabri joylashgan Avliyo masjidi 


kim Abul-Hasan Xaraqoniy dasturxonidan 
nasiba olishga loyiq.” 

Abul-Hasan Xaraqoniy hazratlari shunday 
dedilar: “Ne'matlarning eng yaxshisi, halol ish- 
lab topilganidir. Doʻstlarning eng yaxshisi, Al- 
lohni eslatadiganidir. Qalblarning eng munav- 
vari, ichida mol dunyo sevgisi boʻlmaganidir. 
Dunyoda olimlar va obidlar koʻpdir. Ammo 
shomu saharni Janobi Haqning roziligida oʻtka- 
zish muhimdir. Qalblarning eng oydini, ichida 
Alloh sevgisidan boshqa narsa boʻlmaganidir. 
Amallarning eng yaxshisi, riyodan uzoq va ix- 
los bilan ado etilganidir. Siz Allohdan soʻzlar 
ekan, boshqa narsadan gapirgan kishi bilan doʻstlik qilmang. Jannatda 
Tuba daraxtning tagida Allohdan bexabar boʻlib turgandan koʻra, dunyoda 
bir yantoqning tagida doimo Uni zikr etishni orzu qilaman. Rasulullohning 
vorisi uning ishlariga amal qilgan va shariatiga tobe boʻlgan kishidir.” 

Abul-Hasan Xaraqoniy hazratlari shunday deydi: ”Ikki aka-uka bor 
edi. Har kecha navbatlashib biri onasining xizmatida boʻlar, narigisi esa 
Allohga ibodat qilar edi. Bir oqshom Allohga ibodat qilgan aka, qilgan 
ibodatidan hosil bo“lgan zavqdan juda mamnun boʻldi. Shu sababli ertasi 
kuni ham ukasiga: “Bu kecha ham onamga sen xizmat qil, men ibodat 
qilaman” dedi. Akasi qabul qildi. Ibodat qilarkan sajdada uxlab qoldi va 
bir tush koʻrdi. Tushida bir ovoz unga: “Ukangni kechirdik, seni ham 
uning hurmati uchun avf etdik” degach, yosh yigit: “Men Allohga ibodat 


qilayapman. Ukam esa onamga xizmat Ni 
qilayapdi. Ammo meni ukamning qil- ; 
gan amali tufayli kechirayapsiz” dedi. 
Ovoz esa: “Ha, sening qilgan ibodat- 2 1 “ai 
laringga bizning ehtiyojimiz yo“q.Le- 3 nazo 
kin ukangning qilgan xizmatlariga esa o II 
onangning ehtiyojlari bor.” £ x 

Abul-Hasan Xaraqoniy hazrat- 
lari Janobi Haqqa koʻp duo qilar edi. 
Duolaridan birida noz maqomida 
shunday degan edilar: “Ey Rabbim! I 
Menga uch kishini joʻnatma. Birinchisi, Azroilni jo'natma. U Eelib, 
jonimni olishni istaganda: “Bu jonni sen berdingmiki, sen olmoqchi 
boʻlayapsan? Kim bergan boʻlsa u olsin” deyman. Ikkinchi va uchinchi 
kishilar esa qabrda savol soʻraydigan Munkar va Nakir farishtalaridir, 
ularni ham menga joʻnatma. Meni bunday vositachilarga roʻpara qilma. 
Nima soʻraydigan boʻlsang kelib oʻzing soʻra!”. 

Bir safar Janobi Haq Abul-Hasan Xaraqoniy hazratlarining tushida 
shunday xitob qildi: “Ey Abul-Hasan! Sening ba'zi xato va kamchilikla- 
ring bor. Insonlar bularni bilmaydi. Bularni xalqqa bildirib, sirlaringni fosh 
qilsam holing nima kechadi?”. Xaraqoniy hazratlari ham noz maqomida 
shunday javob beribdi: “Ey Allohim! Sen Rahmonsan, Rahimsan. Istasang 
mening sirlarimni xalqqa oshkor qilib, sharmanda qilasan. Istasang ularni 
bildirmay yashirasan. U sening ishing. Ammo men sening sirlaringni bu 
xalqqa anglatsam, keyin nima boʻladi? Sening juda marhamatli boʻlganing- 
ni, hammani avf etish istagingni aytsam, hech kimning peshonasi sajdaga 
bormaydi.” Shunda Janobi Haq Abul Hasan Xaraqoniyga: “Unday boʻlsa 
na sen mening sirlarimni ayt, na men sening sirlaringni oshkor qilay.” 

Butun msonlar Allohga ibodat etsa ham Uning ilohiy sha'niga hech 
bir narsa qoʻshilib qolmaydi. Butun insonlar Allohni inkor qilsa, uning 
sha'nidan bir narsa kamaymaydi. Alloh doʻstlarining bu xildagi gaplari, 
doʻstlik va muhabbatdan tug`ilgan noz maqomidagi so`zlardir. Kichki- 
na bolalar begonalarga emas, ota-onalari kabi oʻzlari sevgan kishilarga 
erkalik qiladilar. Allohning doʻstlari ham muhabbatlari tufayli Alloh bi- 
lan noz maqomida gaplashadilar. 

Abul-Hasan Xaraqoniy hazratlari hijriy 425 yil Ashuro kuni (11 
dekabr, milodiy 1033 yil) vafot etganlar. Qabri Eronning Shahrud shahri 
Xaraqon qasabasida joylashgan. Bundan tashqari Turkiyaning Qars 
viloyatida unga nisbat berilgan bir maqom qabri mavjud. Abul-Hasan 
Xaraqoniy hazratlarining ba'zi soʻzlari “Nurul ulum” nomli forscha bir 
asarda toplangan. Bu asar Xaraqoniyga nisbat etilsa-da, aslida bir mu- 
ridi yoki izdoshi tomonidan tartib berilgan. 


Maqomi 

7. ABU ALI FARMADIY (Q.S.) 


Abu Ali Farmadiy hijriy 401 (milodiy 1010) sanasida Xurosonning Tus 
shahri yaqinlaridagi Farmad qishlogʻida tugʻildi. Asl ismi Fazl ibn Muham- 
mad. Nishopurdagi mashhur soʻfiy Abu Said ibn Abul-Xayrning suhbatlari- 
da qatnashgan. Keyin Abdulkarim Qushayrining madrasasida diniy ilmlar- 
ni oʻrgandi. Tasavvuf ta'limini esa Abul-Qosim Kurragoniy (Gurgoniy) va 
Abul-Hasan Xaraqoniydan oldi. Keyin xalqni irshod eta boshlagan Abu Ali 
Farmadiyning eng tanilgan muridlari mashhur soʻfiy Imom G`azzoliy bilan 
Xoja Yusuf Hamadoniy hazratlaridir. 

Abu Ali Farmadiy (q.s.) hazratlari shunday deydi: “Bir kuni ustozim, 
Abul-Qosim Qushayriy hammomda gʻusl qilayotgan edi. U kishidan so`ra- 
masdan quduqdan bir chelak suv olib, hammom hovuziga toʻkdim. Oʻsha 
payt haqiqatan ham shuncha suvga ehtiyojlari borligini bilmagan edim. Ke- 
yin buni bildim. Ustoz hammomdan chiqqach: “Hammom hovuziga kim suv 
toʻkdi?” deb soʻrab qoldilar. Men esa “nega bunday qilding” deyishlaridan 
qo`rqib shoshib qoldim. Nihoyat: “Men” dedim. “Ey Abu Ali Farmadiy! Men 
yetmish yilda erishgan darajalarga sen bir chelak suv bilan erishding. Alloh 
sendan rozi boʻlsin” dedilar. Bir muddat yana ustozimdan dars olib, nafsimni 
tarbiyaladim. Bir qancha ma'rifatlarga ega boʻldim. 


Qushayriyning madrasasida tahsil olgan yillarida ma'rifatda chuqurlas- 
hgan Abu Ali Farmadiy (q.s.) hazratlari bir kun qiziq bir voqeaga guvoh 
boʻlib, oʻzini yoʻqotib qoʻydi. Dars qilayotgan edi, 
qoʻlidagi qalamni siyohdonga botirib, xat yozar edi. 
S5 Qalamini siyohdonga bir botirganda, ne koʻz bilan 
5 koʻrsinki, qalamning uchi oppoq, ammo siyohdon 
— qora siyoh bilan toʻla edi. Qalamni qayta-qayta 
— siyohdonga botirsa ham hech narsa oʻzgarmadi. Qat- 
— tiq qoʻrquvga tushdi va ustozi Qushayriyning yoniga 
— chopdi. Boʻlib oʻtgan hodisani eshitgan ustozi Qu- 


"uu Mashhad yaqinidagi Farmad qishlogʻi qabristoni ju 


shayriy: “Endi sening ilm darajang maromiga yetibdi. Ilm sendan qoʻlini tort- 
ganiga qaraganda, sen ham undan qoʻlingni tortib, ichingdagi olovni soʻndir 
va ruhingni kamolga yetkaz!” dedi. Shundan keyin Abu Ali Farmadiy ashyo- 
larini yigʻishtirib madrasani tark ayladi va Qushayriyning xonaqohiga koʻ- 
chib oʻtdi. Keyin Tus shahriga ravona boʻldi, Abul Qosim Koʻrragoniy haz- 
ratlarining dargohida tasavvufiy ta'limotini kamolga yetkazdi. Shayxi unga 
xalqni irshod qilish uchun izn ijozat berdi va oʻziga kuyov qilib oldi. Abu 
Ali Farmadiy (q.s.) hazratlari bu ijozat bilan kifoyalanmasdan Abul-Hasan 
Xaraqoniy hazratlaridan ham tasavvufiy ta'lim va ijozat oldi. 

Abu Ali Farmadiy shunday deydi: “Kunlardan bir kun menda qandaydir 
hol roʻy berdi. Bexush boʻldim. Bu hol ichida xuddi yoʻq odamdek hechlik 
boʻlib qoldim. Bu holatimni darrov ustozim Qushayriyga aytdim. “Ey Abu 
Ali Farmadiy! Mening koʻngil qushim bundan yuqorisini bilolmaydi”, dedi- 
lar. Men esa oʻzimcha meni bu maqomdan oldinga olib ketadigan bir rahbar 
murshidga muhtojligimni sezdim. Shundan keyin biroz vaqt oʻtdi. Lekin bu 
hol kundan kunga kuchayaverdi. Bu paytlar Abul 
Qosim Ko'ʻ`rragoniy hazratlarining dovrug£ʻini 4 
eshitgan edim. Darhol Tus shahriga qarab 
yoʻlga tushdim, u kishining uyini bolna 
edim, shaharga kiriboq soʻradim. li A 
gan manzilga yetib bordim. U kishi ta- (a PI 
lalabalari bilan bir masjidda oʻtirgan 
ekanlar. Men ham ikki rak'at namoz 
oʻqigach roʻparasiga oʻtirdim. Shayx 
boshini quyi solib oʻtirardi. Boshini 
koʻtarib: “Kel, ey Abu Ali!” dedi- 
lar. Yonlariga borib salom berib 
oʻtirdim. Ma'naviy holimni tu- 

shuntirdim. “Xoʻsh, boshlangʻiching muborak boʻlsin! Hozirdan bu darajaga 
erishibsan, ammo tarbiya topsang yanada yuksak darajalarga erishgaysan” 
degach: “Bundan keyin mening yoʻl koʻrsatuvchim shu kishidir” degan soʻz- 
lar oʻtdi koʻnglimdan. 

Abul Qosim Koʻrragoniy hazratlari meni tasavvufda yetishtirish uchun 
nafsimni tarbiyasi uchun turli riyozatlarni tavsiya qildi. Nihoyat, orzu qi- 
lingan darajalarga erishdim. Keyin shogirdlaridan Abu Bakr Abdulloh bilan 
meni aka uka/doʻst qilib qoʻydi va bizni birgalikda Abu Said ibn Abul-Xayr 
hazratlarining yoniga Mihanaga joʻnatdilar. Abu Said Abul-Xayr hazratlari- 
ning huzurlariga borgach menga bir parcha boʻz berib, devorlarning changini 
artishimni aytdi. Doʻstim Abu Bakr Abdullohga esa mehmonlarning poyaf- 
zallarini tuzatish vazifasini topshirdi. Uch kun bu xizmatni bajardim. Toʻrtin- 
chi kuni meni yana Abul Qosim Koʻ`rragoniy hazratlarining yoniga joʻnatdi. 

Ma'lum vaqt oʻtgach ikki ustozim ham vafot etishdi. Ularning oʻrniga 
suhbatlarni men olib bora boshladim. Talabalarim koʻpayib bordi. Ismim har 
tarafga tarqaldi. Doʻstim Shayx Abu Bakr Abdulloh buyuk bir zot boʻlishiga 
qaramasdan nomi hech qaerda tanilmadi. U shunday der edi: “Shayx Abu 
Said uning uchun: “Ey Abu Ali, latta bilan devorlarning changini art, shu bi- 
lan umr bo`yi soʻz boʻzi bilan Allohning bandalarining koʻngil devorlaridagi 
gunoh kirlarini tozalagaysan” degan edilar. Menga esa darveshlarning kalish- 


Qabr toshi $ 


larini to“gʻrilashni buyurgan edilar, men ham bu vazifada bardavom qoldim. 
Hech kim meni tanimadi, ismimni eslamadi.” 

Abu Ali Farmadiy (q.s.) hazratlari, bu ustozlaridan keyin oʻsha zamon av- 
liyolarining eng ulugʻlaridan boʻlgan Abul-Hasan Xaraqoniy hazratlarining 
suhbatlariga qatnab yanada yuksak darajalarga erishib, kamol martabalari- 
ga noil boʻladi. Buni shunday ifoda etgan edi: “Qalbimda hosil boʻlgan ishq 
va shavq haddan ziyod ortgan edi. Bu orzuimning koʻpligi sababli Abul-Ha- 
san Xaraqoniy hazratlarining suhbatlariga erishdim, xizmatini bajo ayladim. 
Cheksiz fayz va ma'naviy zavqlarga musharraf boʻldim.” Abu Ali Farmadiy 
(q.s.) hazratlari Nishopurda bir majlisda va'z oʻqiyotgan edi. Buyuk olimlar- 
dan biri bo“lgan Imom ul-haramayn Juvayniy ham oʻsha yerda edi. Juvayniy 
Abu Ali Farmadiy (q.s.) hazratlariga: “Olimlar paygʻambarlarning vorislari- 
dir” hadisi sharifi orqali qaysi guruh nazarda tutilgan?” deb soʻradi. 

Abu Ali Farmadiy (q.s.) hazratlari kamtarlik bilan: “Bu guruhga mansub 
kishilar na bu savolni soʻragan kishidir, na soʻralgan kishidir. Paygʻambarlar- 
ning vorislari shu masjidning eshigida yotgan solih zot kabilardir!”, deb Haq 
doʻstlaridan Muhammad ibn Eslemning qabrini ko`rsatdi. 

Saljuqiylar vaziri Nizomulmulk, Abu Ali Farmadiy (q.s.) hazratlarini qat- 
tiq hurmat qilar, u kelganida oʻzining joyiga oʻtqazar edi. Unga “bu shayxga 
nega bunchalik hurmat koʻrsatasiz?” deya soʻraganlarga shunday javob berar 
edi: “Boshqa olimlar mening oldimga kelganlarida meni maqtab iltifot qila- 
dilar. Bu esa nafsimga yoqadi va kibru havoga yetaklaydi. Abu Ali Farmadiy 
(q.s.) hazratlari esa menga xatolarimni aytib, Alloh uchun ogohlantiradi. Men 
ham xatolarimni barataraf etaman.” 

Abdul Karim Qushayriyning talabasi va Imom G`azzoliyning shayxi 
boʻlgan Abu Ali Farmadiy (q.s.) hazratlari bu ikki zot orasida koʻprik boʻlib, 
Qushayriyning shar'iy va sunniy tasavvuf tushunchasini Imom G`azzoliyga 
yetkazgan. Shuningdek, Abul-Hasan Xaraqoniy hazratlaridan olgan irshod 
omonatini Xoja Yusuf Hamadoniyga topshirgan. Abu Ali Farmadiy (Qq.s.) 
hazratlari hijriy 477 (milodiy 1084) sanasida Xurosonning Tus shahrida vafot 
etdi va oʻsha yerga dafn etildi. 

8. YUSUF HAMADONIY (Q.S) 


Yusuf Hamadoniy hazratlari hijriy 441 (milodiy 1049) sanasida 
Hamadonning bir qishlogʻida tugʻildi. Bag`dodda diniy ilmlardan tahsil 
oldi. Abu Ali Farmadiydan tasavvufiy ta'lim va ijozat oldi. Bugun Turk- 
manistonga tegishli bo“lgan Marv shahrida xonaqo qurib xalqni irshod 
qildi. Bagʻdod, Samarqand, Buxoro, Isfahon kabi shaharlarda va'zlar 
oʻqidi. Koʻplab talaba va muridlar yetishtirdi. Abdulqodir Giloniy haz- 
ratlari ham u zotning suhbatlaridan bahramand boʻlgan edi. 

Kunlardan bir kun Yusuf Hamadoniy hazratlaridan: “Davrlar oʻtib 
haqiqiy shayxlar oxiratga koʻ“chgandan keyin e'tiqodimizni asramoq 
uchun nima qilamiz?” deb soʻrashdi. Hamadoniy hazratlari: “Haq doʻst- 
larining asarlaridan har kuni sakkiz varaq (o`n olti sahifa) oʻqing”, deb 
javob berdi. Farididdin Attor ham bu soʻzlardan ilhom olib, “Tazkiratul 
avliyo” asarini qalamga olgan. 

Yusuf Hamadoniy hazratlari bir kuni Bagʻdodda va'z oʻqirkan, Ibn 
Saqqo ismli bir faqih oʻrnidan turib, bir masalani soʻradi, beodoblik qilib 
shayxni ranjitdi. Yusuf Hamadoniy hazratlari dediki: “Oʻtir! Soʻzlaring- 
dan kufrning hidi kelyapti. Chamasi, sen musulmon sifatida olmaysan.” 
Bir muddatdan keyin Bag“dodga Rumning Konstantinopolidan bir elchi 
keldi. Ibn Saqqo unga qoʻshilib, nasroniy boʻldi va Konstantinopolga bir- 


ga ketdi. U yerda nasroniy holda vafot etdi. Bu voqea oʻsha kuniyoq bu- 
tun islom olamida yoyildi va Yusuf Hamadoniyning karomati roʻyobga 
chiqdi. Hatto ba'zi tazkira mualliflari Ibn Saqqoning Fariddin Attorning 
“Mantiqut-tayr” kitobidagi Shayx San'on bilan ayni kishi deb o`ylashgan. 

Abdurahmon Jomiyning “Nafahotul-uns” tazkirasida naql etilishi- 
cha, Shayx Muhyiddin ibn Arabiy asarlaridan birida shunday yozadi: 
“602 sanada Shayx Avhaduddin Kirmoniy Qoʻniyoda mening uyimda 
edi. U shunday anglatdi: “Bizning diyorda oltmish yildan ziyod shayx- 
lik va irshod maqomida oʻtirgan Xoja Yusuf Hamadoniy ismli bir shayx 
bor edi. Bir kuni takyasida ekan koʻngliga tashqariga chiqish istagi kel- 
di. Holbuki, juma kundan boshqa kunlarda tashqariga chiqadigan odati 
yoʻq edi. Ammo bu istak kuchlilik qilib, tashqariga chiqdi. Lekin qaer- 
ga borishini bilmas edi. Bir xachirga mindi va Haq taolo qaerga tilasa 
oʻsha yerga yetaklasin deb hayvonning boshini boʻsh qoʻydi. Ulov uni 
shahardan tashqari olib chiqdi, choʻlga kirib xaroba bir masjidga olib 
bordi. Shayx masjidga kirdi. Boʻynini qisib oʻtirgan bir kishi bor edi. 
Birozdan keyin boshini koʻtardi, u haybatli bir yigit edi. 

— Ey Yusuf hazratlari! Meni bir masala qattiq oʻylantirib qoʻydi, 
shunga bir yechim topib bersangiz. Shayx bu mavzuni ochiqlagach, 
shunday dedi: 


II 

— Ey farzand! Biror savoling paydo boʻlsa shaharga kelib mendan 
soʻrayver, meni buncha yoʻl zahmatiga qoʻyma. Yosh yigit unga shun- 
day dedi: 

— Biror muammoim boʻlganda har bir tosh men uchun sizdek Yusufdir. 

Shayx Muhyiddin ibn Arabiy shunday deydilar: “Bundan angla- 
dimki sodiq murid, sadoqat va samimiyati bilan shayxini oʻziga qaratib 
harakat qildira oladi. 

Saljuqiylar hukmdori Sulton Sanjar Yusuf Hamadoniy hazratlari- 
ni hurmat qilar edi. Uning dargohiga faqirlar va darveshlar uchun el- 
lik ming dinor joʻnatgan edi. Davlatning shayxga qilgan bu yordami 
u davrda jamiyatni bezovta qilgan botiniylar (xashxashiylar)ga qarshi 
ahli sunnat olimlar va soʻfiylarni qoʻllab quvvatlash siyosatining bir 
namunasi boʻlsa kerak. 

Yusuf Hamadoniy hazratlari o`zini ommaga xizmat qilishga bag£ʻish- 
lagan bir inson edi. Alloh uchun juda koʻp safarga chiqar edi. Kofir, xris- 
tian, otashparast va zardushtiylarning uylariga borib, ularga Alloh Ra- 
suli (s.a.v.)ning fazilatlaridan hikoya qilar, oxiratdagi ilohiy mukofot va 
jazolarni tushuntirar, hidoyat topishlariga sababchi boʻlar edi. Gunohkor 
insonlarni ham ogohlantirar, ibrat olmasalar ulardan uzoqroq turar edi. 
Tavba qildirib, toʻgʻri yoʻlga solgan kishilarning haddi hisobi yoʻq edi. 

Karomat va valiyligini yashirar edi. Moʻminlardan kim uni biron 
joyga chaqirsa, boy-faqir, kuchli-zaif deb ayirmasdan albatta borar edi. 
Hech kimga va hech narsaga past nazar bilan qaramas, zaif koʻrmas 
edi. Hech kimga maqtanmas edi. Boyligi tufayli boylarni kambagʻaldan 
ustun koʻrmas edi. Doimo boy va faqir sahobalarning hayot hikoyalari- 
ni anglatib, shogirdlariga ham ularga ergashishni buyurar edi. 

Ro`ʻzgʻorini tebratish uchun etikdoʻzlik va dehqonchilik bilan 
shug`ullanar edi. Halol yeydigan va halol ishlaydiganlar bilan doʻst 
tutinar edi. Tamballik qilib, birovlarning orqasidan kun kechiruvchilar- 
ni qattiq urishar, ishlab halol mehnat qilishning ilohiy bir buyruq ekan- 
ligini ta'kidlar edi. Xalqni haloldan yeb kiyinishga va halol topib tutish- 
ga undar edi. Hech kimning nasibasiga va luqmasiga toʻsiq boʻlmas edi. 

Haq taolo unga nima bersa, faqir, yetim, gʻarib va yoʻqsillarga ulashar, 
ularni himoya qilar edi. Umrida birovdan biron narsa so`ramagan, shogird- 
lariga ham shunday yashashni tavsiya etar edi. Doimo Janobi Haqqa ta- 
vakkul va taslimiyat holida umrguzaronlik qilar, hech qachon dunyo man- 
faatiga moyillik koʻ“rsatmas, nasihatlarida ham shunga urgʻu berar edi. 

Karomatfurushlikka ragʻbat qilmas, ma'naviy mastlik va jazava 
holining ta'sirida yuzaga chiqadigan me'yorsiz ifoda va harakatlarni 
ma'qullamas edi. Mashhur soʻfiy Mansur Halloj haqida shunday der 
edi: “Agar Husayn ibn Mansur (Halloj) ma'rifatni haqqoniy bilsa edi, 
“Analhaq” oʻrniga “Anat turob” (men tuproqman) degan boʻlar edi. 


Yana shunday derdi: “Din va shariat yoʻlida yurmagan kishi, kunda 
mingta karomat koʻrsatsa ham shaytonga ergashgan boʻladi. Sunnatga 
zid boʻlgan bir narsaga e'tiqod qilgan kishi, dunyoning ilmini yod olsa 
ham yoʻltoʻ“sar qaroqchidan farqi yoʻqdir.” 

Shayx Najibuddin Buzgush Sheroziy shunday dedi: “Bir vaqt 
shayxlarning soʻzlaridan iborat bir parcha qoʻlimga tushdi. Tanishib 
chiqdim, juda yoqdi. Bu asarning muallifi kim ekanligiga va u zotning 
boshqa asarlariga ham qiziqdim. Bir kecha tushimda haybatli, viqorli, 
nuroniy bir pirning xonaqoga kirganini koʻrdim. Tahorat olish uchun 
tahoratxonaga kirdi. Egnida oppoq chiroyli bir jubba bor edi. Libosiga 
tilla suvi bilan katta harflarda Oyatul-kursi yozilgan boʻlib, libosning 
tamomini qoplagan edi. Uning orqasidan ergashdim. Jubbasini yechib 
menga berdi. U jubbaning tagidan yanada chiroyliroq yashil bir jub- 
ba kiyib olgan edi. Bunga ham xuddi birinchisiga o`xshab Oyatul-kur- 
siy yozilgan edi. Uni ham menga berdi va: “Men tahorat olgunimcha 
bularni ushlab tur!” dedi. Tahorat olib boʻlgach, “Bu jubbalarning birini 
senga beraman, qaysi birini istaysan?” dedi. Men tanlab oʻtirmadim. 
“Qaysi birini istasangiz beravering, olaveraman” dedim. Yashil jubbani 
menga kiydirdi, oppogʻini esa oʻzi kiydi. Soʻng shunday dedi: “Meni 
taniyapsanmi? Men u sen qiziqqan risolaning muallifi Yusuf Hamadon- 
iy bolaman” dedi. Sen oʻqigan u kitobning nomi “Rutbat ul-hayot”dir. 
Mening undan ham boshqa yaxshi kitoblarim bor. Masalan, “Manozil 
us-soirin” va “Manozilus-solikin” dedilar. Uyqudan uygʻongach juda 
ham xursand boʻlib ketdim. 

Yusuf Hamadoniy (q.s.) hazratlari “Rutbat ul-hayot” kitobida shun- 
day deydi: “Bilginki, basirat va yaqin ahliga koʻra, “tirik” ovunib, 
tasalli topgan kishidir. “Hayot” esa ovunmoq va tasalli bo`lishdir. Yet- 
ti qavat ko“k va yerning maxluqoti, tasalli va huzur topish mavzusi- 
da hamfikrdirlar. Ammo tasalli va huzur topish joylari turlichadir. Har 
kimning oʻz maqomi va ahvoliga koʻra muayyan tasalli oʻrni bor. Inson 
uning borligi bilan huzur topadi, rohatlanib sokinlashadi. Uni yoʻqot- 
gani zamon iztiroblanib behuzur boʻladi. U bilan rohatlanib, koʻng- 
li qayg“udan xalos boʻlgani uchun Haq yoʻlining yoʻlchilari boʻlgan 
paygʻambarlar shunday deydilar: “Falon kishi falon narsa bilan tirikdir, 
oʻsha bilan yashamoqdadir.” Bu — tirikni va hayotni tanishda umumiy 
bir qoidadir. 

Ammo tiriklik va hayotni batafsil va soʻfiyona ta'rif orqali tanimoq- 
chi boʻlsang bilasanki, dunyo bezaklari bilan tasalli boʻlib, ovungan 
kishining xursandchiligi, bu aldanish saroyi boʻlgan dunyoning moli- 
ni to“plamoq, biriktirmoq, olmoq va bermoqdir. U kishi dunyo bilan 
yashamoqdadir, dunyo bilan tirikdir. Bu ahvol insonoʻgʻlining hayot 
darajasi va oʻrnining eng qadrsiz, past saviyasidir. 

Chunki dunyo matohi bilan huzur topib, ovunish borasida dunyo- 
ning barcha jonzotlari, hashoratlar, vahshiylar va darrandayu parranda- 
lar mushtarakdirlar. Ular bu aldanish saroyining lazzatlari bilan yashay- 
dilar. Shuning uchun olamni yaratuvchi Haq taolo, niyati va qiziqishi 


- dunyo boʻlgan odamlar bilan hayvonlarni ayni darajaga qoʻyib, shun- 


day buyurganlar: “Ularni qoʻy, kiysinlar, yesinlar, zavq olsinlar, umid 
ularni ovuntirsin, keyinroq bilurlar.” Yana shunday deyilgan: “Hayvon- 
lar kabi yeydilar va boradigan joylari jahannamdir.” 

Aql, idrok va omonatga mas'ul boʻlish orqali muazzam va sharaf- 
li qilib yaratilgan insonning, tasalli nuqtasida qoʻli ostidagi hayvonlar, 
yirtqichlar, qushlar va hashoratlar bilan ayni darajada turishi qanday 
uyatli bir ishdir! Bunday odam hayvonlarning tasalli makoniga tuban- 
lashib ovunadi. Hayvonlarning yeyish, ichish, juftlashish, yashash bilan 
xursand boʻlib ovunganlari kabi, bu odam ham shunday narsalar bi- 
lan ovunadi. Oʻzining haqiqiy maqomi va darajasini tafakkur qilmay- 
di. “Qasamki, biz inson bolasini sharafli qildik, ularning quruqlikda va 
dengizda yurishini ta'minladik.” Saltanat kamari va toji insonnikidir, 
ammo u unutadi. “Shubhasiz, ular hayvonlar kabidir, balki undan ham 
pastdirlar” qamchisining achchiq ogʻrigʻi uning ko`ngliga yetib bor- 
maydi. “Hayvonlar kabi yeydilar va borar joylari otashdir.” Yarasining 
achchigʻi harakat va idroklariga ta'sir qilmaydi. 

Bu ojiz, bechora va unutuvchan inson biror marta ham oʻylamay- 
diki, maxluqotni boshqarish libosini menga nechun kiydirdilar? Ilm va 
idrok tojini butun mavjudot orasida nechun mening boshimga kiydird- 
ilar? Ibodat va bandalik yozigʻini nega mening manglayimga yozdilar? 
Koʻkda va yerda mening otimni nega muhabbat va doʻstlik bilan mash- 
hur qildilar? Yuz yigirma mingdan ortiq paygʻambarlik va saodat marka- 
zini barcha maxluqotlar orasida nechun faqatgina meni da'vat uchun 
joʻnatdilar? Muqaddas kitoblarda va sahifalarda nega mendan soʻzlay- 
dilar? Bu kitoblarda ba'zan shukur, maqtov, ba'zan esa ayblov/malomat 
bor, bularning barchasi nima uchun? Dunyo nima uchun qayta qayta 
qoralanadi? Uning nomini nima uchun hibs va zindon deb qo`ydilar? 
Nechun uning aldanish va fitnasidan qochishga amr etdilar? Yoʻl bosh- 
lovchi paygʻambarlar va valiylar unga nechun iltifot ko“rsatmadilar? 

Solikning zikrdagi eng oxirgi maqomi, tili bilan bir oʻrinda yetti 
a'zosi/muchasining, hatto tuk va tirnoqlarining ham zikrga qo`shili- 
shidir. Qalb, badan a'zolarining zikrini eshitadi va koʻradi. Shu eshitish 
sababi bilan isinadi, quvvatlanadi, zikrga uygʻunlashib ishtirok etadi. 

Qalb zikrining nihoyasi qirq kundir. Bu qirq kunning soʻngida birik- 
kan nurlar qalbni oydinlatadi va sezgi a'zolarining oynalariga chiqadi. 

Xilvat ahlida koʻringan bu hollarni hech bir faqih, mufassir va mu- 
haddis bilolmaydi. Bu mavzudagi savollarga javob berolmaydi. Ey Haq 


SI 
yoʻlining yoʻlchisi, bir kun sen ham bu martabaga erishsang, aynan  $ 
oʻzing koʻrasan. Bu ma'naviy hollar va mushohadalar ba'zan bir yil, 
ba'zan esa oʻn yil davom etadi. Hollarning muddati, zikrning muddati- 
chadir. Qalb koʻzi bilan koʻrish holiga ega boʻ“lgunga qadar inson uchun 
bosh koʻzi bilan koʻrishdan boshqa chora yoʻq. Qalb koʻzi bilan koʻrish 
(mushohada) toʻxtagach, navbat zikrga keladi. Hokimiyat qalb zikrida 
boʻladi. Qalb harakatlanib zikrga davom etarkan, til uni kutib turadi, 
qalb zikri to“xtagach navbat tilga keladi va til zikri boshlanadi. 

Muridning nasibasi shafqatli bir pirga bogʻliqdir. Murid yolgʻiz 
boshiga oʻn sanada yetisha olmaydigan yoʻlni, bir pir rahbarligida bir 
yilda yeta olishi mumkin. Murid bir holga va mushohadaga taqalib, 
oʻsha martabada oʻn sana qolishi ham mumkin. Oxirida bir pir kelib 
uning yoʻlimni ochar va muridni u holdan chiqaradi. 

Ashyolarga qarab Haq taoloni tafakkur etmoq va Haqning sifatla- 
rini bandada tajalli etishi shaklidagi bu ikki martabadan tashqari uchin- 
chi bir martaba ham bor. Bu martaba paygʻambarlar va siddiqlarga xos 
boʻlib, Alloh bilan Alloh uchun tafakkur, ya'ni fano fil fano (yoʻqlik 
ichida yoʻqlik) martabasidir. Hazrati payg'ambar Haq taoloning shun- 
day buyurganini yetkazgan edi: “Bir bandamni yaxshi koʻrganim zamon 
uning koʻzi, qulogʻi va koʻngli men boʻlaman. Men orqali koʻradi, men 
orqali eshitadi va men orqali oʻylaydi.” 

Sara insonlarning bu martabani anglatib izohlashiga Xojat yoʻq. 
Chunki ular bu hollarni zotan boshidan kechiradilar. Avom xalqqa bu 
martabani anglatishdan biron foyda yoʻq. Chunki ular buni anglay ol- 
maydilar va aqllariga hulul kabi notoʻgʻri fikrlar keladi. Holbuki, Haq 
taolo bundan uzoq va munazzahdir. 

Yusuf Hamadoniy hazratlari umrining oxirgi yillarida Hirotdan 
Marvga qaytar ekan yoʻlda Bomayin qasabasida 22 Rabiul avval oyi 
hijriy 535 (milodiy 4 noyabr 1140 sana) tarixida vafot qildilar. Murid- 
lari jasadini avval oʻsha yerga dafn qildilar, so`ngra Marvga koʻchirdi- 
lar. Bugungi kunda u kishining qabri Turkmanistondagi Mari (qadimgi 
Marv) shahri yaqinidagi Bayram Ali degan joydadir. 

Yusuf Hamadoniy hazratlarining ilgʻor murid va talabalari shulardir: 
“Shir'at ul-islom” asarining muallifi Sadiduddin Muhammad ibn Abu Bakr 
Buxoriy (vafoti h.S73 / m. 1177), Abdulloh Barraqiy, Hasan Andoqiy Buxo- 
riy (vafoti h.S52 / milodiy 1157), Xoja Ahmad Yassaviy (vafoti h.562 / mi- 

lodiy 1166) va Xoja Abdulxoliq Gʻijduvoniy (vafoti h.S575 / milodiy 1179). 
Yusuf Hamadoniy hazratlarining “Rutbat ul hayot” nomli forscha 
asari “Hayot mezoni” nomi bilan oʻzbek tiliga oʻgirilib Toshkentda 
(Toshkent: 2017), “Hayot nima?” nomi bilan esa turkchaga tarjima 
qilinib (Najdat Toʻsun, Istanbul: 2001) chop etilgan. Bundan tashqari 
yana bir qancha asarlari bor. 

9. ABDULXOLIQ GʻIJDUVONIY (Q.S. 


n u, 


von qasabasida dunyoga keldi. Otasi Malatya (Turkiyadagi bir viloyat) 
shahridan G“ijduvonga koʻchib kelgan Abduljamil ismli bir zot edi. 
G'ijduvoniy hazratlari dastlab madrasada islomiy ilmlarni oʻrgandi. 
Keyin tasavvufga yuzlandi. Buxoroda Yusuf Hamadoniy hazratlarining 
suhbatlariga qatnadi. Keyin G“ijduvonga qaytib riyozat va mujohada 
bilan mashgʻul bo`lib hayotini davom ettirdi. Lekin oʻzining ma'naviy 
ahvolini imkon qadar oshkor qilmaslikka harakat qilar edi. 
Rivoyatlarga koʻra Abdulxoliq G`ijduvoniy besh yoshga kirganida 
ilm o`rganish uchun Buxoroga joʻnatilgan. Buyuk olim Xoja Sadriddin 
hazratlaridan Qur'oni karim va tafsirini oʻrgana boshladi. Bir kuni dars- 
da: “Rabbingizga tazarru” qilib boʻyin egib, yolvorib va yashirincha zikr 
qiling” (A'rof surasi, 55) oyati karimasi ustida toʻ“xtalganda Abdulxo- 
liq ustoziga: “Ustoz, bu “yashirincha”dan maqsad nima oʻzi? Qalb bi- 
lan qilingan zikrning asli nima? Agar zikr va duo ovoz chiqarib qilinsa 


Xoja Abdulxoliq Gʻijduvoniy hazratlari Buxoro yaqinidagi Gʻijdu- 


A 


oraga riyo kirishi mumkin. Riyo kirsa 
haqqoniy ravishda zikr qilina olmasligi 
mumkin. Shoyad qalbdan zikr qilsam: 
“Shayton insonning tomirlarida oqa- 
di” hadisi sharifiga koʻra shayton zik- 
rni eshitadi. Nima qilishimni bilmay 
qoldim, bu mushkulimni hal qilishda 
yordamingizni iltimos qilaman!” dedi. 
Ustozi yosh boʻlishiga qaramay bu 
bolaning bunday murakkab savol ber- 
ganiga hayron qoldi va shunday javob 
berdi: 

“Bolam! Bu masala qalb ilmla- 
rining mavzusidir. Alloh taolo nasib 
etsa, senga bu ilmlarni oʻrgatadigan 

bir ustozga roʻpara qiladi. Qalb zikrini undan oʻ“rganasan va mushku- 
ling hal boʻladi”. Abdulxoliq Gʻijduvoniy hazratlari bu gapdan keyin 
mazkur muammoni hal qiladigan ustozni intizorlik bilan kuta boshla- 
di. Bir kuni Xizr alayhissalom uning yoniga keldi. Unga Alloh taoloni 
maxfiy va oshkora zikr qilish yoʻllarini o`rgatdi va ma'naviy farzand- 
likka qabul qilib: “Qalbingdan la ilaha illalloh, Muhammadun rasulul- 
loh kalimasini mana shunday zikr qilasan!” deb ta'rifladi. Abdulxoliq 
Gʻijduvoniy hazratlari ham ta'rifga koʻra bu muborak kalimai tavhidni 
ovoz chiqarmay, sassiz, qalbdan ayta boshladi, buni oʻzi uchun dars deb 
qabul qildi. Bu hol ma'naviy maqomlarda yuksalishiga sabab boʻldi. 

Boshqa bir rivoyatga koʻra, Abdulxoliq G'ijduvoniy bog`da oʻtirga- 
nida Xizr (a.s.) keldi va hovuzga shoʻngʻib, suv ostida “La ilaha illalloh 
Muhammadur rasululloh” deb zikr qilishini aytdi. Shu orqali unga zikri 
xafiy (ovozsiz zikr) usulini oʻrgatdi. Shuningdek, zikrni muayyan sa- 
noqlarga koʻra aytish orqali vuqufi adadiy qoidasini o`rtaga qoʻydi. Bir 
muddat Xizr (a.s.)ning tarbiyasi ostida yetishgan Gʻijduvoniy hazratla- 
ri, yigirma ikki yoshga kirganda uning tavsiyasi bilan Yusuf Hamado- 
niy hazratlariga murid boʻldi. Shuning uchun Xizr (a.s), Gʻijduvoniy- 
ning zikr talqin qilgan saboq piri, Hamadoniy esa suhbat piri sifatida 
qabul qilingan. 

Abdurahmon Jomiy shunday deydi: “Abdulxoliq Gʻijduvoniy haz- 
ratlarining harakat tarzi, butun tariqatlarda maqbul koʻrilgan bir oʻr- 
nakdir. Zero, sidq, safo, Qur'on va sunnatga bog`liqlik, bid'atlardan 
qochish, hoyu havasga qarshilikda g'ayrat etganlar, erishgan hol va 
maqomlarini doimo boshqalardan yashirib kelganlar.” 

Abdulxoliq Gʻijduvoniy hazratlari muridlaridan biri ma'lum mud- 
dat uning suhbatlaridan uzoqlashib qolgan edi. Murid har kecha tushida 
bir guruh insonlar kelib unga: “Sen endi kamolotga erishding, seni jan- 
natga olib ketaylik!” deb uni tuyaga mindirib, zeb ziynatli toj taxtlar, 
qimmatbaho ashyolar, turli tuman taomlar va oqar suvlari boʻlgan koʻr- 
kam bir maskanga olib borishar, ertalab esa yotoqdan zoʻrgʻa turar edi. 

Bir kun Gʻijduvoniy hazratlari muridining bu holini farosat nuri bi- 
lan his qildi va uning yoniga borib ahvolini soʻradi. Murid oʻz boshidan 
kechganlarni anglatganida Gʻijduvoniy hazratlari unga: “Yana tushing- 
da oʻsha yerga borsang uch marta: “La havla vala quvvata illa billahil 
aliyyil aziym” deb ayt va koʻzingni och!” deb tavsiya qildilar. 

Muridi oʻsha kecha tushida ustozining aytganlarini bajardi. Ko`zi- 
ni ochganda oʻzini oʻlik hayvonlarning suyaklari orasida, axlatxonada 
koʻrdi va buning shaytoniy bir tush ekanligini anglab, shundan keyin 
biror marta ustozining suhbatini tark etmadi. 

Abdulxoliq Gʻijduvoniy hazratlari ashuro kuni talabalariga darsda 
valiylik hollaridan soʻz yuritayotgan edi. Musulmon va zohid libosidagi 
yosh yigit ichkariga kirib talabalarning orasiga oʻtirdi. Bir muddat suh- 
batni tinglagach: “Ustoz! Rasululloh (s.a.v.) “Moʻminning farosatidan 
qoʻrqingiz. Chunki u Allohning nuri bilan qaraydi” deganlar. Bu hadisi 
sharifning sirri nimada?” deb soʻradi. Abdulxoliq Gʻijduvoniy hazrat- 
lari bu yosh yigitga haybat bilan nazar qilib: “Unday boʻlsa belingdagi 
zunnorni kes va iymon keltir!” dedi. Ustozining bu gaplari u yerdagilar- 
ni hayratlantirdi. Yosh yigit tashvishga tushib: “Qasamki, menda unday 


b 


narsa yoʻq” dedi. Shunda Gʻijduvoniy hazratlari talabalaridan biriga 

uning xirqasini yechishi uchun ishora qildi. Talaba u yigitning ustidagi 
xirqasini yechganida belida tugun tugun zunnor bogʻlanganini ko`rdi. 

Bu hodisa qarshisida u yigit juda izza boʻldi. Nima qilishini bilmay 
qoldi. Qalbida islomga nisbatan bir sevgi paydo boʻldi, kalimai shaho- 
datni aytib musulmonlik bilan sharaflandi. Sodiq talabalardan biri boʻl- 
di. Buyuk murshid shundan keyin atrofidagilarga qarab: “Ey doʻstlar! 
Keling biz ham ahdimizga vafo qilaylik, zunnorimizni kesaylik. Iy- 
monga kelaylik. Bu yigit moddiy zunnorini kesdi, biz ham qalbimiz- 
dagi ma'naviy zunnorimizni kesaylik. U kibr va g'ururdir. Bu yigit avf 
tilaganlardan boʻldi. Biz ham avfga erishaylik” dedi. Talabalari tavba- 
larini qayta yangiladilar. 

Abdulxoliq Gʻijduvoniy hazratlari shogirdi Avliyo Kabirga aytgan 
ba'zi nasihatlari “Vasoyo” (vasiyatlar) nomli forscha risolada toʻplan- 
gan. Ulardan ba'zilari quyidagilardir: “Oʻgʻlim, senga vasiyatim shu- 
dirki, butun hollaringda ilm, adab va taqvo ustun boʻlsin. Salaflarning 
asarlarini oʻqi, izlaridan yur! Ahli sunnat val jamoat yoʻlidan ayrilma! 
Fiqh va hadis oʻrgan, johil soʻfiylardan uzoq tur! Namozingni jamo- 
at bilan oʻqishga intil! Faqat imom yoki muazzin boʻlma! Shuhratdan 
uzoq tur, chunki shuhrat ofatdir. Har qanday maqom va amalga koʻz 
tikma! Mahkama hujjatlariga ismingni yozdirma, janjallashib hech kim 
bilan mahkamalashib yurma, hech kimga kafil boʻlma. Xalqning va- 
siyatlariga ham aralashma! Podshoh va davlat arkoni bilan oʻta yaqin 
boʻlma! Dargoh qurma (oʻzingga xos takya ochma) va u yerda oʻtirma! 
Navqiron bolalar, nomahram ayollar, johil insonlar bilan ulfat boʻlma! 
Goʻzal ohanglarga (musiqaga) koʻp bogʻlanib qolma, zero uning had- 
dan ortigʻi qalbni oʻldiradi. Goʻzal ohanglarni va xush nagʻmalarni ta- 
moman rad va inkor qilma! Zero, ularga bogʻlanganlar koʻpdir. Oz ye, 
oz gapir, oz uxla va olomondan arslondan qochgandek qoch! Doimo 
yolgʻiz va Haq bilan barobar boʻl! Halol luqma izla va shubhalardan 


qoch! Nafsingga tamoman hokim boʻlmaguningcha uylanma, chunki 
dunyo seni oʻziga mahliyo qilib qoʻymasin. Koʻp kulishdan, qah-qaha 
otishdan saqlan, chunki koʻnglingni oʻldirib qoʻyasan! 

Hammaga shafqat nazari bilan boq va hech kimni oʻzingni past 
koʻrma! Tashqi koʻrinishingni bezab, zohiringga koʻp e'tibor qilma, 
chunki tashqarini bezash ichkarining xarob ekanligini ko`rsatadi. Xalq 
bilan tortishma, hech kimsadan biror narsa istama va hech kimga biror 
xizmat taklif qilma! Shayxlarga moling, joning va kuch quvvating bilan 
xizmat qil! Ularning ishlarini rad etishga urinma! Chunki bu hol tuzatib 
boʻlmaydigan zararga yoʻl ochadi. Dunyoga va dunyoparastlarga mayl 
qilma! Kiyiming doimo sodda, yoʻldoshing darvesh, sarmoyang fiqh 
kitoblari, uying masjid, doʻsting Alloh taolo hazratlari boʻlsin!”. 

Abdulxoliq G`ijduvoniy hazratlari hijriy 616 (milodiy 1219) sa- 
nasida vafot qilgan. Qabrlari bugun Oʻzbekistonning Buxoro shahri 
yaqinidagi Gʻijduvon tumanidadir. “Vasoyo” va “Maqomati Yusufi Ha- 
madoniy” nomli ikkita forscha asari bor. Bundan tashqari, “Az guftari 
Xoja Abdulxoliq Gʻijduvoniy” nomli forscha asarida ba'zi soʻzlari naql 
etilgan. Gʻijduvoniy hazratlaridan keyin u kishining davom etgan ta- 
savvuf yoʻli “Xojagon tariqati” deb atalgan. Gʻijduvoniy hazratlarining 
vafotlaridan keyin uning oʻrniga murid va xalifasi Xoja Orif Revgariy 
kelgandir. 

Xoja Orif asa A shimolida sms G'I M— 
bir farsax (taxminan 7 km) masofadagi Revgar qishlogʻida tugʻildi. Bu 
yer hozir Shofirkon tumaniga qarashli boʻlib, Revgariy deb ataladi. Xoja 
Orifning tavallud sanasi ma'lum emas. Abdulxoliq G`“ijduvoniyning 
xalifalaridan Ahmad Siddiq va Avliyo Kabirdan yosh jihatdan kichikligi 
ma'lumdir. G“ijduvoniyga bogʻlanib, tasavvufiy ta'limga boshlagan 
Revgariy, G“ijduvoniyning vafotidan keyin Ahmad Siddiqga tobe 
boʻldi. Ahmad Siddiqning vafotidan keyin Avliyo Kabir Buxoroda, 
Orif Revgariy esa Revgarda G`ijduvoniyning ijozati bilan irshodga 
boshladilar. 

Manbalarda hayoti haqida yetarli ma'lumot boʻlmagan Orif Revgariy, 
“Orifnoma” nomli asarida oʻz ismini Muhammad Orif Revgariy deb 
qayd etgan. Revgariy haqida naql qilingan manoqibga koʻra (manoqib 
ulugʻ zotlar haqida yozilgan asar), u ancha yoshligida Gʻijduvoniyning 
xizmatiga kirgan, ibodat va xizmat bilan astoydil mashgʻul boʻlgan, 
hatto uxlab qolmaslik uchun koʻzlariga tuz sepgan, buni koʻrgan Xizr 


barakoti bilan u orif zot boʻlib yetishgan. 

Gʻijduvoniyning huzurida sayru suluk (tasavvufiy ta'lim)ga davom 
etgan Revgariy, ma'naviy jihatdan ancha ilgarilab, uning eng ilgʻor 
muridlaridan biri boʻlgan. Rivoyatga koʻra, Ahmad Yassaviy muridlari 
bilan hajga ketarkan, Gʻijduvonga yoʻli tushadi. Abdulxoliq Gʻijduvoniy 
ularni mehmon qilib, ziyofat beradi. Sahar vaqti Xoja Abdulxoliq 
Ka'bani (ilohiy karomat bilan) G“ijduvonga keltiradi va mehmonlar uni 
tavof qiladilar. Keyin Ahmad Yassaviy: “Ey Xoja Abdulxoliq! Sizning 
oʻldiruvchi bir muridingiz bormish, uning holini ko`raylikchi” deydi. 
Gʻijduvoniy Xoja Orif Revgariyga ishorat qiladi. Revgariyning bir 
qoʻl silkishi bilan toʻrt yuz otning boʻynidan qon oqa boshlaydi. Buni 
koʻrganlar: “Haqiqatdan ham o`ldiruvchi ekan” deyishdi. 

Revgariy haqidagi boshqa bir manoqibda naql etilishicha, 
ochiqchasiga gunoh qilib atrofdagilarni bezovta qilgan bir guruh insonni 

Revgariy nazar yoki duo bilan bir-biriga qarshi qilib qoʻyadi, ammo 
Gʻijduvoniy hazratlari bundan norozi boʻlib shogirdini ogohlantiradi. 
Bu kabi rivoyatlardan Orif Revgariyning jalolli (jahldor) bir zot boʻlgani 
anglashiladi. Yana Buxoro-Niyozobod xalqi uchun Ka'bani olib kelish 
va devorga minib yurish kabi karomatlar ham u zotga nisbat qilinadi. 

Demak, Xoja Orif Revgariy hazratlari moʻgʻul istelosi davrida 
yashagani bois uning haqiqiy hayoti haqidagi ma'lumotlar yo qalamga 
olinmagan yoki keyinchalik yozilgan va rivoyatlar bilan qorishib 
ketgan. 

Revgariy hazratlarining soʻzlaridan biri shunday: “Tadbirga haddan 
tashqari bogʻlanib qolgan kishi jahannamdadir. Ilohiy taqdirni oʻylagan 
kishi esa jannatdadir.” ; 

Orif Revgariy (q.s.) hazratlarining bizgacha yetib kelgan yagona 
asari “Orifnoma”dir. Xoja Naim degan bir kishi Revgariydan muxtasar 
bir tasavvufiy risola yozishini iltimos qilgan, Revgariy ham bu talabga 
muvofiq Buxoroning Nur qasabasida hijriy 622 sanasida bu asarini 
forsiyda yozgan. Bu asar didaktik (nasihatomuz) boʻlib, unda birinchi 
halqa soʻfiylarning soʻz va manoqiblari o`rin olgan. Asarning oxirida 
ustozi Abdulxoliq G“ijduvoniyning bir qancha manoqibi va vafotiga 
toʻxtalingan. 

Orif Revgariy (q.s.) hazratlari “Orifnoma” asarida shunday deydi: 
“Inson saodatga erishmoqchi boʻlsa, oʻzini farishtalar darajasiga 


chiqarsin! Ya'ni, nafsoniy kaif 
orzulariga berilmay, arora 
aksincha nafsini oʻziga itoat 2 MET 


haqqoniy ado etish uchun $$ Di 
butun quvvati bilan gʻayrat 9 
qilsin! Allohdan boshqasini g 
oʻziga mahbub (doʻst) 
tutinmasin va Allohdan 
oʻzgasidan umidvor boʻlmasin! Har doim yaxshi insonlarning xizmatida 
boʻlsin! Keskir qilichdek boʻlgan vaqtdan unumli foydalansin! Hech bir 
daqiqani gʻaflat bilan behuda oʻtkazmasin! Allohning ismini har doim 
zikr etsin, koʻngli ilohiy jamol sifatlarining oynasi boʻlsin!”. 

“Ma'rifatga erishishning ilk sharti nafsoniy orzularni bartaraf etib, 
makruh va shubhali luqmalardan uzoq turib, halol yeb ichmoqdir.” 

“Boʻyniga ogʻir bir yuk yuklangan bir qushni tasavvur qil! Bu qush 
hech ucha oladimi? Shunga oʻxshab tariqat yoʻlchisi boʻlgan solikning 
ham dunyoga bog£ʻliqligi ko“p esa, u ham Allohga qarab qanot yoza 
olmaydi. Demak, talab vodiysiga qadam qoʻya olmaydi!”. 

Revgarda vafot etgan Orif Revgariy (q.s.) hazratlarining vafot tarixi 
ixtilofli boʻlsa-da, “Orifnoma” asarini “Nurun ala nur” iborasi boʻyicha 
abjad hisobida hijriy 622 (milodiy 1225)da qalamga olganiga qaraganda 
shu tarixdan keyin olamdan oʻtgan boʻlishi mumkin. Bundan tashqari 
“Orifnoma”ning xattot qaydida Revgariyning vafoti uchun yozilgan 
“Qutbi zamon va orifi billah” jumlasi tarix oʻlaroq tushirilganki, 
hijriy 634 (milodiy 1236-37) sanasiga toʻgʻri kelmoqdadir. Qabri 
O`zbekistonning Buxoro viloyati Revgar qishlogʻidadir. 

Orif Revgariy (q.s.) hazratlari vafot etarkan oʻzidan keyin xalifa 
qilib Xoja Mahmud Anjir Fagʻ“naviy (q.s.) hazratlarini qoldirgan. 

11. MAHMUD ANJIR FAG`NAVIY (Q.S.) 


Buxoroning taxminan 20 km. shimolidagi Vobkeniy (hozirgi Vobkent) 
tumanining Anjirfagʻnaviy qishlogʻida tug`ildi. Bu qishloq hozir Anjirbogʻ 
deyiladi. Otasining ismi Amir Yahyo boʻlgan. Paygʻambarimiz (s.a.v) 
ning naslidan ekanligi naql qilinadi. Xoja Mahmud Anjir Fagʻnaviy (q.s.) 
keyinchalik Vobkentga koʻchib ketib, oʻsha yerda istiqomat qiladi. Quruvchi 
ustasi boʻlgan Xoja Mahmud shu kasb bilan roʻzgʻorini tebratgan. Orif 
Revgariy (q.s.) hazratlaridan tasavvuf ta'limi (sayru suluk)ni oʻrganadi va 
uning xalifasi, vakili boʻladi. Vobkent masjidda ancha yillar xalqni irshod 
qilib, shogirdlar yetishtirdi. Manbalarda Sayyid Umar va Mavlono Najmiddin 
Hojib ismli ikki farzandi boʻlganligi qayd qilingan. 

Xoja Mahmud Anjir Fagʻnaviy (q.s.), xojagon tariqatida jahriy (ovoz 
chiqarib zikr qilish) turiga asos solgan kishidir. Uning xafiy (ovoz chiqarmay 
zikr qilish) turini tashlab, jahriy zikrga yo“nalgani Buxoroda ovoza boʻlgach, 
Abdulxoliq Gʻijduvoniy (q.s.) hazratlarining xalifalaridan Avliyo Kabir, Xoja 
Mahmud Anjir Fagʻ“naviy (q.s.)ning yoniga borib, xojagon tariqati qoidalarida 
jahriy zikr yoʻqligini, bu ishni nega boshlatganini soʻraydi. Xoja Mahmud 
Anjir Fag“naviy (q.s.) ustozi Orif Revgariy (q.s.) oʻlimi oldidan unga til 
bilan ovoz chiqarib zikr qilishga izn berganini aytadi. Avliyo Kabir “haqiqiy 
oriflarga koʻra til qalbdir” deb, bu zikr turini davom ettirmaslikni talab 
qilishiga qaramay, Xoja Mahmud Anjir Fagʻnaviy (q.s.) bu usulni davom 
ettiradi. 

Buxoroning ilgʻor olimlaridan Hafiziddin Kabir Buxoriy Xoja Mahmud 
Anjir Fag`naviy (q.s.)dan qanday niyat bilan jahriy zikr qilayotganini 
soʻraganida, undan shunday javob oladi: “Uxlaganlar uygʻonsin, gʻofillar 
hushyor tortib, haqiqat yoʻliga yoʻnalsin, istiqomat bilan shariat va tariqatga 


kirsinlar, butun xayrlarning kaliti va saodatning asli boʻlgan haqiqiy tavbaga 
va Haqqa yoʻnalishga ragʻbat etsinlar deb jahriy zikr qilayapmiz.” Hafiziddin 
bu javobdan koʻngli toʻlib “Sizning niyatingiz toʻgʻridir va bu ish sizga 
haloldir” degach Anjir Fag“naviydan jahriy zikrni tushuntirib berishini 
iltimos qildi va haqiqiy bir zikr bilan soxtasi orasidagi farqni soʻradi. Xoja 
Mahmud Anjir Fag`naviy (q.s.) shunday javob berdi: “Jahriy zikr faqatgina 
tili yolgʻon va g'iybatdan, luqmasi harom va shubhali narsalardan, riyo va 
koʻz-koʻzdan, koʻngli esa Haqdan boshqasiga yo`nalishdan pok boʻlgan kishi 
uchun joizdir”. 

Manbalarda Xoja Mahmud Anjir Fag“naviyning katta bir oqqush shakliga 
kirib parvoz qilgani, xalifasi Ali Romitaniy bilan gaplashgani rivoyat 
qilinadi. Qush shakliga kirish motivini turkiy xalqlardan chiqqan valiylarga 
01d manqabalarda tez tez uchratiladi. Xoja Mahmud Anjir Fag`ʻnaviy (q.s.) 
ning vafot tarixi haqida eski manbalarda ma'lumotlar yoʻq. Keyingi asarlarda 
berilgan hijriy 715/717 (milodiy 1315/1317) sanalari bizningcha biroz 
orqaga surish kerak. Chunki bu borada tarixchi Kamoliddin Haririyzodaning 
bergan hijriy 685 (milodiy 1286) tarixi yanada maqbul. Qabri Buxoroning 
Vobkent tumanidagi Anjirbogʻ qishlogʻidadir. Qabri yonida bir masjid bilan 
quduq boʻlib, bu suvning shifobaxshdir. Xoja Mahmud Anjir Fag`“naviy (q.s.) 
vafotidan keyin oʻrniga Xoja Ali Romitaniy kelgan. 

12. ALI ROMITANIY (Q.S.) 


Buxoroning Romitan qasabasida tugʻilgan. Xoja Mahmud Anjir 
Fagʻnaviy (q.s.) hazratlarining huzurida tasavvufiy ta'limini tamom- 
lab, uning xalifasi boʻladi. Bir muddat Romitan atrofidagi xalqni irshod 
qilgach, Bovardga (Abivard) koʻchdi. U yerda ham muridlar tarbiya 
qildi. Nihoyat u yerdan ham koʻchib Xorazmga borib joylashdi. Shu- 
ning uchun ham buxoroliklar uni Ali Romitaniy desa, xorazmliklar uni 
Ali Bovardiy deydilar. Tasavvuf ahli orasida “Azizon” (azizlar) laqabi 
bilan mashhur edi. Rivoyatga koʻra, biron soʻz boshlaganida “Azizon 
shunday deydi” deb boshlar edi. Shuning uchun Azizon laqabi bilan 
mashhur boʻldi. 

Ali Romitaniy hazratlarini Azizon deyilishning boshqa sababi esa 
shunday izohlanadi: “Bir zamon Ali Romitaniy hazratlarining uyida 
ikki uch kun yeydigan hech narsa qolmadi. Uydagilar ochlik sababli 
juda ham g`amga botgan edilar. Kelgan mehmonning oldiga qo`yadi- 
gan hech narsa yoʻq edi. Shu payt Ali Romitaniy hazratlarining tala- 


balaridan ovqat sotadigan bir shogirdi guruch toʻldirilgan bir xoʻroz 
olib keldi. “Bu yemakni siz va yaqinlaringiz uchun oʻzim pishirdim. 
Agar ikromimizni qabul qilsangiz, bizni juda mamnun qilgan boʻlar- 
dingiz” deb yolvordi. Bunday nozik paytda kelgan taomdan nihoyatda 
xursand bo`lgan Ali Romitaniy hazratlari u shogirdiga iltifot koʻrsatdi. 
Kelgan mehmoniga tortiq qildi. Mehmon ketgandan keyin oʻsha talaba- 
sini chaqirtirib: “Olib kelgan taoming juda noqulay bir vaziyatdan bizni 
qutqardi. Sen ham bizdan nima muroding boʻlsa tila, bo'tam! Chunki 
hojat eshigi shu onda ochiq” dedi. Yigit esa “Ilmda va avliyolik maqo- 
mida sizga oʻxshashdan boshqa orzuim yoʻq. Meni bu holga erishtiris- 
hingizni iltimos qilaman hazrat!” dedi. 

Ali Romitaniy hazratlari: “Juda qiyin va yuki og'£ir ishni talab qil- 
yapsan. Buning yukini koʻtara olmaysan. Ustimizdagi yuk sening yel- 
kangga tushsa, ezilib ketasan. Xohlasang boshqa bir tilak ista!” dedilar. 
Yigit esa: “Dunyodagi yagona maqsadim aynan siz kabi bo`lishdir. Siz- 

ga oʻxshashdan boshqa bir narsa menga tasalli bermaydi. Shunday boʻl- 
sa da, siz nima istasangiz oʻshanga roziman hazratim!” dedi. Shunda 
Ali Romitaniy hazratlari: “Yaxshi, dedilar va u yigitning qoʻlidan tutib, 
oʻz xilvatxonasiga olib kirdi. Yuzma yuz oʻtirib u yigitga tavajjuh qila 
boshladi. U yigit bir muddat oʻtgach zohir va botinda Allohning izni 
bilan Ali Romitaniy hazratlarining darajasiga erishdi. Lekin ilohiy is- 
hqdan mast boʻlib, bexush boʻldi. Shu holicha qirq kundan keyin vafot 
etdi. Unga qisqa fursatda o“z maqomini berib, oʻzi kabi darajaga yetish- 
tirgani uchun “Ikki aziz” mA Ali Romitaniyning ismi “Azizon” 
boʻlib qoldi. 

Xorazmga koʻqib a oʻzini toʻ“quvchi sifatida tanitgan Ali 
Romitaniy ikki muridi orqali oʻsha yerning podshohidan yashash uchun 
rasmiy qogʻoz oldi. Xorazmda har tongda mardikor bozoriga borib, bir 
ikki ishchi olib uyiga olib kelar, peshin namozigacha ular bilan diniy 
va tasavvufiy mavzularda suhbat qilar, keyin esa haqlarini berib joʻna- 
tar edi. Ammo bir marta u kishining suhbatida boʻlganlar yana qaytib 
kelishar edi. Shu asnoda tez fursatda bir qancha murid toʻpladi. Bu ah- 
voldan xavotirlangan ba'zi kishilar darhol podshohga bildirdilar. Orti- 
da buncha insonni toʻplagan bir shayx podshoh uchun keyinroq katta 
tahlika va raqib boʻlishini aytdilar. Podshoh ham Ali Romitaniyning 
Xorazmdan chiqib ketishini talab qildi. Lekin Ali Romitaniy qoʻlidagi 
rasmiy yashash iznini unga koʻrsatdi va unga bu yerda qolishga ruxsat 
berildi. Shundan keyin hatto ularning orasida doʻstlik koʻprigi qurildi. 

Naql etilishicha, Ali Romitaniy hazratlari bozorda shom paytlarida 
ip bozoridan hech kim olmagan iplarni o“z narxidan qimmatga sotib 
olar va uyiga olib kelar edi. Oʻzi bir chekkada ibodat bilan mashgʻul 
boʻlarkan, iplar oʻz oʻzidan toʻqilar va mato holiga kelar edi. Bu ishni 


gʻayb eranlari, musulmon jinlar yoki 
farishtalar bajarar edi. Ali Romita- 
niy hazratlari bu matolarni sotib, 
tushgan foydasini uchga boʻlar edi. 
Olimlarga, faqirlarga va oʻz oilasi 
uchun sarflar edi. 

Ali Romitaniy hazratlarining 
oʻqish yozishni bilmagani haqi- 
da naql boʻlishiga qaramay, uning 
“Mahbub ul orifin” nomli asar yoz- 
ganligi aytiladi. Romitaniyning ba'zi 
suhbatlari muridlari tarafidan yozib 
olinib mazkur asar yuzaga kelgan 
boʻlishi mumkin. Tasavvuf yoʻlida 
muridning rioya qilishi kerak boʻl- 
. gan oʻn shartdan soʻz yuritilgan bu 
forscha risolaning qoʻlyozma va 
bosma nusxalari mavjud. Shuning- 
dek, Romitaniyning ba'zi soʻzlari- 
ni oʻgʻli Xoja Ibrohim bir risolaga 
to`plagan. Undan oʻrin olgan Rom1i- 
taniynig hikmatli so`zlariga Muham- 
mad ibn Nizom al-Xorazmiy al-Ar- 
zangiy ba'zi izohlarni qoʻshgan. Bu 
asar “Sharhi Risolai Azizon” yoki “Manoqibi Xoja Ali Azizoni Romi- 
taniy” nomi bilan bugunga qadar yetmb kelgan asardir. 

Ali Romitaniy hazratlari bilan ayni asrda yashagan buyuk olim va 
kubraviy shayxi Alouddavla Simnoniy zamon zamon Ali Romitaniy 
hazratlariga maktub bitar, savollar soʻrar edi. Bir kuni bir talabasi ke- 
lib Ali Romitaniy hazratlariga ustozining navbatdagi savollariga javob 
soʻraganini bildirdi. Savollardan biri shunday edi: “Bizning huzurimiz- 
ga tashrif buyurganlarga har qancha xizmatni ko`rsatamiz, lekin ular 
yana sizga tomon intilishadi. Biz toʻkin sochin dasturxonlar yozib, tur- 
li tuman taomlar ikrom qilganimiz holda, sizda bunday narsalar yoʻq 
boʻlsa da, insonlar sizdan rozi, bizdan esa yoʻq. Buning sababi nima?” 

Javob: “Minnat kutib xizmat qilganlar koʻpdir. Xizmatini lutf deb 
bilganlar esa ozdir. Harakat qiling va xizmatingizni lutfu ehson ekanini 
biling. Oʻshandagina sizdan norozilar boʻlmaydi”. 

2-savol: “Eshitishimizcha, sizni Xizr alayhissalom tarbiya qilgan- 
mish, bu qanday boʻlgan?”. 

Javob: “Alloh taoloning zotiga oshiq shunday bandalari borki, Xizr 
ham ularga oshiqdir.” 

3-savol: “Eshitimizcha, siz maxfiy zikr oʻrniga oshkora zikr bilan 
band boʻlyapsiz. Buning sababi nima?” 

Javob: “Biz ham eshitdikki, siz maxfiy zikr bilan mashgʻul ekan- 
siz. Modomiki, eshitdik, demak sizning zikringiz ham yashirin emas. 
Yashirin zikrdan murod hech bir narsaning bilinmasligi emasmi? Xoh 
yashirin zikr bilan mashgʻul boʻling, xoh oshkora zikr bilan ikkisi ham 
ayni, farqi yoʻqdir.”. 

Xoja Ali Romitaniy hazratlarining mashhur soʻzlaridan ba'zilari 
quyidagilardir: “Muhabbatning sharti muvofaqat (ergashish)dir. Haz- 
rati paygʻambar (s.a.v.)ni sevaman degan kishi unga amal qilishi kerak. 
Haq taolo bilan suhbatda boʻling! Agar u bilan suhbatda boʻlolmasan- 
giz, u bilan suhbat qilgan kishilar bilan suhbat qiling! Dunyo va oxi- 
rat opa-singil kabidir. Bir kishi opa-singil bilan bir vaqtda nikohlanishi 
mumkin emas. Dunyo va oxirat sevgisi bir yerda jam boʻlolmaydi. Hol- 
buki, ikkisi ham maxluqdir. Shunday ekan yaratuvchiga boʻlgan sevgi 
bilan yaratilmishga nisbatan boʻlgan sevgi bir orada jam boʻlmaydi? 
“(Har bir) yoqimli soʻz Uning huzuri sari chiqur”. (Fotir 35/10) oya- 
tining hukmiga koʻra, zikr qushining qanot ochib uchishi uchun ikki 
qanoti boʻlishi kerak. Biri huzur, ikkinchisi ixlos. Ikki narsaga juda 


- ehtiyot boʻling: “Gapirganda ogʻzin- 
— gizdan chiqqan soʻzga, ovqatlanayo- 
" tganda ogʻzingizga kirgan narsaga!” 
“Alloh taolo moʻmin bir banda- 
— sining qalbiga bir kechada uch yuz 
” oltmish marta nazar qiladi” soʻzining 
ma'nosi shudir: “Qalbning vujudga 
— ochilgan uch yuz oltmishta tuynugi/ 
darchasi bor. Qalb Alloh taoloning 
zikri bilan qaynab joʻshganda, Alloh 
— u qalbga nazar soladi. Bu nazar bilan 
5 qalbda porlagan fayz va nurlar, bu 
EE uch yuz oltmish tomondan butun vu- 
i» judga yoyiladi. Bunday nur va fayzlar 
tarqalgan bir a'zo zavq bilan ibodat 
qiladi, qilingan toat ibodatlardan laz- 
— zat oladi.” 

Hazrat aytdilarki: “Talabaning 
— maqsadiga erishishi uchun juda koʻp 
" harakat qilishi, nafsini tarbiya qilmoq 
" uchun qattiq kurashishi lozim. Faqat 
bir yoʻl borki, nafsni tatmin qilib 
ruhni qisqa vaqtda yuksak darajalar- 
ga yetkazadi. U esa Alloh taoloning 
sevgili doʻstlaridan birining koʻnglini qozonishdir. Zero, ularning qalbi 
Alloh nazar qilgan yerdir.” 

Yana aytdilarki: “Agar oʻsha zamonda yer yuzida Xoja Abduxoliq 
Gʻijduvoniyning farzandlaridan, muridlaridan biri boʻlsaydi, Mansur 
Halloj dorga osilmagan boʻlardi” ya'ni, u murid Mansur Hallojni bir 
pogʻona baland maqomga olib chiqar edi (Halloj ham “anal haq” de- 
may osilishdan qutulgan boʻlar edi). 

Ali Romitaniy hazratlari: “Ey, imon keltirganlar! Allohga chin tav- 
ba qilingiz...” ma'nosidagi Tahrim surasining sakkizinchi oyatini taf- 
sir qilar ekan: “bu oyati karimada ham ishorat, hamda xushxabar bor. 
“Tavbadan qaytsangiz ham tavba qiling”, degani ishoratdir. Xushxabar 
esa tavbaning qabulidir. Chunki Alloh taolo tavbani qabul qilmasa edi, 
tavba qilishni buyurmas edi. Buyurishi qabul qilishini koʻrsatmoqda. 
Ammo tavba til uchida emas, haqiqatdan gunohi, kamchiligini e'tirof 
etgan holda chin qalbdan boʻlishi kerak.” 

Bir kuni Mavlono Shayx Badriddin Maydoniy hazratlari Ali Ro- 
mitaniy hazratlari oldiga kelib soʻradi: “Alloh taolo Ahzob surasi 
qirq birinchi oyatida “Ey, imon keltirganlar! Allohni koʻp zikr qilin- 

giz!” demoqdadir. Bu zikrdan maqsad va ma'no til zikrimi yoki qalb 
zikrimi?”. 

Ali Romitaniy hazratlari bu savolga shunday javob berdi: “Tasavvuf 
yoʻliga ilk kirganlar uchun til zikridir. Sayru sulukning oxiriga borgan- 
lar uchun esa qalb zikridir. Bu yoʻlga ilk kirgan kishi oʻzini majburlab 
boʻlsa ham Alloh taoloni zikr qilishga harakat qiladi. Sayru sulukning 
oxiriga yetgan kishining holi esa bunday emas. Uning qalbi zikrdan 
ta'sirlanganda bu ta'sir uning butun vujudiga tarqaladi, hamma a'zolar 
zikr qilishni boshlaydi, shundan keyin koʻp zikr boshlanadi. Ana shun- 
da qilingan bir kunlik ibodat, bir yillik ibodat oʻrnida oʻtadi. 

Ali Romitaniy hazratlaridan “Iymon nima?” (ba'zi manbalarda ta- 
savvuf nima?) deb so`raganlarida u zot: “Ayirmoq va birlashtirmoq” 
deb javob berdi. Ya'ni, koʻngli mosivodan (dunyoviy narsalardan) ayir- 
moq va Haq taolo bilan barobar boʻlmoq. Yana u kishiga: “Jahriy zikrni 
qaysi niyat bilan qilasiz?” deb soʻralganda, shunday javob berdi: “Bu- 
tun olimlar oʻlim toʻshagidagi insonga kalimai tavhidni talqin etishni 
va u odamning ovoz chiqarib zikr qilishini joiz deb biladilar. Darvishlar 
uchun ham har nafas oxirgi nafasdir.” 

Ali Romitaniy hazratlari aytadi: “Irshod bilan mashgʻul boʻlgan zot 
avvalambor muridning iste'dodi va qobiliyatini yaxshi bilishi kerak. 
Shunga koʻra muridga zikr talqin etib, uni iste'dodiga qarab tarbiya- 
laydi. Bu jihatdan olib qaraganda murid tarbiyasiga kirishgan zot qush 
boquvchi qushbozga oʻxshaydi. Qushning qursogʻiga qancha yem ke- 
tishini bilishi kerak, unga ortiqcha yem bermasligi kerak. Shunga koʻra 
murshid ham muridning qobiliyatiga qarab zikr vazifasi beradi. 

Ali Romitaniydan uning oʻgʻli Xoja Ibrohim soʻradi: “Mansur Hal- 
loj “anal haq” (Men Haqman) dedi, uni parcha-parchalab, kulini so- 
vurdilar. Boyazid Bistomiy ham “laysa-fi jubbati sivallah” (to`nimda 
Allohdan boshqasi yoʻq) dedi. Unga hech narsa demadilar. Buning hik- 
mati nima?” Romitaniy shunday javob berdi: “Mansur Halloj menligini 
(o`zligini, ya'ni nafsini) oldinga chiqardi va “men” deb soʻz boshla- 
di, bu sabab bilan uning boshiga bu musibat tushdi. Boyazid Bistomiy 
esa yo`qlik va hechligini oldinga chiqarib “emas, yoʻq” deb soʻzladi va 
omon qoldi. 

Ali Romitaniy hazratlari Alloh huzurida sevimli bir banda boʻlish- 
ning oʻnta shartini shunday ta'riflagan: 

Birinchi shart: pokiza bo`lishdir. Bu esa ikki qismdan iborat: 1. 
Zohiriy pokizalik: tashqi koʻrinishning toza boʻlishi. Bu barcha inson 
e'tibor beradigan xususdir. Kiyiladigan, ichiladigan, yeyiladigan va 
ishlatiladigan barcha ashyolarning toza bo`lishidir. 2. Botiniy pokiza- 
lik: qalbning yaxshi xulq bilan toʻlib toshishidir. Hasadgoʻylik, yomon 
gumonga bormaslik, Allohning dushmanlaridan nafratlanish, doʻstlari- 


ga muhabbatli boʻlmoq kabi Janobi Haqqa maqbul boʻlgan fe'llardir. 
Qalb, Allohning nazargohidir. Shu bois qalbga dunyo sevgisini toʻldir- 
maslik kerak. Harom boʻlgan yeguliklardan uzoq turish kerak. Hadisi 
sharifda: “Uzoq yoʻldan kelgan, sochu soqoli toʻzgʻigan, yuzi changga 
botgan bir kishi qoʻllarini koʻkka uzatib “Yo Rabbiy” deb duo qilib 
yolvorayapti. Holbuki, yegan ichgani harom boʻlgan bu kishining duosi 
qanday qabul boʻlishi mumkin?”, ya'ni harom yegan kishining duosi 
qabul boʻlmaydi. Koʻngil, qalb pokiza boʻlmasa ibodatlarning lazzati 
boʻlmaydi, ma'rifatga, ilohiy bilimga erisha olmaydi. 

Ikkinchi shart: til pokizaligi, ya'ni til noma'qul va uygʻun bo£ʻl- 
magan soʻzlardan oʻzini tiyishdir. Qur'oni karim tilovat qilishi, amri 
ma'ruf va nahyi munkar qilishi, ya'ni Allohning buyruqlarini bajarish- 
ni, uning qaytariqlaridan saqlanishni xalqqa bildirishi, ilm oʻrgatishi 
kabilardir. Zero, paygʻambarimiz: “Insonlar tillari sababli jahannamga 
uloqtiriladilar” deydilar. 

Uchinchi shart: imkon qadar odamlardan uzoq turishga harakat qi- 
lish. 

Toʻrtinchi shart: roʻza tutish, chunki inson roʻza tutish orqali farish- 
talarga oʻxshaydi va nafsini tiyin, uni qoʻli ostiga oladi. Bu haqda: 
“Roʻza menga oiddir. Roʻzaning ajrini men beraman. Savobi nihoyat- 
sizdir. Albatta, sabr qilib oʻ“lganlarning mukofotlari cheksizdir” deyi- 
ladi hadisi qudsiyda. Yana bir hadisi sharifda: “Roʻza jahannamdan 
qalqondir” deyiladi. Roʻza tutib koʻngilni huzur halovatga erishtirish 
va shaytonning yoʻlini yopib qalqon yuzaga keltirish kerak. 

Beshinchi shart: Allohni zikr qilish, koʻp eslash. Ismini koʻp aytish. 
Eng fazilatli boʻlgan zikr “la ilaha illalloh”dir. “La ilaha illalloh” degan 
kishi ixlos sohibi boʻladi. Ixlos butun ishlarini Allohning rizoligi uchun 
ado etmoq, dunyoviy mol va maqomlarga boʻlgan havasini uzib, oxi- 

ratni talab qilishdir. Muxlis inson doim: “Iloho! Maqsadim sensan, seni 
talab qilaman!” deydi. Rasululloh (s.a.v) “la ilaha illalloh” deyishning 
fazilati koʻp ekanligini, gunohlarning kechirilishiga sabab boʻlishini 
aytganlar. Alloh taolo Qur'oni karim Ahzob surasi 41-oyati karimasida: 
“Ey, imon keltirganlar! Allohni ko`p zikr qilingiz!” deyiladi. Nafsning 
orzu va istaklaridan qutulish uchun har doim zikr qilish darkor. 

Oltinchi shart: xotira - ya'ni qalbga kelgan fikr tushunchalarni nazo- 
rat qilish. Insonning qalbiga kelgan tushunchalar toʻrt qism: rahmoniy, 
malakiy, shaytoniy va nafsoniydir. Rahmoniy xotira: g`aflatdan uygʻon- 
moq, yomon yoʻldan chiqib toʻgʻri yoʻlga kirishdir. Malakiy xotira: toat 
ibodatga ragʻbat etmoqdir. Shaytoniy xotira: gunohni bezashdir. Nafso- 
niy xotira esa: dunyoni talab qilishdir. Shaytoniy va nafsoniy fikrlardan 
xalos boʻlish zarur. 

Yettinchi shart: Alloh taoloning hukmiga rozi boʻlish, irodasiga tas- 
lim bo`lishdir. Xavf va rajo, ya'ni qoʻrquv va umid orasida yashamoq- 
dir. Zero, Allohdan qoʻrqqan kishi gunoh qilmaydi. Bundan tashqari 
mo`min kishi hech qachon umidsizlikka tushmaydi. Chunki Alloh taolo 
umidsizlikka tushishdan qaytaradi. 

Sakkizinchi shart: solih kishilar bilan suhbat qilish. Chunki solihlar 
bilan suhbat qilinganda gunohlarga parda tortilib, harom narsalar koʻz- 
ga yomon koʻrinadi. 

Toʻqqizinchi shart: yaxshi va goʻzal xislatlarga ega boʻlish. Ham- 
ma narsani yaratgan Alloh taoloning axloqi bilan xulqlanishdir. Chunki 
payg`ambarimiz (s.a.s) “Allohning xulqi bilan axloqlaningiz!” degan- 
lar. 

Oʻninchi shart: halol va pokiza luqma iste'mol qilishdir. Chunki bu 
farz hisoblanadi. Alloh taolo Baqara surasining 168-oyati karimasida: 


“Ey, odamlar, yerdagi halol-pok narsalardan tanovul qilingiz...” deyila- 
di. Payg`ambarimiz (s.a.s) esa: “Ibodat oʻn qismdir. Toʻqqiztasi halolni 
talab qilishdir” deydilar. Qolgan ibodatlarning barchasi esa bir qismdir. 
Halol yemaydigan kishi Allohga itoat qilolmaydi. Halol yeydigan inson 
esa Allohga isyon qilmaydi. 

Xorazmda xalqni irshodga davom qilgan Xoja Ali Romitaniyning 
130 yil yashagani naql etiladi. Vafot tarixi hijriy 28 Zulqa'da 715 (mi- 
lodiy 23 fevral, 1316) va hijriy 721 (milodiy 1321) tarixlari ma'lum. 
Ba'zi manbalarda Bahovuddin Naqshbandning Ali Romitaniy hayot- 
daligida tugʻilgani qayd etiladi. Shoh Naqshband hijriy 718 (milodiy 
1318) yil tavallud etgani hisobga olinsa, Ali Romitaniyning vafot tarixi 
oʻlaroq hijriy 721 (milodiy 1321) sanasini qabul qilish mumkin. 

Ali Romitaniyning qabri eski manbalarga ko`ra Xorazmdadir. Xalq- 
ning ziyoratgohi boʻlgan mazkur qabr bugun Turkmanistonning shimo- 
lidagi Toshhovuz viloyatining Koʻhna Urganch qasabasidadir. Saydi 
Ali Rais (hijriy 970/milodiy 1562) Oʻrta Osiyo sayohatida Xorazmdan 
oʻtayotib Ali Romitaniyning qabrini ziyorat qiladi. Keyingi paytlarda 
Buxoroning Romitan qasabasining Koʻrgʻ“on qishlogʻida Ali Romita- 
niyga bir qabr nisbat etilayotgan boʻlsa-da, haqiqiy qabri Ko`hna Ur- 
ganchda ekaniga doir ehtimol kuchli. 

Xoja Ali Romitaniy hazratlari Xorazmda oʻzidan keyin besh nafar 
xalifa qoldirdi. Ulardan eng mashhuri Muhammad Bobo Samosiydir. 

13. MUHAMMAD BOBO SAMOSIY (Q.S.) 


Buxoroning Romitan hududidagi Samosiy qishlogʻida tugʻilgan. 
Muhammad Bobo Samosiy yoshligida ilm tahsil olar ekan, otasi Said 
Abdullohning tavsiyasi bilan Mahmud Anjir Fag“naviyga shogird tu- 
shadi. Mahmud Anjir Fag“naviy esa uni xalifasi Ali Romitaniyga havo- 
la etadi. Ali Romitaniyning yonida tasavvufiy ta'limini davom ettirgan 
Samosiy u bilan birga Xorazmga ketadi. Tasavvufiy ta'limini tugatib 
uning xalifalaridan biri boʻladi. Keyin Buxoro yaqinidagi Samosiy 
qishlogʻiga qaytib xalqni irshod qilishga boshlaydi. Ikki oʻgʻli bor edi. 
Katta oʻgʻli majzub edi. Narigi oʻgʻli Xoja Mahmud esa otasi Samosi- 
yning xalifalaridan edi. 

Muhammad Bobo Samosiy gʻaybat va istig“roq holi gʻolib kelgan bir 
zot edi. Samosiy qishlogʻidagi uzum bog`ida uzumlarni xomtok qilib bu- 
tar edi. Uzumlarni butarkan o`zini yoʻqotib qoʻyar, qo`lidagi qaychi yerga 
tushib ketar, oʻzi buni sezmasdan bir muddat istig`roq holida qolar edi. 

Ma'naviy suhbatlardan bahramand olishning eng muhim shartini 
shunday tushuntirdi: “Hayo egasi boʻlgan g`ayratli kishi (suhbatda) 
aytilgan har bir soʻzni oʻzida tadbiq etib xulosa chiqaradi.” 


Bobo Samosiy ba'zi muridlari bilan Qasri Hinduvon qishlogʻidan oʻtar- 
kan: “Bu tuproqdan bir er yigitning hidi kelyapti, yaqinda Qasri Hin- 
duvon Qasri Orifon boʻladi” degan edi. Xoja Bahovuddin hanuz uch 
kunlik chaqaloq ekan, Bobo Samosiyning Qasri Hinduvonga kelganini 
eshitgan bobosi nabirasi Xoja Bahovuddinni quchogʻiga olib sovgʻa sa- 
lom bilan shayxi Samosiy hazratlarining huzuriga olib bordi. Chaqalo- 
qni koʻrgan Samosiy: “Bu goʻdakni farzandlikka qabul qildik” dedi va 
muridlardan Amir Kulolga: “Sizga ilgari bir necha marta bu tuproqdan 
bir er yigitning hidi kelyapti degan edim. Bu safargi kelishimda bu hid 
kuchaydi, u er yigit dunyoga kelgan boʻlsa kerak deb oʻylab turgandim. 
Ana shu er yigit mana shu chaqaloqdir. Bu goʻdakning asrning murshi- 
di boʻlishiga umid qilaman” dedi va Bahovuddinning tasavvufiy tarbi- 
yasini Amir Kulolga havola qildi. 

Bahovuddin Naqshband hazratlari taxminan oʻn sakkiz yoshga kir- 
ganda bobosi uni uylantirishni niyat qildi. Nevarasiga Samosiy qish- 
log“iga borib Bobo Samosiyni Qasri Orifonga da'vat qilishini aytdi. 


Rivoyatga koʻra Xoja Bahovuddin tug`ʻilmasdan oldin, Muhammad 

Xoja Bahovuddin Naqshband (q:s.) bu hodisani keyinroq shunday ang- 
latadi: “Uylanadigan paytim kelganida bobom meni Bobo Samosiy 
hazratlarini unashtirish marosimiga da'vat qilish uchun joʻnatdi. Chun- 
ki hazrat kelsa uyimiz fayzu barakotga toʻlab toshardi. Samosiy hazrat- 
lari bilan koʻ“rishganimda ilk marta shu karomatga guvoh boʻlgan edim: 
“Oʻsha oqshom eshitganim suhbatning fayzi ta'sirida menda bir hol 
paydo boʻldi. Turib masjidga bordim va ikki rak'at namoz o`qib sajda- 
ga bosh egdim. Xushu' bilan Allohga iltijo qildim. Oʻsha lahza tilimdan 
shu duo chiqdi: “Ilohim! Balo yukini tortish, mashaqqatlarga bardosh 
berish va muhabbatning mehnatiga sabr uchun menga kuch-quvvat eh- 
son qil!” 

Tong otgach Muhammad Bobo Samosiy hazratlarining xizmatlariga 
chopdim. Shunday buyurdilar: “Oʻgʻlim! Duoni shunday deyish kerak: 
“Ilohim! Bu zaif bandangni fazlu karaming bilan sen rozi boʻlgan ish- 
larga muvaffaq qil!”. Agar Haq taolo bir doʻstiga balo jo“natsa, unga 
kerakli quvvatni lutfu inoyati bilan ehson etadi, hikmatini unga bildi- 
radi. Insonning balo soʻrashi toʻgʻri emas. Odob va hurmatda nuqson 
qilmaslik kerak. 

Keyin taom tayyorlandi. Ovqatlangach menga bir non berdilar. 
Shunda “bu yerda toʻ“yguncha yedik. Bir ozdan keyin uyga yetib bora- 
man, bu non nega kerak ekan!” deb oʻyladim. 

Yo`lga tushdilar, men ham hurmat bilan u kishining orqasidan 
yurdim. Ichimda qachon ixti- si 
lof paydo boʻlib zehnimga tur- LER 
li oʻylar kelganda “Oʻgʻlim! pp 
Qalbni xavotirdan, keraksiz oʻy $$ 
fikrlardan asramoq kerak!” deb 
aytardilar. 

Yo`lda doʻstlaridan bir kishi- 
ning uyiga uchradik. Uy egasi 
ochiq yuz va hurmat bilan kutib 
oldi. Ichkariga kirganimizda uy 
egasining qiyin ahvolga tushib 
qolganini payqadilar. 


“Toʻgʻrisini ayt, uyda nimang bor?” deb so`raganlarida, uy egasi: 
“Biroz qaymoq bor, lekin yonida yeyishga nonim yoʻq!” dedi. Samosiy 
hazratlari menga qarab: “U nonni olib kel, mana qara ishga yaradi!” 
dedilar. Bu holni mushohada qilgach u muhtaram zotga boʻlgan hurma- 
tim yanada ortdi. 

Muhammad Bobo Samosiy Qasri Orifonga qilgan bu ziyoratidan 
keyin uzoq yashamay hijriy 734 (milodiy 1333) sanasida vafot etgan- 
lar. Qabri Buxoroyi sharifning Romitan tumani Samosiy qishlogʻida- 
dir. Muhammad Bobo Samosiy hazratlari oʻzidan biror yozma asar 
qoldirmagan boʻlsa da, toʻrtta peshqadam xalifa qoldirganlar: 

Xoja Soʻfiy Suxariy, Xoja Mahmud Samosiy, Mavlono Donishmand 
Ali, Sayyid Amir Kulol. 

Xojagon tariqatini naqshbandiyaga tutashtirgan silsila Bahovud- 
din Naqshbandning ham shayxi hisoblangan Sayyid Amir Kulol orqali 
davom etadi. 

14. SAYYID AMIR KULOL (Q.S.) 


Paygʻambar (s.a.v.)ning naslidan boʻlgani uchun “Sayyid”, “Amir”, ku- 
lolchilik qilgani uchun “Kulol” deyilgan Amir Kulolning haqiqiy ismi no- 
ma'lum. Otasi Amir Hamza, yassaviy shayxlaridan Sayyid Otaning doʻsti 
boʻlib, Buxoro yaqinidagi Afshona qishlogʻida yashardi. Amir Kulol taxmi- 
nan hijriy 680 (milodiy 1281) sanasida tugʻilgan. 

Yoshligida kurashga qiziqqan Amir Kulol Romitan qishlogʻidagi may- 
donda kurash tushayotganida oʻsha davrning mashhur shayxi boʻlgan Mu- 
hammad Bobo Samosiy chekkadan turib uni kuzatadi. Muridlari undan nega 
kurashni tomosha qilayotganini soʻraganlarida: “Bu maydonda bir er yigit 
bor, koʻpchilik uning suhbati bilan kamolga erishadi, uni ovlashga harakat 
qilyapman” deb javob bergan. Shu paytda Muhammad Bobo Samosiyning 
nazaridan ta'sirlangan Sayyid Amir Kulol kurash maydonini tark etib Samo- 

siyning orqasidan rsashib Esladi va unga murid boʻlib, suhbatlaridan bahra- 
mand boʻladi. 

Sayyid Amir Kulol haftaning dushanba va chorshanba kunlari oʻzi yas- 
hayotgan Suxariy qishlogʻidan Samosiy qishlogʻiga qatnab, ancha yillar mo- 
baynida shayxining suhbati va xizmatida boʻladi. Shu asnoda sayru sulugini 
tamomlagan Amir Kulol, Muhammad Bobo Samosiyning ilgʻor xalifalaridan 
biriga aylandi, keyinchalik u ham koʻplab murid yetishtirdi. 

Rivoyatga koʻra kunlardan bir kun Amir Kulol juma namozini Buxoroda 
ado etgach ba'zi muridlari bilan Suxariydagi uyiga qaytar ekan, Gulobod- 
da oʻtloqda oʻtirgan bir guruhni koʻradi. Amir Temur ham bularning orasida 
oʻtirgan edi. Temur bu zotning Amir Kulol ekanligini bilgach darrov uning 
oldiga chopib kelib nasihat soʻradi. Ammo Amir Kulol: “Biz mashoyixlar- 

dan ishorat kelmagunicha biror narsa deya olmaymiz. Ammo kuting va ogoh 
boʻling! Sizning ishingizda ziyo ko“rayapman” deb uyiga qaytdi. 

U yerda xilvatga kirgan Amir Kulol xufton namozidan keyin sirdoshi 
Shayx Mansurni chaqirtirib: “Tezda Temurning yoniga borib, darhol Xorazm- 
ga harakat qilishini, u yerni fath etgach esa Samarqandga yoʻnalishini ayt” 
dedi. Shayx Mansur bu xabarni yetkazgach Temur darhol Xorazmga yoʻl 
oldi. U ketishi bilan biroz vaqt oʻtib bir guruh kelib Temurning chodirini qur- 
shab oldilar, ammo chodir boʻsh boʻlgani uchun hech kimni topa olmadilar. 

Bu rivoyatni tasdiqlovchi ayrim jumlalar Temurga nisbat berilgan “Temur 
tuzuklari” asarida ham uchraydi. Bu asarda Temur Badaxshonga bormoqchi 
ekanini, ammo Amir Kulol unga Xorazmga borishi kerakligini tavsiya qilgan, 
bu tavsiyaga koʻra Xorazmga borib gʻolib boʻlganini aytadi. Keyinchalik Sa- 
marqandga joylashgan Temur, Amir Kulolni Samarqandga da'vat qilgan boʻl- 
sa da, bu da'vatga ijobat qilmagan Amir Kulol, oʻzining oʻrniga oʻgʻli Amir 
Umarni joʻnatib, Temurdan uzrli sababini bildirgan. Temurga taqvo va adolat 
bilan harakat qilishni nasihat qiladi. Yana bir rivoyatga koʻra, Temur Amir 
Kulolning xalifalaridan Shamsiddin Kulol bilan birgalikda bir kecha Amir 
Kulolni ziyorat qiladi. Unga murid boʻladi. Amir Kulol ham uning tasavvufiy 
ta'limini Shamsiddin Kulolga havola etadi. 

Amir Kulol hazratlari oʻsha davrda Movarounnahrda yashagan ne'ma- 
tullohiya tariqatining asoschisi Shoh Ne'matulloh Valiy Kirmoniyga (va- 
foti hijriy 834/milodiy 1431) “askarlaringdan ba'zilari unga murid boʻlibdi. 
Agar saltanatga da'vo qilsa jiddiy muammo chiqishi mumkin” deb Temurni 
ogohlantiradi. Temur “Bir mamlakatda ikki hukmdor boʻlsa, notinchlik kelib 
chiqadi, boshqa mamlakatga ketsinlar” deb Shoh Ne'matullohni Movaroun- 

nahrdan chiqarib yuboradi. Naqshbandiya adabiyotida uchramagan bu rivo- 
yat Shoh Ne'matullohning manoqiblarini hijriy 911 (milodiy 1505) sanasida 
to`plagan Abdurazzoq Kirmoniy tarafidan qayd etilgach, bu ma'lumot boshqa 
asarlarga ham oʻtgan. Temur bilan yaqin munosabatda boʻlgan Amir Kulol 
uni shunday vaziyatdan ogohlantirgan boʻlishi mumkin. 

Amir Temur Samarqandga joylashgandan keyin Buxoroga safar qilishni 
istaydi. Shu sababli Amir Kulol hazratlariga xabar joʻnatib, “Hazrat Buxoroga 


borishimizga ruxsat beradilarmi? Shoyad izn berilmasa, oʻzlarini Samarqand- 
ga tashrif buyurishlarini iltimos qilamiz. Qanday lutf etsalar, shunday bajo 
keltiramiz” deydi. Temurning bu taklifiga binoan Amir Kulol hazratlari na 
borishni, na bormasligini qabul qilolmasligini, uning haqqiga duo qilayot- 
ganini bildiradi. Bu xabarni bildirish va Temur bilan uchrashish uchun oʻgʻli 
Amir Umarni tayinladi. Oʻgʻlini jo“natarkan shunday dedi: “Oʻgʻlim! Amir 
Temurga ayt! Agar Alloh taoloning roziligi yoʻlida yurishni xohlasa, taqvo- 
dan va adolatdan aslo ayrilmasin. Bularni oʻziga shior qilib olsinki, qiyomat 
kuni najot topa bilsin! Tagʻin barcha talabalarimiz bilan u kishining haqiga 
doim duoda ekanimizni ham yetkaz! Agar dunyoga mayl qilsa, mavjud hola- 
tining natijasini koʻrolmaydi.” Amir Kulol hazratlarining oʻgʻli Amir Umar 
Samarqandga borib, Temur bilan koʻrishdi. Otasining aytganlarini aynan yet- 
kazdi. Bir necha kun oʻtib Buxoroga qaytish uchun Temurdan ruxsat soʻradi. 
Temur xayrlashayotib unga: “Buxoro va atrofining tasarrufini sizga bersak, 
iltimos qabul qiling” dedi. Amir Umar: “Bunga izn yoʻq” dedi. Shunda Amir 
Temur: “Unday boʻlsa Buxoro shahrini Amir Kulol hazratlariga in'om etay- 
lik” deganida, Amir Umar yana: “Bunga ham izn yoʻq” dedi. Temur: “Hech 
boʻlmasa Buxoro yaqinida yashayotganingiz bir qishloqni sizga bersak” deb 
yana iltimos qildi. Amir Umar dedi: “Otamning og`zidan siz uchun shunday 
deganini eshitdim: “Agar Allohning doʻsti boʻlgan ulugʻ“ valiylarning qalbi- 
dan joy olmoqchi boʻlsa, taqvodan va adolatdan ayrilmasin. Qiyomat kuni 
Alloh taoloning rahmatiga yetish shu orqali amalga oshadi”. 

Doʻst va muridlariga diniy ilm va amrlarni mahkam tutishni nasihat qil- 
gan Amir Kulol shunday deydi: “Sizdan biron kishi mazhabga aloqador bir 
savol soʻrasa va siz buni bilmasangiz, bundan da yomon bir narsa yoʻq va bu 
holat gʻaflatda ekanligingizning alomatidir. Olimlarga yaqinlashing, chunki 
ular ummatning ziyosidirlar. 

Amir Kulol hazratlari yana shunday deydilar: “Kechalarni ibodat bilan 
oʻtkazsangiz va ochlikdan belingiz kamon yoyidek inja boʻlsa boʻlsa da, 
luqma va xirqangiz halol bo“lmagunicha maqsadga aslo yetolmaysiz! Ey 
doʻstlar! Ixlosli boʻlinglar! Har bir ishingizni Allohning roziligi uchun qilsan- 
giz najot topgaysizlar! Ixlossiz qilingan amal, podshohning muhri boʻlmagan 
tanga kabidir. Yuzida podshohning muhri boʻlmagan tangani hech kim ol- 
maydi. Yuzida muhri bosilganni esa hamma oladi. Ixlos bilan qilingan ozgina 
amal, Janobi Haqning nazdida qilingan koʻp amal kabidir. Beixlos bajarilgan 
koʻpgina amalning esa Haq huzurida qimmati yoʻq. Demak, har bir ibodat va 
ishingizni ixlos bilan qilsangiz Allohga yaqin va Uning roziligini olasizlar”. 

“Dunyo sevgisi va unga bogʻliqlikdan qutulmaguncha, vujud xumi biron 
ishga yaramaydi. Xumni pishirish uchun butun holicha qozonga qo`yadilar. 
Ma'naviy tasarruf qozoniga kirgan xumlardan ba'zilari butun, ba'zilari esa 
siniq chiqadi (ya'ni, kamchiliklarini yo“qota olmaydi, nafsoniy orzu havasla- 
ridan qutula olmaydi). Biz butun chiqmagan choʻmlaklardan ham umidvor- 

miz. Chunki ularni darrov kukun holiga keltirib, boshqa bir loy bilan qorish- 
tirib, xum yasaymiz va yana oʻchoqqa qoʻyamiz. U butun chiqqunga qadar 
shunday qilaveramiz. Ya'ni, erinmasdan, bezillamasdan tarbiyalariga davom 
etamiz.” Amir Kulolning: “(Shariatda berilgan) ruxsatlardan uzoq turing va 
kuchingiz yetgunicha azimat bilan amal qiling. Ruxsat bilan amal qilish zaif 
insonlarning ishidir” degan gapi ham rivoyat qilinadi. 

Muhammad Bobo Samosiyning talabalaridan bir qismi Amir Kulol haz- 
ratlaridan avliyoning karomatlaridan soʻradilar. Dediki: “Avliyoning karoma- 
ti haqdir. Aql va naql jihatidan joizdir. Bu xususda avliyodan koʻp naqllar 
bordir. Bu naqllar ma'lum va mashhur boʻlib, hech shubhaga oʻrin yoʻq. Qal- 
bi iymon nuri bilan toʻlgan har bir kishi avliyoning karomatiga ishonadi va 
bu xususda aslo shubha qilmaydi. Bunga misollar koʻpdir. Sulaymon (a.s.) 
ning vaziri Asofning Sabo malikasi Bilqisning taxtini bir lahzada Sanodan 
Quddusga olib kelgani kabi. Yana boshqa bir misol, Hazrati Umar bir kuni 
Madinai munavvaradagi masjidda paygʻambar (s.a.v) minbarida xutba oʻqi- 
yotgan edi. Shu paytda juda uzoqda dushmanlar bilan jang qilayotgan askar- 
larning tahlikali bir vaziyatda ekanligini koʻrib, qo“mondonga: “Yo Sariyya, 
toqqa toqqa” dedi. Uzoqda boʻlgan qoʻmondon Sariyya va qoʻshin askarlari 
bu ovozni eshitiboq toqqa chekinishdi. Dushmanni xavfli hujumidan oʻzlarini 
asrab qolishdi. Bu ochiq bir karomatdir. Agar biron kishi bu karomat mo`ji- 
zadan past emas desa bu xatodir. Chunki hech bir valiy paygʻambar dara- 
jasida boʻla olmaydi. Avliyoyi kirom shunday deganlarki: “Avliyodan zohir 
boʻlgan karomat, paygʻambar (s.a.v) mo`jizasi sabablidir va paygʻambarning 
paygʻambarligini tasdiq qiladi. Unga tobe boʻlishni koʻrsatadi. Agar paygʻam- 
barlar to“gʻriso“z boʻlmasa edi, avliyoning karomati ham yuzaga chiqmas edi. 
Chunki avliyo nabiyga tobe boʻlgan kishilardir.” 

Amir Kulol hazratlari oʻlim toʻshagida yotganida talabalariga shunday 
vasiyat qildi: “Ey aziz talabalarim! Ilm oʻrganishdan va Muhammad (s.a.v.) 
yoʻlidan zinhor ayrilmangiz! Bu moʻmin uchun butun saodatlar va ne'mat- 
larning vositasidir. Shuning uchun Rasululloh (s.a.s) shunday marhamat qi- 
ladilar: “Ilm oʻrganish har musulmon erkak va ayolga farzdir.” Ya'ni, har bir 
musulmon erkak va ayolning oʻziga lozim boʻlgan diniy bilimlarni oʻrgani- 
shi farzdir. Bular quyidagi ilmlardir. 1-Iymon va e'tiqod bilimlari; 2-Namoz 
bilan bogʻliq bilimlar; 3-ro“za bilan bogʻliq bilimlar; 4-zakot bilan bogʻliq 
bilimlar; 5-haj bilan bogʻliq bilimlar; 6- Ota-onaning haqqini oʻrganish. Alloh 
taoloning roziligini olishni istagan kishi ota-onasining roziligini qozonishi 
shart. Paygʻambarimiz (s.a.v); “Alloh taoloning roziligi, ota-onaning roziligi 
orqali amalga oshadi” dedilar. Shu jihatdan ota onaning haqlariga rioya qilish 
juda muhim; 7-Siylai rahm, ya'ni qarindoshlarni ziyorat; 8-qoʻni qoʻshnining 
haqqiga rioya; 9-Zaruriy savdo bilimlari; 10-Halol va haromni oʻrganish bi- 
limlarini oʻrganish zarur. Chunki insonlarning koʻpi bilmaganidan va bilgani- 
ga amal qilmaslikdan halok boʻlganlar. 


b. Amir Kulol hazratlari shunday dey- 
M di: “Qalbning, tilning va badanning po- 
kizaligi halol luqmaga bogʻliqdir. Shuni 
— yaxshi biling. Halol luqma yegan inson- 

ning oshqozoni, ichida toza suv yigʻilgan 
hovuz kabidir. Bu hovuzdan atrofga toza suv tarqaladi. Bu suvdan chechaklar 
unib oʻsadi, daraxtlar meva beradi, insonlar undan foydalanadilar.” 

“Amri ma'ruf va nahiy munkar yaxshiliklarni buyurib, yomonliklardan 
qaytarish vazifasiga amal qiling. Diniy ta'qiqlardan, dinga zid keladigan ish- 
lardan va bid'atlardan saqlaningiz! Oyati karimada shunday buyuriladi: “Ey, 
imon keltirganlar! Oʻzlaringizni va oila a'zolaringizni yoqilgʻisi odamlar va 


toshlar boʻlmish doʻzaxdan saqlangizki...” (Tahrim: 6). Oxiratda bundaylar- 


dan boʻlmaslik uchun qattiq qoʻrqing va saqlaning! 

Uzoq umr koʻrgan Amir Kulol 8 Jumadiul avval hijriy 772 (milodiy 28 
noyabr 1370) sanasida vafot etib, Buxoroning Suxariy qishlogʻida dafn etil- 
gan. Zamonlar oʻtib “Mir Kulol” nomi bilan zikr qilingan bu qishloqning 
hozirgi nomi “Yangi Hayot”dir. Qabri bir bogʻning ichida boʻlib atrofi bir 
qancha qabrlar bilan oʻralgan. Qabrning ustiga 1996 yilda Pokistonlik bir 
shaxs tomonidan Hindiston-Pokiston me'morchiligi tarzida bir maqbara bun- 
yod etilgan. 

Yozma bir asari uchramagan Sayyid Amir Kulolning manqabalari oʻgʻli 
Amir Hamzaning nabirasi bo“lgan Mavlono Shahobiddin tomonidan fors ti- 
lida tartibga solingan va keyinchalik e'lon qilingan (“Maqomoti Amir Ku- 
lol”, Buxoro, h.1328 / milodiy 1909). Amir Kulol hazratlarining vafotlaridan 
keyin u kishining yoʻlini muridi va xalifalaridan biri bo`lgan Bahovuddin 
Naqshband davom ettirgandir. 

15. BAHOVUDDIN NAQSHBAND (Q.S.) 


i 


Xoja Bahovuddin Naqshband hazratlari Buxoroning Qasri Hindu- 
von qishlogʻida hijriy 718 (milodiy 1318) sanasida dunyoga keldi. Bu 
qishloq keyinchalik Qasri Orifon (Oriflar koʻshki) nomini olgan. Yosh- 
ligida bir qancha vaqt Xalil ota ismli bir yassaviy shayxining oldida 
xizmatda boʻlib, uning ma'naviyatidan bahramand boʻlgan. Keyinroq 
xojagon tariqatining shayxlaridan Amir Kulolga murid boʻladi. Tushi- 
da Xoja Abdulxoliq Gʻijduvoniyning uvaysiy ta'limiga koʻra xonaqoda 
jahriy zikrlarga qatnashmas, xufya zikr qilardi. 

Amir Kulolning xonaqosida ba'zi oqshomlari jahriy zikr majlislari 
o`ʻtkazilardi. Xoja Bahovuddin Naqshband jahriy zikr boshlanganida 
xonaqodan chiqar va jahriy zikrga qoʻshilmas edi. Bu vaziyat ba'zi 
muridlarni bezovta qildi va gap soʻz chiqa boshladi. Buning ta'sirida 

bir kecha Amir Kulolning xonaqosiga borganida ichkaridagi suhbat- 
ga kiritilmay takyadan chiqariladi. Xoja Bahovuddin xonaqo eshigida 
tongga qadar qor tagida yotib kutadi va bamdod namozi uchun tashqa- 
riga chiqqan Amir Kulol uning bu sadoqatli holini koʻrib, uni sevinch 
la xonaqohga qabul qiladi. 

Bu borada undan shunday soʻzlar rivoyat qilinadi: “Qish mavsumi 
qahraton sovuqda bir oqshom koʻnglimda Sayyid Amir Kulol hazratla- 
rining suhbatlariga borish istagi paydo boʻldi. Eski poʻstinimni kiyib, 
qishloqdagi xonaqosiga yoʻl oldim. Amir Kulol hazratlari darveshlari 
bilan birga oʻtirar edi. Meni koʻrib atrofidagilardan: “Kim bu?” deb 
so`radilar, mening kim ekanimni bilgach: “Uni darhol xonaqohdan tash- 
qariga chiqaringlar!” deya ishora qildilar. Xonaqodan chiqqach nafsim 

isyon qilib taslimiyat va iroda tizginlarini mendan olishiga bir bahya 
qolgan edi. Shu zahoti menga ilohiy bir yordam keldi. O`zimga oʻzim: 
“Bu xor va haqirlikka Allohning rizosini qozonmoq uchun chidayman. 
Bu yoʻldan voz kechishim toʻgʻri emas” deya hamon boshimni dar- 
gohning ostonasiga qoʻydim. “Har qanday holat boʻlishiga qaramay bu 
ostonadan boshimni koʻtarmayman”, dedim. Havo sovuq, qor yog`ar 
edi. Tongga yaqin Sayyid Amir Kulol tashqariga chiqdilar. Muborak 
oyoqlari bu faqir bandaning boshiga tekkach, meni koʻtarib ichkariga 
olib kirdilar. Bexush ekanman, meni xushimga keltirdi: “Ey oʻgʻlim! 
Bu saodat libosi sening boʻyingga koʻra bichilibdi” deb xushxabar ber- 
di. Muborak qoʻli bilan oyoqlarimdan tikan va choʻ`plarni terib chiqarib 
tozaladi. Menga ma'naviy nazar qildi. 

Keyinchalik Xoja Bahovuddin Naqshband hazratlari suhbatlar- 
da muridlariga bu voqeani aytib shunday der edi: “Har tong uyimdan 
chiqayotganimda “ajabo, eshigimiz ostonasiga biron murid boshini 
suyab oʻtirganmikin”. Afsuski, hamma shayx boʻlib ketgan, murid qol- 
magan”. 

Kamolotga erishuv chogʻida murid oʻlaroq xonaqohda xizmatlarida 
ekan Xoja Bahovuddin Naqshband hazratlari ustozining tavsiyasi bi- 
lan yetti yil qadar hayvonlarga xizmat qilgan hamda yoʻllarni tozalash 
bilan mashgʻul boʻlgan. Bu borada shunday deydi: “U aziz zot men- 
ga shunday tavsiya qildi: “Koʻngillarga diqqatli boʻl: umidsiz, zaif va 
koʻngli siniqlarga yordam ber! Xalq iltifot qilmagan kishilarga sen ilti- 
fot qil! Ularga kamtarinlik bilan muomala qil! Hayvonlarni parvarish 
qilishda takabburlik qilma! Chunki Haq taoloning maxluqi boʻlgani 
uchun hayvonlarda rububiyat nazari bor. Agar ular yaralansa, dori surib 


davola! Yoʻl va ko`priklarni ta'mirla! Agar yoʻl ustida insonlarga zarar 
keltiradigan bir narsa koʻrsang ularni bartaraf et!”. Alloh doʻsti boʻlgan 
ustozimning menga buyurgan har bir ishni kam koʻstsiz va haqiqiy 
taslimiyat bilan ado qildim. Natijalarini va ma'naviy holatimdagi ilgar- 
ilashni aniq tiniq koʻrdim.” 

Xoja Bahovuddin Naqshband hazratlari tasavvuf yoʻlida yuksak bir 
martabaga erishib yuksalganini koʻrgan Amir Kulol bir kuni unga shun- 
day xitob qildi: “Oʻgʻlim Bahovuddin! Xoja Muhammad Bobo Samo- 
siyning siz haqingizdagi tavsiyasini toʻliq ado etdim.” Keyin koʻksiga 
ishora qilib davom etdi: “Koʻkraklarimni siz uchun quritdim va ruh 
qushingiz bashar tuxumidan chiqdi. Ammo himmat qushingiz yuk- 
sakda uchmoqda. Bugun sizga izn beraman, turk va tojik har kimdan 
burningizga bir ma'no hidi kelsa, talab qiling va himmatingizni darigʻ 
tutmang.” . 

Ustozining bu soʻzlari ayni paytda Xoja Bahovuddin Naqshbandga 
xalqni irshod qilish uchun berilgan ijozat edi. Irshod bilan mashgʻul 
boʻlgan paytlarida Oʻrta Osiyoning turli shaharlarida suhbatlar oʻtkaz- 
di. Juda koʻplab kishilar unga murid boʻldi. Buxoroning katta olimlari- 
dan Husomiddin Xoja Yusuf iion Muhammad al Hofiziy al Buxoriyning 
Xoja Bahovuddin Naqshband hazratlariga qoʻl berishi esa muhim bir 
oʻzgarish edi. Chunki bu zotning orqasidan Buxoroning olimlari va 
talabalari Xoja Bahovuddin Naqshband hazratlarining suhbat halqa- 
lariga qatnasha boshladilar. Bu holatdan tashvishlangan ba'zi olimlar, 
shunday davom etaversa madrasalar boʻshab qolishidan xavfsirab Xoja 
Bahovuddin Naqshband hazratlari haqida gap soʻz tarqatdilar. Natija- 
da Xoja Bahovuddin Naqshband hazratlari Buxoro olimlari bilan bir 
majlisda koʻrishdilar. Xoja Bahovuddin Naqshband hazratlari: “Tariqa- 
timizni sizga tushuntiraylik, agar shariat va sunnatga zid biron narsa 
boʻlsa, ayting undan voz kechaylik”, dedi. Olimlar bu borada aytishga 
hech narsa topolmadilar va “Tariqatingiz istiqomat yoʻlidadir, e'tiro- 
zimiz yoʻq” dedilar. Ba'zilari: “Kiygan kulohingiz shuhratingizga sa- 
bab boʻlmoqda” deyishgach, Xoja Bahovuddin Naqshband hazratlari: 
“Modomiki kulohim tortishuvga sabab boʻldi, uni kiymay qoʻya qola- 
man” deb boshidagi kulohni yechib bir faqirga sovgʻa qildi. Bu ho- 
disadan keyin Xoja Bahovuddin Naqshband hazratlarining ulamolar 
nazdidagi e'tibori yanada oshdi. 

Xoja Bahovuddin Naqshband hazratlari hijriy 771 (milodiy 1370) 
sanasida ilk bor hajga bordi. Hajdagi bir xotirasini shunday anglatgan 
edi: “Makkai mukarramada ikki kishini koʻrdim. Birining himmati va 
maqsadi juda baland, narigisiniki esa juda past edi. Maqsadi va niyati 
past boʻlgan kishini tavof paytida korgandim. Ka'ba eshigining halqa- 
siga yopishib olib, shunday muborak bir makonda Janobi Haqdan dun- 

yoviy bir narsalarni soʻrar edi. Himmati va maqsadi baland boʻlgan 
kishini esa Mino bozorida koʻrdim. Deyarli ellik ming dinorlik sav- 
do qilayotgan bir yigit edi. Uning qalbi bir lahza boʻlsa ham Allohdan 
gʻofil emasdi. U yigitning gʻ“ayratidan ta'sirlanib unga havas qildim.” 

Xoja Bahovuddin Naqshband hazratlari hajdan qaytarkan Hirotdan 
Malik Husayn Kert bir xabarchi joʻnatib Xoja Bahovuddin Naqsh- 
band hazratlarini Hirotga da'vat qildi. Malik Husayn Xoja Bahovuddin 
Naqshband uchun ziyofat tuzib, bir qancha olim va shayxlarni ham ch- 
aqirdi. Ammo Xoja Bahovuddin Naqshband hazratlari hukmdorlarning 
dasturxonidagi yeguliklarning harom yoki shubhali boʻlishi mumkin- 
ligini oʻylab hech narsa yemadi, orqasidan jo`natilgan sovgʻa salomlar- 
ni ham qabul qilmadi. 

Malik Husayn: “Endi bu yeguliklarni kimga sarflaymiz?” deb soʻra- 
ganda Xoja Bahovuddin Naqshband hazratlari shunday dedilar: “Sha- 
riatga koʻra har qanday narsa shubhali boʻlsa, u faqirlarga sarf qilina- 
di. Garchi bu yemaklar haloldir. Faqat Hirotda bu ovqatlarning bir 
luqmasiga muhtoj boʻlgan holda qanoat sohibi shunday faqirlar borki, 
oʻshalarga berilsa yanada yaxshi boʻlardi.” Malik Husayn bu tavsi- 
yaga rioya qildi va Xoja Bahovuddin Naqshband hazratlaridan soʻra- 
di: “Bu darveshlik sizga meros boʻlib qolganmi?” Xoja Bahovuddin 
Naqshband hazratlari shunday javob berdi: “Meros emas. Inson va 
jinlarning butun amallariga teng keladigan ilohiy bir joziba (Allohning 
bandasi oʻziga tortib yaqinlashtirishi, ya'ni fayzi) keldi va meni bu sa- 
odatga erishtirdi.” Malik yana soʻradi: “Sizning tariqatingizda jahriy 
zikr, samo” va xilvat bormi?” Xoja Bahovuddin Naqshband hazratlari 
“Yoʻq” dedi. Malik: “Unday ekan sizning tariqatingiz qanday bir yoʻl?” 
deb soʻraganda, Xoja Bahovuddin Naqshbandi hazratlari: “Xoja Ab- 
dulxoliq G“ijduvoniyning tavsiyasi boʻlgan xilvat dar anjuman, ya'ni 
xalq ichida Haq taolo bilan birga bo`lishdir” deb javob berdi. Malik: 
“Bu qanday amalga oshadi?” deb soʻraganida Xoja Bahovuddin Naqsh- 
band hazratlari: “Bu zohirda xalq bilan, botinda esa qalban Haq taolo 
bilan mashgʻul boʻlib, xalqning orasiga qorishuvi, oʻzini Haq taoloning 
zikr va fikridan ortda qolmagan kishiga muyassar boʻladi” dedilar. 

Xoja Bahovuddin Naqshband Qasri Orifon qishlogʻida ekan mu- 
ridlaridan Shayx Shodi Gadivatiy uning ziyoratiga keldi va qilgan ka- 
mchiligi uchun uzr soʻradi. Xoja Bahovuddin Naqshband unga hazil 
qilib: “Shunchaki ogʻzaki uzr qabul qilinmaydi, evaziga biron narsa 
berishing kerak” dedilar. Shayx Shodi Gadivatiy: “Bir sigirim bor, uni 
sizga beray, deganida Xoja Bahovuddin Naqshband: “Yoʻq, bu bilan 
qarzingni to`lay olmaysan. Ammo Gadivat qishlogʻida ilgari bir kovak- 
ka yashirgan qirq sakkiz oltiningni olib kelsang, uzring qabul qilinadi” 
dedilar. Shayx Shodi Gadivatiy ichida: “Mening bu sirrimni hech kim 


bilmasdi” dedi. Gadivatga borib devor kovagidagi yashirgan oltinlarini 
olib Xoja Bahovuddin Naqshbandga olib keldi. Xoja hazratlari oltinlar- 
ni sanab, ichidan bittasini ajratib oldilar va oʻshani Shayx Shodi Gadi- 
vatiyga qaytarib: “Bu oltin harom, sizga qaerdan keldi?” dedi, qolgan 
qirq yetti oltinni Shayx Shodi Gadivatiyga berib: “Borib bu oltinlarga 
sigirlar ol, dehqonchilik bilan shug`ullan, qozongan daromadingni Haq 
taoloning bandalariga sarflab, ularga xizmat qil!” deb buyurdilar. Qol- 
gan bitta oltin haqida Shayx Shodi Gadivatiydan so`ralganda: “Xoja 
hazratlariga qoʻl berishdan oldin, qimordan bir oltin yutgan edim, har- 
om boʻlgan oltin oʻsha edi” deb javob bergandi. 

Shayx Shodi Gadivatiy shunday naql qiladi: “Mening Xoja Ba- 
hovuddin Naqshband hazratlariga nisbatan koʻnglimda muhabbat 
tuyg`usi paydo boʻlishiga sabab boʻlgan voqea quyidagicha kechgan 
edi: “Gadivat qishlogʻida ekin tekin bilan mashgʻul edim, bir kun xir- 
mon yanchayotgan edim. Shu paytda ulov mingan nuroniy bir zotni 
koʻrdim. Unga qaraganimda u meni oldiga chaqirdi. Yonimda toʻrt- 
ta tarvuz bor edi, ikkitasini koʻtarib u zotga olib bordim. Tarvuzlarni 
koʻrgach: “Nega kattalarini olib kelmading?” deb soʻradilar. Hayratga 
tushdim va qolgan tarvuzlarni ham olib keldim. Menga: “Darhol bu 
tarvuzlarni kes, hozir kelib qolishadi” dedi va ba'zi darveshlarning ke- 
lishini aytdi. Bir qancha vaqt u bilan suhbat qildik. Menga: “Sen bilan 
doʻstlashib qoldik, endi uyingga ham borishimiz kerak. Uyda xotining 
tandirda qoʻyning kallasidan halim pishirayotgan boʻlsa kerak” dedi. 


101 


102 


Holbuki, uyda qoʻyning kallasidan ovqat 
pishirilayotganidan xabarim yoʻq edi. 
Uyimizga tashrif buyurib aziz mehmoni- 
miz boʻldilar, boshimiz osmonga yetdi. 
Shayximizning bu karomatlaridan ayolim 
ham xabardor boʻlgach, oʻsha oʻsha Xoja 
hazratlariga hurmatimiz ortdi, suhbatlari- 
ga muntazam boradigan boʻldik. 

Bu voqedan bir muddat keyin Xoja 
hazratlariga boʻlgan ehtiromimiz va 
sogʻinchimiz yanada kuchaydi. Bir 


duo qilib: “Allohim! Buyukliging hur- 
mati uchun shayximiz Xoja Bahovud- 
din hazratlarini bu faqirlarga joʻnat” deb 
yolvordik. Qish mavsumi va havo juda 
sovuq edi. Oʻsha kecha Xoja hazratlari 
uyimizga keldilar. Bizga: “Agar oramiz- 
da oʻsha doʻstligimiz haqqi boʻlmasaydi, 
bu tilagingizning amalga oshishi dushvor 
edi. Shunday zamonda va makonda hech 
bir inson bizdek darveshlarni qiyin bir 
vaziyatda qoldirib, shayx Xoja Bahovuddinni bizlarga yetkaz deb duo 
qiladimi? Men xonaqoda edim. Koʻnglimga: “Mehr muhabbat bilan 
seni sogʻingan faqiru darveshlar seni kutyaptilar” degan ilhom keldi. 
O`zimni toʻxtata olmadim, qahraton sovuq kechasi boʻlishiga qaramay 
Qasri Orifondan chiqib bu yerga keldim” dedilar. 

Rivoyatga koʻra Xoja Bahovuddin Naqshband hazratlarining Nasaf 
shahrida yashagan bir muridi bir qoʻshnisi bilan tortishib qolib koʻngli- 
ni o“ksitgan edi. Oʻsha kunlarda bu darvesh Buxoroga borib, Xoja Ba- 
hovuddin Naqshbandning suhbatlariga qatnashdi. Faqat Xoja hazrat- 
lari unga hech iltifot koʻ“rsatmadilar. Keyin u darveshga: “Sen Nasafda 
falon kishining koʻnglini oʻ“ksitding. Biz ataylab Nasafga borib uning 
koʻnglini olmagunimizcha sening salomingga alik olmayman va sen 
bilan gaplashmayman” dedilar. Bu darvesh Nasafga qaytib kuta bosh- 
ladi. Bir muddat oʻtib Xoja Bahovuddin Naqshband hazratlari Nasaf- 
ga kelib qalbi o“ksigan kishining uyiga bordi. Uyning eshigiga yuzini 
qo`yib uzr tiladilar: “Bu aybni biz qildik, u qilmadi”, deb tavoze bilan 
u kishining koʻnglini oldilar. U kishi oʻzini tutolmay, yigʻlay boshladi. 
Keyin meni kechirdi. Xoja hazratlarining muhiblaridan biriga aylandi. 
Xoja Bahovuddin Naqshband hazratlarining koʻngli oʻksigan kishidan 
muridining oʻrniga uzr tilash uchun Buxorodan Nasafga kelganligi riv- 

oyati hamma joyga tarqaldi. Bu voqea Nasaf xalqidan koʻplab kishilar- 
ning Xoja Bahovuddin Naqshband hazratlariga murid boʻlishiga sabab 
boʻldi. 

Xoja Alouddin shunday naql qilgan: “Bir kun Xojamizning darvesh- 
laridan biri olma olib kelgandi. Xojamiz: “Biroz kutinglar, yemay 
turinglar, chunki bu olmalar tasbeh aytayapti” dedilar. 

She'r: Butun zarralar so“zlamoqda, ammo sening qulogʻing kar, 
eshita olmaysan” (Unga hamd bilan tasbeh aytmagan hech narsa 
yoʻqdir. Faqat siz ularning tasbehini anglay olmaysiz). Haqiqatdan ham 
Xoja hazratlarining aytganidek boʻldi. Majlisda qatnashayotganlarning 
ba'zilari ham olmalarning tasbehini eshitdilar. 

Xoja Alouddin Attor hazratlaridan shunday naql qilinadi: “Xo- 
jamiz Bahovuddin Naqshband hazratlari Qarshi shahrida edilar. Be- 
tob boʻlib uzoq vaqt qolib ketdilar. Bir oqshom toʻsatdan uzlat ahli- 
dan boʻlgan soʻfiylardan bir guruh (uzlatiyon) hazratni ziyorat qilish 
uchun keldilar. Oralarida turli millatdan insonlar bor edi. Bir ozdan 
keyin ularning har biri o“z ma'naviy holu maqomlarini Xoja hazrat- 
lariga anglatib, ularning mazmun mohiyatini soʻrar edilar. Ularning 
ba'zisi forscha, ba'zisi arabcha, ba'zilari esa turkiyda savol berardi. 
Xoja Bahovuddin Naqshband hazratlari ularning har biriga oʻsha til- 
da javob qaytarar edilar. Xullas, Xoja hazratlari kechasi bilan oʻsha 

jamoat bilan band boʻldilar. Oʻsha paytda Xojamiz Darvesh Amin 
Shohning uyida edilar. 

Xoja Bahovuddin Naqshband hazratlari tariqatini “sogʻlom tutqich” 
va “hazrat paygʻambar va sahobalarning soʻzlariga amal qilishdir” deb 
ta'riflar edi. Harom va halol borasida nihoyatda ehtiyotkor boʻlgani uchun 
shubhali yeguliklardan yemas, muridlariga ham yedirmas edi. Hukm- 
dorlarining dasturxonidagi yeguliklarni ham shubhali deb bilgani uchun 
Malik Husaynning dasturxonidan hech narsa yemagan edi. Shunday 
der edi: “Biz Allohning lutfi bilan ma'nan har nimaga erishgan boʻlsak, 
Qur'on oyatlari va hazrati paygʻ“ambarimizning hadislariga amal qilish 
orqali erishdik. Bu amaldan natija olish uchun taqvo va shar'iy qoidalar- 
ga rioya qilish, azimat (qat'iyat)ni mahkam tutib ahli sunnat val jamoat 
tamoyillariga amal qilish va bid'atlardan qochish kerak. 

Xoja Bahovuddin Naqshband hazratlarining quyidagi soʻzlari mu- 
ridlarining tasavvufiy ta'limida qanday yoʻl tutish kerakligini koʻrsatish 
jihatidan e'tiborlidir: “Biz muridni istasak jazba, istasak suluk yoʻli bi- 
lan tarbiya qilamiz, bu bizning ixtiyorimizda. Suhbatimizga kelayot- 
ganlarning ba'zilarining koʻnglida muhabbat urugʻi bor. Ammo dun- 
yoviy mashg£ʻuliyatlar tufayli rivojlanolmay qolgan. Bizning vazifamiz 
oʻsha mashg£ʻuliyatlarni bartaraf aylab tozalashdir. Ba'zilarning esa 
koʻnglida muhabbat urugʻi yoʻq. Bizning vazifamiz esa urugʻ ekishdir. 

Xoja Bahovuddin Naqshband bir kishini ziyorat qilish uchun borgani- 
da uning hol-ahvolini soʻragach, oila a'zolarini, qarindoshlarini, ulov 
va hayvonlarini, hatto tovuqlarini ham soʻrar, shu yoʻl bilan u kishining 
koʻnglini olishga harakat qilardi. Bir majlisda taom tayyorlanganda, uni 
pishirganlarga o`z qoʻli bilan oʻsha ovqatdan ikrom qilar edi. 

Shoh Naqshband hazratlarining muridlaridan biri shunday deydi: 
“Shayx hazratlariga murid boʻlgan edim. Bir kun do“konimga tashrif 
etdilar. Oʻsha kuni koʻp foyda qilgan edim. Shayx hazratlari: “Bugun 
qancha foyda qilding?” deb soʻradi. “Bilmayman, ammo hammasi 
shu”, deb barchasini u kishining oldiga qoʻydim. Uni bir tugunga solib 
olib ketdilar. Uyimga kelganimda oilam menga ta'nayu dashnom bi- 
lan norozilik bildirdilar. Men ham bilib bilmay ularning soʻziga mayl 
qildim. Yarim kechasi toʻsatdan hazrat bir darveshdan oʻsha tugunni 
shundayligicha qaytarib joʻnatibdilar. Meni qattiq xijolat va qaygʻu bos- 
di. Ammo shayx hazratlarining marhamati ila bu hijolat va qaygʻudan 
qutulib, huzur topdim.” Bu manqabadan koʻriladiki, Xoja Bahovuddin 
Naqshband hazratlari muridlarini dunyo moliga koʻngil bermasliklari 
uchun tarbiyalash uchun shunday qilar ekan. 

Xoja Bahovuddin Naqshband hazratlari shunday der edi: “Zikr 
talqini bir kishining qoʻliga chaqmoqtosh berish kabidir. Bundan keyin 
yaxshi natija chiqishi uchun amal qilish muridga bogʻliq.” Yana zikr 


haqida shunday der edi: “Zikrdan maqsad “Alloh va la ilaha illolloh” 
deyish emas. Balki, sababdan sababchiga (asl bajaruvchi Alloh)ga yoʻl 
olish va ne'matning Undan ekanini koʻra bilishdir. 

Muhammad Fazlulloh Kandahoriy “Umdat ul maqomot” asarida shu 
rivoyatni naql qiladi: “Xoja Bahovuddin Naqshband hazratlari hajga 
ketayotib, Xurosonda taniqli oilalardan biriga mansub bir shaxsga av- 
rodu zikr oʻrgatgandi. Qaytayotganida Xoja hazratlariga: “Zikr ta'limi 
berganingiz falon kishi zikr darsini oz bajardi” dedilar. Xoja hazratlari 
“Zarari yoʻq” dedilar va shunday dedi: “Ammo soʻrab ko`ringchi, bizni 
hech tushida koʻribdimi?”. U kishidan soʻrashganida: “Ha, koʻrdim” 
dedi. Xoja Bahovuddin hazratlari, “Shu yetarli” dedilar. Hazratning bu 
soʻzlaridan anglashiladiki, kimda kim bu muborak yoʻlning azizlari, 
ulugʻlariga chin koʻngildan ozgina boʻlsa da bogʻliqlik his qilsa, oxir 
oqibat ular bilan birga boʻlishi, o`sha bogʻliqligi va ixlosi soyasida na- 
jot topib darajasi yuksalar ekan. 

Xoja Bahovuddin Naqshband hazratlari haddan tashqari parhez- 
korlik natijasida yuzaga keladigan sun'iy kamolot va xayollarga emas, 
haqqoniy bir ta'lim tarbiyaga e'tibor berar edi. Ovqatdan keyin shirin- 
lik yoki meva boʻlmasa: “Bu yemak dumsiz boʻlibdi” der va uni kam- 
chilik hisoblardi. Shoh Naqshband hazratlari yana shunday der edilar: 
“Xojagon ulugʻlarimizning soʻzlaridan yana biri shunday: “Xilvat eshi- 
gini yopib xizmat eshigini och! Shayxlik eshigini yopib doʻstlik eshi- 
gini och! Uzlat eshigini yopib suhbat eshigini och!”. Musiqa tinglash 
borasida shunday der edi: “Biz bu ishni qilmaymiz, ammo inkor ham 
etmaymiz.” 

Xoja Bahovuddin Naqshband hazratlari yaratilgan hamma nar- 
sa uchun xizmat koʻrsatishga ko`p e'tibor berar edi. Uning muridlik 
paytida bir qancha yoʻllarda xalqqa zarar beradigan narsalarni tozalab 
yurganligi mashhurdir. Qasri Orifonda masjid qurilishida suvoq uchun 
boshida loy koʻtarib masjid tomiga chiqar edi. Shayxi Amir Kulolning 
xonaqosidagi oʻchoqqa yelkasida oʻtin tashir edi. Yoshligida bir mud- 
dat Buxorodagi barcha madrasalarning tozalik ishlarini bajargan edi. 
Uyiga biror ziyoratchi yoki mehmon kelib qolsa har qanday xizmat va 
ikromni koʻrsatar edi. 

Kunlardan bir kun kasal boʻlib qoldi. Buxorodagi muridlari uni ziyo- 
rat qilishga keldilar. Bemor ekaniga qaramasdan ularni ochiq yuz bi- 
lan kutib oldi, bir qancha muridi bilan koʻchaga chiqib qoʻy olib keldi. 
Xoja Bahovuddin Naqshband hazratlari bir qoʻyni yelkalarida koʻtarib 
keldi. Mehmonlarga ovqat pishirib, izzat ikrom qilishda ham shaxsan 
oʻzlari bosh qosh boʻldi. 

Xoja Bahovuddin hazratlari halol mehnat qilib tirikchilik qilishga 
nihoyatda katta e'tibor berar edi. Ishsizlarni muridlikka qabul qilmas 

edi. Oʻzi ham arpa, noʻxat va oʻrik yetishtirib dehqonchilik bilan tirik- 
chiligini oʻtkazar edi. U zotdan karomat ko`rsatishini soʻrashganida: 
“Bizning karomatimiz ochiqdir. Shuncha gunoh bilan yer yuzida yura 
olishimizning oʻzi karomat emasmi?” deb javob bergan edi. Karomat 
borasida yana shunday der edi: “Bir kishi bu bog`ga kirsa, daraxtu 
yaproqlarning: “Ey Allohning doʻsti” deganini eshitsa, zohiri va botini 
bu ovozga aslo iltifot qilmasligi kerak, aks holda, bandalikdagi g`ayra- 
tini orttirishi kerak”. 

Xoja Bahovuddin Naqshband hazratlari ma'naviy holni yashirish 
kerakligini ifodalovchi mazkur baytni suhbatlarda o`qir ekan: 

Az darun shev oshino vaz berun begona vash, 

In choʻnin zebo ravish kem mi buvad andar jahon. 

(Ichkaridan (Haqqa) oshno boʻl, tashqaridan esa bexabardek (ko`rin), 
bunday goʻzal bir usul jahonda oz topiladi.) 

Xoja Bahovuddin Naqshband hazratlari uvaysiy (tushda) ta'lim- 
ga ahamiyat berishiga qaramasdan, tirik bir shayxga intisob etishning 
yanada muhim ekanini ta'kidlash uchun: “Tirik mushuk oʻlik arslondan 
yaxshiroqdir” degan. 

Buxoro olimlaridan biri Xoja Bahovuddin Naqshband hazratlariga: 
“Namozda qalb huzuriga qanday erishiladi?” deb soʻraganda shunday 
javob bergan edi: “Yemishing halol, yeyayotganda gʻaflatdan uzoq va 
hushyor boʻlishlikdir. Tahorat olayotib va namozdagi iftitoh takbiri as- 
nosida hushyor boʻlsa, namozda qalb huzuriga erishiladi.” 

Xoja Bahovuddin Naqshband hazratlari shunday der edi: “Darvesh 
sabru bardosh va qiyinchiliklarga chidash borasida dovuldek boʻlishi 
kerak. Har qancha uni to“qmoq bilan ursalar ham undan hech e'tiroz 
sasi chiqmaydi.” 

Hadisi sharifda shunday deyiladi: “Allohning 99 ismi bor. Ularni 
sanagan kishi jannatga kiradi” (Muslim, Zikr, 5). Xoja Bahovuddin 
Naqshband hazratlari bu borada shunday der edi: “Hadisdagi “sanash” 
lafzining bir ma'nosi navbat bilan oʻqishdir. Boshqa ma'nosi Allohning 
ismlarini oʻrganib, bilishdir. Yana bir boshqa ma'nosi esa u (ilohiy) 
ismlarning ma'nolariga amal qilishdir. Masalan, bir banda “Razzoq” 
(rizq beruvchi) ismini aytarkan, xayolida rizq andishasi qolmasligi ker- 
ak. “Mutakabbir” (ulugʻvor) ismini aytganda, Allohning buyukligini 
tafakkur qilishi kerak. 

Xoja Bahovuddin Naqshband hazratlari shunday derdilar: “Taho- 
ratlaringizni birlashtiringki, Alloh taolo ham sizning tarqoq, parishon- 
ligingizni toʻplab birlashtirsin” hadisi sharifi zohiriy va botiniy taho- 
ratlarning birlashtirilishiga ishora qilmoqda (ya'ni, a'zolarni va qalbni 
tozalashdir). Natijada botin istiqomati, ya'ni qalb tozaligi va to`g`riligi 
yuzaga chiqadi. Botin istiqomati, ya'ni qalb tozaligi kalimai tavhidni 


aytish asnosida barcha ruhoniy va jismoniy bogʻlanishlarni yoʻq qi- 
lishdir. Barcha bogʻliqliklarni yoʻq qilish, hollarning yaxshilanishi de- 
makdir. Hollarning yaxshilanishining dalili va alomati esa, amallarning 
va ishlarning toʻgʻrilanishi, Haq taoloning amr va ta'qiqlariga rioya 
qilmoq, Uning farmonlariga hurmat ko`rsatishdir. Hollarning toʻgʻrili- 
gi, amallarning toʻgʻriligidan boshqa narsa bir bilan ma'lum boʻlmaydi. 

Bahovuddin Naqshband hazratlari: “Ishlab topgan kishi Allohning 
doʻstidir” hadisini “Dunyo molini topgan emas, Allohning rizosini top- 
gan kishi Haqning doʻstidir” deb ma'no berar edi. 

Hadisi sharifda: “Qozonlaringiz uchun kerak boʻlgan tuzga qa- 
dar hamma narsani Allohdan ko`p koʻp soʻrang!” deyiladi. Bu hadisi 
sharifning izohlashda Xoja Bahovuddin hazratlari shunday der edilar: 
“Hadisdagi koʻp soʻrang” soʻzining ma'nosi shudir: “Alloh taolodan 
bir ne'matni talab qiling. Shunday yolvoringki, oʻsha ne'mat sizga kel- 
sin. Keyin boshqa ne'matni ham ana shunday sabot bilan talab qiling. 
Chunki bir hadisi sharifda “Alloh duoda qat'iyatli boʻlganlarni sevadi” 
deya marhamat etiladi. 

Hadisi sharifda shunday deyiladi: “Insonlarning senda koʻrganlarida 
oʻzingga xush kelmagan ishlarni yolgʻiz qolganingda ham qilma.” Xoja 
Bahovuddin Naqshband hazratlari bu hadisi sharif haqida shunday de- 
ganlar: “Bu hadis darveshlar uchun juda ham kerakli. Zero, darvesh 
boʻm-boʻsh yerni ham insonlar bilan toʻla deb bilishi kerak, xalqning 
orasida ehtiyot boʻlgan narsalarga, yolgʻiz qolganida ham ehtiyot boʻli- 
shi kerak.” 

Rasululloh (s.a.v.) hadislarida shunday deganlar: “Namoz moʻmin- 
ning me'rojidir.” Bahovuddin Naqshband hazratlari bu hadisi sharif- 
ni shunday izohlar edi: “Bu hadisi sharifda haqiqiy namozning dara- 
jalariga ishora bor. Namoz o`qigan kishi bularga rioya qilishi kerak. 
Namozni boshlamasdan turib iftitoh takbirini aytarkan, Alloh taoloning 
azamat va ulugʻligini qabul qilish va iqror boʻlish orqali insonda tavoze 
va xushu” holi yuzaga kelishi kerak. Bu uni istig“roq, ya'ni, vajd bilan 
bexush boʻlish holiga (va Alloh bilan muloqot qilingadigan me'rojga) 
erishtirsin. Bu holning kamoli Rasuli akram (s.a.v.) hazratlarida mavjud 
edi. Rivoyatga koʻra, namoz oʻqirkan Rasuli akram (s.a.v.)ning koʻksi- 
dan shunday bir ovoz (yigʻi, ingrash) kelar ediki, Madinai munavvara- 
da uyining tashqarisigacha eshitilar edi. 

Hadisi sharifda: “Aziyat beradigan narsani yoʻldan olinglar!” 
deb buyuriladi. Shoh Bahovuddin hazratlari bu hadisga shunday 
izoh beradi: “Aziyat beradigan narsadan maqsad, solik (darvesh) 
ning nafsidir. Yoʻl soʻzidan maqsad esa Haq yoʻli ya'ni, ma'naviy 
yoʻldir. Nafsingni bos va yuksal, nafsingni tark et, yaqin halqamizga 
qoʻshil, demakdir.” 

Xoja Bahovuddin Naqshband hazratlarining Oʻrta Osiyoda Qur'on va Sun- 
nat asosida asos solgan tasavvuf tushunchasi, vaqtlar oʻtib Anatoliya, Bolqon- 
lar, Hindiston va Yaqin Sharq mamlakatlariga qadar yoyildi va uning natijasida 
Islomning ma'naviy oʻchogʻi keng ommalarga yetib bordi. Uning amalga os- 
hirgan eng muhim xizmati, tasavvuf bilan zohiriy diniy ilmlarni, soʻfiylar bilan 
ulamolarni yoxud xonaqoh bilan madrasani bir-biridan ayri, hatto raqib degan 
tushunchalarni rad qilgan va din olimlariga katta hurmat ko`rsatganidir. 

Bahovuddin Naqshband hazratlari asos solgan bu tariqat islomiy qoidalar- 
ga va sunniy tushunchaga bogʻliqligini o“zgartirmasdan asrlarcha davom etib 
kelgan; shariatga zid oqimlarning zararli ta'sirlaridan oʻzini muhofaza qila ol- 
gan. Bundan tashqari, Xoja Bahovuddin Naqshband malomat tushunchasiga 
nisbatan notoʻgʻri talqinlar boshlangan bir davrda bu tushunchani diniy shar'iy 
zaminda birlashtirib, oʻz qarashlari bilan sintez qilgan. 

Xoja Bahovuddin Naqshband hazratlari hijriy 3 Rabiul avval 794 (milodiy 1 
mart 1389) tarixida vafot etdi va Buxoroning Qasri Orifon qishlogʻidagi uyiga 
dafn qilindi. Janozasi olib ketilarkan: 

“Sening qishlogʻinga kelgan muflislarmiz, 

Jamolingdan bir marhamat tilaymiz”, 

ma'nosidagi forscha bir baytning o`qilishini vasiyat qilgan edi. Dastlab 
oddiy boʻlgan qabrining atrofiga, zamonlar oʻtib masjid, madrasa, xonaqoh va 
mehmonxona kabi binolar qurilib, katta bir majmua/kulliyot holiga keltiriladi. 
Vafotidan keyin irshod vazifasini xalifasi Xoja Alouddin Attor hazratlari davom 
ettiradi. 

16. ALOUDDIN ATTOR (Q.S.) 

Xoja Alouddin Attor Xorazmdan Buxoroga ko`chib kelgan bir 
oilaning farzandi sifatida dunyoga keldi. Buxoroda tugʻilgani bois is- 
miga “Buxoriy” kunyasi qoʻshib aytiladi. Doim xushbo`y atir qoʻllan- 
gani yoki u kishining suhbatiga qatnashganlar ma'naviy tarovat tarat- 
gani uchun “Attor” taxallusi bilan mashhur boʻldi. Savdogar oilasida 
tugʻilib katta bo“lgan Alouddin Attor (q.s.) akasi va ukasining izidan 
borib tijorat bilan shugʻullanmadi, diniy ilmlar tahsili uchun madrasada 
oʻqishda davom etdi. 

Otasining oʻlimidan keyin merosdan hech narsa olmay, diniy tahsili- 
ni va zohidona hayotini davom ettirdi. Oʻsha davrda Buxorodagi koʻplab 
madrasa talabasi kabi u ham Bahovuddin Naqshband (q.s.) hazratlariga 
qoʻl berdi. Rivoyatga koʻra, Alouddin Attor (q.s.) Bahovuddin Naqsh- 
band (q.s.) hazratlariga murid boʻlish uchun kelganida, Naqshband 
(q.s.) hazratlari unga bozorga borib olma sotishni buyurgan va Xoja 
Alouddin bu ishni qilib, o“z nafsini, g'ururini sindirgan va chinakam 

darvesh boʻlib yetishgan. Zero, Alouddin Attor (q.s.) hazratlari badavlat bir 
oiladan chiqqan va madrasa ilmlari bilan shugʻullangani bois xalq orasida 
alohida hurmatga sazovor edi. Bu maqomdan kelib chiqadigan manmanlik 
tuygʻusini oʻ“nglamoq maqsadida ustozi ataylab unga bozorda sotuvchilik 
qilishni topshirgan, u ham bu tavsiyani bajo keltirgan edi. Ammo Alouddin 
Attorning akasi Xoja Shahobiddin va ukasi Xoja Muboraklar bu ahvoldan 
bezovta boʻladilar. Badavlat bir oiladan chiqqanligi va oddiy bir ish bilan 
shug`ullangani nafsoniyatlariga tegadi. Shu bois ular Alouddin Attorni bu 
ishdan qaytarishga harakat qilishadi. Buni eshitgan Bahovuddin Naqshband 
(q.s.) hazratlari Alouddin Attorga aka-ukalarining doʻkoni oldida olma so- 
tishni amr qiladi. Alouddin Attor barcha tanqidlarga qaramasdan buni ham 
bajaradi. Bu ishlar uning tasavvuf ta'limining bir boʻlagi edi. Shu shaklda 
Alouddin Attor (q.s.) hazratlari ham olimligi tufayli yuzaga keladigan g`“uru- 
ridan himoya etiladi, hamda “malomatchining malomatidan qoʻrqmaydigan” 
(Moida, 5/54) malomatiy yoʻlidagi bir soʻfiy boʻlib tarbiyalanayotgan edi. 

da Alouddin Attor (q.s.)ni yoniga oʻtqizar, tez-tez u kishiga qarab, 
tavajjuh qilar va uning avliyolik darajasida yuksalishini ta'minlar 
edi. Talabalari bu tavajjuhga qiziqib soʻraganida, hazrat shunday 
javob beradi: “Uni boʻri qopmasin deb yonimda olib o`tiraman. 
Chunki nafs har doim pistirmada payt poylaydi. Har onda uning 
holi bilan mashgʻul boʻlganimning sababi, uni maqomlarning eng 
choʻqqisiga chiqarish uchundir. Men uni koʻrganimda Alloh taoloni 
va Baytullohni eslayman. Karimning xonasida boʻlgan uning kara- 
miga erishadi”, dedilar. 

“Rashahot ayn ul hayot” asarida Alouddin Attor (q.s.) Xoja Baho- 
vuddin Naqshband (q.s.) hazratlarining kuyovi boʻlgani qayd qilin- 
gan boʻlsa-da, boshqa ba'zi manbalarda buning notoʻgʻri ekanligi, 
haqiqatda esa Alouddin Attor (q.s.)ning oʻgʻli Hasan Attorning Xoja 
Bahovuddin Naqshband (q.s.) hazratlariga kuyov boʻlganligi yoziladi. 
Xoja Bahovuddin Naqshband (q.s.) hazratlarining huzurida tasavvufiy 
ta'limga davom etgan Alouddin Attor (q.s.) hazratlari vaqt oʻtib, uning 
ilgʻor muridlaridan va xalifalaridan biriga aylanadi. Xoja Bahovuddin 
(q.s.) hazratlari ba'zi muridlarining ta'lim tarbiyasini unga havola qilar: 
“Alouddin bizning yukimizni yengil qildi” der edi. Bu orada Alouddin 
Attor (q.s.) hazratlari Xorazmga borib, Xoja Bahovuddin Naqshband . 
(q.s.) hazratlarining xalifasi oʻlaroq bir muddat irshod faoliyati yurit- 
gani ham qayd qilinadi. 

Xoja Bahovuddin Naqshband (q.s.) hazratlarining vafoti asnosida 
uning yonida boʻlgan Alouddin Attor (q.s.), ustozining vafotidan ke- 
yinoq noma'lum sabab bilan Chagʻ“oniyon tomonga koʻchib ketadi. 
Xoja Bahovuddin Naqshband (q.s.) hazratlarining bir qancha murid- 
lari kabi xalifasi Muhammad Porso ham Alouddin Attor (q.s.) hazrat- 
lariga qoʻl berib, uning suhbatlariga qatnashadi. Alouddin Attor (q.s.) 
hazratlarining suhbatlarini qayd qilib olib, bir risola qalamga oladi. Shu 

asnoda Alouddin Attor (q.s.) hazratlarining tasavvufiy fikr qarashlari- 
ning kelajak avlodga meros qolishida muhim rol oʻynadi. 

Alouddin Attor (q.s.) hazratlari zikrni idrok bilan va muayyan usul 
bilan ado qilinishiga ahamiyat berar edi. Gʻaflatda qilingan zikrni 
ma'qullamas, shunday der edi: “Bu zamonda zikrni xafiy/ovoz chiqa- 
rmay qilganlar qalbdan emas, oshqozondan zikr qilishadi. Maqsad 
koʻp zikr qilish emas. Murid bir nafasda la ilaha illallohni uch marta 
aytadi. Oʻng tomondan boshlaydi va qalbigacha tushiradi... Bamdod 
namozidan oldin va shom namozidan keyin tanhoda bu zikrga davom 
etadi. Bir nafasda toʻqqiz yoki oʻn sakkiz marta ham zikr qilishi mum- 
kin. Oʻn sakkiz marta zikr qilgani holda, biron ta'sir va ma'naviy natija 
ololmasa, zikrni yana boshidan boshlaydi.” 

Alouddin Attor (q.s.) hazratlari tasavvufiy ta'limda suhbatning 
muhimligi ustida qayta qayta toʻxtar, ahlulloh bilan suhbat insonda ux- 
raviy va ulviy tushunchalarni shakllantirishini aytardi. Yaqin muridlar- 
ining tez-tez suhbatga kelishlarini, uzoqdagilarga esa oyda bir marta xat 
yozib, zohiriy va botiniy hollarini bildirishlarini istar edi. 

Alouddin Attor (q.s.) hazratlari xalqning keraksiz urf odatlarini yo- 
qlamas, muridlarini bu odatlarga zid harakat qilishlarini tashviq qilar 
edi. Bundan tashqari, muridlarining ilmga va zohiriy qoidalarga amal 
qilib, ma'naviy hollarini xalqdan sir tutishga undar edi. 

Alouddin Attor (q.s.) hazratlari shunday der edi: “Bu yoʻlga taqlid 
qilib kirgan kishining bir kuni haqiqatga yetishiga kafilman. Ustozim 


Bahovuddin Buxoriy (q.s.) hazratlari menga u kishiga taqlid qilishimni buyur- 
dilar. U zotga taqlid qilganim va hali ham taqlid qilayotganim tufayli har nar- 
sada uning asari va natijasini ko“rayapman.” 

“Qalbga Alloh taoloning fikridan boshqasini solmaslikka harakat qilish 
mushkul. Zero, qalbga kirayotgan narsalarni tamoman uloqtirib ulardan uzoq- 
lashishning imkoni yoʻq. Faqir yigirma yil qalbimga hech narsani qoʻymas- 
likka intildim. Baribir yana kelaverdi, kelaverdi, ammo koʻnglimdan joy olol- 
madi”. 

Alouddin Attor (q.s.) hazratlari vafotiga yaqin talabalariga vasiyat qilib 
dediki: “Bir biringizni qoʻllab quvvatlang! Har ishda yoʻlingiz, diniy oʻlchov- 
larga bogʻliq boʻlsin! Oʻlchovlarni ado qilishda qat'iyatdan voz kechmang. 
Suhbat muhim sunnatdir. Bu sunnatga rioya qiling. Umumiy va xususiy 
boʻlsa da suhbatga davom eting! Agar bu yoʻlda sabot va istiqomat koʻrsata 
olsangiz, tez fursatda ulug“ darajaga koʻtarilasiz. Holingiz doimo yuksalishda 
boʻlmogʻi lozim.” 

Xoja Alouddin Attor (q.s.) hazratlari hijriy 802 yil Rajab oyi boshida xas- 
talandi va 20-kuni chorshanba kechasi vafot etdi (milodiy 17 mart 1400 yil). 
Qabri hozirgi Surxondaryo viloyatida eski nomi bilan Dehi Nav Chag£`oni- 
yondadir. Bu shaharning nomi zamonlar osha Denov shaklida oʻzgardi. Xoja 
Alouddin Attor (q.s.) hazratlarining qabri Denov shahridan 12 km. janubidagi 
bir ziyoratgoh boʻlib, xalq orasida “Shayx Attori Valiy” nomi bilan mash- 
hurdir. Ushbu ziyoratgohda u kishining oʻgʻli Hasan Attor va nabirasi Yusuf 
Attor va boshqa zotlarning ham qabri joylashgan. Mashhur olim Sayyid Sha- 
rif Jurjoniy ham Xoja Alouddin Attor (q.s.) hazratlarining muridi edi. Aloud- 
din Attor (q.s.) hazratlaridan keyin ma'naviy yoʻl, u kishining xalifasi Ya'qub 
Charxiy (q.s.) orqali davom etdi. 

17. YA'QUB CHARXIY (Q.S. 


Afgʻonistonning Charx qasabasida tug`ilgan Ya'qub Charxiy (q.s.) 
hazratlari yoshligida Misr, Hirot va Buxoro madrasalarida ilm olgan. 
Hirotda bilim olgan davrda koʻpgina vaqflarning taqvoga, harom va ha- 
lolga yetarlicha rioya qilmaganliklarini, shu bois ovqatlari halol ekani- 
ga ishonch hosil qilgan Abdulla Ansoriy xonaqohida ovqatlangan. Hi- 
rotdan Buxoroga kelgan Ya'qub Charxiy bu yerda ham dars oladi. 
Rivoyatga koʻra, Buxorodagi tahsil hayotini bitirgach Ya'qub 
Charxiy, Balx orqali vatani Charxga qaytishni niyat qilgan kunlari 
Buxoroda hazrati Xoja Bahovuddin Naqshband (q.s.)ga roʻpara keldi va 
unga: “Meni koʻnglingizda tuting” dedi. Xoja Bahovuddin Naqshband 
(q.s.) hazratlari: “Ketadigan paytingda oldimizga keldingmi?” degach, 
Ya'qub Charxiy: “Sizga nisbatan muhabbatim juda baland” deb javob 
beradi. Xoja Bahovuddin Naqshband (q.s.) hazratlari: “Nima sababli?” 
deb soʻraganda, Ya'qub Charxiy (q.s.) hazratlari: “Hammaning sevgi va 
ehtiromiga loyiq ulug“ bir insonsiz” deb javob berdi. Xoja Bahovuddin 

# Dushanba shahridagi Ya'qub Charxiy (q.s.) majmuasi 


bu sevgi va hurmat shaytoniydir?” deb soʻraganida, Ya'qub Charxiy 
(q.s.) hazratlari: “Sahih bir hadisga koʻra, agar Haq taolo bir bandasini 
yaxshi koʻrsa, unga boʻlgan sevgini boshqa insonlarning qalbiga joylab 


qoʻyadi (xalq ham u kishini sevadi)” dedi. Bu javobga Xoja Bahovud- 


din Naqshband (q.s.) hazratlarining yuziga tabassum yugurdi va dedi: 
“Biz Azizonmiz!”. Ya'qub Charxiy bu gapdan ta'sirlandi. Zero, bir oy 
oldin roʻyosida unga: “Azizonga murid boʻl!” deb xitob qilingan, faqat 
u bu tushini unutgan edi. Ya'qub Charxiy (q.s.) hazratlari yana: “Meni 
koʻnglingizda tuting” deb iltimos qildi. Xoja Bahovuddin Naqshband 
(q.s.) hazratlari: “Bir shaxs hazrati Azizon (Ali Romitaniy)ga shunday 
iltimos qilganida u zot: “Koʻnglimizda Haqdan boshqasi qolmadi, biz- 
ga biror narsa tashlab ketginki, oʻshani ko`rganda seni eslaylik” degan 
edilar dedi va davom etdi: “Sening bizga qoldiradigan biror narsang 


ko 


ham yoʻq” dedi. Xoja Bahovuddin Naqshband (q.s.) hazratlari boshi- 


Naqshband (q.s.) hazratlari: “Yanada yaxshiroq bir dalil kerak, balki 

dagi doʻppisini yechib, Ya'qub Charxiy (q.s.) hazratlariga uzatdi va: 
“Buni avaylab asra! Bu doʻppini koʻrganingda bizni eslaysan” dedi va: 
“Bu safaringda Mavlono Tojiddin Dashti Kulakiyni albatta borib koʻr! 
U kishi avliyoullohdandir” deb maslahat berdi. 

Xoja Bahovuddin Naqshband (q.s.) hazratlari bilan Ya'qub Charxiy 
(q.s.) hazratlarining ilk uchrashuvchi tugagach, Ya'qub Charxiy (q.s.) 
hazratlari oʻziga-oʻzi: “Men Balx orqali mamlakatimga qaytayotgan 
boʻlsam, Dashti Kulak esa yoʻlimga ters, Balx qaerdayu Dashti Kulak 
qaerda?”, deb oʻyladi va Balx tomon yoʻlga tushdi. Ammo yoʻlda ba'zi 
sabablar yuzaga kelib Balxdan Dashti Kulakka ketishga majbur boʻldi. 
Xoja Bahovuddin Naqshband (q.s.) hazratlarining gaplarini esladi va 
hayratga tushdi. U yerda Mavlono Tojiddin Dashti Kulakiyning suhbat- 
lariga qatnashdi va Naqshband hazratlariga boʻlgan hurmati yanada ortdi. 

Xoja Bahovuddin Naqshband (q.s.) hazratlariga intisob qilish maqsa- 
dida yana Buxoroga qaytgan Ya'qub Charxiy (q.s.) u yerda oʻzi ishongan 
bir majzubni koʻrib qoldi va: “Boraymi?” deb soʻradi. Majzub: “Dar- 
hol bor” deb javob berdi. Ya'qub Charxiy (q.s.) hazratlari Buxoroning 
Fathobod mahallasidagi uyida bir muddat qoldi. Bu yerda ba'zi tushlar 
koʻrib, istihoralari natijasida Xoja Bahovuddin Naqshband (q.s.) hazrat- 
larining buyuk bir valiy ekaniga qanoat hosil qildi va unga murid boʻlish 
orzusida Buxorodan Qasri Orifonga qarab yoʻl oldi. Xoja Bahovuddin 
Naqshband (q.s.) hazratlari uni juda yaxshi kutib oldi. Namozdan keyin 
suhbat qildi. Suhbat yakunida: “Biz oʻzimizcha hech bir kishini murid 
qilib ololmaymiz. Bu kecha qanday ishorat zuhur etsa, oʻshanga qaray- 
lik. Agar seni qabul qilishsa, biz ham qabul qilamiz” dedi. 

Oʻsha tunni “Qabul qilinmasam nima boʻladi?” degan andisha bilan 
oʻtkazgan Ya'qub Charxiy (q.s.) bamdod namozini Xoja Bahovuddin 
Naqshband (q.s.) hazratlarining yonida ado etdi. Namozdan keyin Xoja 
Bahovuddin Naqshband (q.s.) hazratlari unga: “Muborak boʻlsin! Qa- 
bul uchun ishorat keldi. Biz oz murid qabul qilamiz, qabul qilganimiz- 
ni ham kech qabul qilamiz, insonlarning kelishiga va paytiga (holiga) 
qaraymiz”, dedi. Keyin silsiladagi shayxlarni Abduxoliq Gʻ“ijdivoniy- 


ga qadar sanadi va Ya'qub Charxiy (q.s.) hazratlarini ham qalbga vaqf 
oʻlaroq hamda sanoqqa rioya qilgan holda zikr qilishni (vuqufi qalbiyni 
va vuqufi adadiyni) talqin etdi. 

Ya'qub Charxiy (q.s.) hazratlari bu intisobdan keyin bir muddat yana 
ustozi Xoja Bahovuddin Naqshband (q.s.) hazratlarining yonida qoldi. 
Keyin izn olib, Buxorodan ayrildi. Qaytishida Bahovuddin Naqshband 


(q.s.) hazratlari unga: “Bizdan olganlaringni Alloh taoloning bandalari- - 


ga yetkaz! Yoningdagi insonlarga xitob orqali, uzoqdagilarni esa kitob 
bilan irshod qil!” dedilar. Shu bilan birga muridim Alouddin Attorning 
suhbatiga davom etishini tavsiya qildi. 

Ya'qub Charxiy (q.s.) hazratlari tushlarida yoki kashfida Buxoro 
qal'asining yorilganini, qal'a devorlaridagi kovaklardan oʻziga qarab 
nur taralganini, nurlarning bir uchi uning boshida, qolgan uchi esa bir 
arqon kabi uzayib, Ka'baga ulanganini, bu nur iplarining ustida har 
50-60 arshin (metr)da bir tugun borligini, har tugunda mevali daraxtlar 
hosil qilganini, insonlarning va maxluqotlarning bu mevalardan bah- 
ramand boʻlganini, oʻzining ham ularga yetisha olish imkoni boʻlgani 
holda ularga iltifot qilmaganini koʻradi. Bu tushini ustozi Bahovuddin 
Naqshband (q.s.) hazratlariga aytgach, shayx u kishiga xalqni irshod 
qilishga ijozat bergandi. 

Ya'qub Charxiy (q.s.) hazratlaridan shunday naql qilinadi: “Xoja 
Bahovuddin Naqshband (q.s.) hazratlari amr etgan vuqufi adadiy zikri 
bilan bir muddat mashgʻul boʻlganimdan keyin tushimda, oʻzimni pok 
va katta bir suvga tushgan holda koʻrdim. Bu tushimni Xoja hazrat- 
lariga arz qilganimda: “Bu tush toat-ibodatlaringning qabul qilingani- 
dir. Zero, qalb zikr orqali jonlanadi. Ya'ni suv jismning hayot manbai 
boʻlgani kabi, zikr suvi ham qalbning hayot topishiga sabab bo`lgan- 
dir” dedilar. Bu rivoyatlarga qaramasdan, Ya'qub Charxiy (q.s.) haz- 
ratlari tushlardan koʻra haqiqat va istiqomatga koʻproq ahamiyat berar 
edi. Ba'zi insonlarning tushlar ta'biriga haddan ortiq berilib ketishini 
ma'qullamas edi. 

Ya'qub Charxiy (q.s.) hazratlari shunday buyurardilar: “Allohga 
yetishmasdan turib sodir boʻlgan oʻlim, oddiy bir oʻlimdir. Maqsad- 
ga yetaklaydigan narsa “O`ʻlishdan oldin oʻlishdir”, ya'ni — nafsoniy 
orzulardan voz kecha bilishdir. Boshqa bir ifoda bilan “fano” holiga 
yetishdir. Bunday holatda qalb, yomon sifatlardan tozalanib, goʻzal bir 
axloq bilan bezalgan holga keladi. Zohir va botiniy pokizalik yuzaga 
chiqadi. Buning uchun solik (darvesh) har xususda komil va mukammil 
bir rahbarga (shayxga) tobe boʻlishga muhtojdir.” 

“Bir qancha olim Alloh doʻstlarining suhbatlaridan uzoq qolyapdi. 
Shu sababli ibodatlari noqis boʻlyapdi. Solik har nafasining hushyorlik 
bilan yoki gʻaflat bilan otayotganini nazorat qilishi kerak.” 

Bahovuddin Naqshband (q.s.) hazratlarining vafotidan keyin (h.791 
/ milodiy 1389) Ya'qub Charxiy (q.s.) yana bir muddat Badaxshon hu- 
dudida istiqomat qildi. Bu paytda Xoja Bahovuddin Naqshband (q.s.) 
hazratlarining xalifasi Alouddin Attor (q.s.) hazratlari ham Chagʻaniyon 
(Denov)ga joylashgan edi. Alouddin Attor (q.s.) Ya'qub Charxiy (q.s.) 
hazratlariga bir maktub yozib, Xoja Bahovuddin Naqshband (q.s.) haz- 
ratlarining vasiyatlarini eslatdi va yoniga chaqirdi. Shu sabab, Aloud- 
din Attor (q.s.) hazratlaring huzuriga kelgan Ya'qub Charxiy (q.s.) haz- 
ratlari oʻn bir yil u kishining suhbatlariga davom etdi. Alouddin Attor 
(q.s.) hazratlarining vafotidan soʻngra (h.802 / milodiy 1400) Hisorning 
Hulgatu qishlogʻiga (bugungi Tojikistonning Dushanbe shahri yaqini- 
da) joylashgan Ya'qub Charxiy (q.s.) hazratlari, bu yerda irshod faoli- 
yatini boshladi. 


— 

hech qanday ilgarilash boʻlmasligi fikrini ilgari surganlar. Shunday 
fikrlovchi shayxlardan biriga Termizda roʻpara kelgan Ya'qub Charxiy 
(q.s.) hazratlari unga e'tiroz etib: “Ana, endi bugun, diningizni kamoli- 
ga yetkazdim... (Moida, 5/3) oyatini dalil koʻrsatib, Qur'on va Sunnat 
bilan amal qilgandan keyin zohiriy bir shayxga intisob etishning shart 
emasligini aytadi. Keyin bu hodisani ustozi Xoja Bahovuddin Naqsh- 
band (q.s.) hazratlariga aytgach, u zot ham Ya'qub Charxiy (q.s.)ning 
fikriga qoʻshiladi. Ya'qub Charxiy (q.s.) hazratlarining har kuni Qur'oni 
karimdan ma'lum juz'larni oʻqib, haftada bir bor Qur'onni xatm qilgani 
rivoyat etiladi. Ya'qub Charxiy (q.s.) hazratlariga koʻra: “Najot topuv- 
chi odam, haqiqatan, (kufr va gunohlardan) pok boʻlur” (A'lo, 87/14) 
oyatida til, qalb, ruh va sir zikrlariga ishora bor. 

Ya'qub Charxiy (q.s.) hazratlari “Tafsiri Ya'qubi Charxiy”, “Risolai 
unsiyya”, “Risolai abdoliyya”, “Naynoma” nomli forscha asarlar qa- 
lamga olgan. Hijriy 851 (milodiy 1447) sanasida vafot etgan Ya'qub 
Charxiy (q.s.) hazratlarining qabri Tojikiston poytaxtining Dushanba 
viloyati Vahdat tumani Guliston qishlogʻ`idadir. U kishidan keyin tasav- 
vuf yoʻlini muridi Xoja Ubaydulla Ahror Valiy (q.s.) hazratlari davom 
ettirgan. 


Ba'zi soʻfiylar shayxga intisob qilmasdan turib ma'naviy jihatdan 

18. XOJA UBAYDULLOH AHROR VALIY (Q.S.) 

Xoja Ubaydulloh Ahror (q.s.) hijriy 806 (milodiy 1404) sanasida 
Toshkentda dunyoga keldi. Yoshligida Samarqandda qisqa bir muddat 
madrasa ta'limi olgandan keyin, Movoraunnahr va Hirotda bir qan- 
cha mutasavviflardan fayz oldi. Hijriy 834 (milodiy 1431) sanasida 
Hirotdan Chagʻoniyon tarafidagi Hulgatu qishlogʻiga borib, Ya'qub 
Charxiy (q.s.) hazratlariga intisob qilishga qaror berdi. Safari asnosi- 
da Balx shahrida Alouddin Attor (q.s.) xalifalaridan biri Husomiddin 


Porso Balxiy bilan suhbat qildi. Keyin Chagʻ“oniyon vodiysiga kelib, 
Alouddin Attor (q.s.) hazratlarining qabrini ziyorat qildi. Chagʻoni- 
yonda bir muddat kasal boʻlib qolgan Xoja Ubaydulloh Ahror, ba'zi 
kishilarning Ya'qub Charxiy (q.s.) hazratlari haqida gap-soʻz tarqat- 
ganini eshitdi va bu gaplardan ta'sirlanib Hirotga qaytishni oʻyladi. 
Faqat shuncha yoʻl yurib, Ya'qub Charxiy (q.s.) hazratlarini koʻrmas- 
dan ketishni istamadi va Hulgatu qishlogʻiga borib, Ya'qub Charxiy 

(q.s.) hazratlari bilan koʻrishdi. Bir necha kun suhbatida boʻlgach haz- 
ratga qoʻl berdi. Ya'qub Charxiy (q.s.) hazratlari Xoja Ubaydullohga 
kalimai tavhid zikri (nafy va isbot) talqin qildi va dedi: “Buyuk us- 
toz Xoja Bahovuddin Naqshbanddan bizga kelgan budir. Ammo siz 
muridlarga jazba yoʻli bilan ta'lim berishni istasangiz, sizning ixtiy- 
oringizdir.” Oʻsha majlisdagi ba'zi kishilar Ya'qub Charxiy (q.s.) haz- 
ratlarining bu gapiga hayrat bilan: “Endigina intisob qilgan yosh mu- 
ridga qanday qilib jazba yoʻli bilan muridlarni tarbiya qilish sizning 
ixtiyoringizda deysiz?” deb soʻrashdi. Ya'qub Charxiy (q.s.) hazrat- 
lari: “Murid deganing murshidning huzuriga mana shunday kelishi 
kerak. Hamma narsasi tayyor, faqat ijozat berilsa boʻldi. Chiroq, yogʻ 
va piligi tayyor, faqatgina chaqmoq chaqish qolibdi xolos” dedilar. 
Xoja Ubaydulloh Ahror (q.s.) hazratlari, uch oycha Ya'qub Charxiy 
(q.s.) hazratlari qoshida qoldi va xilofat ijozati olib, Hirotga qaytdi. 
Hijriy 835 (milodiy 1432) sanasida 29 yoshda ekan Hirotdan Tosh- 
kentga koʻchib kelib dehqonchilik bilan shug`ullana boshlagan Xoja 
Ubaydulloh Ahror (q.s.) hazratlari, shu paytlarda xalqni irshodga bosh- 
lagan. Hijriy 855 (milodiy 1451) sanasida oʻsha davr Movarounnahr 
hukmdori Sulton Abu Saidning talabi bilan Xoja Ubaydulloh Ahror oʻsha 
davrning poytaxti bo“lgan Samarqandga kelib joylashdi. Arxiv ustida 
olib borilgan tadqiqotlarga koʻra, Xoja Ubaydulloh Ahror (q.s.) hazratlari 
Samarqandda dehqonchilik va tijorat bilan shug`ullanib, yanada boyigan, 
Samarqand, Buxoro, Toshkent, Qarshi kabi Movarounnahrning turli 
gavjum shaharlarida koʻplab doʻkon, bogʻ-bogʻcha, qishloq, ekinzor va 
sug`orish kanallari sotib olgan, bularning bir qismini jome masjid, mad- 
rasa va xonaqolar uchun vaqf qilib, muhim xayru saxovat ishlari qilgan. 
Sulton Abu Said bilan koʻrishgan Xoja Ubaydulloh Ahror (q.s.) 
hazratlari, undan diniy jihatdan joiz boʻlmagan tamgʻa nomli tijorat 
soligʻini bekor qilishini talab qiladi. Sulton Samarqand va Buxoroda 


bu soliqni bekor qiladi. Shuningdek, butun mamlakatda shariatga zid 
boʻlgan soliqlarni olib tashlashga so`z beradi. 

Bir orada toʻrt ming nafar moʻgʻul va mingta oʻzbek askarining 
Shohruhiyani qamal qilgani va oʻsha hududni talon-taroj qilgani xabari 
kelgach, Sulton Abu Saidning oʻgʻli Sulton Ahmad Mirzo Shohruhi- 
ya tomonga yoʻl oldi. Ammo lashkari oz bo`lgani uchun urushdan 
chekindi. Ubaydulloh Ahror (q.s.) hazratlari kelib, moʻgʻul va o`zbek 
qoʻmondonlari bilan koʻrishdi. Ularga Islomni targʻib qildi. Ular mu- 
sulmon boʻldilar va talon taroj qilgan narsalarini qaytarib berishdi. 

Xoja Ubaydulloh Ahror (q.s.) hazratlari insonlarga yordamparvar, 
saxovatli, g`amxo`r, futuvvat ahli bir inson edi. Yoshligida Samar- 
qandda ba'zi xastalarga boquvchilik qilgan, ulardagi yuqumli kasal- 
liklar unga yuqishiga qaramasdan xizmat qilishdan aslo chekinmagan 
edi. Hirotga kelgan zamon, xalqqa xizmat qilish tushunchasi bilan 
ba'zi kunlarda hammomda odamlarni bepul uqalab qoʻygan Ubay- 
dulloh Ahror (q.s.), insonlarning koʻnglini qozonib, ularning kayfiya- 
tini xush qilish, nafl ibodatlardan, zikr va muroqabadan yanada ustun 
ekanligini oʻylar edi. 

Hech puli boʻlmagan paytlarda yegulik soʻrab kelgan bir tilanchi- 
ni boʻsh qaytarmaslik uchun sallasini yechib oshxona egasiga: “Buni 
olib idish-tovoq lattasi qilib ishlatarsan, shu faqirga yegulik ber” de- 
gan edi. Hayotining keyingi vaqtlarida iqtisodiy tomondan o`ziga toʻq 
boʻlgan Xoja Ubaydulloh Ahror (q.s.) hazratlari, xalqning manfaati 
uchun ko`plab vaqflar qurdirgan, xalqning soliq yukini yengillatish 
uchun oʻzi keragidan ortiq soliq toʻlab, jo“mart va homiy bir zot 
ekanligini namoyon etadi. Xususan, Toshkentni hokimi Mirzo Umar 
xalqqa og'ʻir soliqlar solgach, Xoja Ubaydulloh Ahror Valiy (q.s.) haz- 
ratlari, xalqning bir yillik soliq yukini yengillatish maqsadida hokim- 
ga 250.000 dinor, keyin yana 70.000 dinor joʻnatgan edi. 

O`z xizmatlari haqida Ubaydulloh Ahror (q.s.) hazratlari shunday 
deydi: “Samarqandda Mavlono Qutbiddin madrasasidagi ikki-uch 
xastaning xizmati mening zimmamda edi. Ular ogʻir betob boʻlgani 
uchun oʻrinlaridan turolmas, ularga toʻshagida qarash kerak edi. Men 
ularni oʻz qoʻllarim bilan yuvib tarab, kiyimlarini kiydirar edim. Ular- 
ga doim xizmat qilganim uchun kasalliklari menga ham yuqdi, men 
ham betob boʻlib yotib qoldim. Ammo shu holimda ham togʻoralarda 
suv olib kelib, xastalarning tagini tozalashda va kiyimlarini yuvishda 
davom etdim.” 

Bir kuni muridlari va yordamchilari bilan Keshga ketarkan, kech 
tushganda yoʻlda chodir qurib, qo`noqlab qolishadi. Yomgʻir yogʻa 
boshlagach, hamrohlarining yomgʻir tagida qolishlariga koʻngli rozi 
boʻlmagan Xoja Ubaydulloh Ahror Valiy (q.s.) hazratlari, chodirning 
yetarlicha toza emasligini bahona qilib, tashqariga chiqadi, murid- 
larini chodirda qolishga koʻndirib, oʻzi esa kechasi bilan tashqarida 
yomg£ʻirda oʻtkazadi. Shunga oʻxshash bir hodisa issiq bir kunda ham 
sodir boʻlgan edi. Birgina soya boʻlgan dalada muridlari bemalol dam 
olishlari uchun bir bahona bilan chiqib ketib, kechga yaqin qaytib kel- 
gan edi. 

Turkiston hududida ochlik yuz berib, aholi Toshkentga jon saqlash 
uchun kelgan paytda Xoja Ubaydulloh Ahror Valiy (q.s.) hazratlari, 
muridlaridan Muhammad Qoziga insonlarni to`ydirish uchun vazifa- 
lantiradi. Muhammad Qozi har kuni yettita qoʻy soʻyib, 700 ta non 
pishirar va qishloqlardan kelgan qovunlarni faqirlarga tarqatar edi. 
Xoja Ubaydulloh Ahror Valiy (q.s.) hazratlari uning bu xizmati uchun 
iltifot qilib: “Ustozlarimiz istiqbolidan umidvor boʻlgan shogirdlarini 
xizmat bilan band qilib qoʻyar edilar” dedi. 

Ilg`or talabalaridan Mavlonozoda shunday deydi: “Bir kuni ovqat 
pishirib Xoja Ubaydulloh Ahror Valiy (q.s.) hazratlariga ikrom qil- 
gan edim. Ammo ovqatga qoʻlini ham uzatmay shunday dedilar: “Bu 
taom pishirilayotganda ehtiyotkorlik qilinmabdi! Surishtiringchi, ka- 
mchilikning boisi nedir?”. Qilingan jiddiy tekshiruv natijasida yemak 
pishirilgan oʻchoqqa shubhali bir oʻtin parchasi tashalgani ma'lum 
boʻldi. Buni eshitgan Xoja Ubaydulloh Ahror Valiy (q.s.) hazratlari: 
“Ma'naviyat yoʻlida asos boʻlgan luqmaga nihoyatda diqqat qilish 
kerak. Chunki inson vujudiga kirgan har bir narsa, uning zohiriga 
aks etadi. Ko`rib turganingizdek, barcha zavqsizlik va parishonliklar, 
asosan shubhali luqmaning ta'siridan kelib chiqadi” ded ogohlantir- 
dilar. 

Xoja Ubaydulloh Ahror Valiy (q.s.) hazratlari suhbatlarida ba'zi 
oyat va hadislarni tasavvufiy (ishoriy) tarzda ochiqlar edi. “Unut- 
ganingda Rabbingni zikr qil (xotirla)” (Kahf, 18/24) oyatini: “Un- 


ol 


deb tarjima qilar va “Allohdan boshqasini unutmaguncha, zikrning 
haqiqatiga yetib boʻlmaydi” deb izohlar edi. 

Rivoyatga koʻra, Sayyid Hasan yosh bolaligida otasi bilan birga 
Xoja Ubaydulloh Ahror Valiy (q.s.) hazratlarining huzuriga kelgan 
edi. Bola Xoja Ubaydulloh Ahror Valiy (q.s.) hazratlarining yonida 
turgan asal idishini koʻrib, bor diqqatini oʻsha tomonga qaratdi. Xoja 
Ubaydulloh Ahror Valiy (q.s.) hazratlari bolaning ismini soʻraganda, 
butun diqqatini asalda boʻlgan bola: “Ismim Asal” deb javob beradi. 
Bu holdan judayam xursand boʻlgan Xoja Ubaydulloh Ahror Valiy 
(q.s.) hazratlari: “Bu bola juda qobiliyatli ekan. Asalni koʻrib, oʻz 
ismini unutdi. Agar ruhining murodiga asaldan ham shirinroq narsa 
(ma'naviyat) tottirilsa, albatta unga quvvatli bogʻlanadi” dedi va bo- 
laning moddiy va ma'naviy ta'limini oʻz boʻyniga oldi. 

Xoja Ubaydulloh Ahror Valiy (q.s.) hazratlari xalqqa xizmat borasi- 
da shunday der edi. “Zamon nimani talab qilsa, oʻsha bilan shugʻulla- 
nish kerak. Masalan, bir musulmonning hojatini chiqarish kerak 
boʻlgan paytda zikr va muroqaba tark etilib, o`sha musulmonga yordam 
beriladi. Chunki bir insonning koʻnglini qozonishga sabab boʻladigan 
biron xizmat, zikr va muroqabadan afzalroqdir. Ba'zilar nafl ibodat qi- 
lish, xalqqa xizmatdan yanada foydaliroq deb o`ylaydilar. Xizmatning 
samarasi koʻngillardagi muhabbat va huzurdir. Inson qalbi shunday 
yaratilganki, kimdan yaxshilik koʻrsa, oʻsha kishiga nisbatan hur- 
mat va muhabbat paydo bo`ladi” soʻzlari buni ochiqlaydi. Zero, nafl 
ibodatlarning natijalari, moʻminlar sevgisidan hosil boʻlgan natijalar 
bilan aslo teng kelmaydi... Men bu yoʻlni soʻfiylarning kitoblaridan 


dan boshqasini, oʻzingni va zikrini unutganingda Rabbini zikr qil!” 

yoʻlida xilvat 
dar anjuman (xalq ichida Haq bilan birga boʻlish) asosdir. Bu ulugʻ 
toifa o“z yoʻlini mana shu tamal ustiga bino qilgan. Bu qoida: “Shun- 
day erlar borki, ularni na tijorat na savdo-sotiq Alloh zikridan uzo- 
qlashtira oladi... (Nur, 37) oyatining saodatbaxsh ma'nosidan chiqa- 
rilgandir. 

Xoja Ubaydulloh Ahror Valiy (q.s.) hazratlarining xalifalaridan 
Muhammad Qozi Samarqandiy, Toshkentda xilvatga (40 kunlik chil- 
la) kirgach, naqshbandiya an'anasiga zid ish qildi deb ba'zilar tomoni- 
dan Samarqanddagi Xoja Ubaydulloh Ahror Valiy (q.s.) hazratlariga 
shikoyat qilinadi. Ammo ustozi maqsad bitta boʻlgach usullarning 
zamon va zaminga qarab oʻzgarishi mumkinligini aytib, Muhammad 
Qozi Samarqandiyning xilvat usuliga qarshi chiqmagan edi. 

Xoja Ubaydulloh Ahror Valiy (q.s.) hazratlari: “Haddan tashqa- 
ri och yurish va uyqusizlik aqlga ziyondir, bunday aql esa haqiqatni 
idrok etishdan ojiz qoladi. Shu sababli ba'zi riyozat (parhez) ahlining 
kashflarida xatolar koʻrilgan. Ochlik, zohiriy kashflarga sabab boʻladi. 
Ba'zan bu kashflarga yetgan kishilar koʻrgan narsalariga moyil boʻli- 
shadi. Shu bois ba'zilari bunday kashflarga tariqat yoʻlining xayoloti 
deydilar. Xojagon tariqatining ulugʻlari “Muridlarning koʻngli bunday 
narsalarga oʻralashib qolmasin” deb oz yeyishni maqbul koʻrmagan- 
lar va haqiqiy maqsaddan boshqasiga iltifot qilmaganlar” deb, haddan 


tashqari parhezni ma'qullamagan va Xoja Bahovuddin Naqshband 
(q.s.) hazratlarining tamoyilidan chiqmagan edi. 

Xoja Ubaydulloh Ahror Valiy (q.s.) hazratlarining Samarqand- 
dan tayy i makon qilib, Istanbul fathiga ishtirok etganligi haqida 
nabirasining oʻgʻli Xoja Muhammad Qosim shunday naql qiladi: 
“Xoja Ubaydulloh Ahror Valiy (q.s.) hazratlari payshanba kuni tush- 
dan keyin birdan otimni tayyorlanglar deb buyurdi. Otiga minib tezda 
Samarqanddan tashqari chiqib ketdi. Talabalariga: “Sizlar shu yerda 
oʻtira turing!” deb buyrdi. Mavlono Shayx ismli talabasi uni biroz ku- 
zatib bordi. Xoja Ubaydulloh Ahror Valiy (q.s.) hazratlarining oti us- 
tida bir oʻnga bir chapga ogʻib, keyin koʻzdan gʻoyib boʻlganini aytib, 
qaytib keldi. Xoja Ubaydulloh Ahror Valiy (q.s.) hazratlari bir muddat 
keyin qaytdi. Talabalari hayajon bilan uning bu g`ayritabiiy safarining 
sababini soʻradilar. U kishi: “Usmonli turk sultoni Fotih Muhammad- 
xon mendan yordam soʻradi. Men unga yordamga bordim. Allohning 
izni bilan zafar musharraf boʻldi” deb javob berdilar. 

Xoja Ubaydulloh Ahror Valiy (q.s.) hazratlarining nevarasi Xoja 
Abdulhodiy shunday deydi: “Istanbulga borganimda Sulton ikkinchi 
Boyazid menga shunday dedi: “Otam Fotih Muhammadxon shunday 
dedi: Fathning eng shiddatli paytida Rabbimga iltijo qilib, zamona 
qutbining yordamga kelishini duo qildim. U zot bir oq ot ustida keldi: 
“Qo`rqma! Senga zafar muyassar boʻlgʻusi” dedi. U zotga: “Kofirlar- 
ning askari juda koʻp ku?” dedim. U zot esa menga toʻnini ochib “Ichi- 
ga qara!” dedi. Toʻnining yengi ichidan seldek oqayotgan lashkarni 
ko`rgach, hayratlandim. U zot: “Ularning hammasi Islom lashkariga 
yordamga keldi. Endi shu tepaning ustidan uch marta dovulga ur va 
butun askarlarga hujumga amr qil!” dedi. Men ham ul zot aytganidek 
qildim. U pir ham oʻz lashkari bilan hujumga buyruq berdi va fathi 
mubin amalga oshdi”. 

Xoja Ubaydulloh Ahror Valiy (q.s.) hazratlarining “Fiqorot”, 
“Risolai Volidiya”, “Sharhi Havraiyya” nomli forscha kitoblar qalam- 
ga olgan. Shuningdek, ba'zi maktublariga tartib berilib kitobat qil- 
ingan. Xoja Ubaydulloh Ahror Valiy (q.s.) hazratlari hijriy 895 (mi- 
lodiy 1490) yil vafot qilgan. Qabri Samarqandda. U zotdan keyin bu 
ma'naviy yoʻlni Muhammad Zohid davom ettirgandir. 

19. MUHAMMAD ZOHID VAXSHIVORIY (Q.S.) 


KU 


Eo 


biladi alabi 


hh 


Hisor viloyatining Vaxsh (boshqa nomi Vaxshivor) qishlogʻida tugʻilgan 
Muhammad Zohid Vaxshivoriy (q.s.) Ya'qub Charxiy (q.s.) ning qarindoshi 
edi. Boshqa bir rivoyatga koʻra qizining oʻgʻli, ya'ni nabirasi edi. Ya'qub 
Charxiy (q.s.) hazratlarining xalifalaridan dars olgan va taxminga koʻra oʻgʻli 
Yusuf Charxiyga intisob qilgan Muhammad Zohid (q.s.) hazratlari uzoq yillar 
zohidona hayot kechirib, tasavvuf yoʻlida kamolotga erishgan edi. Oʻz dav- 
rida dovrugʻi doston boʻlgan Xoja Ubaydulloh Ahror Valiy (q.s.) hazratlarini 
ziyorat qilish va suhbatidan bahramand boʻlish uchun Vaxshdan Samarqand- 
ga qarab yoʻlga chiqdi. Samarqandga yaqinlashganida Xoja Ubaydulloh 
Ahror Valiy (q.s.) hazratlari u kishini kutvolish uchun yoʻlga chiqdi. Ya'qub 
Charxiy (q.s.) hazratlarining qarindoshi boʻlgani uchun unga alohida ehtirom 


koʻrsatgan Xoja Ahror Valiy (q.s.), ular o`rtasida oʻtgan suhbatdan keyin Mu- 
hammad Zohid (q.s.)ning tasavvufda kamolga erishganini angladi. Shundan 
keyin uni muridlikka qabul qildi, hamda unga xalifalik ijozati berdi. Ba'zi 
rivoyatlarda, bir necha kun oʻtgach xalifalik ruxsati bergani aytiladi. Xoja 
Ahror Valiy (q.s.) hazratlari bilan Mavlono Muhammad Zohid (q.s.) hazrat- 
larining birga oʻtkazgan vaqtlari qisqa muddatda yakun topadi. Muhammad 
Zohid Vaxshga qaytgach tariqat faoliyatini tor doirada olib boradi, muridlar 
sonini ham koʻpaytirmaydi. ; 

Temuriy sultonlardan Sulton Abu Said hijriy 873 (milodiy 1469) sanasida 
o`ldirilib, Samarqand taxtiga oʻgʻli Sulton Ahmad kelgach, narigi oʻgʻli, Hisor 
viloyatining hukmdori Sulton Mahmud Mirzo taxt iddaosi bilan Samarqand- 
ni qamal qilgan edi. Muhammad Zohid Vaxshivoriy (q.s.) hazratlari, Sulton 
Mahmud mirzoning tarafdori boʻlgan Vaxsh hokimiga bu qamalning muvaf- 
faqiyatsiz tugashini, Xoja Ahror Valiy (q.s.) hazratlarining ma'naviy tasarrufi 
bilan lashkarning talofatga uchrashini aytganida, Vaxsh hokimining haqorat- 
lariga duch keladi. Hatto bu haqda Sulton Mahmud Mirzoga shikoyat qiladi. 
Ammo natija Muhammad Zohid Vaxshivoriy (q.s.) hazratlari aytganidek boʻl- 
di: koʻtarilgan boʻ“ronga dosh berolmagan qoʻshin qamalni tashlab qochishga 
majbur boʻladi. Muhammad Zohid Vaxshivoriy (q.s.) hazratlari, Xoja Ahror 
Valiy (q.s.) hazratlari bilan koʻrishib, undan xalifalik ijozati olish voqeasi bu 
qamal hodisasiga yaqin bir vaqtda boʻlganligi ehtimoldan xoli emas. 

Muhammad Zohid Vaxshivoriy (q.s.) hazratlari Vaxshda hijriy 936 Robi- 
ul avval oyida (hijriy 1529) sanasida vafot etdi, u yerda dafn qilindi. Qabri, 
Surxondaryoning Oltinsoy tumanidagi Vaxshivor qishlogʻidadir. 

Keyingi paytlarda ba'zi yozuvchilar Muhammad Zohid Vaxshivoriy (q.s.) 
hazratlarini, Xoja Ahror Valiy (q.s.) hazratlarining Muhammad Qozi degan 
boshqa bir muridi bilan adashtirib, ikkalasini bir kishi deb yanglishlik bilan 
Qozi Muhammad Zohid degan sun'iy bir ism oʻrtaga chiqqan. Muhammad 
Zohid Vaxshivoriy (q.s.) hazratlaridan keyin oltin silsilani Darvesh Muham- 
mad davom ettirib, xalqni irshod yoʻliga boshlagandir. 

20. DARVESH MUHAMMAD 


Muhammad Zohid Vaxshivoriy (q.s.) hazratlarining singlisining oʻgʻli 
boʻlgan Darvesh Muhammad hazratlari Shahrisabzning Imkana qishlogʻidan- 
dir. Tavallud tarixi ma'lum emas. Hazrati Umarning naslidan ekanligi rivoyat 
qilinadi. 

Yoshligida Xoja Ahror Valiy (q.s.) hazratlariga intisob qilgani, keyincha- 
lik esa Xizr (a.s.)ning tavsiyasi bilan tog`asi Muhammad Zohid Vaxshivoriy 
(q.s.) hazratlariga murid boʻlgani rivoyat qilinadi. Lekin Xoja Ahror Valiy 
(q.s.) hazratlari bilan Darvesh Muhammadning vafot tarixlari orasida bir asr- 
dan koʻp farq borligi uchun Xoja Ahror Valiy (q.s.) hazratlariga qoʻl bergan- 
ligi ma'lumoti shubhalidir. 

Togʻasining suhbatlari va xizmatida boʻlib, tasavvuf yoʻlida ilgarilagan va 
irshod ijozati olgan Darvesh Muhammad tavoze ila ma'naviy holini sir tutish 
niyatida uzoq vaqt Shahrisabz qishloqlarida talabalarga Qur'on oʻrgatib, di- 
niy bilimlar berish bilan mashgʻul boʻlgan. 


Rivoyatga koʻra, kubraviy shayxi Hoji Muhammad Habushoniyning xa- 
lifalaridan Nuriddin Muhammad Xafiy hazratlari Shahrisabzga tashrif bu- 
yurganida Darvesh Muhammad sovgʻa salomlar olib u zotni ziyorat qildi. 
Bir muddat suhbat aylagach, muroqabaga oʻtirdilar. Darvesh Muhammad 
izn soʻrab majlisdan ayrilgach, Nuriddin Muhammad Xafiy yonidagilardan 
Darvesh Muhammadni hech ziyorat qilganmisizlar deb soʻradi. Yonidagilar 
u zotning shayx emasligini, bolalarga muallimlik qilib yurgan faqir bir kishi 
ekanligini aytishdi. Nuriddin Muhammad Xafiy esa uning buyuk bir murshid 
ekanligini aytib, undan albatta bahramand boʻlishlari kerakligini ta'kidladi. 
Bu hodisdan keyin xalqning Darvesh Muhammadga e'tibori ortdi va atrofida 
suhbat halqalari paydo boʻla boshladi. 

Darvesh Muhammadning kubraviy shayxlaridan Kamoliddin Husayn Xo- 
- razmiy (vafoti hijriy 958/milodiy 1551) bilan ham koʻrishgani naql qilinadi. 
Naqshbandiy shayxi Hofiz Basirning xalifalaridan Amir Ali Azizon Hiraviy 
(vafoti h.1010 / milodiy 1601-2) bir muddat Darvesh Muhammadning suh- 
batlarida qatnashib, undan istefoda i 

Dehqonchilik bilan shug`ullanib, ro“zgʻ“orini halol mehnat bilan o “tkazar, 


taqvo va azimat/qat'iyat bilan amal qilishga harakat qilgan Darvesh Muham- 
mad, madrasa ilmlaridan chuqur voqif boʻlib, xususan, hadis oʻqitgan. Dar- 
vesh Muhammad Alloh borligʻining vujudi mutlaq ekanligini isbotlovchi bir 
risola qalamga olgan. Bunday bir risola qalamga olganiga qaraganda tasavvu- 
fiy tushunchasi Muhyiddin ibn Arabiy dunyoqarashiga yaqindir. 

Darvesh Muhammad hazratlari 19 Muharram (h.970 / milodiy 1562) sa- 
nasida vafot etib, Shahrisabzning Imkana qishlogʻining shimolidagi Esfiroz 
(yoki Isfaroz) qishlogʻiga dafn qilindi. Bugun bu joy Qashqadaryoning Kitob 
tumaniga qarashlidir. Darvesh Muhammaddan keyin bu tariqatni Xojagiy Im- 
kanagiy davom ettirgan. 

21. XOJAGIY IMKANAGIY (Q.S.) 


i 


Xoj ya Imkanagiy hazratlari Darvesh Muhammad hazratlarining 
oʻgʻli boʻlib, hijriy 918 (milodiy 1512) yilda tavallud topgan. Yoshli- 
gida Samarqand va Buxoro madrasalarida ta'lim olar ekan, ayni paytda 
otasidan tasavvufiy ta'lim ham oladi. Otasining vafotidan keyin uning 
xalifasi sifatida xalqni irshod qilishga boshladi. Oʻsha davrning hukm- 
dori shayboniy hukmdorlaridan Abdullaxon (h.991-1006 / milodiy 
1583-1598) bilan yaqin munosabatlar quradi. 

Rivoyatlarga koʻra, Abdullaxon bir kecha tushida hazrati paygʻam- 
barning koʻshkiga borgan edi. Koʻshkining eshigida turgan muhtaram 
zot (Xojagiy Imkanagiy) ba'zan ichkariga kirib, tashqaridagi kishilar- 
ning vaziyatini hazrati paygʻambarga arz qilib turar, undan xabar olib 
kelar edi. Bir muddat oʻtgach bu zot, hazrati payg`ambar yuborgan qi- 


lichni keltirib Abdullaxonning beliga bogʻlaydi. Abdullaxon uyqudan 
turgach, tushida koʻrgan bu zotni izlashga tushdi. Nihoyat Xojagiy Im- 
kanagiy (q.s.) hazratlarini topadi. Unga alohida hurmat e'tibor ko`ʻrsa- 
tib, sovgʻa hadyalar bermoqchi boʻldi. Xojagiy Imkanagiy (q.s.) hazrat- 
lari bu hadyalarni olmagach hukmdor: “Ey, imon keltirganlar! Allohga 
itoat etingiz, Payg“ambarga va o`ʻzlaringizdan (boʻlmish) boshliqlarga 
itoat etingiz! ” (Niso, 4/59) oyatini eslatdi. Xojagiy Imkanagiy (q.s.) 
hazratlari bu oyatni eshitgach hadyalarni qabul qilishga majbur boʻl- 
di. Bu voqeadan keyin Abdullaxon har sahar Xojagiy Imkanagiy (q.s.) 
hazratlarini ziyorat qilganligi naql qilinadi. 
Xojagiy Imkanagiy (q.s.) hazratlari Movarounnahrdagi davlat bosh- 
qaruvchilari bilan yaqindan munosabatlar qurgan, xususan, shayboniy- 

lardan keyin Jonoʻgʻillari (Ashtarxoniylar)ning hokimiyat tepasiga ke- 
lishlarida muhim rol oʻynagan edi. 

Rivoyatlarga koʻra, madrasa talabalaridan uchtasi Xojagiy Imka- 
nagiy (q.s.) hazratlarini ziyorat qilish uchun yoʻlga tushishgan edi. 
Biri “Agar shayxning karomati boʻlsa, bizga falon yemakdan ikrom 
qilsin” dedi. Ikkinchisi: “Agar shayxning karomati boʻlsa, bizga fa- 


lon mevani ikrom qilsin dedi. Uchinchisi esa: “Falon goʻzal yuz- 
li bola ham majlisga kelsin” deb oʻyladi. Xojagiy Imkanagiy (q.s.) 
hazratlarining majlisiga kelishgach, ikki talaba oʻylagan yemak va 
meva dasturxonda hozir edi, uchinchi talabaning xohishi esa mavjud 
emas edi. Buning ustiga Xojagiy Imkanagiy (q.s.) hazratlari: “Dar- 
veshlar ma'naviy hollarga va karomatlarga faqatgina diniy qoidalar- 
ga rioya qilish orqali erishadilar. Ulardan shariatga zid narsani ta- 
lab qilmaslik kerak. Hatto, oiz boʻlgan taqdirda ham imtihon qilish 
niyatida ularning yoniga borish 
toʻgʻri emas” dedilar. 

Xojagiy Imkanagiy (q.s.) haz- 
- ratlari, bir muddat naqshbandiy 
shayxi Ahmad Kosoniyning suh- 
1! batida qatnashadi. U zotning va- 
fotidan keyin oʻgʻillariga ta'ziya 
ar bildirish uchun Dahbedga boradi. 
T Rivoyatga koʻra, Kosoniyning 
oʻgʻillaridan Xoja Ishoq Dah- 
bediy (vafoti h.1008 / milodiy 1589-1600) kunlardan bir kun “menga 
murid yoki xalifa boʻling” degan ma'noda jubbalaridan birini Xojagiy 
Imkanagiy (q.s.) hazratlariga joʻnatadi. Xojagiy Imkanagiy (q.s.) haz- 
ratlari buni haqorat deb qabul qilgan boʻlsa kerakki, Xoja Ishoqning 
majlisiga borib, unga gʻazab bilan tavajjuh qiladi. Bu ma'naviy tavaj- 
juhning ta'siri bilan Xoja Ishoqning holi oʻzgaradi. Boshidagi sallasi 
tushdi. Xojagiy Imkanagiy (q.s.) hazratlari o`zining toʻnini, koʻylagini 


va shalvorini yechdi. Bu holdan keyin Xoja Ishoq uzr tilashga majbur 
qoldi. 

Irshod hayotining ma'lum bir pallasini Samarqandda kechirgan 
Xojagiy Imkanagiy 
(q.s.) hazratlari ta- 
savvufiy suhbatla- 
rini jome masjidda 
oʻtkazgan va Xo- 
naqoh tashkil qilma- 
— gan. Qari boʻlishiga 
qaramay mehmonla- 
riga shaxsan oʻzi Xiz- 
" mat qilgan, dasturxon 

tuzagan. Shariat ber- 
gan ruxsat bilan emas, azimat bilan rioya qilgan, diniy amrlarga qat'iyat 
bilan bogʻliq boʻlgan. Jahriy zikrga, samo” va raqsga aslo ruxsat berma- 
gan Xojagiy Imkanagiy (q.s.) hazratlariga muridlaridan biri: “Ruxsat 
bersangiz-da majlisingizda Mavlono Jaloliddin Rumiyning masnaviy- 
sidan oʻqilsa” deganida, Xojagiy Imkanagiy (q.s.) hazratlari: “Har kuni 
majlisimizda “Mishkat il-masobih”dan bir necha hadis o`ʻqilmoqda, 
shubha yoʻqki, hazrati payg`ambarning soʻzlarini zikr qilish boshqalar- 
ning soʻzlarini zikr qilishdan yanada yaxshiroq”, deb javob qaytaradi. 

Oʻsha davrdagi suhbat majlislarida naqshbandiyaning muhim bir 
tarmogʻi boʻlgan kosoniylar “Masnaviyi Rumiy” oʻqishga e'tibor beris- 
hgan. Shuningdek, ular samo” va raqsga ham ruxsat berishar edi. “Mas- 
naviy” oʻqish, goʻyoki samo” va raqsga ijobiy qarashning bir ramzi edi. 
Xojagiy Imkanagiy (q.s.) hazratlari shu bois suhbatlarida “Masnaviy” 
oʻrniga “Mishkot” oʻqitgan boʻlsa kerak. Faqat bu vaziyat “Masnaviy”- 
ga qarshi emas, balki samo” va raqsga qarshi bir raqobat deb qabul qi- 
linishi kerak. 

Xojagiy Imkanagiy (q.s.) hazratlari 90 yoshida h.1008 (m.1600) sa- 
nasida vafot etdi. Qabri Qashqadaryo viloyati Shahrisabz yaqinidagi 
Kitob tumani Imkanagiy qishlogʻidadir. U kishidan keyin oltin silsila 
ma'naviy omonatining irshod vazifasi Muhammad Boqiy Billoh (q.s.) 
hazratlariga oʻtgandir. 


137 


DEHLI 


Dehli Jama Masjidida Juma namozi 


138 


QUTUB MINOR 


139 


22. MUHAMMAD BOQIY BILLOH (Q.S.) 

Muhammad Boqiy Billoh (q.s.) hazratlari hijriy 971 (milodiy 1564) 
sanasida Kobul shahrida dunyoga kelgan. Hijriy 1010 (milodiy 1601) 
yilida ikki xotinidan bittadan oʻgʻil farzand koʻrsatgan. Kattasiga Ubay- 
dulloh (Xoja Kalon), kichigiga Muhammad Abdulloh (Xoja Xoʻrd) deb 
ism qoʻyadi. 

Muhammad Boqiy Billoh (q.s.) turli shaharlarda kezib ilm va ta- 
savvuf ahlidan saboq oldi. Keyin esa naqshbandiya yoʻliga bogʻlanish 
maqsadida yoʻlga chiqdi. Samarqandga kelganida tushida Xoja Ahror 
Valiy (q.s.) hazratlarini koʻrdi. Xoja Ahror Valiy (q.s.) hazratlari u ki- 
shini Xojagiy Imkanagiy (q.s.) hazratlariga murid boʻlishni tavsiya qil- 
di, va u kishi ham Xojagiy Imkanagiy (q.s.) hazratlariga murid boʻldi. 


Boshqa bir rivoyatga koʻra, Muhammad Boqiy Billoh (q.s.) hazrat- 
larini tasavvufga aloqali bir savol oʻylantirib qo`ygan edi. Savolning ja- 
vobini topa olmayotgan edi. Tushida Xoja Ahror Valiy (q.s.) hazratlari: 
“Bu savolingga kim javob bersa, oʻsha sening zohiriy shayxing boʻla- 
di” degan edi. Lekin koʻrishgan shayxlardan qoniqarli javob ololmay- 
di. Nihoyat Xojagiy Imkanagiy (q.s.) hazratlari bilan tanishib, savoliga 
javob topgach, unga murid boʻladi. 

Xojagiy Imkanagiy (q.s.) hazratlari Muhammad Boqiy Billoh (q.s.) 
hazratlari bilan uch kun xilvatda suhbat qildi. Shundan keyin uning ta- 
savvufiy holini yetarli deb bilib, unga ijozat beradi va Hindistonga bo- 
rib naqshbandiylikni yoyishini tavsiya qildi. Muhammad Boqiy Billoh 
(q.s.) hazratlari bu vazifaga hali oʻzini yetarli koʻrmagani uchun bu ishni 

Tushida shoxga qoʻnib turgan toʻtiqushni koʻrdi. “Bu toʻtiqush qoʻlimga 
kelib qoʻnsa, Hindiston safariga chiqishim ulugʻ xayrlarga vasila boʻladi” 
deb oʻyladi. Shunda toʻtiqush uchib kelib qoʻliga qoʻndi. Toʻtiqushning 
tumshugʻiga soʻlagini oqizdi. Toʻtiqush gapirib boshladi va Muhammad 
Boqiy Billoh (q.s.) hazratlarining og`ziga shakar toʻkdi. Ertalab turiboq 
koʻrgan tushini Xojagiy Imkanagiy (q.s.) hazratlariga aytgach, u zot: 
“Toʻtiqush Hindiston qushlaridan, darhol Hindistonga yoʻl oling, u yerda 
sizning barakotingiz tufayli haqiqatlarni soʻzlovchi bir aziz maydonga 
keladi, bizga ham u tufayli barakot nasib boʻlajakdir” dedilar. 

Shayxning tavsiyasi bilan Hindistonga qarab yoʻl olgan Muhammad 
Boqiy Billoh (q.s.) hazratlari bir yil Lahorda yashadi. Keyin Dehlining 
Feruzobod mahallasiga borib xonaqoh qurdi va xalqni irshod qilishga 
davom etdi. Muhammad Boqiy Billoh (q.s.) hazratlari umrining oxir- 
gi yillarida muridlar tarbiyasini xalifalariga, xususan Imomi Rabboniy 
ismi bilan dong taratgan Ahmad Sirhindiyga topshirdi. Muhammad 
Boqiy Billoh (q.s.) hazratlarining xonaqoh xarajatlarini Akbarshoh 
davri amaldorlaridan Shayx Farid Buxoriy ta'minlagan. 

Muhammad Boqiy Billoh (q.s.) hazratlari islomning amr va ta'qiq- 
lariga qattiq bogʻlangan bir zot edi. Tez-tez taqvo sohibi faqihlarga 
murojaat qilib turar edi. Halol luqmaga qattiq e'tibor qilar, hatto ovqat 
pishirayotgan odam ham oʻzini ilohiy huzurda ekanini his qilishi, g“ʻo- 


fil boʻlmasligini nasihat qilar edi. Muhammad Boqiy Billoh hazratlari 
hajga ketayotganligini eshitgan “Xoni xonon” deya taningan Abdura- 
himxon, u zotga haj yoʻl xarajati uchun bir miqdor pul joʻnatadi. Ammo 
musulmon xalqdan to`plangan soliqlardan iborat davlat xazinasining 
pulidan oʻz ishi uchun ishlatilishini ma'qul ko`rmagan Muhammad 
Boqiy Billoh (q.s.) hazratlari hajga borishdan voz kechadilar. 

“Inson oʻgʻli shariat bilan ish yuritishi lozim, haqoyiq va ma'rifat bi- 
lan emas” degan Panjob olimlaridan Shayx Nuriddinning bu soʻzini taq- 
dirlab eslar edi. Riyodan oʻzini saqlar, karomatlarini sir tutishga gʻayrat 
qilar edi. Oldiga biror bemor olib kelinsa, uni ma'naviy kuchi va nazari 
bilan davolar, faqat karomati bilinib qolmasin deb qoʻliga bir tibbiyotga 
01d kitob olib, oʻzini xuddi shu kitobga qarab davolayotgandek tutar edi. 

Muhammad Boqiy Billoh (q.s.) hazratlari insonlarga va hayvonlar- 
ga nisbatan juda marhamatli edi. Lahorda qahatchilik boʻlgan davrda 
u zotga yegulik olib kelishganida: “Insonlar ochlikdan oʻlar ekan, biz- 
ning taom yeyishimiz toʻgʻri emas” deya bir necha kunlab ovqat ye- 
magan, bu yeguliklarni faqirlarga jo`natgan edi. Unga shogird boʻlgan 
muridlarning tez paytda jazba holiga kirib, tasavvuf yoʻlida sur'at bi- 
lan ilgarilayotganini koʻrgan Ahmad Sirhindiy bir kun shayxidan bu 
mavzuni soʻraydi. Ustozi “bu davrda muridlarning tasavvufga e'tibori 
— kamayganligini, oʻzining insonlarga boʻlgan shafqat va marhamati sa- 
babli ularni charchatmasdan tasavvuf yoʻlida kamol topishi uchun ular- 
ga tavajjuh koʻ`rsatayotganligini” ifodalagan edi. Bir kecha Tohajjud 
namoziga turganida koʻrpasining ustida mushuk uxlab qolibdi, u zot 
mushukni uygʻotib yubormaslik uchun tonggacha yotogʻida uxlamay 
oʻtirib chiqqan edi. 

Tasavvufiy ta'limda muridlariga qobiliyati va tabiatlariga koʻra av- 
rod talqin qilar edi. Ba'zilariga nafyu isbot (“la ilaha illoloh”), ba'zila- 

riga esa faqatgina isbot (“Alloh”) zikrini tavsiya qilar, xafiy va qalbiy 
zikrga ahamiyat berar edi. Majlislarda samo” va raqs qilinmas edi. Bir 
kuni muridlaridan biri suhbatda ovoz chiqarib “Alloh” dedi, shu sabab- 
dan Muhammad Boqiy Billoh (q.s.) hazratlari uni ogohlantirgan edi. 
Tasavvuf yoʻlida ilgarilash (taraqqiyot)ning oʻlgandan keyin ham 
davom etishini aytgan Muhyiddin ibnul Arabiyga bu borada qoʻ`shilar, 
oʻlim toʻ“shagidagi soʻfiyga yuksak martabalarning bir lahzada berilishi 
ehtimoli ustida turar edi. 
Tasavvuf yoʻlida yuksak daraja bo`lgan zotiy muhabbatni shunday 
tushuntirar edi: “Bir inson, olim yoki jasur bir insonni shu ustunliklari 
sababli sevsa, bu sevgi ilm va ja- 
. sorat sifatlariga bogʻliqdir va bu 
ustunliklar yoʻqolsa, u shaxsga 
nisbatan boʻlgan muhabbat ham 
tugaydi. Ammo zotiy muhabbat 
bunday emas. U hech bir sabab- 
ga bogʻliq boʻlmasdan sevishdir, 
Er sifatlari ortsa da, bu sevgi ortmas, 
rsa kamaygani bilan kamaymaydi.” 
i Undan ma'naviy fayz olish 
uchun kelgan talabalariga turli 
uzrlar bayon qilib: “Bu kamina 
— sizning o`ylaganingiz kabi emas, 
shu uchun siz boshqa dargohga 
" boringiz! Agar haqiqiy bir rah- 
bar, mutlaq bir yoʻl koʻrsatuvchi 
topsangiz, bu faqirga ham xabar 


beringki, darrov uning 
huzuriga borib xizmat 
— qilay! Balki qalbimning 
dardiga bir darmon to- 
parman” der edi. 

Muhammad Boqiy 
f Billoh (q.s.) hazratla- 
— ri oʻzini faqat doʻstla- 
ridan emas, avomdan 
ham ustun qoʻymas 
edi. Uyining burchagi- 
da oʻtirgan bir yosh yi- 
git sharob ichar, har xil 
yomonlikni qilar edi. 
Bir kuni muridi Husomiddin Dehlaviy, u yigitni davlat ma'murlariga 
shikoyat qildi. Ma'murlar u yigitni tutib, hibsga oldilar. Muhammad 
Boqiy Billoh (q.s.) hazratlari buni eshitib muridining qilgan ishiga ran- 
jidi. Muridi: “Hazratim, u yigit fosiq, xayrsiz bir odam, yomonliklarini 
sanab tugata olmaysiz. Atrofidagilarga ko`p zarar yetkazadi!” degandan 
so`ng Muhammad Boqiy Billoh (q.s.) hazratlari chuqur bir oh tortib: 
“Biz hech qachon oʻzimizni undan ustun koʻrmaymizki, uni ayblasak!” 
dedilar. Keyin idora boshliqlariga iltimos qilib, u yigitni ozod qildirdi. 
Yigit ham tavba qilib solihlardan biri boʻldi. 

Muhammad Boqiy Billoh (q.s.) hazratlari vahdati vujud tushun- 
chasiga bogʻliq bir soʻfiy edi. Ammo vafotidan bir hafta oldin vahda- 
ti vujudning tor bir yoʻl ekanligini, uning ilgarisida yanada keng yoʻl 
borligini aytadi. Uning bu jumlasi, soʻnggi kunlarida vahdati shuhudga 
yoʻnalganini koʻrsatadi. 

Tasavvufda naqshbandiya yoʻlini Oʻrta Osiyodan Hindistonga olib 
kelganini haqida: “Bu urugʻni Buxoro va Samarqanddan olib kelib 
Hindistonning barakali tuproqlariga ekdik” deydi. Demak, Muhammad 
Boqiy Billoh (q.s.) hazratlari, qisqa muddat surgan irshod hayotini ya- 
shagan boʻlsa da, naqshbandiylik yoʻlining Hindistonda ildiz otib, ku- 
chli bir shaklda yoyilishini ta'min qilgan. 

Muhammad Boqiy Billoh (q.s.) hazratlarining ba'zi asarlari va mak- 
tublari “Kulliyoti Boqiy Billoh” nomi bilan bir jildda nashr etilgan (nashr. 
Abul Hasan Zayd Faruqiy va Burhon Ahmad Faruqiy, Lahor 1967). 

Qirq yoshiga kelganida xastalangan Muhammad Boqiy Billoh (q.s.) 
hazratlari 25 Jumodi ul oxir hijriy 1012 (milodiy 30 noyabr 1603) yilda 
vafot etdi va Dehlida Qadamgoh degan joyga dafn etildi. Bu yer bugun 
Nabi Karim mahallasi, Idgah (Iydgah Road, Singara Chavk) deb nom- 
lanadi. 

Imomi Rabboniy Ahmad Sirhindiy (q.s.) hazratlari hijriy 971 (milodiy 
1564) yilda Hindistonning Sirhind shahrida dunyoga keldi. Nasli 
ikkinchi xalifa hazrati Umar al-Foruqqa borib tutashadigan kobullik bir 
oilaga mansubdir. Shu sababli, Imomi Rabboniy Ahmad Sirhindiy (q.s.) 
hazratlariga “Faruqiy” va “Kobuliy” nisbatlari ham qoʻshib aytiladi. 
Otasi Shayx Abdulahad chishtiya va qodiriya tariqatlaridan ijozatli bir 
shayx va olim edi. 

Imomi Rabboniy Sirhindiy (q.s.) hazratlari bir qancha ustozlardan 
dars olgandan keyin, 18-20 yoshlarida oʻsha davrda Hindistonning 
poytaxti boʻlgan Agraga boradi. Saroy muhitida paygʻambarlikning 


" Sirhinddagi Imomi Rabboniy majmuasi i 


ahamiyatini inkor qilgan kishilarga qarshi “Isbot ul-nubuvva” nomli 
asarini yozadi. Bundan tashqari “Raddi Ravofiz” nomli shialarga 
raddiya tarzida asar ham qalamga oladi. Oʻsha paytda otasi Agraga 
kelib, oʻgʻli Imomi Rabboniyni Sirhindga olib ketdi. Yoʻlda Tanisar 
shahrida oʻgʻlini uylantirdi. Imomi Rabboniy Sirhindiy (q.s.) hazratlari 
Sirhindda otasidan tasavvufiy yoʻlda fayz olib, kamol topdi. Otasi 
Shayx Abdulahad oʻgʻli Imomi Rabboniy Sirhindiyga xilofat ijozati 
berdi. Hijriy 1007 (milodiy 1599) yil otasi vafot etgach, oʻzini irshodga 
munosib koʻrmagan Imomi Rabboniy Sirhindiy irshod vazifasiga darhol 
boshlamasdan, haj safariga niyat qilib Sirhinddan yoʻlga chiqdi. Dehliga 

kelgach, u yerda naqshbandiya shayxi Muhammad Boqiy Billoh (q.s.) 
xonaqohi borligini eshitdi. Oʻzi otasi vazifa qilib topshirgan chishtiya 
va qodiriya tariqatlaridan ijozatli boʻlishiga qaramay, naqshbandiylikka 
ham qiziqar edi. Imomi Rabboniy, Muhammad Boqiy Billoh (q.s.) 
hazratlari bilan tanishib, uning suhbatlaridan bahramand boʻlish uchun 
u zotning dargohiga bordi. Muhammad Boqiy Billoh (q.s.) hazratlari 
Imomi Rabboniy Sirhindiy (q.s.) hazratlarini koʻrishi bilan undagi 
yuksak qobiliyatni sezdi va oʻz odatiga xos boʻlmagan bir ish qildi. 
Imomi Rabboniyga “menga intisob qilib, bir muddat xonaqoda qol, 
suhbatlarimni tingla” deb iltimos qildi. Imomi Rabboniy ham bu taklifni 
bajonidil qabul qildi va shu tariqa naqshbandiyaga intisobi boshladi. 

Muhammad Boqiy Billoh (q.s.) hazratlari, Imomi Rabboniyga 
Oʻrta Osiyoda ekan Xojagiy Imkanagiy (q.s.) hazratlariga aytib bergan 
toʻtiqush roʻyosini aytib berdi. Oʻsha ro“yoda koʻrgan kishisi Imomi 
Rabboniy Sirhindiy (q.s.) ekanligiga ishora qildi. Muhammad Boqiy 
Billoh (q.s.) hazratlari Imomi Rabboniyning oʻz huzuriga kelib murid 
boʻlgani sevinchini bir doʻstiga yozgan xatida shunday ifodalaydi: 
“Sirhinddan Shayx Ahmad ismli ilmi koʻp, amali kuchli bir yigit, bir 
necha kun biz bilan birga boʻldi. Unda juda qiziq hollar mushohada 
etildi. O`ylashimcha, olamni oʻz ziyosi bilan oydinlatadigan bir qandil 
boʻladi.” : 

Imomi Rabboniy Sirhindiy, Muhammad Boqiy Billoh (q.s.) 
hazratlarining yonida ikki yarim uch oyga qadar qoldi. Oʻsha davrda 
boshidan kechirgan ma'naviy hollarni va tasavvufiy martabalarni 

ba'zi a akrahiarida taya EK oʻtgan. o Ha mavsumi o`tgani shia 
mamlakati Sirhindga qaytgan Imomi Rabboniy (q:s.), shayxi bilan doim 
maktublashib turdi, kechirgan ma'naviy hollarini unga bildirdi. Bir 
muddat keyin yana Muhammad Boqiy Billoh (q.s.) hazratlarini ziyorat 
qilgan Imomi Rabboniy Sirhindiy (q.s.) hazratlari, bu safargi ziyoratida 
irshod ijozati (diplom) oldi. Ijozati bo“lgan boshqa tariqatlarni tabarruk 
va aziz tutgan holda, bundan keyin faqatgina naqshbandiya tariqati 
yoʻlida muridlar tarbiya qilishini bayon etdi. 

Irshod hayotiga Sirhindda davom ettirgan Imomi Rabboniy (q.s.) 
hazratlari muridlariga, doʻstlariga va davlat arkoniga maktublar 
yozdi. Yozgan maktublarida tasavvufiy ta'lim (sayru suluk) va irfoniy 
tushunchaning nozik masalalariga e'tibor qaratadi. 

Davlat arkoniga yozgan maktublarida esa koʻproq islomiy qoidalarga 
va ahli sunna mazhabiga bog`liqlik kabi umumiy mavzular ustida turar 
edi. Oʻsha davrning podshosi Akbarshoh, atrofidagilarning ta'sir va 
tashviqoti bilan islom va hinduizmni birlashtirib “Dini ilohiy” degan 
yangi bir din ijod qilgan edi. Ba'zi joylarda musulmon ibodatgohlarini 
buzib oʻrniga hindu ma'badlari quradi. Oʻsha davrda Hindistondagi 
ba'zi omi musulmonlar hindu dinining marosimlariga qatnashar, 
bir qancha musulmon ayollar hindularning “suvchechak kasalligini 
davolaydi” deb e'tiqod qiluvchi ma'budchalariga duo qilishar edi. 
Imomi Rabboniy Sirhindiy (q.s.) hazratlari, Hindistondagi bu holni oʻz 

asarlarida qaygʻu bilan qalamga oladi. Uningcha, musulmonlar ibodat 
qilishda va kiyim kechak kiyishda bid'atlar ijod qilmoqda, soʻfiynamo 
johillar va dunyoparast olimlar jamiyatga zarar bermoqdalar. 

Hijriy 1014 (milodiy 1605) yilda Akbarshoh vafot etdi va oʻrniga 
oʻgʻli Jahongir (h.1014-1037 / milodiy 1605-1627) taxtga oʻtirdi. 
Imomi Rabboniy Ahmad Sirhindiy (q.s.) hazratlari bu o“zgarishga qattiq 
xursand boʻldi. Ammo bir muddat keyin Jahongirshohning atrofidagi 
saroy a'yonlarining fitnasi bilan shoh Imomi Rabboniy Ahmad Sirhindiy 
(q.s.) hazratlarini bir yilga zindonga tashladi. Keyinroq ozod boʻlgan 
Imomi Rabboniy Sirhindiy (q.s.) hazratlari, umrining oxirgi yillarini 
mamlakati Sirhindda oʻtkazdi va u yerda vafot etdi. “Maktubot”, 
“Mabda va Ma'od”, “Maorif i ladunniyya”, “Mukoshafati gʻaybiyya”, 


Majmua masjidi 


“Isbot un nubuvva” va “Raddi Ravofiz” kabi forscha asarlarini meros 
qoldirdi. 

Imomi Rabboniy Sirhindiy (q.s.) hazratlarining shunday soʻzlari 
bor: “Insonlar qiyomat kuni faqatgina shariatdan mas'ul boʻladilar, 
tasavvufdan emas. Tariqat va haqiqat, shariatning xizmatidadir. Oldin 
ahli sunna aqidasiga koʻra e'tiqodni tuzatish, keyin fiqhni oʻrganish 
lozim. Keyin esa navbat tasavvufga keladi. Xayoliy kashflarga, misoliy 
suratlarning koʻrinishiga aldanib, ahli sunnat val jamoatning mustahkam 
e'tiqodidan uzoqlashishdan saqlaninglar!” 

“Ramazon oyining oxirgi oʻn kunida e'tikofga oʻtirdik. Do`stlarni 
(muridlarni) toʻplab dedikki: “Paygʻ“ambarimizga ergashishdan boshqa 
biron narsaga niyat qilmang. Bizning xilvatga chekinib, xalqdan ayro 

tushishimizdan maqsad nima oʻzi? Payg“ambarimizga ergashish yoʻlida 
tijorat, dehqonchilik va hokazo dunyoviy ishlar qilishga rozimiz. Ammo 
paygʻambarimizning sunnatlariga rioya qilinmagan boʻlsa, unda xilvat 
qilish va xalqdan uzoqlashishning foydasi yoʻq. Ya'ni, biz uchun 
paygʻambar a.s.ga ergashish muhimdir.Tushlarga e'tibor qilmang. 
Chunki tushlar xayoliy, toʻgʻri emas. Shayton kuchli bir dushman, 
uning hiylalaridan omonda boʻlish qiyin.” 

Imomi Rabboniy Sirhindiy (q.s.) hazratlariga koʻra, zikrning 
gʻoyasi, qalbdan gʻaflatni ketkazishdir. Bundan tashqari, zikr faqatgina 
ma'lum bir vird (kunlik duo yoki tasbeh)larni oʻqish emas. Diniy 
qoidalarga va odobiga rioya qilingan holda qilingan savdo-sotiq ham 
zikr hisoblanadi. Bir koʻzi ojizni yoʻldagi chuqurga tushishdan asrash 
ham zikrdir, hatto ortiqroqdir. Faqat Allohning ism va sifatlarini eslab 
qilingan zikr tez ta'sir qilib, Alloh taologa nisbatan sevgi hosil qilib, 
Unga tez vosil qiladi. 

Imomi Rabboniy Sirhindiy (q.s.) hazratlariga ko`ra “vahdati vujud” 
“sakr” (ma'naviy sarxushlik) va haddan ortiq muhabbatdan paydo 
boʻladi. Tasavvuf yoʻlida bu tushunchaning oʻrtaga chiqishi tabiiy, 
hatto yaxshi, ammo u yerda qolmasdan oʻtib ketish kerak. 

Imomi Rabboniy Sirhindiy (q.s.) hazratlariga koʻra “vahdati vujud” 
tushunchasining ustida “vahdati shuhud” martabasi bor. Uning ustida 
esa bandalik maqomi bor. Bularni shu o`rnaklar bilan izohlaydi: 
“kunduz quyosh chiqqanda yulduzlar koʻrinmaydigan holga keladi. 
Bu paytda bir kishining “osmonda yulduz yo`q, faqat quyosh bor” 
(yoki yulduzlar xayol va quyoshdan farqli emas) deyishi va shunday 
ishonishi “vahdati vujud” ahlining holiga oʻrnak boʻlib, ilmal yaqin 
martabasidir. Ya'ni, Imomi Rabboniy Sirhindiy (q.s.) hazratlariga koʻra 
“vahdati vujud” idrokning yanglishidir. “Osmonda quyoshdan boshqa 
bir narsa ko`rmayapman, ammo bu vaziyat yulduzlarning yoʻqligi 
ma'nosiga kelmaydi, yulduzlar bor faqat quyoshning kuchli nuri 
sababi bilan ular ko`rinmaydigan holga kelgandir” deb oʻylagan kishi 
esa, “vahdati shuhud” holiga oʻrnak boʻlib, aynal yaqin martabasidir. 
Agar bu kishining koʻrishi kuchaysa quyosh bilan yulduzlarni alohida 
koʻra olsa, bu ikkalasidan ham yuqori martaba boʻlgan “haqqal yaqin” 
(bandalik) martabasidir. 

Imomi Rabboniy Sirhindiy (q.s.) hazratlari bir maktubida (Maktubot, 
1-jild, No 33) shunday deydi: “Solih zotlardan biri tushida shaytonni 
bekor oʻtirganini koʻrdi. Shayton insonlarni toʻgʻri yoʻldan adashtirish 
bilan shugʻ“ullanmayotgan edi. U zot shaytondan buning hikmatini 
soʻradi. Shayton shunday javob berdi: “Bu zamonning yomon olimlari, 
bu ishda menga juda katta yordam qildilar va meni bu ish bilan 
mashg'ul boʻlishdan qutqardilar (ya'ni, botil fikrli olimlar odamlarni 

to`g`ri yoʻldan uzoqlashtirgani uchun mening ovora bo`lishimga hojat 
qolmadi)”. 

Talabalariga “Bayzoviy tafsiri”, “Sahihi Buxoriy”, “Mishkat ul 
masobih”, “Avorif ul maorif”, “Usuli Pazdaviy”, “Hidoya” va “Sharhi 
Mavoqif” kabi ba'zi din kitoblarini darslik sifatida o“qitar edi. Umrining 
oxirgi paytlarida ham talabalarning ilm tahsili olishiga nihoyatda e'tibor 
koʻrsatar edi. Madrasa va xonaqoni, olimlar va soʻfiylarni birlashtiruvchi 
bir koʻprik vazifasida koʻrar edi. 

Imomi Rabboniy Sirhindiy (q.s.) hazratlari “mujaddidi alfi soniy”, 
ya'ni hijriy ikkinchi ming yillikning mujaddidi yangilovchisidir. Hadisi 
sharifda buummatga, harasrning boshidaislomdinini quvvatlantiradigan 
bir olim kelishi xabar qilinadi. Paygʻambar (s.a.v.) dan keyin boshqa bir 
payg`ambar kelmaydi. Shu bois undan ming yil oʻtib islom dinini har 
tomondan jonlantiradigan, dinga kirib qolgan bid'atlarni tozalaydigan, 
asri saodatdagi asl holiga keltiradigan, zohiriy va botiniy ilmlarda 
haqiqiy ma'noda voris boʻladigan olim va orif bir zotning kelishi lozim 
edi. Bu muhim xizmatni Imomi Rabboniy Sirhindiy (q.s.) hazratlari 
amalga oshirgan. 

Imomi Rabboniy Sirhindiy (q.s.) hazratlari shunday deydi: “Taqlid 
qilishga arziydigan ilm shar'iy ilmlardir. Abadiy najot hanafiy va 
shofeiygataqlidgabogʻliqdir. Junayd va Shibliyningso`zlariesa faqatgina 

ikkita foyda uchun ishlatiladi. Birinchisi, bu hollar yuzaga chiqishidan 
oldin bu soʻzlarni eshitgan muridlar shavqlanadi. Ikkinchisi, bu hollar 
yuzaga kelgach muridlar bu soʻzlarni oʻz hollarining toʻgʻriligiga dalil 
qilib koʻrsatadilar. Bu ikki foydadan tashqari, ularning soʻzlariga e'tibor 

qilinmaydi.” 

“Mabda va ma'od” nomli asarida sunnatlarga amal qilish va 
bid'atlardan saqlanish borasida shunday deydi: “Sunnat bilan amal 
qilmoq va bid'at, xurofotdan, ayniqsa, sunnatni bekor qiladigan 
bid'atdan saqlanish kerak. Paygʻambar (s.a.v.) shunday buyurganlar: 
“Kim dinimizda yangi narsa (bid'at)ni oʻylab topsa, u rad qilinadi.” 
Din kamolga erishgan va tugallangandan keyin unga ba'zi narsalarni 
to`qib qoʻshgan va shu bilan dinni tugallamoqchi boʻlgan kishilar 
adashadi. Uydirgan bu xurofotlari bilan sunnatning bekor boʻlib 
ketishidan hech xavotirlanmaydilar. Masalan, sallaning uchini ikki 
yelkaning orasidan orqagan tushirish sunnatdir. Ba'zilar sallaning 
uchini chap tarafdan osiltirib qoʻyishni ma'qul koʻrganlar va bu bilan 
mayyitga oʻxshashni koʻzda tutganlar. Bu ishda koʻpchilik ularga 
ergashgan. Ammo bilmaydilarki, bu ish bir sunnatni yoʻq boʻlishiga 
sabab boʻladi, bid”atga olib boradi va haromga yetaklaydi. Paygʻambar 
(s.a.v.)ga oʻxshash, bir oʻlikka oʻxshashdan koʻra afzaldir. U zot 
(s.a.v.) “olmasdan burun oʻlish” sharafiga noil boʻlgandirlar. Agar 
bid'atchilar oʻlikka oʻxshashni istasalar, unda ham yana paygʻambar 
(s.a.s)ga oʻxshaganlari yaxshiroqdir. Qizigʻi shuki, oʻ“likning kafaniga 
salla qoʻyish zotan bid'at. Sallaning uchi masalasi ham bid'atdir. 
Keyingi olimlardan ba'zilari biror olim vafot etganida, uning kafaniga 
(mayyitning boshiga) salla oʻrashni maqbul koʻrishgan. Kaminaga 
ko`ra esa, dinga qoʻshimcha qoʻshish, nash qilish, ya'ni sunnatni 


bekor qilishdir. Janobi Haq bizni hazrati payg`ambar (s.a.v.)ning 
sunnatiga ergashishda sobitqadam qilsin. Sunnatning manbasi boʻlgan 
paygʻambar (s.a.v.)ga salovat va salomlar boʻlsin.” 

Ramazon oyining oxirgi oʻn kunligida e'tikofga oʻtirdik. Doʻstlarni 
(muridlarni) toʻplab dedikki: “Paygʻambar (s.a.v.)ga ergashishdan 
boshqa bir narsaga niyat qilmang. Bizning tarki dunyo qilib xalqdan 
uzoqlashishimizdan nima naf? Paygʻambar (s.a.v.)ga ergashish yoʻlida 
tijorat, dehqonchilik kabi dunyoviy ishlarga bogʻlanishga rozimiz. 
Ammo paygʻambarga ergashish sababi boʻlmasa xilvat va xalqdan 
uzoqlashishning foydasi yoʻq”. 

Shunday deganlar: (to“rtunsurdan) havo unsuri ruh bilan aloqadordir. 
Shu bois sayru suluk soligi havo maqomiga yuksalib yetishgani zamon, 
bu havoni Haq taolo deb oʻylaydi va unga tutilib mubtalo boʻlib 
qoladi. Xuddi ruh maqomida bu koʻrinish va fikrning paydo boʻlishi 
va solikning unga tutilib qol : idek. Mashoyixdan biri shunda / de gan: 

yuksaltirganlarida toʻgʻri yanglishdan ajraldi.” 

Imomi Rabboniy Sirhindiy (q.s.) hazratlarining ibodat hayoti shunday 
edi. Manbalarda bayon qilinishicha, Imomi Rabboniy Sirhindiy (q.s:) 
hazratlari yoz, qish safarda va uyda koʻpincha kechaning yarmidan 
keyin, ba'zan kechaning uchdan ikki qismi oʻtgach oʻrnidan turar, 
oʻsha vaqtda o`qilishi sunnat boʻlgan duolarni oʻqir, mukammal bir 
tahorat olar edi. Tahorat olar ekan, boshqa bir kishi unga suv quyib 
turishini istamas edi. Tahorat suvini tejab ishlatar, qiblaga qarab tahorat 
qilishga ahamiyat berar edi. Faqat oyoqlarini yuvar ekan shimolga yoki 
janubga burilar edi. Har tahorat olganda misvok ishlatar edi. Har a'zoni 
uch marta yuvar, tomchilamasligi uchun har gal qoʻli bilan suvni artar 


“Oʻttiz yil Haq taolo deb oʻylab ruhga sig“indim. U maqomdan oʻtkazib 

edi. Tahoratda ishlatilgan suvning toza notoza ekanligi bahsli boʻlgani 
uchun ehtiyot yuzasidan shunday qilar edi. Har bir a'zoni yuvishda 
tahorat duolarini oʻqirdi. 

Tahoratdan keyin Tohajjud namozini boshlar edi. Tom ma'noda 
huzur halovat bilan uzun suralarni oʻqib Tohajjud namozini ado etar edi. 
TIk paytlarda Tohajjud namozida “Yosin” surasini qayta qayta oʻqir edi. 
Hatto bu surani bir namozda sakson marta oʻqigan paytlari ham boʻlar 
edi. Oxirgi paytlarda koʻproq namozda Qur'oni karimni xatm qilardi. 
Tohajjud namozini ado etgach xushu” bilan muroqaba va tafakkurga 
oʻtirardi. Tongdan ikki-uch soat oldin sunnatga amal qilib bir muddat 
yotar edi. Keyin tong otmasdan yana uygʻonib, bamdod namozini oʻqir 
edi. Bamdod namozining sunnatini uyda oʻqir, sunnat bilan farz orasida 
ovoz chiqarmay “Subhanallohi va bihamdihi, subhanallohil aziym va 
bihamdihi” duosini qaytarar edi. Bamdod namozining farzini oʻqigach, 
ishroq vaqtigacha masjidda doʻstlari bilan muroqaba halqasida oʻtirar, 
keyin uzun suralar tilovat qilib, ikki salom bilan toʻrt rak'at ishroq 
namozini ado etar, fazilatli tasbeh va duolar oʻqish bilan band boʻlar edi. 
Keyin uylariga borar, ahli oila va bolalarining ahvolini soʻrar, qilinishi 
kerak boʻlgan ishlarni aytar edi. Keyin xonasiga kirib Qur'on oʻqir edi. 
Keyin talabalarini chaqirib, ularning ahvolini soʻrar edi. Ularga oliy 
maqsadni koʻzda tutishni, sunnatga amal qilishni, zikr va muroqabada 
davom etishni, ma'naviy hollarini sir tutishni, fiqh kitoblarini oʻqishni 
nasihat qilar edi. 

Suhbatlarning koʻpi sukut bilan kechar edi. Suhbatlarida hech kim 
gʻiybat qilinmas, kamchiliklari aytilmas edi. Choshtgoh namozini 
xonasida sakkiz rak'at qilib oʻqir, keyin talabalar va farzandlari bilan 
birga ovqatlanar edi. Ovqat duosining orqasidan Fotiha oʻqish hadislarda 
boʻlmagani uchun Fotiha oʻqimas edi. 

Peshin namozida toʻrt rak'at sunnat, toʻrt rak'at farz, ikki rak'at 
soʻnggi sunnatni oʻqir, uning ortidan yana toʻrt rak'at sunnat oʻqir 
edi. Peshin namozidan keyin Qur'on hofizidan bir juz” Qur'oni karim 
tilovati eshitar edi. Talabalarga beriladigan dars boʻlsa saboq berar 
edi. Asr namozini ilk vaqtida ado etar, ilk sunnatini tark qilmas edi. 
Asr namozidan keyin talabalari bilan muroqabaga oʻtirar, muridlariga 
qalban tavajjuh qilar edi. 

Shom namozini ilk vaqtida ado etar, farzdan keyin turmasdan oʻn 
marta koʻnglida “La ilaha illallohu vahdahu la sharika lah...” duosini 
oxirigacha oʻqir edi. Farz va sunnatlardan keyin “Allohumma a antas salam 
va minkas salam. Tabarokta ya zal jalali val ikrom” duosidan boshqa 
ortiqcha duo oʻqimas edi. Shom namozining ikki rak'at sunnatidan 
keyin Avvobin namozini toʻrt yoki olti rak'at qilib oʻqir edi. Xuftonning 
farzidan oldin toʻrt rak'at sunnatni oʻqir, farz va ikki rak'atlik sunnatdan 


keyin takror toʻrt rak'at sunnat oʻqir edi. Vitr namozining ilk rak'atida 
koʻpincha “A'lo” surasini, ikkinchi rak'atida “Kofirun” surasini, 
uchinchi rak'atida “Ixlos” surasini oʻqir edi. Hanafiylikning qunut 
duosiga shofeiylikning qunut duosini ham ilova qilar edi. Vitr namozini 
ba'zan xufton namozidan, ba'zan esa Tohajjud namozidan keyin ado 
etar edi. Xufton namozini va vitr namozini ado etgach darrov yotar edi. 
Yotishdan oldin oʻqilishi kerak boʻlgan duolarni oʻqir edi. Namozlarda 
doimo ixtiyoriy ravishda imomlik qilar edi. Bu borada shunday der 
edi: “Shofeiy va molikiy mazhablariga koʻra Fotihani oʻqimasdan 
namoz boʻlmaydi. Shu bois imomning orqasida turganlar ham Fotiha 
oʻqiydilar. Bunga dalil oʻlaroq koʻplab sahih hadislar bor. Ammo Imomi 
A'zam Abu Hanifa hazratlari “Imom oʻqigan Fotiha jamoat uchun ham 
oʻqilgan hisoblanadi” dedi va jamoatning Fotiha oʻqishini durust deb 
bilmadi. Mazhablardagi bu farqli rivoyatlarni birlashtirish maqsadida 
imom boʻlishni ixtiyor qildim.” Taroveh namozidan tashqari hech bir 
nafl namozini jamoat bilan ado etmas edi. “Nafl namozlarini jamoat 
bilan qilish makruhdir” derdi. 

Bemorlarni va qabrlarni ziyorat qilar, ularning haqiga duo qilar 
edi. Chaqirilgan joylarga borar, lekin gunoh qilinadigan majlislarga 
bormas edi. Diniy qoidalarga va ahli sunnat olimlarining qarashlariga 
zid boʻlgan narsalarni qabul qilmas edi. Shunday der edi: “Ma'naviy 
hollar, shariatga bogʻliqdir, shariat esa ma'naviy hollarga bogʻliq emas, 
chunki shariat sogʻlom va aniqdir, toʻgʻriligi vahiy bilan sobitdir. 
Hollar esa taxminiydir, kashf va ilhom bilan sobitdir.” Moturidiya 
olimlarining qarashlarini Ash'oriya olimlarining qarashlaridan ustun 
tutar edi. Shunday der ediki: “Moturidiya buyuklari soʻzlariga falsafa 
qorishtirishdan ancha uzoq. Ilmlarini paygʻambarlik nuridan olishga 
yanada yaqindirlar.” Sahv holini (hushyorlik) sakr holidan (ma'naviy 
sarxushlik) afzal koʻrar edi. Insonlar orasiga aralashib yuradigan valiy 
kishini, uzlatga chekinadigan valiy kishidan ustun koʻrar edi. 

Imomi Rabboniy Sirhindiy (q.s.) hazratlari hijriy 1034 (milodiy 
1624) sanasida Hindistonning Sirhind shahrida vafot etdi. Qabri 
Sirhind xalqi orasida “Ravza sharif” nomi bilan mashhurdir. U kishidan 
keyin ma'naviy tasavvuf yoʻlini oʻgʻli va xalifasi Muhammad Ma'sum 
Sirhindiy hazratlari davom ettirgan. 

24. MUHAMMAD MA'SUM SIRHINDIY (Q.S) 
A 


71 
BA 


K/ 

4 
a o 
Bn 

yad 
a 
AT 


4 
i. 


oo 
i o 


` NX 1g ? t qt 
3 g Ii Uchi 


Hijriy 1007 (milodiy 1599) sanasida Hindistonning Sirhind ya- 
qinlaridagi bir joyda Imomi Rabboniy Sirhindiy (q.s.) hazratlarin- 
ing uchinchi farzandi boʻlib dunyoga kelgan Muhammad Ma'sum 
Sirhindiy hazratlari bolaligidanoq diniy ilmlardan tahsil ola boshla- 
di. Peshqadam ustozlari otasi Imomi Rabboniy Sirhindiy (q.s.) haz- 
ratlari, akasi Muhammad Sodiq va otasining xalifalaridan Muham- 
mad Tohir Lahoʻriy edi. 

Uch oyda Qur'on hofizi boʻlib yetishadi, oʻn bir yoshda otasiga in- 
tisob etib tasavvufiy ta'limini boshlaydi, oʻn olti yoshga kirganda diniy 
ilmlar tahsilini tugallaydi. Undan keyin ham talabalarga madrasa usu- 
lida diniy ilmlar oʻqitishni hamda tasavvuf yoʻlida ilgarilagan Muham- 
mad Ma'sum Sirhindiy hazratlari, Anatoliyadan Hindistonga kelib Imo- 
mi Rabboniy Sirhindiy (q.s.) hazratlariga murid boʻlgan Safar Ahmad 
Rumiyning qiziga uylandi. Hijriy 1028 (milodiy 1619) yilda Boburiy 
hukmdor Jahongir Imomi Rabboniy Sirhindiy (q.s.) hazratlarini zindon- 
ga tashlaganida yigirma yoshda bo“lgan Muhammad Ma'sum Sirhindiy 

“hazratlari otasidan uzoq qoldi, u bilan maktublashib turdi. Hijriy 1032 
(milodiy 1623) yilda Imomi Rabboniy Sirhindiy (q.s.) hazratlari tushi- 
da jubbasining oʻzidan ajralib oʻgʻli Muhammad Ma'sum Sirhindiy 
(q.s.)ga kiydirilganini koʻrgach oʻzidan keyin irshod maqomiga oʻg£ʻli- 
ga nasib qilishi, jubbaning qayyumlik ya'ni qutbul-aqtoblik jubbasi 

ttits#stsʻ a Rabboniy majmuasi ichidagi Muhammad Ma'sum dahmasi 


ekanligini bir maktub orqali` oʻgʻillariga yetkazdi (“Maktuboti Imomi 
Rabboniy”, 3-jild, No 104). 

Hijriy 1034 (milodiy 1624) yilda Imomi Rabboniy Sirhindiy (q.s.) 
hazratlari vafot etgach, uning oʻrniga xalqni irshodga boshlagan Mu- 
hammad Ma'sum Sirhindiy (q.s.) hazratlari, yaqindagi muridlarini suh- 
bat bilan, uzoqdagilarini esa maktub orqali irshod qilishga davom etdi. 
H.1050 (m.1641) yil onasi ham vafot etdi. Bir yil oʻtib otasining tugal- 
lanmay qolgan ba'zi qaydlarini toʻplab “Mukoshafati g“aybiyya” nomli 
kitob holiga keltirdi. H.1063 (m.1653) yilda oʻsha paytgacha yozgan 
239 maktubini tartibga solib, “Maktuboti Ma'sumiyya”ning birinchi 
jildini tayyorladi. 

H.1065 (m.1655) yilida Samane shahrining Toj Mahmud ismli 
boshqaruvchisi Islomga qarshi munosabatda boʻlgach, xalq uning diniy 
jazolantirish kerakligini talab qila boshladi. Faqat hukmdor Shohja- 
honning oʻgʻli va hokimiyatni oʻz qoʻliga olish harakatida boʻlgan 
shahzoda Doro Shukuh doʻsti va koʻkaldoshi boʻlgan Toj Mahmudni 
bu jazodan qutqarmoqchi edi. Agar Toj Mahmud jazolanmasdan qolsa, 
bu xalq orasida yomon oʻrnak paydo qilishini, boshqa muammolarga 
yoʻl ochishini o`ylagan Muhammad Ma'sum Sirhindiy (q.s.) hazratlari, 
Sirhinddan Dehliga kelib, jazoning amalga oshirilishi uchun harakat 
qildi. Doro Shukuh Islom va hinduizm tushunchalarini qiyoslagan 


sr 


Qabri sharifi “II M 2 B 


“Majma ul-bahrayn” nomli bir asar yozgan. Yana hindlarning mashhur 
asari “Upanishadlar”dan ba'zi bo`limlarni sanskritchadan forschaga 
“Sirri Akbar” nomi bilan tarjima qilgan edi. Uning hindlar bilan yaqin 
munosabatining Akbarshoh davri boshqaruvidagi kabi “dini ilohiy”ga 
oʻxshagan yangi bir ta'limotning boshlanib ketishidan xavfsiragan Mu- 
hammad Ma'sum Sirhindiy (q.s.) hazratlari, Shohjahondan keyin taxtga 
Doro Shukuh emas, Islomga qattiq bogʻliqligi bo`lgan Avrangzebning 
o`tirishini xohlar edi. 

Hijriy 27 Zulqa'da 1067 (milodiy 6 sentyabr 1657) sanasida hukm- 
dor Shohjahon jiddiy xastalikka uchragach, uning toʻrt oʻgʻli orasida taxt 
g`avg`“osi boshlandi. Bu paytda Muhammad Ma'sum Sirhindiy (Qq.s.) 
hazratlari 22 zulhijja 1067 yilda Sirhinddan ba'zi yaqinlari va murid- 
lari bilan birgalikda haj ziyorati uchun yoʻlga chiqishdi. Hindistondagi 
Surat portidan kema orqali Hijozga bordi. Hijriy 1068 (mil.1658) yilda 
Makka va Madina shaharlarida qolgan Muhammad Ma'sum Sirhindiy 
(q.s.) hazratlari u yerda yashagan ma'naviy hollarni muridlariga anglat- 
di. O`g`li Muhammad Ubaydulloh bu hollarni “Yavokit ul haramayn” 
nomli arabcha kitobida tartib berdi. 

Hindistonning taxt g“avgʻ“osida Avrangzeb g`olib kelgach taxmi- 
nan h.1069 (m.1658) yilda Hijozdan Hindistonga qaytgan Muhammad 
Ma'sum Sirhmindiy (q.s.) hazratlariga Jumodul avval hijriy 1069 (mi- 


lodiy fevral 1659) yilda Avrangzeb tomonidan uch yuz ashrafiy pul 
hadya qilindi. Hajda qalamga olingan “Yavokitul haramayn” nomli 
asar Hindistonda arabchani bilmagan talabalarning iltimosiga koʻra, 
Muhammad Shokir ibn Badriddin Sirhindiy tomonidan hijriy 1071 
(mil.1661) “Hasanat ul haramayn” nomi bilan forschaga oʻgirildi. Bu 
paytda davrning hukmdori boʻlgan Avrangzeb Olamgir ham Muham- 
mad Ma'sum Sirhindiy (q.s.) hazratlariga intisob qilib murid boʻldi. Mu- 
hammad Ma'sum Sirhindiy (q.s.) hazratlari Avrangzebning ma'naviy 
ta'limini oʻgʻli Sayfiddin Sirhindiyga havola qildi va bu ta'lim uchun 
oʻgʻlini taxminan h.1076 (m. 1665-66) yilda Sirhinddan Dehliga yubor- 
di. H.1072 (m.1662) yilda Muhammad Ma'sum Sirhindiy (q.s.) hazrat- 
lari ba'zi maktublarni tartibga keltirib “Maktuboti Ma'sumiyya” ning 
ikkinchi jildi, bir yildan keyin esa uchinchi jildini yozdi. 

Muhammad Ma'sum Sirhindiy (q.s.) hazratlarining asarlari: “Mak- 
tuboti Ma'sumiyya” forscha va uch jilddan iborat; “Hasanot ul hara- 
mayn” Muhammad Ma'sum Sirhindiy (q.s.) hazratlarining Makka va 
Madinada boshidan kechirgan ma'naviy hollariga doir asardir. Oʻgʻli 
Muhammad Ubaydulloh tartib qilgan; “Azkori Ma'sumiyya” Muham- 
mad Ma'sum Sirhindiy (q.s.) hazratlarining zikr va nafi ibodatlarining 
fazilati va muayyan vaqtlarda oʻqiladigan virdlarga doir forscha bir 
asardir. 

Muhammad Ma'sum Sirhindiy (q.s.) hazratlarining ba'zi soʻzlari- 
dan namunalar: “Namoz, bandani Janobi Haqqa yaqinlashtiradigan ibo- 
datlarning eng ulugʻidir. Namoz soʻngsiz qudrat sohibi Janobi Haqdan 
bir nishondir. Namozdagi yaqinlikni boshqa joyda topib boʻlmay- 
di. Namozda banda bilan Alloh taolo oʻrtasidagi pardalar koʻtariladi. 
Shuning uchun namoz “Moʻminning me'roji” deya qadrlangan. Kishi 
namozni qanchalik xushu” bilan ado etsa uning me'roji ham shu qa- 
dar mukammal boʻladi. Bu esa namozda sunnati soniyaga qanchalik 
rioya qilganiga bogʻliqdir... Namoz faqatgina biz bilgan harakatlardan 


iborat emas. Namozning gʻayb olamida bir haqiqati bordirki, butun / 


haqiqatlarning ustidadir.” 

“Banda, Haq taoloni zikr qilganda Janobi Haq ham uni zikr qiladi. 
Chunonchi, oyati karimada shunday buyuriladi: “Bas, Meni yod etin- 
giz, (Men ham) sizlarni yod eturman!” (Baqara, 152). Banda Janobi 
Haqni davomli zikr qilgani sayin Janobi Haq ham uni doimo zikr qiladi. 
Parvardigorimizning doimo bandasini zikr qilishidan va bandaning ham 
doimo ilohiy fayzlarga noil boʻlishidan ham ulugʻroq saodat bormi?!” 

“Bizning pirlarimiz boʻlgan naqshbandiya shayxlarining yoʻllari 
sunnati soniyani mahkam ushlash va bid'atlardan qochishdir. Bu xo- 
jagon ulug`ʻlarining kitob va risolalarida ham ochiqcha koʻriladi. Bu 
haq yoʻl ezgulikni tavsiya qilmoq, yomonlikdan saqlanish, Allohni 

uchun sevmoq, Alloh uchun bugʻz etmoq va Alloh yoʻlida jiddu jahd 
etmoqdirki, bularning hammasi paygʻambar (s.a.v.)ning sunnatlaridir, 
hatto dinning muhim shartlaridir. Shunday ekan, amri bil ma'rufni tark 
etish haq yoʻldan chiqish demakdir. 

“Bolam! Umrning eng qadrli payti yoshlik zamonidir. Insonning 
kuch va quvvatga toʻlgan, a'zolarining sogʻlom boʻlgan bu kunlar oʻtar 
ketar va umrning eng zaif zamoni — keksalik vaqti kelib yetadi. Afsus- 
ki, insonlar eng sharafli qozonch boʻlgan ma'rifatulloh (Allohni tanish) 
ishini qarilik yillariga havola qilishadi. Umrining eng aziz vaqtlarini 
eng razil narsa boʻlgan hoyu havasga sarf qilishadi. Shuni unutmaginki, 

“ertaga qilaman deganlar halok boʻlganlardir!”. 

“Umr bir necha kunlikdir, ammo abadiy mulk (jannat)ga umrni 
qadrlash orqali erishiladi. Shunday ekan, aziz qardoshlarim umrlarini 
behudaga sarflamasinlar! Inson bolasi hech qachon mol mulkning oziga 
qanoat qilmaydi. Holbuki, mol mulkning kamligi, hisob kitobni ham 
qisqa va oson boʻlishini ta'minlaydi.” 

Muhammad Ma'sum Sirhindiy (q.s.) hazratlari umrining oxirgi 
kunlarida yozgan bir maktubida shunday deydi: “Faqir Muhammad 
Ma'sum bu dunyodan ketayapti. Soʻnggi nafasida iymon bilan ketishi 
uchun duolaringiz bilan unga yordam qilingiz!”. 

9 Rabbiul avval hijriy 1079 (milodiy 17 avgust 1668) yil Shnindda 
vafot etgan Muhammad Ma'sum Sirhindiy (q.s.) hazratlari, otasining 
qabridan yuz metr uzoqlikdagi bir joyga dafn qilindi. U zot muxlislari 
orasida “Urvat ul-vusqa” va “Qayyumi soniy” sifatlari bilan tilga olinar 
edi. Sirhinddagi dargohda Muhammad Ma'sum Sirhindiy (q.s.) hazrat- 
larining oʻrniga u kishining oʻgʻli Sayfiddin Sirhindiy hazratlari oʻtib 
irshodga davom etdi. Boshqa bir mashhur muridi va xalifasi, Istanbul 
Ayyub al Ansoriy qabristoniga dafn etilgan Muhammad Murod Buxo- 
riy hazratlaridir. 


163 


164 


25. SAYFIDDIN SIRHINDIY (Q.S.) 


8 Rabboniy majmuasida i siindiy dahmasi. Qabri sharifi 


haz Sayfiddin Sirhindiy (q.s.) hazratlari Imomi Rabboniy (q.s.) 
ning nevarasi, Muhammad Ma'sum (q.s.) hazratlarining oʻgʻlidir. 
Hijriy 1049 (milodiy 1639) yilda Sirhindda dunyoga keldi. Yoshligi- 
da diniy bilimlarni tahsil oldi. Tasavvuf yoʻlida yuksak darajalarga 
erishdi. 

Otasining amri bilan Sulton Olamgir Avrangzebning ma'naviy tar- 
biyasi uchun Dehliga kelganida shaharning kirishida rasm va haykallar- 
ni koʻrdi. Shayx Sayfiddin Sirhindiy (q.s.) hazratlari botil inonchlarning 
ramzi boʻlgan bu narsalarni olib tashlanmagunicha shaharga kirmadi. 
Mamlakatda urf boʻlgan koʻplab bid'atlarni sultonga aytib, hammasiga 
chek qoʻydi. Shu zaylda Islom Hindistonda tobora kuchaydi. 

Bir kuni Sulton Sayfiddin Sirhindiy hazratlarini xususiy hovlisiga 
taklif qiladi. Bogʻning oʻrtasida juda ham chiroyli hovuz bor edi. Ho- 
vuzning chekkasida oltindan baliq shakllari yasalgan va ularning koʻz- 
lari yoqut va olmos kabi qimmatbaho toshlardan qilingan edi. Shayx 
Sayfiddin Sirhindiy (q.s.) hazratlari bu xil zeb ziynatlar Islomda maq- 
bul boʻlmagani bois sultondan oltin baliq shakllarini olib tashlanishini 
talab qildi. Oltin zeb ziynatlar olib tashlangach sultonning oldiga kelib 
oʻtirdi. 

Avliyolikdan nasibasi boʻlgan sulton Shayx Sayfiddin Sirhindiy 
(q.s.) hazratlarining bu tarz xatti harakatlaridan xursand boʻlib: “Allo- 
him! Mening zamonimda shunday sevikli bandalaringni bor qilganing 
uchun Senga benihoya hamdu sanolar boʻlsin!” deb shukr qilar edi. 


Shayx Sayfiddin Sirhindiy (q.s.) hazratlari sulton Olamgir Avrang- 
zebning ma'naviy holatini va bosib oʻtgan bosqichlarni otasi Muham- 
mad Ma'sum hazratlariga bildirar va undan kelgan topshiriqlarga koʻra 
harakat qilardi. Sulton Olamgir Avrangzeb bilan uzoq vaqt suhbatlar 
qilar, otasidan kelgan xatlarni unga izohlaganda, sulton ham u zotni sa- 
mimiyat bilan tinglardi. Shayx Sayfiddin Sirhindiy (q.s.) hazratlarining 
forscha maktublari “Maktuboti Sayfiyya” (Maktuboti sharifa) nomi bi- 
lan bir jildda tartib berilgan. Bu maktublardan 18 tasi podshohga yo- 
zilgan. Sulton Olamgir Avrangzeb Shayx Muhammad Ma'sum (q.s.) 
hazratlariga murid boʻlgan, ma'naviy ta'limini esa Shayx Sayfiddin 
Sirhindiy (q.s.) hazratlarining suhbat va nazoratida davom ettirgan edi. 

Sulton Olamgir Avrangzeb hanafiy fiqh kitoblarida tarqoq holda 
oʻrin olgan kuchli fikr qarashlarni hukm va fatvolarga binoan yangit- 
dan tasnif etilib tartibga solinishini buyurdi. Shu maqsadda 40 kishilik 
bir hay'at tuzdi. Bu olimlarning hamkorligi natijasida 1664-1672 yillari 
orasida “Al-Fatoval-hindiya (Olamgiriya)” nomli asar dunyoga keldi. 

Shayx Sayfiddin Sirhindiy (q.s.) hazratlarining huzuri doimo gavjum 
boʻlar edi. Shundayki, bir kuni Sulton Olamgir Avrangzebning oʻgʻli 
Muhammad A'zamshoh, u zotning tavajjuhiga mazhar boʻlish uchun 
huzuriga kelganida, eshikdagi tiqilinchdan ancha zahmatlar chekib 
zoʻrgʻa oʻta oldi. Hattoki, bu tiqilinchda boshidan sallasi tushdi, kiyimi 
bir joyga ilinib qoldi. Hazratning huzuriga zoʻrgʻa kirib, tavajjuhiga va 
nazariga noil boʻldi. Otasining yoniga qaytgach, boshidan kechirgan 
holatni anglatdi. Sulton Olamgir Avrangzeb eshitib juda sevindi: “Al- 
hamdulillah, mening oʻlkamda sultonlar va farzandlari hatto huzuriga 
qiyinchilik bilan kiradigan ulugʻ valiy zot bor!” dedi. 

Shayx Sayfiddin Sirhindiy (q.s.) hazratlari shunday deydi: “Eski 
dushmanimiz boʻlgan bu olchoq dunyo, xoh doʻsti, xoh dushmani boʻl- 
sin hech kimni oʻz holiga tashlab qoʻymaydi va hech kimga achinmay- 
di. Hammani aldab, oxirida vafosizlarcha va abadiyat insonni tark etib 
ketadi. Aqlli inson shu kishiki, bir necha kunlik umrida Allohga banda- 
lik qilib, U va'da qilgan boqiy soadat yoʻlini tutadi.” 

Shayx Sayfiddin Sirhindiy (q.s.) hazratlari 47 yoshda hijriy 1096 
(milodiy 1685) sanasida vafot etdi. Qabri shariflari Hindistonning Sir- 
hind shahrida, bobosi va otasi bilan ayni bogʻdadir. 

26. NUR MUHAMMAD BADAYUNIY (Q.S) —— 

Nur Muhammad Badayuniy (q.s.) hazratlari Hindistonning Ba- 
dayun shahrida tugʻilgan. Shayx Sayfiddin Sirhindiy (q.s.) hazratlari- 
dan ma'naviy ta'lim olgan. Shuningdek, ulug“ olim Hofiz Muhammad 
Muhsindan ham ilm tahsil olgan. 

Nur Muhammad Badayuniy (q.s.) hazratlari taqvo sohibi boʻlib, 
diniy farmonlarga jiddiyat bilan amal qilardi. Shubhali narsalardan va 
haromlardan ehtiyot boʻlish borasida nihoyatda e'tiborli edi. Sunnat 
amallarga bogʻliq edi. Bir kuni tahoratxonaga bilmasdan oʻng oyog£i bi- 
lan kiradi. Buning ta'sirida uch kecha kun ma'naviy qabz holiga tushib 
qoladi. Gʻofil insonlarning uni maqtashidan ham tanqididan ham holi 
oʻzgarmas edi. U zot har doim Janobi Haqqa taslimiyat holida boʻlar 
edi. 

Gap soʻzlari va harakatlarida oʻlchovli xatti harakat qilar edi. Uning 
talabasi Mazhar Joni Jonon (q.s.) shunday deydi: “Bir kuni ustozimning 
soʻzi bilan kunjut ildizini dori qilish uchun ezayotgan edim. Ustozim: 
“Ezildimi?” deb soʻradilar. — Ha, dedim. Ustozim muborak qoʻli bi- 
lan tekshirib: “Hali ezilmabdi” degach, shunday tanbeh berdilar: “Biror 
narsa haqida surishtirmasdan, aniqlamasdan qat'iy gapirmaslik kerak. 
Aks holda yolgʻon boʻlib qoladi.” 

Rivoyatga koʻra, Nur Muhammad Badayuniy (q.s.) hazratlarining 
bir qoʻshnisi doʻkon ochib, qoradori sota boshlaydi. Nur Muhammad 
Badayuniy (q.s.) hazratlarining muridlari unga borib: “Nega qoradori 
sotyapsan?” deb unga jahl qilib, do“konini buzadilar. Buni eshitgan 

Nur Muhammad Badayuniy (q.s.) hazratlari: “Bunday noqonuniy ish- 
ni toʻxtatish davlatning ishi, bizning ishimiz emas. Siz nega doʻkoni- 
ni buzdingiz?”, deb doʻkon egasiga tovon puli toʻlaydi, muridlariga u 
odamdan kechirim soʻrashlarini aytadi. Doʻ“kon egasi bunday oliyja- 
nob muomalani koʻrgach, tavba qilib Nur Muhammad Badayuniy (q.s.) 
hazratlariga murid boʻladi. 

Nur “Muhammad Badayuniy (q.s.) hazratlari shunday der edi: 
“Ma'naviy kamolotning chegarasi yoʻq. Cheklangan va oʻtkinchi um- 
rimizni shunga sarflashimiz kerak! Taqvoga rioya qilgan kishining Haq 
doʻstligi yoʻlida yuksak darajalarni bosib oʻtishi aniqdir.” Dunyoparast 
bir kishi, u zotdan biror kitob omonat soʻrasa, berar edi. Kitob qay- 
tib kelganida biror joyga qoʻyar va uch kun kutardi. U gʻofil kishidan 
kitobga yuqqan toshbag£ʻirlik va gʻaflat tarqaguncha kutar, keyin olib 
oʻqir edi. 

Nur Muhammad Badayuniy (q.s.) hazratlari hijriy 1135 (milodiy 
1722) yilida Dehlida vafot etdi. Maqbarasi Dehlining Nizomiddin ma- 
hallasi, stadion yoʻli, Maqbarai Panjpirondadir. Nur Muhammad Ba- 
dayuniy (q.s.) hazratlaridan keyin u kishining oʻrniga Mazhar Joni 
Jonon (q.s.) ma'naviy yoʻlni davom ettirgan. 

27. MAZHAR JONI JONON (Q.S) 


Shamsiddin Habibulloh Mirzo Mazhar Joni Jonon (q.s.) hazratlari hijriy 
1113 (milodiy 1701) yilda tugʻilgan. Bir qancha olimlardan islomiy ilmlar ol- 
gan. Yoshligida Nur Muhammad Badayuniy (q.s.) hazratlariga murid boʻlgan. 
Ustozidan keyin uning irshod xizmatlarini davom ettirgan Mazhar Joni Jonon 
(q.s.) hazratlari, bu yoʻlda koʻp insonlar tarbiyalab voyaga yetkazdi. 

Ulugʻ“ olim Shoh Valiyulloh Dehlaviy u haqda shunday deydi: “Hozirgi 
davrda Mirza Mazhar Joni Jonon kabi zot hech bir yerda yoʻqdir. Kimda kim 
tasavvufiy maqomlarni orzu qilsa uning huzuriga borsin!”. Shoh Valiyulloh 
Dehlaviyning ba'zi talabalari ham ustozlarining tavsiyasi bilan Mazhar Joni 
Jonon (q.s.) hazratlariga borib murid boʻlishardi. 

Mazhar Joni Jonon (q.s.) hazratlari koʻplar murid va xalifa yetishtirdi. 
Ularni maktublari bilan ham irshod qildi. Bu maktublarda so`ralgan kalom, 
fiqh va tasavvufga oid savollarga bergan javoblari jamlangan. 

Mazhar Joni Jonon (q.s.) hazratlari nihoyatda kamtarlik bilan shunday 
der edi: “Bizdan islomga muvofiq boʻlmagan bir ish koʻrsangiz, darhol bizni 
ogohlantiringiz!”. 

Talabalariga ham shunday tanbeh berardi: “Bir moʻmin, doimo bandalik 
vazifalarini bajarish uchun gʻayrat qilmogʻi kerak. Har doim oʻlimga tayyor 
turishi lozim. Moʻmin koʻngil dunyosidagi butun nafsoniy orzularini bartaraf 
etgach, oʻlim unga ilohiy bir hadya boʻlib keladi. Zero, uning bu holi Janobi 
Haqqa va Rasululloh (s.a.v) yetishmoq uchun vasiladir”. 

Mazhar Joni Jonon (q.s.) hazratlari shunday der edi: “Ramazoni sharif 
oyi zikr bilan hushyor o`tkazilsa, yilning qolgan qismida ham bu goʻzal hol 
davom etadi. Agar bu oyda bir kamchilik va erinchoqlik boʻlsa, buning izi 
butun yil boʻyicha koʻrinadi.” Latoif zikri haqida shunday der edi: “Qalbning 
harakat qilishi oʻta zarur emas, maqsad Allohga yo`nalishdir”. 

Mazhar Joni Jonon (q.s.) hazratlariga davlat odamlaridan biri Hindiston- 
ning mashhur mevasi boʻlgan mangodan bir qancha hadya qilib joʻnatibdi. 
U qabul qilmagach, hech qoʻymagan edi. Shunda u zot ikki dona mangoni 
olib qolganini qaytaradi va: “Bu faqirning koʻngli bularni qabul qilishni ista- 
maydi”, deydi. Birozdan keyin uning yoniga bir bogʻning egasi kelib: “Falon 
hokim, bizdan zulm qilib olgan mangolarni sizga hadya qildi” dedi. Shunda 
Joni Jonon hazratlari mazlumning haqqi himoya qilinishi kerakligini ta'kid- 
ladi. 

Mazhar Joni Jonon (q.s.) hazratlari shunday dedi: “Bir kuni jahonning be- 
zagi va koinotning sarvari boʻlgan Paygʻambar (s.a.v)ni tushimda koʻrishga 
musharraf boʻldim. U kishi bilan yonma yon uzanib yotardik. Hatto muborak 
nafaslari yuzimga urilib turardi. Shu payt chanqoq bosdi. Sirhind buyugin- 
ing oʻgʻillari, ya'ni Imomi Rabboniy hazratlarining avlodlari ham u yerda 
edilar. Rasululloh ulardan biriga suv olib kelishini buyurdilar. Men “Yo Ra- 
sululloh, ular mening pirimning bolalaridir” dedim. “Ular bizning soʻzimizga 
quloq osadilar” dedilar. Ularning orasidan bir aziz turib suv olib keldi. Toʻyib 

EI toʻyib ichdim. Keyin “Yo 
7 Rasululloh! — — 8Hazratin- 
IT giz Mujaddidi Alfi Soniy 
— haqida nima deysiz?” deb 
” soʻradim. 

“Ummatimdan unga 
oʻxshashi yoʻqdir” dedi- 
lar. “Yo Rasullulloh! 
Imomi Rabboniy haz- 
ratlarining “Maktubot”i 
muborak nazaringizdan 
T oʻtdimi?” dedim. Shun- 

EF day dedilar: “Agar undan 
57 xotirangda biron narsa 

: i5! boʻlsa oʻqi!”. Men Imomi 
Rabboniyning ba'zi maktublarida Alloh taolo uchun “U vara'-ul-vara? , ke- 
yin yana vara'ul-vara'dir, ya'ni Alloh taolo ulug`“larning eng ulug£idir. "Aql 
nimani oʻylasa va nimani tasavvur qilsa, U emasdir” deganini oʻqidim. Ra- 
sululloh (s.a.v)ga bu o“qiganlarim ma'qul keldi: “Qaytib oʻqi!” degach yana 
oʻqidim. Bu hol ancha vaqtgacha davom etdi. Tong otgach ulugʻlardan biri 
kelib menga: “Bu kecha tushimda sizning bir tush koʻrganingizni koʻrdim. 
Koʻrgan tushingizni menga aytib bering!” degach tushimni aytdim. U hayrat- 
landi. Men koʻrgan bu tushimda, Rasullulloh (s.a.v)ning nafasini va suhba- 
tining barakoti bilan tamoman nur va huzurga gʻarq boʻldim. Bu tushning 
barakoti bilan o`nggimda roʻy bermagan ne'matga erishdim, necha kunlab 
ochqamadim va chanqamadim.” 

Mazhar Joni Jonon (q.s.) hazratlari komil darajada zuhd va tavakkul sohi- 
bi edi. Dunyo va dunyoparastlardan iloji boricha qochar edi. Sovgʻa salomlar 
berilsa olmas edi. Kamdan kam holatda qabul qilar edi. Oʻsha zamonning 
podshohi Muhammad Shoh vaziri Qamariddin Xon orqali Mirza Mazhar Joni 
Jonon (q.s.) hazratlariga xabar joʻnatib shunday dedi: “Alloh taolo bizga 
shunday bir mulk berdiki, xayolidan har nimarsa oʻtsa istasalar hadya oʻlaroq 
jo“natamiz.” Mazhar Joni Jonon (q.s.) hazratlari bu taklifga shunday javob 
berdi: “Alloh taolo Qur'oni karimda “Ayting: «Dunyo lazzati qisqadir.” (Niso 
surasi: 77) deb dunyoning yetti iqlimidagi mol mulkning ozgina bir narsa 
ekanini bildirdi. Oz narsaga ega boʻlgan yetti iqlimdan biri Hindiston bo£lib, 
u sening tasarrufing ostidadir. Buning qiymati neki? Buyuklarning himmatin- 
ing hikmati esa, dunyodan uzoq turishlaridir.” 

Davlat raiyatidan biri Mazhar Joni Jonon (q.s.) hazratlari uchun bir xo- 
naqoh qurdirdi va butun darveshlarning ehtiyojlarini ham koʻtarishini aytib, 
bu dargohni qabul qilishlarini soʻradi. Lekin Mazhar Joni Jonon (q.s.) hazrat- 
lari buni qabul etmadi: “Biz uchun hamma joy bir xil. Alloh taoloning huzu- 
rida hammaning rizqi belgilab qoʻyilgan. Vaqti kelgach hamma oʻz rizqiga 
erishadi. Darveshlarning xazinasi sabr va qanoat boʻlib, ularga bu yetarlidir” 
dedilar. 


Navvab Xon Firuzjang, Mazhar Joni Jonon (q.s.) hazratlarini qahraton 
bir qish kunida, ustida eski bir kiyim kiyib yurganini koʻrdi. Uning bu holi- 
ni koʻrib yigʻladi. Yonidagi odamlariga: “Biz qanday badbaxt insonmizki, 
buyuklarimizdan bir zot hadya qabul qilmayapdi, biz esa unga xizmat qil- 
ishga musharraf boʻ“lolmayapmiz” dedi. Buni eshitgan Mazhar Joni Jonon 
(q.s.) hazratlari: “Biz boylardan biror narsa qabul qilmaslikka va olmaslikka 
qaror qilganmiz. Hayot quyoshimiz botishga yuz tutdi, umrimiz bitmoqda. 
Shu kungacha qabul qilmadik”, dedi. Keyin Navvob Xon Firuzjang oʻttiz 
ming rupiy pul hadya qilmoqchi boʻldi. U kishi qabul qilmadi va “Biz sizning 
boyligingizning xoʻrandasi emasmiz, uni faqirlarga tarqating” dedi. 

Mazhar Joni Jonon (q.s.) hazratlari vafotiga yaqin ibodatlarini yanada ort- 
tirdi. Shunday der edilar: “Alloh taolo lutfu inoyati bilan men faqirning har 
turli orzuini ehson qildi. Koʻnglimda shahidlikdan boshqa bir orzu qolmadi. 
Buyuklarimning aksari shahodat sharbatini totmishlardir.” 

Hijriy 1195 (m. 1781) sanasining muharram oyida bir kecha bir guruh 
shia qaroqchilari hazratning eshigini taqillatishdi. Uch kishi ichkariga kirish- 
di. Ularning biri Mazhar Joni Jonon (q.s.) hazratlariga miltiq bilan oʻt ochdi. 


Darrov tabib chaqirdilar. Rasmiylar qaroqchilarni qoʻlga olish uchun ularning 
iziga tushdilar. Shayx hazratlari oliyjanob fazilatlarini koʻrsatib shunday dedi: 
“Janobi Haq shifo topishimni istasa, bu yara albatta tuzaladi. U odam ushlan- 
sa, biz undan rozimiz, siz ham kechiring!”. Shundan uch kun oʻtib Mazhar 
Joni Jonon (q.s.) hazratlari vafot etdi. Qabri Dehlida, eski nomi bilan “Xo- 
naqoi Mazhariyya”, yangi nomi bilan “Dargohi Shoh Abulxayrda”dir (man- 
zili: 2358, Shoh Abulxayr Marg, Bozor Chitli Qabar, Turkman Geyt, Dehli.) 
Vafotidan keyin u kishining oʻrniga Abdulloh Dehlaviy hazratlari ma'naviy 
yoʻlni davom ettirdi. Mazhar Joni Jonon (q.s.) hazratlarining forscha she'rlari 
toʻplanib bir devon holida nashr qilingan. Maktublari esa bir qancha majmua 
tarkibida bugungacha yetib kelgan. 

28. ABDULLOH DEHLAVIY (Q.S) 


Abdiilob Deharig (q.s. i ha hijriy 1156 ma 1743) SHda I q1 
gan. Gʻulom Ali nomi bilan ham tilga olinadi. Yoshligida Dehliga kelib, 
u yerdagi solih zotlarning suhbatlariga ishtirok etdi. Qur'oni karimni 
yod olib, islomiy ilmlarni egalladi. Keyin Mazhar Joni Jonon (q.s.)ning 
dargohiga bordi. Mazhar Joni Jonon (q.s.) hazratlari unga: “Oʻgʻlim 
bizning yoʻlimiz azob yo`lidir. Sen ma'naviy zavq va shavqlarga toʻla 
boʻlgan joylarga bor!” dedilar. Abdulloh Dehlaviy (q.s.) hazratlari: 
“Mening orzuim Sizning yoʻlingizdir!” degach, Mazhar Joni Jonon 
(q.s.) hazratlari: “Unday boʻlsa, muborak boʻlsin!” dedilar va uni talab- 
alikka qabul qildi. Abdulloh Dehlaviy (q.s.) hazratlari uzoq yillar ustozi 
huzurida ma'naviy tarbiya topdi. Nihoyat, ustozi unga irshod ijozati 
berdi. 

Abdulloh Dehlaviy (q.s.) hazratlari ustozining vafotidan keyin ir- 
shod vazifasiga boshladi. Xonaqohda zikr va muroqabalar bilan bir- 
galikda, fiqh, hadisi sharif, tafsir va tasavvuf darslari ham berardi. Bir 
qancha mamlakatlardan kelib, u kishiga murid boʻlganlar koʻp edi. 

Abdulloh Dehlaviy (q.s.) hazratlari Jaloliddin Rumiyning 
“Masnaviy” asarini juda ham sevar, bu asardan oʻqib suhbatlar qilardi. 
Bir suhbatdan keyin shunday degandi: “Bu ummat orasida uchta kitob- 
ning oʻxshashi yoʻqdir. Birinchisi, Alloh taoloning Qur'oni karimidir. 
Ikkinchisi, hazrat paygʻambar (s.a.v)ning soʻzlari joy olgan “Sahih 


Buxoriy”dir. Uchinchisi esa Mavlono Jaloliddin Rumiyning “Masna- 
viy” sidir. Qur'on va “Sahih Buxoriy”dan keyin “Masnaviy”ning naziri 
yoʻqdir. Agar bir kishi “Masnaviyi sharif”ga ko`ra amal qilsa, bir tasav- 
vuf piridan ta'lim olmasa ham ma'rifat sirlaridan oʻz ulushini oladi. 
Haqqa yetishganlar qatoridan joy oladi” der edilar. 

Abdulloh Dehlaviy (q.s.) hazratlari, Hindistonni inglizlar ishgʻol 
qilib, mustamlakaga aylantirgan bir davrda yashagan edilar. Shunday 
deydi: “Bir kuni janoza ta'ziyasi uchun Navvob Shoh Nizomiddinning 
makoniga bordim. Dehlining mustamlakachi hokimi Charlz Metkalfe 
ham u yerga kelgan ekan. Majlisdagilarning barchasi unga hurmat bajo 
keltirib oʻrinlaridan turdilar. Men esa turmadim. U oʻtirgach uning yuzi- 
ni koʻrmaslik uchun orqamni oʻgirdim. U majlisdagilardan mening kim 
ekanligimni soʻradi. Falon bir shayx deb javobladilar. U oʻrnidan turib, 
menga hurmat koʻrsatish uchun yonimga keldi. Uning ogʻzidan shar- 
ob hidi kelayotgan edi. Behuzur boʻldim. Itni haydagandek uni yonim- 
dan haydadim. U yana menga yaqinlashdi. Qattiq gaplar bilan uni yana 
oʻzimdan uzoqlashtirdim. Oldimga kelishiga imkon bermadim. U oʻz 
makoniga qaytgach, yonidagilarga shunday debdi: “Butun Hindistonda 
yagona musulmon kishini koʻrdim.” 

Abdulloh Dehlaviy (q.s.) hazratlari juda ham joʻmard inson edi. 
Ehson qilar ekan oshkor qilmay, sir tutishga nihoyatda rioya qilar edi. 
Ulugʻlarning, ayniqsa, Bahouddin Shoh Naqshband hazratlarining ruhi 
uchun turli yegulik va shirinliklar tayyorlatib, faqirlarga ikrom qilar edi. 

Ro`zador boʻlgan paytda yonida ba'zi insonlar sultonni yomonladi. 
“Ey voh, ro“zamiz buzildi!” dedi. 

Bir talabasi: “Hazrat, siz gʻiybat qilmadingiz-ku”, deganida, 
“Toʻgʻri, g'iybat qilmadik, ammo eshitdik. Gʻiybatda gapirganga ham 
eshitganga ham gunohi bir xil” dedi. 

Abdulloh Dehlaviy (q.s.) hazratlari, insonlarning shaxsiy xato- 
larini yashirishni yaxshi koʻrardi. Bir kishi, bir paytlar hazratdan 
omonat olgan kitobni u kishining oʻziga sotmoqchi boʻldi. Abdulloh 
Dehlaviy (q.s.) hazratlari bu kitobni maqtab maqtab sotib oldi. Bir 
talabasi esa: “Hazrat! Bu kitob zotan sizning kutubxonangizga oid 
kitob. Hatto muhri ham bor” dedi. Abdulloh Dehlaviy (q.s.) hazrat- 
lari: “Kotib, ayni kitobdan bir necha nusxa ko`chirgan boʻlsa kerak” 
deb bu masalani yopdi va u kishini xijolatga qoʻymadi. Abdulloh 
Dehlaviy (q.s.) hazratlari, dunyo matosiga aslo e'tibor qilmas edi. 
Sulton va davlat arkoni u kishining dargohi va ehtiyojlari uchun sarf 
qilishga hadya sifatida pul joʻnatib, hadyani qabul qilishlari uchun 

qattiq yalinishardi. Ammo u kishi bu hadyalarni nazokat bilan qay- 
tarar edi. 

Abdulloh Dehlaviy (q.s.) hazratlari, shunday der edilar: “Tushlarning 
eng goʻzali Alloh taolo va uning Rasulini koʻrishdir. Faqat bunda ham 
vahim va xayol andishasi bor. Ya'ni, vahim haqiqat deb qabul qilinishi 
mumkin. Chunki zikr nurlarining porlashi, muhabbat va ixlos yoki koʻp 
salovat aytish yoxud hadis ilmi bilan koʻp mashgʻul boʻlish kabi amal- 
lar, tushda Rasululloh (s.a.v) suratida koʻrinishi mumkin. Buni tushida 
koʻrgan kishi esa Rasululloh (s.a.v)ni koʻrdim deb oʻylashi mumkin. 
Rasululloh (s.a.v)ning boshqa-boshqa shakllarda ko`rinishining saba- 
bi ham shu. Agar Madinai munavvarada U zotning goʻzal sifatlarini 
sahobalar bayon etgan haqiqiy koʻrinishda tushda koʻrilsa, bu ulugʻ 
saodatdir. Bu orqali ma'naviy va diniy jihatdan kamol topishga sabab 
boʻladi.” 

Abdulloh Dehlaviy (q.s.) hazratlari, bir maktubida tavoze qilib shun- 
day yozgan edilar: “Bu qariyaning umri faqat gunohlar bilan kechdi. 
Ayniqsa, shikoyat, gʻiybat, haqorat, yomonlash, odobsizlik, ustozlarni 
qadrlamaslik, ularga quloq solmaslik, xushu” va huzurdan mahrum hol- 
da qilingan ibodat, tajvidga rioya qilmasdan o`qilgan qiroat, behuda va 
keraksiz narsalar bilan aralashib tutilgan roʻza, ma'nosi anglamasdan 
qilingan tilovat, Alloh taoloni eslamasdan oʻtgan zamonlar, Allohdan 
qoʻrqmay gʻaflatda oʻtkazilgan nafaslar amal daftarimizni qoraytirdi. 
Eh afsus, minglarcha afsus! Biz jahon bogʻiga gul toʻplash uchun kelib, 
lekin tikan tashib yuribmiz.” 

Shunday der edilar: “Saodat asriga (payg'ambar davri) muvofiq 
boʻlmagan narsaning qimmati yoʻq. Qaysi yoʻl va qaysi amal boʻlishi- 
dan qat'iy nazar, agar Rasululloh (s.a.v)ning sahobalari tutgan yoʻlga 
oʻxshamasa, tahlikalidir.” Allohning doʻstlari qaysi ishni qilishlariga 
qaramay, azonni eshitganlarida darrov ishini tashlab, namozga chopadi- 
lar. Manmanlik ilohlik da'vo qilishga o`xshaydi. Manmanlikning ildi- 


— zini kovlab qoʻporib olmaguningcha Allohga yetisha olmaysan.” 


Abdulloh Dehlaviy (q.s.) hazratlari, shunday der edi: “Kunlardan 
bir kun meni doʻzax qoʻrquvi bosdi. Qattiq mahzun boʻldim. Keyingi 
safar tushimga Rasululloh (s.a.v) kirdilar va “Doʻzax otashidan qoʻrq- 
ma! Har kimning bizga muhabbati boʻlsa, u jahannamga tushmaydi” 
dedilar. 

Abdulloh Dehlaviy (q.s.) hazratlari o`lim to“shagida ekan Imom Ter- 
miziyning hadis kitobini koʻksida tutib oʻqir edi. Xastaligi ortgach shu 
vasiyatni yozdirdi. “Doimo Allohni zikr qiling! Haq doʻstlariga boʻlgan 
ixlosingizni avaylab asrangiz! Goʻzal axloqli boʻling va odamlar bi- 
lan yaxshi muomalada yashang! Qazo va qadar borasida “qanday?” va 
“nega?” vasvasasidan voz keching! Din birodarlaringiz bilan doimo 


birlik barobarlikda yashang! Tavoze, qanoat, rizolik, taslimiyat, tavak- 
kal va farogʻat ustida boʻling! Meni janoza namozimni oʻqish uchun 
nabaviy omonatlar (Rasululloh (s.a.v) va sahobalariga oid muqad- 
das omonatlar) turgan katta jome masjidga olib boring va Alloh rasuli 
(s.a.v)dan men uchun shafoat talab qilingiz!” 

Abdulloh Dehlaviy (q.s.) hazratlari hijriy 1240 (m. 1820) yilda va- 
fot etdi. Dehlida Xonaqohi Mazhariya bogʻidagi Mazhar Joni Jonon 
(q.s.) hazratlarining yoniga dafn etildi. Ustozining hayotu soʻzlari haqi- 
da “Maqomoti Mazhari va kamoloti Mazhariyya” kabi forscha asar- 
lar qalamga olgan Abdulloh Dehlaviy (q.s.) hazratlarining maktublari 
“Makotibi sharifa” nomi bilan toʻplanib nashr etilgan. Oʻzidan keyin 
koʻplab talaba va xalifa qoldirgan Abdulloh Dehlaviy (q.s.) hazratlari- 
ning eng taniqli xalifasi Mavlono Xolidi Bagʻdodiydir. 

O`ng tomonda Mazhar Joni Jonon (q.s.) hazratlari va chap tomonda Abdulloh 
Dehlaviy (q.s.) hazratlarining qabri shariflari. 

Mavlono Xolidi Bag`dodiy (q.s.) hazratlari shimoliy Iroqdagi Sulaymoni- 
ya-Shahrizorda tugʻildi. U paytlar bu joylar usmoniylarga qarashli edi. Yosh- 
ligidayoq aqliy va naqliy bilimlarga yuksak saviyaga erishdi. Matematika, 
handasa, astronomiya kabi ilmlari kabi oʻz davrining barcha ilmlarini puxta 
egalladi. Buyuk bir olim boʻlib yetishdi. Boshqa mamlakatlardan ham mash- 
hur olimlar kelib, masala va mushkullarini hal qilib, u kishidan bahramand 
boʻlishar edi. 

Yetti yil qadar talablarga dars bergan Mavlono Xolidi Bagʻdodiy (q.s.) 
hazratlari 1805 yilda Hijoz safariga chiqadi. Yoʻlda Shom olimlarining hur- 
matiga sazovor boʻladi. Mustafo Kurdiy ismli bir zotdan qodiriya tariqati 
ijozatini oldi. Lekin u tavoze va mahviyat holida boʻlib, o`zining kamolot 
yoʻlida yana koʻproq darajalarga erishishi kerakligini bilar edi. Shuning 
uchun Madinai munavvaraga borganida komil bir valiy topib, oʻzini unga 

topshirib, ma'naviyatini yuksaltirishni istardi. Bir kun Madinada nuroniy bir 
zotga roʻpara keldi. Yamanlik boʻlgan bu Haq doʻstidan oʻgit talab qildi. U 
zot shunday dedi: “Ey Xolid! Makkai mukarramaga borganingda Ka'bada 
agar biron kishining odobsizlik qilganini koʻrsang, u odam haqida yomon 
fikrga borib gumonsirama! Koʻzingni va qalbingni aybu kamchilik qidirish- 
dan uzoq tut! Tashqi olam bilan emas, ichki olam, ya'ni koʻngil va nafs bilan 
mashgʻul boʻl!”. 

Makkai mukarramaga borganida u yerdagi ma'naviy fayzning hayajoni 
ila mast bo“lgan Mavlono Xolidi Bagʻdodiy (q.s.) hazratlari juma kunlaridan 
birida kiyimlari juldur, koʻrinishi gʻarib, yuzi nurli bir darveshga koʻzi tush- 
di. Darveshning Ka'baga orqa oʻgirib Mavlono Xolidi Bagʻdodiyga nazar 
qilishi diqqatini tortdi. Ichidan: “Bu zot Ka'bai muazzamaga nisbatan hurmat 
koʻrsatmayapti. Ka'baga orqasini oʻgirib oʻtiribdi”, deb oʻyladi. Shu asnoda u 

zot Mavlono Xolidi Bag`dodiy (q.s.) ii “Bilmaysanmi, 1 moʻminga 

hurmat, Ka'baga hurmatdan afzaldir. U holda yuzimni senga qaratib, Ka'baga 

orqa qilib o“tirganimga nega e'tiroz qilyapsan? Madinai munavvarada u solih 

kishi senga qilgan nasihatini nega darrov unutding?” dedi. 

“Bu so`zni eshitgan Mavlono Xolidi Bagʻdodiy (q.s.) hazratlari bu kishining 
oddiy bir kishi emasligi, ulug“ valiylardan ekanligini idrok etib, uzr soʻradi va 
darhol qoʻliga yopishdi: “Ey solih zot! Menga himmat koʻrsating, meni talabalik- 
ka qabul qiling!” deya iltimos qildi. U sirli darvesh: “Sening nasibang bu atrofda 
emas!” dedi. Keyin qoʻli bilan Hindiston tarafni koʻrsatib: “Senga u yerdan ishora 
keladi va nasibang, ma'naviy ta'liming u yerda boʻladi!”, dedi. 

Bu gaplar Mavlono Xolidi Bagʻdodiy (q.s.) hazratlariga chuqur ta'sir qil- 
di. Haj ziyoratidan keyin o“z mamlakati Sulaymoniyaga qaytdi. Ilm berishda 
davom etdi. Taqvosi va goʻzal hollari kundan kun ortar edi. Ammo kechayu 
kunduz Hindistonni oʻylar, shu bois yuzida sogʻinch va iztirob izlari koʻri- 
nardi. 

Bir kun Abdulloh Dehlaviy talabalaridan biri bilan koʻrishib qoldi. Unga 
Hindistondagi ustozi haqida gapirganda Mavlono Xolidi Bag`ʻdodiy (q.s.) 
hazratlari buni u kutgan ishora ekanligiga amin boʻldi. Shundan keyin darhol 
yoʻlga chiqishga hozirlik koʻra boshladi. Madrasa va talabalari bilan xayr- 
lashib, Hindistonga yoʻl oldi. Butun vujudini ustozi bilan koʻrishish ishti- 
yoqi qopladi. Togʻlarni, vohalarni oshib oʻtdi. Yoʻlda qaysi shaharga uchrasa, 
o`zining ilmi va ruhoniyati bilan chuqur iz qoldirar, shahardan chiqayotib u 
yerning olimlari, voliysi, qo“mondonlari va xalqi tarafidan hurmat va e'tibor 
bilan kuzatib qo`yilar edi. 


? a 


Mavlon Xolidi Bag' i (q.s.) hazrattari bir yil o etgan safar- 
dan keyin Dehliga yetib keldi. Yoʻl uchun olgan barcha ashyosini faqirlar- 
ga tarqatdi. Nihoyat Xonaqohi Mazhariyyaga tashrif buyurib, Abdulloh De- 
hlaviy hazratlariga murid boʻldi. 

Mavlono Xolidi Bagʻdodiy (q.s.) hazratlariga ilk boshda bu dargohni 
tozalash vazifasi berilgan edi. Bir kuni hojatxona kesaklarini tozalayotib 
qattiq charchadi. Nafsi oʻsha ondagi zaif holatdan foydalanib koʻngliga turli 
vasvasalar sola boshladi. 

“Ey Bagʻdod va Shom diyorining tengsiz ilm daryosi! Dalli yo valiy ekan- 
ligi noma'lum boʻlgan bir kishining soʻzi bilan qancha yoʻl bosib kelib bu 
yerga kelding, qani izlaganingni topdingmi? Qara, bu yerda na ta'lim-tarbiya 
bor, na sayru suluk! Necha oydan beri kecha-yu kunduz hojatxona tozalatish- 
dan boshqa nima qildilar? Sen izlagan laduniy ilm shu edimi?”. 

Bu xavfli ig“voga uchmay shiddat bilan qarshi chiqib oʻziga kelgan Mav- 
lono Xolidi Bag`dodiy (q.s.) hazratlari nafsining gʻaflat pardasini yirtib: “Ey 
nafsim! Agar muborak ustozim bergan bu sharafli xizmatni minnat qilmay, 
bir nafas ham undan uzoq turadigan boʻlsang, senga yerni supurgi bilan emas 
soqolim bilan supurtiraman!”, dedi. 

Uning bu holini Abdulloh Dehlaviy hazratlari nariroqdan tabassum bilan 
kuzatar edi. Bu mustasno talabasini oldiga chaqirib shunday dedi: “Oʻgʻlim 
Xolid! Ilmda tengsiz bir martabaga yetishgan eding. Faqat ilmingni ma'navi- 
yat bilan bezashing kerak edi. Uning uchun nafs tarbiyasi va qalb tasfiyasiga 
ehtiyojing zarur edi. Aks holda, nafsing seni gʻurur va kibr botqogʻiga eltib, 
halok qilmoqchi edi. Allohga hamdlar boʻlsinki, shu on nafsingni oyogʻing 

ostida ezib, komillik choʻqqisiga chiqding. Ishingni farishtalar koʻradigan da- 
rajaga kelding.” 

Mavlono Xolidi Bagʻdodiy (q.s.) hazratlari ustozi Shayx Abdulloh Deh- 
laviy hazratlaridan naqshbandiya yoʻlining barcha asoslarini diqqat va e'tibor 
bilan oʻrganib, oʻz hayotiga tadbiq qila boshladi. Olimligi va ilmiy daraja- 
sini bir tarafga qoʻyib, kamtarlik bilan ustozining xizmatida ma'naviy dara- 
jalarga erishishga gʻayrat qilar edi. Takyaning xizmatlarini astoydil bajarar, 
darveshlarning tahorat olishlari uchun suv tayyorlar, qolgan vaqtlarda esa do- 
imo zikr va tafakkur bilan band boʻlar edi. Hampira/shayxdoshlari suhbat va 
zikr uchun toʻplanishganida Mavlono Xolid Bag`dodiy orqa safda, ostonada 
oʻtirar edi. Xizmat va suhbatdan tashqari insonlarga aralashmas edi. boa 
ning eshigini yopib zikr va ibodatlarini bajarar edi. 

Shu asnoda yillardan beri uning ilmu zakovatini eshitgan Dehli olimlari va 
shayxlari, Mavlono Xolidi Bagʻdodiyni koʻrish uchun kelishar edi. Faqat u ki- 
shi shunday bir yolgʻizlikka koʻmilgan ediki, oʻzining ruh daryosiga shoʻng£ʻig- 
an vaziyatda ediki, uni ziyoratga kelganlarga: “Faqir/kamina bu yerga kelib 
oldimga qoʻygan maqsadimga erishmasdan, boshqa hech narsa bilan mashgʻul 
boʻlolmayman, Meni ma'zur koʻringlar!” deb xabar joʻnatar edi. 

Kelganiga besh oy oʻtmasdan ustozi Abdulloh Dehlaviy hazratlari unga 
huzur va mushohada ahlidan boʻlganini xushxabar qildi. Mavlono Xolidi 
Bag`ʻdodiy ustozining eng suyukli shogirdi holiga keldi. Oʻn oydan keyin 
kamol ahli darajasiga yetdi. Nihoyat ustozi unga naqshbandiya, qodiriya, 
suhravardiya, kubraviya, chishtiya tariqatlaridan ijozat berdi. Vataniga qaytib 
ma'naviyatga chanqagan insonlarni irshod qilishi kerakligini tayinladi. 

Mavlono Xolidi Bag`ʻdodiy (q.s.) hazratlari Bag`dod va Sulaymoniyada 
xalqni naqshbandiya yoʻliga koʻra irshod qila boshladi. Fayzli dargohi muxlis- 
lari bilan toʻlib tosha boshladi. Bir yondan guruh-guruh boʻlib kelayotgan in- 
sonlarni irshod qilar, ikkinchi yondan esa ularga tafsir, hadis, fiqh va tasavvuf 
ilmlarini oʻrgatar edi. Yuksak bilim va darajalariga qaramay Bag`dod olimla- 
rining Mavlono Xolidi Bagʻdodiy (q.s.) hazratlariga kelib murid boʻlishlari, 
mamlakatdagi ba'zilarning kin va hasadlarini qoʻzgʻatdi. U zotning obroʻsini 
tushirish uchun igʻvo va tuhmatlar qilib kitoblar yozdilar. Ammo Mavlono 
Xolidi Bagʻdodiy (q.s.) hazratlari ularning tahqir va tuhmatlariga aslo e'tibor 
qilmadi, e'tiroz ham bildirmadi. Aksincha, ularga doim yaxshi muomalada 
boʻldi, ularning haqiga xayrli duolar qildi. Ba'zi olim talabalari bu kitoblarga 
raddiyalar yozdilar. 

Istanbuldagi hasadchilardan biri boʻlgan saroy nozirlaridan Mavlaviy 
Xolid Afandi ham Mavlono Xolidi Bagʻdodiy (q.s.) hazratlarining shuhrat 
va e'tiborini koʻrolmas edi. Nihoyat bir kun fursatini topib uni podshohga 
yomonladi: “Sultonim! Uning oʻng minglab odami bor. Bu hol davlat va sal- 
tanat uchun jiddiy tahlikadir. Bu xavf xatar katta boʻlmay turib uni bartaraf 
etish kerak.” G 

Sulton Mahmudxon esa: “Bu muborak din ahlidan davlatga zarar emas, 
aksincha, katta foyda bor” javobini berib Xolid Afandining soʻziga e'tibor 
bermadi. 


Mavlono Xolidi Bagʻdodiy (q.s.) hazratlari bu hodisani eshitganida oʻz 
shaxsiga emas, xizmatida boʻlgan ma'naviy yoʻl va undan fayz olayotgan 
sanoqsiz moʻminlarga zarar beradigan bu tuhmatdan qattiq ranjidi. Sultonga 
xayrli duo qilgach: “Xolid Afandining ishi ma'naviy olamda piri Jaloliddin 
Rumiy hazratlariga havola qilindi. Hazrati Mavlono Rumiy oʻzlari u kishini 
jalb qilib jazosini beradi”, dedi. Shundan keyin oz vaqt oʻtar oʻtmas, Xolid 
Afandi Mora isyoniga sabab boʻlgani uchun Qoʻniyaga surgun qilinib, qatl 
etildi. 

Mavlono Xolidi Bagʻdodiy (q.s.) hazratlari qisqa zamonda sanoqsiz 
murid va juda koʻp xalifa yetishtirdi. Buyuk hanafiy fiqh olimi Ibn Obidin 
bilan “Ruhul ma'oniy” nomli tafsir muallifi Alusiy ham u zotning murid- 
laridan edi. ; 

Ibn Obidin ustozi Mavlono Xolidi Bagʻdodiy (q.s.) hazratlari haqida shun- 
day deydi: “Dunyoga va ahliga mayl qilmas edi. Doimo Allohga yoʻ`nalar 
edi. Farz va naf! ibodatlari orqali Allohga qattiqroq bogʻlanar edi. Davlat ar- 
konining huzuriga bormas edi. Yaxshilikka oʻgit, yomonlikdan qaytarish va 
ilohiy ahkomni yoyish masalalarida hech kimga yon bermas edi. Uni qoralab, 
ayblaganlarning ta'nayu malomati uni Alloh yoʻlida yurishdan toʻxtatolmas 
edi. Soʻzi ta'sirli, axloqi bagʻoyat goʻzal edi.” 


z — — Maqbara eshigi ! 

Sevganlarini doimo istiqomat boʻlmish toʻgʻri yoʻlga va siroti mus- 
taqimda boʻlishga undagan Mavlono Xolidi Bag`dodiy (q.s.) hazratlari 
bir maktubida shunday deydi: “Janobi Haqdan bizlar va sizlar uchun 
toʻgʻri yoʻldan ayrilmaslikni so`raymiz. Haq yoʻlning sabablarini tahsil 
qilish uchun bor kuchingiz bilan gʻayrat qilingiz. Zero, toʻgʻri yoʻlda 
yurish mingta karomatdan afzalroqdir. Sizlarga paygʻambar a.s.ning 
sunnatlarining jonlantirilishi, qabih bid'atlarning yo`qotilishi va islo- 
miy ilmlarning yoyilishiga ixlos bilan kirishishingizni nasihat qilaman. 
Mumtoz ustozlarimizning odob axloqlariga rioya qilishingizni, nafsoni- 
yatingizni jilovlashingizni, imkonlaringizni Alloh yoʻliga sarflashin- 
gizni, qoʻlingizda boʻlmagan narsalar uchun sabr etmog£ʻingizni, butun 
borligʻingiz bilan yagona Malik va Ma'bud boʻlgan Allohga yoʻnal- 
ishingizni tavsiya etaman. Bu gʻarib kaminani ham duolaringizda unut- 
masligingizni iltimos qilaman.” 

Mavlono Xolidi Bagʻdodiy (q.s.) hazratlari hayotining keyinggi 
damlarida Shomga hijrat qildi va umrining oxirgi yillarini oʻsha yerda 
oʻtkazdi. Oʻsha paytlar Shomda mudhish bir taun (yuqumli kasallik) 
paydo boʻlgan edi. Mavlono Xolidi Bagʻdodiy (q.s.) hazratlari atrofi- 


dagilarga shunday oʻgit berdi: “Mol va yerlarimning, hatto uyimning 
uchdan birini xayru saxovat ishlari uchun vasiyat qildim... Vasiylarim 
(merosxoʻrlarim) qabrimning yaqiniga saxovat sifatida sardoba qu- 
rishsin. Mening qabrimga, farzandlarim, qarindoshlarim va xalifala- 
rimning mozorlari ustiga ta'zim ifodalarisiz va laqabsiz ishora qoʻysin- 
lar. Masalan: “Bu Karim boʻlgan Mavlosining rahmatiga muhtoj, 
falon oʻgʻli falon an naqshbandiy al mujaddidiyning qabridir” shak- 
lida yozsinlar. Molimning uchdan biridan ming qurushini (qurush — 
pul birligi) namoz isqotim uchun berilsin..." Faqir qardoshlarimizning 
tirikchiligi shu uchdan bir qismdan qoplanadi. Ularni ovqatlantiring- 
lar! Madrasada namoz oʻqishni tark etmang! U “yerda xatmi xojagon 
qilinsin... Hammangiz hamjihat va hamittifoq boʻlingiz! Manmanlik va 
nifoqni tark qiling! Qabrda koʻzimni nurlantiradigan solih amallar qi- 
ling!” 

Mavlono Xolidi Bagʻdodiy (q.s.) hazratlari hijriy 1242 (m.1827) sa- 
nasida Shomda vafot qildi. Qabri Qasiyun togʻi etagidagi Nur tepaligi- 
dadir. Bu yer hozir Solihiya mahallasi deyiladi. 


"Namoz isqoti - vafot etgan kishining qazo namozlari kafforat niyatida faqir- 
larga sadaga puli berishi 

30. TOHA HAKKARIY (Q.S.) 


Sayyid Toha al-Hakkariy (q.s.) hazratlari Shemdinanning (Hakkari 
Shemdinli) Humaro nohiyasida tugʻilgan. Hazrati Muhammad (s.a.v) 
ning naslidan bir sayyid boʻlib, ayni paytda Abdulqodir Giloniy (q.s.) 
ning sulolasidan edi. Yoshligida Bag`dod, Sulaymoniya, Kerkuk va Er- 
bildagi olimlardan ilm tahsil olgan Sayyid Toha, birinchi bo“lib Mavlono 
Xolidi Bagʻdodiyning xalifasi bo“lgan amakisi Sayyid Abdullohga in- 
tisob etib tasavvufga kirgan. Amakisi Sayyid Abdulloh uni oʻz shayxi 
Mavlono Xolidi Bagʻdodiy bilan tanishtiradi. Sayyid Toha tasavvuf ta'li- 
mini Mavlono Xolidi Bagʻdodiyning huzurida tugatadi. 

Rivoyatga koʻra Sayyid Toha al-Hakkariy Bagʻdodda Mavlono Xoli- 
di Bag`dodiyga murid boʻlmoqchi ekanida, Mavlono Xolid uni ulugʻ 
bobosi Shayx Abdulqodir Giloniyning qabriga istixora qilish uchun 
jo`natadi. Sayyid Toha Hakkariy (q.s.) hazratlari istixoradan ma'naviy 
ishora olgach, Mavlono Xolidga murid boʻladi. Sayyid Toha Hakkariy 
Mavlono Xolidning yonida bir necha marta xilvatga kiradi, shuning- 
dek, boshqa ta'limlardan muvaffaqiyatli oʻtib, irshod ijozati oladi. Ke- 
yin shayxi uni bugungi Eronning Urmiya shahriga bogʻliq Mergever 
tumani Berdesoʻr qishlogʻiga xalifa qilib tayinlaydi. Bu qishloq Say- 
yid Toha Hakkariyning amakisi Sayyid Abdullohning dargohi joylash- 
gan Hakkari Shemdinli tumani Nahri (Bogʻlar) kentiga yaqin boʻlgani 
uchun dastlab ba'zi muridlar bir-biriga yaqin hududda ikkita xalifaning 
faoliyat yuritishini tushuna olmaydilar. Lekin oz vaqt oʻtib amakisi va- 
fot etib Sayyid Toha Hakkariy Nahridagi xonaqohda irshod vazifasiga 
tayinlangach, bu tayin ishining hikmati anglashiladi. 


Sayyid Toha al-Hakkariy (q.s.) hazratlarining Nahridagi dargohida asr 
namozlaridan keyin xatmi xojagon qilinar, ketidan Imom Rabboniyning 
“Maktubot” asari oʻqilar edi. Bugun xarobaga aylangan va Bogʻlar deyi- 
ladigan Nahrida oʻsha paytlar oʻn olti mingdan ortiq inson yashar edi. Bu 
kentdagi insonlar uyda ovqatlanmay har kuni dargohda ovqatlanishgan. 

Rivoyatga koʻra Sayyid Toha al-Hakkariy (q.s.) hazratlari zamonida 
Eron shohi Shemdinanga (Shemdinli) yaqin bir yuz qirq beshta qishloqni 
hazratga hadya qiladi. Bu xabar Sayyid Toha al-Hakkariy hazratlariga 
yetgach, boshini egib, bir muddatlik tafakkurdan keyin: “Alhamdulilloh” 
deydi. Eron shohi oʻlgach, uning oʻgʻli: “Bu qishloqlar bizniki” deb ular- 
ni qaytarib oladi. Bu xabar ham Sayyid Toha al-Hakkariy hazratlariga 
yetgach, yana bir muddat boshini egib tafakkur qiladi va yana “Alham- 
dulilloh” deydi. Muridlaridan Koʻsa xalifa ustozidan soʻraydi: “Hazra- 
tim! Qishloqlar sizga hadya qilinganida hamd aytdingiz, ular sizdan olib 
qo`ʻyilganida ham hamd aytdingiz. Buning hikmati nima?” deb soʻ`ray- 
di. Sayyid Toha Hakkariy hazratlari: “Hadya qilingan paytda qalbimni 
yoʻqladim, dunyo moliga sevinmaganini koʻrdim, hamd aytdim: Qayta- 
rib olinganida ham qalbimga nazar soldim, hech qanday qaygʻu koʻrma- 
dim, bunga ham hamd aytdim” deb javob berdi. 

Bu rivoyatga oʻxshagan yana bir naql mavjud. Mashhur milliyatchi 
turk shoiri Najib Fozil Qisqakurakning “Qoʻ“mondon valiylardan oʻttiz 
uch” nomli asarida shunday deyiladi: Eron hukmdori Muhammad Shoh 
bir tush orqali ahli sunnatni qabul qiladi. Sayyid Tohadan bir muallim 
soʻraydi. U kishi eng sara muridlaridan Abdurrahimni joʻnatadi. Shoh bu 
e'tibordan va Abdurrahimdan Afandining xizmatlaridan shu qadar xur- 
sand boʻladiki, usmoniylar chegarasiga tutashib ketgan Mergever va Ter- 
gever nomli ikkita nohiyani barcha qishloqlari bilan birga Sayyid Toha- 
ga ehson qiladi. Sayyid Toha: “Men usmonli vatandoshiman, davlatimiz 
soyasida daromadimiz, dunyolik tirikchiligimiz joyida. Iltifot va ikro- 
mingiz uchun minnatdorman, ammo tuhfangizni qabul qila olmayman”, 
deb xabar joʻnatadi. Bunga javoban Eron shohi: “Modomiki, bu nohiya 
va qishloqlarni oʻzingiz uchun qabul qilmas ekansiz, dargohingizdagi 
darveshlar va faqirlar foydalansinlar deb vaqf qildim” deydi. Bundan 
tashqari, shoh Sayyid Toha Hakkariy hazratlariga chiroyli bir hassa va 
jubbani hadya qilib joʻnatadi. Sayyid Toha al-Hakkariy hazratlari bu 
qishloqlarga e'tibor qilmagan. Jubba va hassani esa oʻsha davr usmoniy- 
lar podshohi boʻlgan Sulton Abdulmajidga joʻnatadi. 

Mavlono Xolidi Bagʻdodiy Eron shohining Sayyid Tohaga qilgan eh- 
sonini eshitgach, forscha maktubida shunday deydi: “Muxlis birodarimiz 

Saiid Toha!.. Qalb Ajam (Eron) oʻlkalariga nisbatan maylni yoʻqotuvchi, 
ruhni qurituvchi bir zahar deb biling! Ularning yoniga borib boʻlmaydi. 
Ularga yaqinlashib shirin zabon boʻlishdan uzoq turish lozim. Inshalloh 
busi boʻ ono Asarni shoh taklif tog ham bormaslik kerak. Tak- 

shu i i 2 lif kelgan taqdirda ham 

Ia javob shunday boʻlishi 
— AE kerak: Bizlar darvesh- 
“1! miz, bizning ishimiz 
dunyodan yiroqlashish 
va Islom podshohi haqi- 
" ga duo etmoq, hazrat 
I paygʻambarning diniga 
7 xizmat qilmoqdir. Dav- 
"lat raislarining majlis 
odobidan bexabarmiz. 
Tariqatimizda davlat arkoni bilan koʻrishish yoʻq”. 

Iroqning Ravonduz hududida Barzanjiy shayxlari va Haydariy shayx- 
lari oʻrtasida bir adovat (qabila janjali) yuzaga kelib, bu ikki qabila bir-bi- 
riga urush e'lon qilgan edi. Iroqda soʻzi ta'sirli bir necha kishilarning 
oraga tushishiga qaramasdan, fitna va nizoning oldini olib bo'lmayotgan 
edi. Nihoyat, iltimoslarga koʻra Sayyid Toha al Hakkariy hazratlarining 
aralashuvi bilan bu qabilalar orasidagi janjal nihoya topib, oʻzaro yarash- 
dilar. 

Kunlardan bir kun bir oʻgʻri xonaqohning omboriga kirib, bir qop 
un oʻgʻirlamoqchi boʻladi. Qopni toʻldiradi, ammo uni koʻtara olmaydi. 
Qopni yarmigacha boʻshatib koʻ“tarmoqchi boʻladi, yana koʻtara olmaydi. 
Yana bo`shatadi, yana koʻtara olmaydi. Birdan roʻparasida Sayyid Toha 
Hakkariy (q.s.) hazratlarini koʻrib hayron qoladi. Hazrat unga: “Qopni 
koʻtara olmayotgan boʻlsang yordam beray” deydi. Oʻgʻri qoʻrquv va 
shoshganidan bemajol qolib, hech nima deya olmaydi. Sayyid Toha Hak- 
kariy (q.s.) hazratlari qopni koʻtarib, oʻgʻrining yelkasiga qoʻyib: “Buni 
olib ket, bizning odamlarimiz seni koʻrib qolmasin, ushlab olishsa qattiq 
jazolashlari mumkin, agar yana ehtiyojing boʻlsa, omborga emas, bizning 
huzurimizga kel!” deydi va uni joʻnatib yuboradi. Oxir oqibat oʻgʻri 
bu mehribonchilikdan ta'sirlanib Sayyid Toha Hakkariy hazratlarining 
huzuriga kelib samimiy muridlar qatoridan oʻrin oladi. 

Van viloyati (Turkiya) Gurpinar tumanidan bir zot Nahriga kelib, 
Sayyid Toha Hakkariy (q.s.) hazratlariga murid boʻladi. Keyin uyiga qa- 
ytib ketadi. Oʻsha paytlarda uning bir necha hayvonlari oʻlib, zarar koʻra- 
di. Shaytonning vasvasasi bilan oʻziga-oʻzi: “Bu tariqatga kirish menga 
xayrsizlik keltirdi, qolgan hayvonlar ham oʻlib, och nahor qolasan” dey- 
di. Keyin Nahriga ketayotgan bir kishi orqali Sayyid Toha Hakkariy (q.s.) 


hazratlari unga bergan tasbehni qaytarib joʻnatadi. Shu asnoda ma'navi- 
yat yoʻlidan ayriladi. Tasbeh Sayyid Toha Hakkariy (q.s.) hazratlari- 
ning qoʻliga tekkach, u zot jilmayadi. Oradan ancha vaqt oʻtadi. Bir kun 
Sayyid Toha Hakkariy (q.s.) hazratlari namozga turarkan qoʻli bilan bir 
narsani quvayotgandek “Daf boʻl la'nati!” deydi va namozga boshlaydi. 
Namozdan keyin muridlaridan Koʻsa xalifa ustozidan buning sababini 
soʻraydi. Sayyid Toha Hakkariy (q.s.) hazratlari shunday javob beradi: 
“Gurpinardagi falon kishi oʻlim toʻshagida edi. Shayton uning iymoniga 
changal solishga urinayotgandi, uni quvdim” deydi. Koʻsa xalifa: “Haz- 
ratim, u kishi tasbehingizni sizga qaytarib, tariqatdan chiqqan edi” deg- 
anida, Sayyid Toha Hakkariy (q.s.) hazratlari: “Bir paytlar bizga nisbatan 
muhabbati bor edi” dedilar. 

Sayyid Toha Hakkariy (q.s.) hazratlari bir guruh muridlari bilan Chor 
ruslariga qarshi jang qilayotgan usmoniylar qoʻshiniga yordam berish 
uchun Hakkari-Nahridan Vanga keladi. Lekin Vandan oʻtmay turib bir 
muddat keyin orqaga qaytishdi. Muridlar dastlab bu qaytishning sababi- 
ni tushuna olmadilar. Ammo koʻp oʻtmasdan usmoniylar va rus qoʻshini 
oʻrtasida sulh tuzilganini eshitgach, Sayyid Toha Hakkariy (q.s.) hazrat- 
larining bu ishni ilohiy karomat orqali avvaldan his qilganini tushundilar. 

Sayyid Toha Hakkariy hazratlari muridlariga shunday derdi: “Rasha- 
hot ayn ul hayot” nomli kitobdagi Xoja Ubaydulla Ahror (q.s.) hazratlar- 
idan naql qilingan yuz yigirma rashha (boʻlim)ni koʻp oʻqingiz. Naqsh- 
bandiylik tariqatining usuli oʻsha rashhalardadir”. 

Yana shunday der edilar: “Bizning yoʻlimizga kirgan darveshlarning 
fayzi ota-onalariga ham borib turadi.” 

Sayyid Toha Hakkariy (q.s.) hazratlari: “Misvok qoʻllangach oʻqilgan 
bir rak'at namoz, misvoksiz oʻqilgan yetmish rak'at namozdan afzaldir.” 
(Ahmad, VI, 272) hadisi sharifiga shunday izoh berar edi: “Hadisda aytil- 
gan “sivak” kalimasi tishlarni misvak bilan tozalash ma'nosida ishlatilga- 
nidek, “sendan boshqasi yoki sensiz” ma'nosida ham ishlatiladi. Bunga 
bogʻliq o`laroq bu hadisga shunday ma'no ham berish mumkin: “Oʻzing- 
ni va dunyoviy narsalarni tark qilgan holda (sensiz va nafssiz) Rabbingga 
yo`nalib, Uning huzurida ekanligingni his etib oʻqigan bir rak'at namo- 
zing, gʻaflatda o`qigan yetmish rak'at namozingdan xayrliroqdir.” 

Sayyid Toha Hakkariy (q.s.) hazratlari hijriy 1269 (m.1853) sanasi- 
da Hakkarining Shamdinli tumani Nahri (Bogʻlar) qishlogʻida vafot etdi. 
Uning xonaqohida ukasi Said Solih irshod vazifasini davom ettirar ekan, 
boshqa xalifalari ham turli shaharlarda irshod faoliyatlarini davom ettiri- 
shadi. Ulardan biri Koʻsa xalifa laqabli Toha Haririy hazratlaridir. 

Toha Haririy (q.s.) hazratlari hijriy 1220 (milodiy 1805) sanasida 
Shimoliy Iroqdagi Erbil tumanining Harir qishlogʻida tugʻilgan. Bosh- 
langʻich tahsilini Erbilda olar ekan, Qur'oni karimni hifz etdi. Bagʻdod 
madrasalarida ta'lim oldi. Madrasada islomiy ilmlarni oʻrgangach 
Mavlono Xolidi Bagʻdodiy hazratlarining Erbildagi xalifasi Hidoyatul- 
loh Afandining xizmat va himoyasiga kirdi. Bu zot Muhammad As'ad 
Erbiliyning bobosidir. 

Toha Haririy (q.s.) hazratlari keyinroq oʻz davrining buyuk shayx- 
laridan boʻlgan Sayyid Toha Hakkariy (q.s.) hazratlari bilan boshda tu- 
shida, keyin esa onggida Nehri qishlogʻiga kelib koʻrishadi, u kishidan 
tasavvuf ta'limi va ijozatini oladi. 

Rivoyatga koʻra, Toha Haririy ustozi bilan adash boʻlgani uchun uni 
ismi bilan chaqirishlaridan tortinar edi. Bu vaziyatni his qilgan Sayyid 
Toha Hakkariy (q.s.) hazratlari shogirdi Tohaning soqolining siyrakli- 
gi sababli yonidagilardan biriga “Shu bizning koʻsa boʻlgan talabani 
chaqiring” deydi. Shu voqeadan keyin Toha Haririyning ismi “Koʻsa 
xalifa” boʻlib qoladi. Nahridagi tasavvufiy ta'limi davomida Toha Hari- 
riy “Nahri qishlogʻi, amirning qal'asi va yahudiy mahallasidan tashqa- 
ri, tosh-tuprogʻi bilan nurga toʻlgandir” deb u kentning ma'naviy qim- 
matiga ishora qilgan edi. Sayyid Toha Hakkariy (q.s.) hazratlarining 
xalifalaridan biri Sibgʻatullah Arvasiy “Minah” nomli asarida u kishi 
haqida: “Shayximizning buyuk xalifalaridan Koʻsa xalifa nomi bilan 
tanilgan Mulla Tohadir” deb yozadi. 

Puxta tahsil olgan, e'tiborli va muhtaram bir shaxsiyat boʻlgan Toha 
Haririy (q.s.) hazratlari Erbil va Musul hududlarida qirq yilcha xalq- 


ni irshod qilish bilan mashgʻul boʻladi. Ustozi Sayyid Toha Hakka- 
riy (q.s.) hazratlari kabi u ham oʻz suhbatlarida Imomi Rabboniyning 
“Maktubotlar”idan o`qib izohlardi. 

Toha Haririy (q.s.) hazratlari o“z vafotiga yaqin o“z oʻrniga xalifa- 
si Muhammad As'ad Erbiliy hazratlarini qoldirmoqchi ekanini bayon 
qildi. Muhammad As'ad Erbiliy afandi esa bu muhim vazifani ustozi- 
ning oʻz oʻgʻliga berilishini iltimos qildi. Toha Haririy (q.s.) hazratlari: 
“Oʻgʻlim men bor ekanman bor. Mendan keyin u ham yoʻqdir. Bu ishga 
siz loyiq boʻlganingiz uchun bu omonatni men sizga topshiryapman” 
dedi. 

Darhaqiqat, Toha Haririy (q.s.) hazratlarining aytganidek, oʻgʻli u 
zotning vafotidan olti oy oʻtib vafot etdi. Irshod vazifasini Muhammad 
As'ad Erbiliy (q.s.) hazratlari davom ettirdi. 

Muhammad As'ad Erbiliy (q.s.) hazratlari “Ar-risolat ul-as'adiy- 
ya fi tariqat ul-aliyya” asarida oʻz ustozi haqida shunday deydi: “Ta- 
riqati aliyyada sayru sulukum na otamning, na bobomning irshod dav- 
rlariga toʻgʻri kelganidan, u zamonning qutbi irshodi Toha al-Haririy 
an-Naqshbandiy al-Xolidiy hazratlarining xizmatiga kirdim. Hijriy 
1292 (milodiy 1875) sanasi, ya'ni vafotigacha besh yil davomida xiz- 
matida boʻldim.” 

Toha Haririy (q.s.) hazratlari shunday derdi: “Kashf ahli (qalb koʻzi 
ochiq) solik (darvesh) bilan kashfi yopiq solikning holi koʻzi ochiq 
va koʻzi koʻr kishining Hijoz safariga oʻxshaydi. Ikkalovi ham safar 
chogʻida davomli maqsad va manzillariga yaqinlashmoqda edilar. Le- 
kin koʻzi ko'rmaganning savobi koʻp. Sayru suluk (tasavvuf ta'lim)da 
ham kashfsiz solik/darvesh, har qancha ko`“rinmasa ham davomli ta- 
raqqiy holida boʻlgani uchun kashfi ochiq boʻlganga nisbatan yanada 
manfatliroqdir.” 

Toha Haririy (q.s.) hazratlari hijriy 1292 (milodiy 1875) sanasida 
vafot etdi. Qabri Erbilda joylashgan. 

Muhammad As'ad Erbiliy (q.s.) hazratlari hijriy 1264 (m. 1874) yilda 
oʻsha davrda usmoniylar tuprogʻi boʻlgan, bugun esa Iroq hududida qolgan 
Erbil shahrida tugʻildi. Bobosi Mavlono Xolidi Bagʻdodiyning xalifalaridan 
Shayx Hidoyatulloh Erbiliy, otasi esa Shayx Muhammad Saiddir. Yoshligida 
madrasalarda diniy ta'lim olgan Muhammad As'ad yigirma uch yoshligida 
h.1287 (m.1870) yilida tasavvufga kirdi. Bobosi va otasining irshod davriga 
yetib kelmagani uchun Toha Haririy (q.s.) hazratlariga murid boʻldi. Besh 
yil davomida Toha Haririy (q.s.) hazratlarining xizmatida boʻlib, u kishining 
yonida tasavvufiy ta'limini tamomlab, naqshbandiyadan ijozat oldi. Ustozi 
Toha Haririy (q.s.) hazratlarining vafotidan (h.1292 / milodiy 1875) keyin 
Erbilda xalqni irshod qilishga boshladi. Oʻn yil oʻtib h.1303 (m.1885) 
yilda oʻsha hududdagi Duhok tumani Etrush qishlogʻida yashagan Shayx 
Abdulhamid Birifkoniydan (vafoti h.1305 / milodiy 1887) qodiriya tariqati 
boʻyicha ham ijozat oldi. 

Muhammad As'ad Erbiliy (q.s.) Baarsilari hajda koʻrgan bir tushining 
ta'sirida Istanbulga ko`chishga qaror qildi. Istanbulga ilk kelganida hali 
tanilmagani uchun dastlab e'tibor koʻrmadi. Ilk boshda Fotih jome masjidida 
Hofizning “Devon”i va Abdurrahmon Jomiyning “Lujjat ul asror”ini oʻqitib, 
irfon majlislari uyushtirdi. Tez vaqtda tanilgach, podshohning kuyovi Xolid 
poshoning da'vati bilan saroyda arab tili va diniy ilmlar boʻyicha darslar bera 
boshladi. 


Sulton ikkinchi Abdulhamidxon uning ilmiy, irfoniy darslari haqida xabar 
topgach, “Majlisi mashoyix” kengashiga a'zo qilib tayinladi. Keyinchalik 
Kalomiy dargohi boʻsh qolgani uchun u yerda irshod qilish vazifasiga 
boshladi. Muhammad As'ad Erbiliy (q.s.) hazratlari Kalomiy dargohida juma 
kunlari zikr va suhbat majlislari uyushtirardi. Ilk davrda qodiriya avrodi 
oʻqir, keyinchalik naqshbandiy usuli bilan xatmi xojagon qildirar edi. Irshod 
faoliyati tufayli 1896 yil u zotga maosh tayinlandi. Oldinlari tasavvufga 
muxolif boʻlgan bir qancha olimlar kelib As'ad Erbiliyga muridi boʻldi. 
Husayn Vassof bu holatni shunday ifoda qiladi: “Zikr asnosida oʻng-chapga 
chayqalishning alomati raqsdir, haromdir, deb baqirganlar, zikr majlislarida 
sakray boshladilar. Avvallari qarshi chiqqan boʻlsalar, endi ushbu haqiqat 
yoʻliga bogʻ`landilar.” 

Muhammad As'ad Erbiliy (q.s.) hazratlari h.1318 (m.1900) yilda 
Istanbulni tark etib, vatani Erbilga koʻchib ketdi. Ba'zi manbalarga koʻra, 
Muhammad As'ad Erbiliy (q.s.) hazratlarining qalamga olgan 1001 hadisi 
sharif va qisqa izohlarini qamrab olgan “Kanz ul irfon” nomli asardagi 
“Sayohat qilingiz sihhat topasizlar” hadisining izohi ba'zi kishilar tomonidan 
buzib talqin qilinib, sulton Abdulhamidxonga shikoyat qilingan, “yoshlarga 
zolim usmoniylar idorasidan Yevropaga qoching” demoqchi boʻlgan deya 
tuhmatlar uydirilgan. Bunga binoan sulton Abdulhamidxon tarafidan Erbilga 
surgun qilingan edi. 

Ammo yangi tadqiqotlarga koʻra, bu surgun emas, balki maslahat 
bilan qilingan maxsus bir vazifa yuklanib joʻnatilgan. Prof. d r. Adham 
Jabajio“gʻlining Kalomiy dargohida xizmat qilgan kastamonulik Hasib 
Afandi bilan qilgan muloqotdan kelib chiqib yozishicha, Muhammad As'ad 
Erbiliy (q.s.) hazratlari sulton Abdulhamid tomonidan surgun qilinmagan. 
Gʻarb davlatlarining Iroqdagi siyosiy harakatlariga toʻsqinlik qilish uchun 
surgun niqobi ostida bu hududga maxsus vazifa va missiya bilan joʻnatilgan. 
Shimoliy Iroqda katta miqdorda neft borligini bilgan inglizlar, oʻsha hududni 
usmoniylardan tortib olib, yangi quriladigan davlatlarda oʻzlari joylashtirgan 
hukmdorlar orqali hududdagi neftni qoʻlga kiritish ayirmachilik faoliyatlariga 
kirishgan. Buni payqagan sulton Abdulhamid, u yerdagi mahalliy aholining 
hushyor tortib, usmoniylar davlatidan ayrilmasligi, isyon qilmasligi uchun 
nasihatchi sifatida Muhammad As'ad Erbiliy (q.s.) hazratlarini oʻsha yerga 
jo`natgan. Ammo g£ʻarblik josuslar unga zarar bermasligi oʻsha kungi 
gazetalarga surgun oʻlaroq aks ettirilgan. Muhammad As'ad Erbiliy oʻgʻli 
Mehmed Ali Afandi bilan birgalikda turk muhiblari jamiyatini tashkil 
etishgan. Topshirilgan maxsus vazifani ado qilgan. 

Muhammad As'ad Erbiliy (q.s.) hazratlari yetti yildan keyin h.1324 
(Mm.1907) sanasida ikkinchi mashrutiyat e'lon qilinganida yana Istanbulga 
qaytdi. Sulton Mehmed Rashod davrida h.1332 (m.1914) davrida “Majlisi 
Mashoyix”ning rahbarligiga tayinlandi. Bir yil xizmat qilgach 1915 yil bu 
ishdan boʻshadi, undan keyin irshod bilan shug`ullanib, muridlar tarbiyaladi. 

Turkiya jumhuriyati e'lon qilgach 1925 yil diniy ta'lim muassasalari 
va takya xonaqohlar yopildi. 1930 yil 23 dekabrda sodir bo“lgan Menemen 
voqesiga daxli bor degan gumon bilan oʻgʻli Mehmed Ali Afandi bilan 
birgalikda Muhammad As'ad Erbiliy (q.s.) hazratlari Menemenga olib 
keltirilib, tergov qilinib, oʻlim jazosiga mahkum qilindi. Oʻgʻli Mehmed 
Ali Afandi qatl qilindi, lekin As'ad Erbiliy qariligi bois umrbod qamoq 
jazosiga almashtirildi. Harbiy kasalxonada davolanar ekan 1931 yil 4 martda 
84 yoshida vafot etdi. Janozasi rasmiy kishilar tomonidan yashirincha 
dafn qilindi. Ba'zi kishilar Muhammad As'ad Erbiliy (q.s.) hazratlarining 
kasalxonada zaharlanib oʻldirilganini taxmin qilishadi. Izmir-Menemendagi 
mozori yoniga keyinchalik Safa jome masjidi insho etilgan. 

Muhammad As'ad Erbiliy (q.s.) hazratlarining yozgan asarlari shulardir: 
“Kanz ul irfon”, “Maktubot”, “Risolai as'adiyya”, “Tavhid risolasi 
tarjimasi”, “Fotihai sharifa tarjimasi” va “Devon”. Muhammad As'ad Erbiliy 
(q.s.) hazratlaridan keyin irshod vazifasini xalifalaridan Mahmud Sami 
Ramazonoʻgʻli davom ettirgan. Devonidagi payg'ambar sevgisi haqidagi 
she'rlaridan biri shunday boshlanadi: 


Tajalloy-i jamolingdan habibim navbahor otash! 
Gul otash, bulbul otash, sumbul otash, xoku xor otash! 


“Maktubot”idagi ba'zi ifodalar shunday: “Tariqatda fayz olmoq va 
taraqqiyot, faqat zikr va avrodning koʻpligiga bogʻliq emas. Bu xususda qalbiy 
ixlos va samimiy muhabbatning ham katta ta'siri boʻlishi ahliga ma'lum... 
Janobi Haqqa itoat qilmagan va shar'iy amrlarni e'tibor nazariga olmagan 
gunohkorlar, hech qachon va hech bir makonda avliyoullohning inoyat nazari 
va tavajjuhlariga noil boʻlgan kishilardan boʻla olmaydilar.” 

“Latoiflarning hammasi tasfiyaga (poklanish) muhtoj boʻlgani bois bir 
Haq yoʻlchisining navbatma navbat barcha latifalarini zikrga koʻniktirishi 
zaruriydir. Bir inson gʻusl qilayotib vujudining har nuqtasini yuvishi lozim 
boʻlganidek, koʻngil olamini tasfiya qilmoqchi (poklamoqchi) boʻlgan 
kishining ham butun latoiflari bilan hatto vujudining har zarrasi bilan zikr 
qilishi zaruriydir.” 

Muhammad As'ad Erbiliy (q.s.) hazratlari o`zigacha boʻlgan naqshbandiya 
silsilasini nazmda shunday qalamga olgan: 


Xoliqi arzu samoga aylarmiz hamdu sano, 
Ahmadi Muxtorni qildi olamga nuri huda. 
Hazrati Siddigqu Salmon, Qosimu Ja'far kabi, 
Aylamish nashri haqiqat Boyazidni rahnamo. 
Bul Hasan zoti mukarram, Bu Ali koni karam, 
Yusufi vala-shiyam solori jeyshi asfiyo, 

Xoja Abdulxoliq bo`ldi Orifu Mahmudga pir, 
Shayx Ali, Bobo, Kulol etdi jahonni ro'shino. 
Vorisi taxti tariqat Shohi olam Naqshband, 
Ayladi Xoja Alouddinni xalqqa peshvo. 
Bo`ldi Ya'qubga Ubaydulloh Ahror xalaf, 
Hazrati Zohid la keldi olamga zavqu safo. 
Nuri chashmi ma'rifat Darvesh Muhammad, Xojagiy, 
Fayzu Boqiy la jahoni ma'naviy topdi baqo. 

Hazrati Ahmad mujaddid urvatul-vusqo bo'lib, 
Shayx Sayfiddinu Said Nurga nuri i tilo. 

Shohi Mazhar, Shoh Abdulloh, Piri Dehlaviy, 
Hazrati Xolid la bo`ldi qalbi solik pur ziyo. 

Sayyidi oliy nasab Toha'l Hakkariydan so'ngra, 
Pirimiz Toha'l Haririy bo`ldi qutbi avliyo. 

Aylarmiz arzi daxolat dargohi saodatga biz, 

As'adu ixvoni dinga mag`firat qil ey Xudo. 

33. MAHMUD SAMI RAMA ZONO`G`LI (Q.S) 


Mahmud Sami Ramazono`g£li (q.s.) milodiy 1892 yilda Adanada tug£ildi. 
Istanbuldagi dorilfununi huquq fakultetini a'lo baholar bilan bitirgach askar- 
lik xizmatini Istanbulda zahiradagi ofitser sifatida oʻtadi. Bu yillarda tasav- 
vufga yoʻnalib, Kalomiy dargohi shayxi Muhammad As'ad Erbiliy (q.s.) haz- 
ratlariga murid boʻldi. Kalomiy dargohida ham tasavvufiy ta'lim oldi, hamda 
xonaqohning xizmatlarini ado qildi. Nihoyat sayru suluk natijasida Muham- 
mad As'ad Erbiliy (q.s.) hazratlari tomonidan u kishiga naqshbandiya ijozati 
berildi. 

Bir muddat oʻtib ona shahri Adanaga qaytgan Mahmud Sami Ramazo- 
noʻgʻli (q.s.) hazratlari, kamtarlikdan yoki oʻsha paytdagi siyosiy vaziyati 
tufayli dastlabki yillarda irshodga boshlay olmadi. Keyinchalik doʻstlarining - 
qistovi va iltimosiga binoan xalqni irshod qilishga boshladi. U paytlarda takya 
xonaqohlarning yo`q qilinishi va zamonning nozikligi tufayli irshod vazifas- 
ini koproq maxsus suhbatlar tarzida olib bordi. 1951 yilda Istanbulga keldi. 
Dastlab Boyazidga, keyin esa Erenkoʻyga joylashdi. Ikki yil mobaynida Is- 
tanbulda yashagach, 1953 yil haj safariga ravona boʻldi. Hajdan qaytayotib 
Shomga kirdi, shu yerda yashashga ixtiyor qildi. Shomning e'tiborli olimlari 
bilan tanishdi. U yerdagi turk talabalarga “Ruhul bayon” va “Maktuboti Imo- 

mi Rabboniy” kabi asarlardan tasavvufiy suhbatlar qildi. To`qqiz oydan keyin 
1954 yilda yana vataniga qaytishga qaror qilib, Istanbulga keldi. Bir muddat 
Erenkoʻydagi Zehniposho jome masjidda va'zlar oʻqidi. Xonadoni va va'z 
oʻqigan jome masjid Erenkoʻ“yda boʻlgani uchun uni muhabbat qo`yib ting- 
laydigan guruhga xalq orasida Erenko“y jamoati deb nom berildi. Mahmud 
Sami Ramazonoʻg£li (q.s.) hazratlari tasavvufiy irshod vazifasini maxsus suh- 
batlari va sayohatlari bilan ijro qilar edi. Bu paytda uning muxlislaridan Mus- 
tafo Alamdorning Istanbul Taxtaqal'adagi do“kondorning hisob kitob ishlari- 
ni qilib, tirikchiligini oʻtkazdi. 1979 yilda oilasi bilan Madinai munnavaraga 
koʻchib ketdi. 12 fevral 1984 yil oʻsha yerda vafot etgach, Jannatul Boqiy 
qabristoniga dafn qilindi. 

Mahmud Sami Ramazonoʻg£ʻli (q.s.) hazratlari suhbatlarida ba'zi su- 
ralarning tafsiriga, oldingi paygʻambarlar bilan hazrati paygʻambar va saho- 
balarining ibratli hayot hikoyalariga, kurash faoliyatlariga va tasvvufiy axloq 
mavzulariga katta oʻrin berar edi. 

Odob, tavoze, qalb tarbiyasi, suhbat, oz yeyish, oz uxlash, tahajjud va 
avvobin namozlari kabi mavzularga muhim e'tibor qaratardi. “U kunda na 
mol-dunyo va na farzandlar foyda bermas, Faqat Alloh huzuriga sogʻlom 

dil bilan kelgan kishilargagina (foyda berur).” (Shuaro, 26/88-89) oyatida- 
gi qalbi salimlikni ta'rif qilarkan shunday deydi: “Qalbi salim, ozorlamagan 
va ozorlanmagan qalbdir. Ozorlamaslik oson, ozorlanmaslik mushkuldir.” 
Frantsuzchani yaxshi bilishiga qaramasdan, suhbatlarida chet tillariga xos 
begona soʻzlar ishlatmas edi. Arab tilini fasohati bilan bilar edi. Xilvat va 
arbainga kirmas, robita borasida shayxga muhabbatning yetarli ekanini aytar- 
di. Jo“mard, shafqatli insonlarga xizmat qilishni kanda qilmagan, kulimsir- 
agan va nozik tabiat inson edi. Pokiza, sodda va tartibli kiyinar, oz gapirishni 
ma'qul koʻrardi. Barcha harakatlarining diniy qoidalarga muvofiq boʻlishiga 
e'tibor qilar. Ibn Arabiyni qattiq hurmat qilsa-da, “xalqning anglashi qiyin” 
deb oʻylagani bois uning kitoblaridan suhbatlarida o“qimas edi. Muridlariga 
naqshbandiya avrodi bilan birgalikda tabarrukan qodiriya avrodini ham talqin 
etar edi. Mahmud Sami Ramazonoʻg£ʻli (q.s.) hazratlarining qizi Umar Kira- 
zoʻgʻli bilan oila qurgan. Hayoti va qarashlari haqida Sodiq Dono taxallusi 
bilan Muso Toʻpbosh hazratlari “Sultonul orifin ash Shayx Mahmud Sami 
Ramazonoʻgʻli” (Istanbul, 1991) nomli bir asar qalamga olgan. Sami Afandi 
diniy bayramlar munosabati bilan Istanbulning qimmatli shayx va olimlari- 
ni ziyorat qilar edi. Tez-tez ziyorat qilib turgan kishilardan ba'zilari shular 


edi: Shayx Ali Haydar Afandi, Shayx Shafiq Arvosiy, Shayx Mehmed Zo- 
hid Qoʻtqu, Alasonyali Jamol (Oʻgut) Afandi, Bakr Xokiy Afandi, Ali Yakto 
Afandi, Umar Nasuhiy (Bilmen) Afandi, Silistrali Sulaymon Hilmi (Tuna- 
han) Afandi. 

Rivoyatga koʻra, Mahmud Sami Afandining bir talabasi qattiq bo`hronga 
uchrab, iymoni zaif tushib sarxush holda u kishining eshigiga keladi. Eshikni 
ochgan odam: “Bu qanday hol! Kimnikiga kelganingni bilasanmi oʻzi?” deb 
qattiq gapirganda, u tushkun odam: “Meni marhamat bilan quchoqlaydigan 
boshqa bir dargoh bormi oʻzi?” deb bechoraligini bayon etadi. 

Bu hodisani eshitib turgan Sami Afandi, darrov eshikka keladi va koʻngli 
zadalangan talabasini ichkariga olib, joniga oro kiradi. Uning vayrona boʻlgan 
koʻnglini marhamat, shafqat va mehr bilan jonlantiradi. Bu koʻngil nozikligi 
bilan irshodga mazhar boʻlgan u kishi ham butun salbiy holidan qutulib, so- 
lihlar qatoriga kiradi. 

Muso Toʻpbosh hazratlaridan shunday rivoyat qilinadi: “Bir haj mavsumi 
edi. Muhtaram ustoz Sami Afandi hazratlari va farzandlari Makkai mukar- 
ramada Baytulloh jomesiga yaqin turkistonlik Abdusattor Afandining Jiyad 
mavzesidagi uyida edik. Hazratning xonasi yoʻlga qarar, biz hamrohlarining 
xonasi esa ichkariga qaragan edi. Bir kuni tush payti bizning xonaga kelib 
shunday dedi: “Tashqarida birovning yemakka ehtiyoji borga oʻxshaydi” 
dedilar. Men darrov yeguliklar olib, tashqariga chiqqanimda hech kimni koʻra 
olmadim. Kutmasdan ketib qolgandir deb taxmin qilib, orqamga aytdim. 
Sakkiz, oʻn daqiqa oʻtmasdan hazrat yana eshikda koʻrindi. “U muhtoj kishi 
yana keldi. Ichkariga qarayapdi” dedi. 

Yeguliklarni takror olib, tashqariga chiqqanimda, tilini osiltirib, ichkariga 
qarab turgan va ochiqqan itni koʻrdim. Ovqatni darrov uning oldiga qoʻydim. 
It juda ham och qolgan ekan, yeguliklarning hammasini yeb bitirdi. Shu ho- 
disada bildimki, hazratning hayvonlarga ham “bir kishi” deb uni insondek 
koʻrishi, Janobi Haqning maxluqlariga boʻlgan shafqatining yorqin belgisi 
edi. 

Adanada (Turkiya) otasidan katta yer meros qolgan boʻlsa ham, undan 
voz kechib, oʻz peshona teri to“kkan holda qoʻl mehnati bilan kun koʻrishni 
afzal ko`rgan. Taxta korxonasida hisobchi boʻlib ishlab yurgan kezlarida bir 
kun Sami Afandi odatdagidek oylik oladi. Shunda oldiga bir faqir Alloh rizosi 
uchun sadaqa soʻrab keladi. Sami Afandi unga rahmi kelib olgan maoshini 
shundayicha berib yuboradi. 

Bir kun mashinada ketishayotganida bir kishi mashinani toʻxtatib ular- 
dan sigaret uchun pul soʻraydi. Hamrohlarining e'tiroziga qaramasdan Sami 
Afandi: “Modomiki bizdan pul istayapti, mayli beraqolaylik” deb u kishiga 
pul beradi. Bundan mamnun boʻlgan faqir kishining birdaniga niyati oʻzga- 
rib: “Bu pulingizga hoziroq borib uyga non olaman” deydi va rahmat aytib 
uzoqlashadi. 

Mahmud Sami Ramazonoʻg£ʻli (q.s.) hazratlarining nevarasi Mahmud 
Kirazoʻgʻlining aytishicha, Sami Afandi uy ishlarida umr yoʻldoshiga uy 
roʻzgʻor ishlarida doim yordam qilardi. Bozorga chiqqanda rastalarda turgan 

mevalarga qoʻli tekkan boʻlsa, chirigan boʻlsa ham: “Bunga qo`limiz tegdi, 
olmasak bu meva bizdan ranjiydi” deb sotib olardi. Qarmoq bilan tutilgan 
baliqlarni yemasdi. Bunga sabab uningcha, baliqlarning hiyla yoʻli bilan tutil- 
gani edi. 

Mahmud Sami Ramazonoʻgʻli (q.s.) hazratlarining muxlislaridan 
bandirmalik Nozim Yuzboshi Afandi shunday naql qiladi: 1974 yil Qibris 
urushidan keyin gilam va gazlama tijorati bilan shug`ullanar edim. Bandirma- 
dan Istanbulga gilam sotib olish uchun borgan edim. Mahmud Sami Afand- 
ining uyida oʻtkazilgan bir suhbatga bordim. Majlisda Bursa muftisi, Qay- 
saridan Jamil amaki degan majzub va bir qancha muxlislar oʻtirishgan edi. 
Sami Afandi suhbatga boshlashdan oldin Jamil majzub Qibris urushi haqida 
shunday savol soʻradi: “Hazrat, Qibris urushi qanday boʻldi, bizning zohiriy 
quvvatlarimiz gʻolib boʻlishi mumkin edimi?”. Sami Afandi hazratlari sukut 
saqlab javob bermadilar. Suhbatga boshlamoqchi boʻlib turgan edilar. Jamil 
majzub savolini yana takrorladi. Keyin Sami Afandi yana sukut saqlagach, 
nihoyat majzub chidolmay: “Hazrat, ayting axir bu urushda ma'naviyat eran- 


"lari yordam bermadimi, ularga siz buyruq bermadingizmi, ma'naviy qoʻmon- 


don siz emasmidingiz, birodarlarimiz bilsinlar axir” deganida Sami Afandi 
xijolat tortib qizarib ketdi va hofizga “Qur'on tilovati qiling” dedi, shu asnoda 
suhbatni boshlamasdan turib bitirdi. 

Muso Toʻpbosh Afandi “Sulton ul orifin ash shayx Mahmud Sami Rama- 
zonoʻgʻli” ismli asarida shunday yozadi: “Bir haj safarimizda Shomda edik, 
yoʻlchilik davomida Muhyiddin Ibn ul Arabiy hazratlarining muborak ma- 
qbarasini ziyorat etildi, ruhlariga Fotihai shariflar o`qildi. U davrda Jazoir 
Frantsiya urushi ancha vaqtdan buyon davom etardi. Zamonaviy zolim farang 
qoʻshiniga qarshi qahramon Jazoir xalqi o`n minglab shahid bersalar ham 
dushmanga qarshi shiddatli jang olib borar edilar. Biz shayxi akbar (Ibn ul 
Arabiy)ning maqbarasida ekan, Jazoirdan oʻn besh kishilik bir hay'at keldi. 
Ular Janobi Haqdan Ibn ul Arabiy hurmati uchun Jazoirdagi faranglarning 
yengilib yer tishlashi va sharmandalarcha orqaga chekinib qochishi uchun 
yolvorib duo qilar edilar. Yarim soatcha koʻz yoshlari toʻkib nolayu iltijolar 
qildilar, ularning duolariga Mahmud Sami Afandi “omin” deganlari eshitilib 
turardi. Bir kun oʻtib Shom gazetalarida jazoirliklarning gʻalaba qozongan- 
liklari, zolim faranglarning magʻlub boʻlib qochganliklari haqida o`qidik. 
Holbuki, bu urush oʻn ikki yildan beri davom etayotgan edi. 

Mahmud Sami Ramazonoʻg£li (q.s.) hazratlari har kuni Erenkoʻydan Tax- 
taqal”adagi ishxonasiga kemada oʻtarkan, Qadiko`y portidagi kassaga har kun 
ertalab bir vaqtda kelib kassirni ovora qilmaslik uchun biletni olishda hisob- 
ga toʻgʻrilab mayda pul berar, kassirning ishini osonlashtirar edi. Uning bu 
nazokatini koʻrgan kassir kunlardan bir kun qoʻlini oʻpib hurmatini bildirmo- 
qchi boʻladi. Sami Afandi kamtarlik qilib qoʻlini o“ptirmaydi, unga namoz 
do`ppisi sovgʻa qiladi. Shu zaylda toat ibodatga boshlagan kassir ancha vaqt 
oʻtgach, yana Sami Afandining qoʻlini o`pmoqchi boʻlganida, bu gal hazrat 
unga tasbeh hadya qiladi. Kassir buning natijasida sayru suluk yoʻliga kirib 
hazratga murid boʻladi. 


Istanbulning Pendik mavzesida yashovchi rahmatli Gulchi Ibrohim 
Afandi shunday eslaydi: “Sami Afandi hazratlari bir gal faqirxonaga (uyi- 
mizga) tashrif etadilar. Uyimizning yonidagi bog`ni kezarkan, men: “Hazrat, 
bog`ʻimizda ikki tup behi bor. Bular qiziq: Bir yil ikkalovi ham meva bersa, 
keyingi yil meva bermaydi. Bu yil hosil bermaydigan yil boʻlgani uchun af- 
suski sizga ikrom qila olmaymiz”, dedim. Shunda Sami Afandi hazratlari: 
“Inshalloh bundan keyin ikkalasi har yil galma gal meva beradi” dedi. Darh- 
aqiqat, oʻsha yildan boshlab daraxtlarning ikkalasi ham navbat bilan har yil 
hosil beradigan boʻldi”. 

Mahmud Sami Ramazonoʻgʻli (q.s.) hazratlarining asarlarini ba'zi 
paygʻambarlarning hayoti, Muhammad a.s.ning jangu jadallari, sahobalar ha- 
yoti, tafsirlar va tasavvufiy axloqiy mavzulardagi suhbatlar shaklida tasnif 
etish mumkin. Usmonli harflari bilan turkiyda qalamga olingan asarlari yangi 
lotin harflariga oʻgirilib Istanbulda 1980 yildan e'tiboran “Erkam” nashriyoti- 
da koʻplab marotaba chop etilgandir. Bu asarlar quyidagilardir: 

1.Hazrati Ibrohim a.s. 

2.Hazrati Yusuf a.s. 

3. Yunus, Hud suralarining tafsiri. 

4.Badr g“azosi va Anfol surasi tafsiri. 

5.Uhud gʻazosi 

6.Tabuk safari 

7.Hazrati Abu Bakr Siddiq r.a. 

8.Hazrati Umar ul Faruq r.a. 

9.Hazrati Usmon Zinnurayn r.a. 

10. Hazrati Aliyyul Murtazo r.a. 

11. Hazrati Xolid ibn Valid r.a. 

12. Ashobi kirom manoqibi (1 2). 

13. Musohaba (1 6). 

14. Fotiha surasi tafsiri. 

15. Baqara surasi tafsiri. 

16. Duolar va zikrlar. 

17. Mukarram inson. 

18. Bayram suhbatlari. 

Bulardan tashqari Mahmud Sami Ramazonoʻ“gʻli Afandining hanuz nashr 
etilmagan daftar holidagi ba'zi qaydlari mavjud. 

Mahmud Sami Ramazonoʻg£li (q.s.) hazratlarining eng muhim tasavvufiy 
qarashlari “Musohaba” nomli asarining oltinchi jildida joy olgan. Bu asardagi 
ba'zi jumlalar quyidagilardan iborat: 

“Bir moʻminning nafsi yetti sifatda taraqqiy qilishi uchun vujudidagi yet- 
ti latoyifning zikr, fikr va tafakkur bilan tasfiya va tarbiyalanishi kerak. Bu 
yetti sifat: qalb, ruh, sir, xafiy, axfo, nafs va jasaddir. Bulardan ilk beshtasi: 
qalb, ruh, sir, xafiy va axfo amr olamidandir. Nafs bilan jasadda joy olgan 
toʻrt unsur: otash, havo, suv va tuproq ham xalq/yaratish olamidandir. Amr 
olamidan boʻlgan latoyif ruhoniy va nuroniy, xalq olamidan boʻlgan latoyif 
esa jismoniy va zulmoniydir. Insonni boshqa jonlilardan ajratib turuvchi farq 


201 


202 


amr olamidan boʻlgan ruhoniy va nuroniy besh latoyifdir (qalb, ruh, sir, xafiy, 
axfo).” 

Boyazid Bistomiy (q.s.) deydiki: “Oʻttiz yil ibodatlarimda nafsimga tobe 
boʻldim. Bir kun bir odamning shunday deganini eshitdim: “Ey, Boyazid! 
Allohning xazinalari ibodat bilan toʻlib toshgandir. Agar Janobi Haqqa ye- 
tishmoqchi boʻlsang nafsingni zalil, xoʻr, haqir deb bilishing va amallaringda 
ixlosli boʻlishing kerak.” 

“Naqshbandiya yoʻlining ulugʻlari azimat bilan amal qilishni ixtiyor qi- 
lishgan (qiyinrogʻini tanlashgan) va imkon qadar ruxsatlardan saqlanishgan.” 

“Badan xastaliklaridan shifo topish uchun bir tabibning tashxis va davo- 
lashiga qanchalik ehtiyoj boʻlsa, kibr, hasad, dunyo sevgisi va boshqa qalb 
xastaliklarining davosi uchun ham bir ma'naviy tabib/doktorning davosiga 
yanada koʻproq ehtiyoj borligidan bexabar qolmaslik kerak. 

“Bemor odam lazzatli yeguliklarning mazasini bilolmaydi. Chunki uning 
maza bilish hissi uning sogʻayishiga bogʻliqdir. Mana shunday ekan, nafsi 
ammoraga mag`lub boʻlgan kishi ham xasta, u ibodatdan lazzat ololmaydi. 
Bemor boʻlgan qalbning tozalanishi darkor.” 

“Oʻtmish asrlarda yashab oʻtgan Haq doʻstlarini bugungi insonlar ham 
tasdiqlaydilar. Zero, oxiratga koʻchgandan keyin irshod vazifasidan forig” 
boʻlishadi. Shayton ham ularni tasdiqlashdan to“smaydi. Shaytonning asosiy 
ishi, insonlarni hayotda boʻlgan irshod sohiblari va komil valiylarga yaqin- 
lashtirmaslik uchun ularni inkor ettiradi. Chunki u mo`minlarning najot to- 
pishini istamaydi. 

“Robitada murshidni xayolan tafakkur qilish shart emas. Murshidga nis- 
batan mehr muhabbatli boʻlish kerak. Zotan, inson sevgan kishisini doimo 
koʻz oldida tutadi.” 

“Muhammad Porso (q.s.) hazratlari tariqat toliblariga: “Nima ish bilan 
mashg`ulsiz? deb soʻrar ekan. Agar biror maslagi yoʻq boʻlsa, kasb hunar 
oʻrgan” der ekan. 

“Bir kishi qoʻli o“pilganida oʻz qoʻlini kigizdan farqli ko“rgunicha u qoʻl 
oʻpilishga loyiq emas. Qoʻli oʻpilish tufayli kishida kibr va faxr tuygʻusi pay- 
do boʻlmasligi kerak”. 

Mahmud Sami Ramazonoʻg£li (q.s.) hazratlarining yozgan asarlari ilm, 
madaniyat va ma'naviyat dunyosi rivojiga hissa qoʻshgan va u kishinig suh- 
batlaridan juda koʻp kishi bahramand boʻlgan. Har toifaga mansub insonlar- 
ga murojaat qiluvchi Sami Afandining suhbat halqasida Istanbul Oliy Islom 
Institutining tasavvuf ustozlaridan Mohir Iz va Qoʻniyoning mashhur olim 


- va voizlaridan Tohir Buyukkoʻrukchi singari ilm ahllari hamda Istanbulning 


oʻsha kungi ba'zi badavlat kishilari bor edi. Mohir Iz Sami Afandi hazrat- 
lari haqida “U hazrati Samidir. Biz saltanat davridan beri kimlarni, nimalarni 
koʻrdik. Lekin bunday zotni uchratmadik”. 

Bandirmalik Nozim Yuzboshi Afandining eslashicha, Mohir Iz bir doʻst 
majlisida Sami Afandi hazratlariga murid boʻlishini shunday bayon etgan edi: 
Bir tun tushimda Yunus Emro hazratlarini koʻrdim. Menga: “Mohir afandi, 
tasavvuf darsi o“tyapsiz, aytganlaringizga amal qilish payti kelmadimi? Mah- 


mud Sami Afandi hazratlari huzuriga borib murid boʻlingiz! — deya ogoh- 
lantirdi. Ertalab tahorat olib Mahmud Sami Afandi hazratlarining uyiga yoʻl 
oldim. Eshikda hazratning oʻzi kutib olib, ichkariga olib kirdi. “Bir qahva 
ichsak, nima deysiz?”, dedilar. “Xoʻp boʻladi, hazrat” dedim. O`z qoʻllari 
bilan ikkita qahva olib keldilar. Bittasini menga ikrom etdilar. Qahva ichar- 
kan mavzuga qanday boshlashni bilmay turgandim. Shu payt Mahmud Sami 
Afandi hazratlari: “Mohir afandi, bu kecha Yunus Emro hazratlari sizga ham 
tashrif etdilar?” deyishi bilan qoʻlimdagi finjon yerga tushib ketdi. Mahmud 
Sami Afandi hazratlari zarari yoʻq, oqshom biz ham Yunus Emro hazratlari 
bilan birga edik”, deb toʻkilgan qahvani latta bilan artdilar, keyin menga zikr 
avrod vazifasi berdilar. 

Kamol Adib Kurkchuoʻgʻli 1973 yil yozgan she'rida KA Sami 
Afandi hazratlari haqida i yozgan edi: 

Ayyomi shabi afroʻzda bir mardi siyomiy, 

Mehrobi ubudiyyati ulyoda qiyomiy. 

Yoʻqsillarga imdod qoʻli, tushkunlarga homiy, 

Tavhidi Xudo rahbari bir zoti kiromiy. 

Xayrul xalafi As'adi Dargohi kalomiy, 

Faxrul urafo, badri xafo, Hazrati Sami. 

Ali Kamol Belvironli Mahmud Sami Afandi hazratlari vafot ti 
she'rining oxirgi misralarida shunday yozgandi: 

Tarixga davr ocharkan, Fotihlarning hayoti, 

Arshni, jahonni tebratdi ustozimning vafoti. 


a oi KA VE , oa a ai po 
IA a ni oi 
ran ka oa ea A ATLI tala ; AA - 


oa 


ri man i Molakn g 
ii a z aa i 


Ki «Hi Ena 


Boqiy qabristoni ichidagi qabri sharif joylashgan hudud. 

34. MUSO TOʻPBOSH (Q.S) 


£ B 7 : ; 
$$ Istanbul Uskudar tumani va Hudal vaqfi joylashgan hudud 


ss. 


1917 yil Qoʻniyaning Kadinxoni tumanida dunyoga keldi. Otasi 
tijorat ahlidan, saxovatpesha bir zot bo“lgan Ahmad Hamdi Toʻpbosh, 
onasi esa Odila xonim ismli ayol edi. Bobosining otasi Toʻpboshizoda 
Ahmad Qudsiy Afandi, Mavlono Xolidi Bag`dodiyning xalifalaridan 
Boʻ`zqirli Muhammad Qudsiy Afandidan ijozat olgan mutasavvif olim 
edi. 

Muso Toʻpbosh tugʻilgan yil oilasi Kadinxonidan Istanbulga koʻchib 
kelishadi. Muso Toʻpbosh ilk ta'limini Anvarposho boshlangʻich 
maktabida boshlaydi. Keyin Qadiko“ydagi frantsuz maktabida davom 
ettirdi. Keyin Nurusmoniyadagi Inqilob litseyida ikki yil oʻqidi. Diniy 
ta'lim olish maqsadida Olmalilik M. Hamdi Yozirdan Qur'oni karim 
va din darslari, Mustafo Osim Yoʻrukdan eski usulda arabcha va diniy 
bilimlar, xattot Hamid Aytachdan husnixat darslari oldi. Frantsuz tilini 
mukammallashtirdi. Bakir Xaki Yener, Tohir ul Mavlaviy, Babanzoda 
Ahmad Naim, Ali Yakto Afandi va Umar Nasuhi Bilmen kabi olimlarning 
suhbatlarida qatnashdi. 

1941 yilda Hoji Faxri Kigilining qizi Fotima Farida xonim bilan 
turmush qurdi. Bu turmushdan Usmon Nuriy va Abubakr ismli ikki 


oʻgʻli dunyoga keldi. Yoshligida boshlagan gazmol tijorati ishini 1944 
yilda otasining vafotidan keyin aka va ukalari bilan davom ettirdi. 

1950 yilda naqshbandiya shayxi Mahmud Sami Ramazono`g£li bilan 
tanishdi. Bir muddat uning suhbat va xizmatiga davom etdi va 1956 
yilda unga murid boʻldi. Oʻzi bu haqida shunday deydi: “Muhtaram 
ustozimizning huzuri oliylariga kirganimizda tasavvufga doir hech bir 
ma'lumotim yoʻq edi. Bizga avrod (zikr) beradi, uni bajaramiz xolos, 
deb oʻylagan edim. Ma'naviy taraqqiy degan narsalarni bilmas edim. 
Ma'naviyatni zohiriy dars deb bilar edim. Holbuki, qalbga kuchli bir 
ishq emlanar, solik/darvesh zakiy va farosatli boʻlsa buning farqiga 
borib, qadriga yetar, bu holni muhofaza qilib ma'naviy taraqqiy qilar 
ekan.” 

Muso Afandi uzoq yillar shayxiga xizmat qildi va 1976 yilda 
Mahmud Sami Afandi tarafidan u kishiga ijozat berildi. Shayxi 1984 
yil vafot etgach, talabalarni irshod qilish vazifasini davom ettirdi. 
Sami Afandi, Muso Afandiga bergan ijozatnomada shunday yozilgan 
edi: 

“Bismillohir rahmonir rahim. Alhamdulillahi Robbil a'lamiyn, 
vassalatu vassalamu a'la sayyiddina Muhammaddain va alihi va sahbihi 
ajmain. Ammo ba'd: ixvoni kirom vaahli yaqinga arz etamanki, tariqati 
oliyyayi naqshbandiyyaga xizmat, gʻayrat va samimiyati tufayli Siz 
avlodi ma'naviyyamiz Muso Afandini tabriklab, tolibi rushdi rashod 
boʻlgan ibodi solihinga ta'limi tariqat va ilkayi nisbati fayzu barakot 
uchun azizim afandim menga topshirgan ruxsati bilan zotingizni 
ma'zun qilaman. Janobi Haq va Fayyozi mutlaq hazratlari, qalbingizni 
manbai iymon va lisoningizni majrai irfon qilsin! Zoti olingiz bilan 
suhbat qilgan ixvoni dinni, sharafi suhbatingizdan mustafid qilsin, 
omin! Vasallallahu a'la sayyidina va hadina Muhammadin va alihi va 
sahbihi ajmain. Va axiru da'vana anilhamdulillahi Rabbil a'lamiyin.” 

Erenler koʻyi naqshbandiy va qodiriy mashoyixidan Shayx Mahmud 
Sami Ramazono`g£li. Hijriy tarix: 12 Ramazon 1396 (7 sentyabr 1976)”. 

Muso Afandi yoshligida nafis san'atlarga, ayniqsa, xattotlik san'atiga 
qiziqar edi. Tasavvuf yoʻliga kirgach, “qalbimni band qilmasin” 
deb barcha xat namunalari kollektsiyasini atrofidagilarga tarqatib 
yuborgan edi. 1980 yilda Istanbulda “Erkam” nashriyotiga, 1986 yilda 
“Altinoʻluk” jurnaliga asos soldi. 

Muso Toʻpbosh Afandi bir qancha xayriya tashkilotlarining tashkil 
topishiga boshchilik qiladi. Qur'on kursi, imom-xatib litseyi, jome 
masjid, qariyalar uyi va shifoxonalar qurilishini tashviq qiladi. “Ilm 

yoyma” jamiyati va “Aziz Mahmud Hudoiy” vaqfi kabi ma'rifiy 
ijtimoiy xizmat muassasalarining ochilishida peshqadamlik qiladi. 
Ba'zi doʻstlarini va avliyo maqbaralarini ziyorat qilish maqsadida 
Pokiston, Janubiy Afrika va Oʻrta Osiyoga sayohatlar qilgan edi. 
Madinai munavvarada bir necha oylab yashab qolgan paytlari boʻlardi. 
Turkiyada boʻlgan paytlari doʻst va muridlari bilan suhbat qilish uchun 
Anatoliyaning turli shaharlariga safar qiladi. 

Oʻzi ham bir vaqf tashkilotidek g“ayratu himmat bilan faoliyat 
koʻrsatardi. Xayru saxovat xizmatlari uchun alohida jamgʻarmasi 
mavjud edi. Kitob nashri, yetim esirlar, shifoxonalar, masjid va 
maktab qurilishi uchun alohida mablagʻ ajratar edi. Bu jamg`armalarni 
muxlislari orqali yuritar va oʻzi nazorat qilar edi. Kitob fondini kitob 
sotib olishga moliyaviy kuchi yetmagan, oʻqishga havasli kishilar va 
kutubxonlar uchun ishlatar edi. Yetimlar fondini esa ota yo onasidan 
yetim qolgan, oʻqishga iste'dodli, ayniqsa, Qur'on hofizi boʻlgan 
yoshlar uchun ajratardi. 

Bosniya-Gertsegovinadagi qatliomda ota-onasidan judo boʻlgan 
bolalar uchun yetimxona qurishga boshchilik qiladi. Ammo rasmiy 
byurokratik toʻsqinlar tufayli Turkiyaga olib kelina olmagan edi. 
Bemorlar va dori-darmon fondini esa shifoxonalarda nochor xastalarga 
dori darmon, jarrohlik va davolanish uchun ajratar edi. Masjid va 
maktab fondini esa masjid yoki maktabi boʻlmagan joylarda ibodatgoh 
va ta'lim oʻ“choqlarini bunyod qilish uchun ishlatar edi. 


Keksalar ham uning e'tiborini koʻp jalb qilgan toifa edi. 1987 yil 
uylaridan va yashash joylaridan ayrilgan keksalar uchun “Bular haqida 
Alloh taolo “ularga “uf” deb ham norozilik bildirmang” degan kishilardir. 
Aslida ularni uylarimizda qarab boqishimiz kerak. Modomiki, buni qila 
olmayapmiz, ularga o`z uylaridagidek izzat bilan xizmat koʻrsatiladigan 
huzur oʻchoqlari qurishimiz kerak” degan maqsadda Hudoiy vaqfi 
orqali barcha xarajatlarni oʻzi va jiyanlari zimmasiga olib, keksalar 
uchun qariyalar huzur uyi barpo etishgan edi. 

Muso Afandi insonlarning yoshlik chogʻlaridanoq chiroyli 
ko`nikmalar hosil qilishiga e'tibor qilar edi. To“pbosh oilasidagi bolalar 
uchun maxsus ta'lim joriy qilgan edi. Unda bolalar oʻz xarajat pullaridan 
albatta xayru saxovat uchun mablagʻ ajratishlarini, hatto bularni qayd 
qilish uchun daftar tutib, Muso Afandiga ko`rsatishlarini tayinlagan 
edi. Shu asnoda bolalarni yoshligidayoq boshqalarga yordam berishga 
o`rgatar edi. 

Riyodan qattiq saqlanar, qilgan xizmatlarining bajaruvchisi ekanini 
oshkor qilmas, oʻzi bilan bog`liq biror izoh zarur boʻlsa oʻta ham majhul 
so`zlarni ishlatib: “Shunday shunday qilindi va falon joyga borildi” der 
edi. U zotni eng koʻp o`ylantirlgan muammolardan biri, kunimizda eng 
keng tarqalgan illatlardan xudbinlik/xudparastlik edi. Jamiyat va xalq 
uchun xizmat qiladigan bir inson boʻlish kerakligini bot bot qaytarardi. 


Suhbatlarida doimo paygʻ“ambarimizning (s.a.v.) sahobalardan soʻragan 


“Bugun Alloh uchun bir yetimning. boshini siladingmi, biror bemorni 
ziyorat qildingmi, janozaga borib hamdardlik bildirdingmi?” hadisini 
tez-tez kun tartibiga keltirar edi. Har yili yosh oilalarning to`ylarini 
oʻtkazib berar, ularga moddiy yordamlar koʻrsatar va buni urf holiga 
keltirgan edi. Bundan tashqari ham Turkiyada, hamda Madinada 
Ramazon oylarida iftor dasturxonlari yozdirar, iftorlik sevinchini 
musulmonlar bilan baham koʻrar edi. Hovlisidagi uy hayvonlariga 
ham shafqat bilan yondoshar, ularning parvarishi bilan shaxsan oʻzi 
shug`ullanar edi. 

Muso Toʻpbosh afandining bursalik doʻstlaridan Muzaffar Ishqveren 
bayon etgan shu hodisa u zotning insonlarga nisbatan mehr shafqatini 
koʻrsatadi: 

“Muhtaram ustozimiz Bursani juda yoqtirar edilar, ahyon ahyon 
ma'lum muddatlarda Uludog`“ yoʻli ustidagi hovlisiga kelib biron hafta 
yashab, dam olib ketardi. Koʻpchilikdan uzoqda, tanhoda boʻlib, oʻsha 
paytlardagi to“s to“polonlardan ancha xoli edi. Biz har ehtimol tadbir 
oʻlaroq ba'zi birodarlarimiz bilan hovli atrofida navbatchilik qilardik. 
Tun yarmida hovliga oʻgʻri tushdi. Eshikni ocholmagach derazadan 
kirmoqchi boʻldi. Darhol urib yerga yotqizdim. Ustozimiz Muso 
Toʻpbosh afandi tahajjud namoziga turgan edilar. U kishiga xabar berdim. 

Tashqariga chiqdilar. Yerda yotgan odamni koʻrib ahvolni tushundilar 
va ichkariga kirib kiyinib chiqdilar. Oʻg`“rini oldilariga oʻtqazib nega 
bunday jinoyatga qoʻl urganining sababini soʻradilar. Oʻziishsiz, bolalari 
esa och ekanini aytib uzr soʻradi. Ustozimiz uning holatiga achindilar, 
keyin uyga kirib qoʻllarida patnisda oziq ovqat olib chiqdilar. Qornini 
to`ygʻazdilar, keyin shirin til bilan unga pand nasihat qildilar. Unga 
anchagina pul berdilar. Hozircha zaruriy ehtiyojlarga ishlatib turing, 
keyin doʻstlarimiz sizni biron ishga joylashtirib qoʻyadilar. Agar xoʻp 
desangiz, har hafta bu birodarlarimiz bilan suhbatlarga kelib turing, deb 
yoʻl koʻrsatdilar. Uyingiz uzoq boʻlsa kerak, doʻstimiz aravasida sizni 
tashlab qo`yadi, dedilar. Keyin bizga qarab “bu doʻstimizning vaziyatini 
hech kimga oshkor qilmaylik, qiyomatgacha oramizda sir boʻlib qolsin, 
deb bizni ogohlantirdilar. Bu oʻrtogʻimizning ismi bizda qiyomatgacha 
saqlanib qoladi. Keyinchalik bu odam ishga joylashtirildi, haftalik 
suhbatlarga davom etdi, nihoyat huzur halovatli hayotga erishdi, koʻzi 
yoshli ma'naviyati kuchli bir birodarimiz oʻlaroq doʻstlarimiz orasiga 
qoʻshildi, alhamdulillah!”. 


ao yi 


Muso Toʻpbosh afandi asarlari, yetishtirgan ma'naviy talabalari va 
diniy xizmatlari bilan Turkiyaning muhim shaxsiyatlaridan va xalq 
yoʻlboshchilaridan biri sifatida qabul etilgan. Muxlislari orasida vafo 
egasi sifatida xotirlanadigan Muso Afandi 16-iyul 1999 yil Istanbulda 
vafot etdi, Qadiko“ydagi Sahroi jadid qabristoniga dafn qilindi. Undan 
keyin irshod xizmatini oʻgʻli va xalifasi Usmon Nuri Toʻpbosh Afandi 
qabul qilib oldi. 

Muso Toʻpbosh Afandi hazratlari butun asarlarini Sodiq Dono 
taxallusi bilan qalamga olgan. Asarlari quyidagilardir: 

1.Islom qahramonlari: uch jildlik bir asar boʻlib, birinchi jildi 
hazrati paygʻambar va sahobalarning jasoratu qahramonliklari, ikkinchi 
va uchinchi jildlari esa saljuqiy va usmoniylar davrida yashagan 
qahramonlarga bagʻishlanadi. (Istanbul, Erkam nashriyoti, 1990-92). 

2.Altino“luk suhbatlari: olti jilddan iborat bir asar boʻlib, “Altinoʻluk” 
jurnalida e'lon qilingan tasavvuf va axloqqa doir maqolalari toʻ“plamidir. 
(Istanbul, Erkam nashriyoti, 1991-2002). 

3.Sultonul orifin ash-shayx Sami Ramazonoʻgʻli: Murshidi Mahmud 
Sami Ramazono`g£ʻlining hayoti, axloqi va muxlislarining xotiralari 
oʻrin olgan asardir (Istanbul, Erkam nashriyoti, 1991). 

4.Alloh doʻstining dunyosidan: Hoji Muso To`pbosh Afandi bilan 
umrining oxirgi yillarida qilingan va paydar-pay “Altinoʻluk” jurnalida 

e'lon qilingan suhbatlarning toʻplamidir. (Istanbul, Erkam nashriyoti, 
1999). 

Bulardan tashqari “Altino“luk suhbatlari” nomi bilan e'lon 
qilingan sara maqolalaridan iborat “Oxirat tayyorgarligi”, “Tasavvuf 
ma'rifatulloh”, “Xizmat ahli”, “Oila saodati” kabi choʻntak kitoblari 
ham chop etilgan. 

Doʻstlariga bitgan maktublari “Altino“luk” jurnalining ilovasi 
boʻlgan “Yuvamiz” (Oʻchogʻimiz) jurnalining 1999-2001-sonlarida 
chop etilgan. 

U kishining hayoti haqida Odam Ergul tomonidan “Sohibul vafo 
Xoja Muso Toʻpbosh q.s.” nomli bir kitob qalamga olingan. (Istanbul, 
Erkam nashriyoti, 2009). 

Ozarbayjon xalq shoiri Mehmed Arslon, Uskudaining Sultontepa 
mahallasida istiqomat qilgan Muso Toʻpbosh Afandining vafotidan 
keyin unga atab bir she'r yozgan edi. 


juan i i : 

Xayoli nur to'la bir chaman bo`lgan, 
Ko'ngli Haq siriga tarjimon bo`lgan, 
Mushk bilan yo'g'rilgan pur-iymon bo`lgan, 
Bir sulton yashardi Sultontepada. 


Butun borligʻi la Qur'on ma'nosi, 
Bu axloq ichida ahli iyoli, 

Chechakdan iffatli, guldan xayoli, 
Bir sulton yashardi Sultontepada. 


Muborak quli edi Rabbning jahonda, 
Yarmi Madinada, yarmi bu yonda, 
Tahorati qalami Haqqni bayonda, 
Bir sulton yashardi Sultontepada. 


Orzular sultoni, bir ko'ngil eri, 
Sevgisi o'ragandi bahr ila barni. 
Unutmish dunyoni, charxi chambarni, 
Bir sulton yashardi Sultontepada. 


Ko'shkining ustida oppoq chag`'alay, 
Nurli chehrasidan doim arzanda, 
Mushugi, ko`'ppagi hur yashadilar, 
Bir sulton yashardi Sultontepada. 


Keldim huzuringa bir bora yana, 
Kunlar nazarimda ajdarho bugun, 
Ozaydi umidim ham charxga bugun, 
Sultonim ko'rinmas Sultontepada. 


Bu jirkanch dunyodan uzoqligi ila, 
Tuyg usi musaffo, so'zi oqligi ila, 
Qovushdi Rabbiga yuz oqi ila, 
Ruhi aylanadir Sultontepada. 


Bu bog`jo'shmoqdaydi Uning ishqida, 
Gullar rang yitirmish shayxning ko'shkida, 
Dunyo o'zgararmish qanday besh kunda? 
Bir huzun yashaydi Sultontepada. 

HAR ISHDA BIR XAYR BORDIR... 
(so'ngso'z o'rnida) 


Azizlar, Siz mutolaa qilib bitirgan bu kitobni tarjima qilish, menga na- 
sib boʻlishi tasodifiy emas, deb bilaman. Biroz vaqt oʻtib angladimki, bu ish 
menga xayirli boʻlgan ekan. 

2019-yilning yozida yangi bunyod etilgan Imom Buxoriy Xalqaro Il- 
miy-tadqiqot Markazida turkiyalik fotograf ustasi Oʻrhan Durgutning “Dun- 
yo Islom shaharlari” foto koʻrgazmasini tashkil qilgan edik. U oʻzining ijod 
va zahmat mahsuli boʻlgan yuzga yaqin fotokartinalari bilan birga Turkiyalik 
mashhur ilohiyotshunos olim, Prof. Dr. Najdat Toʻsunning ilmiy-ommabop 
asarlaridan biri, naqshbandiylik tariqatining oltin silsilasiga bag'ishlangan ki- 
tobidan ham bir qanchasini sovgʻa sifatida olib kelgan edi. 

Ko`rgazma tugagach, u menga “Xoja Ahror Valiy ziyoratiga borolamiz- 
mi?” dedi. Mehmonning rayini qaytarib boʻladimi? Darrov yoʻlga tushdik. 
Birgalashib Xoja Ubaydulloh Ahror Valiy ziyoratiga bordik. Bu oʻzimning 
ham ushbu go`sha ziyoratiga ilk borishim edi. U yerdagi masjidga va bir necha 
namozxonlarga kitobning turkchasini hadya qildik. Qaytarkanmiz, “Bu kito- 
bimizni oʻzbek tiliga tarjima qilolmaysanmi?” dedi Orhan Durgut. “Yaxshi 
boʻlardi, shundayam, biroz oldin bu kitobni tarjima qilish kerak ekan degan 
fikr otgandi xayolimdan” dedim. Chunki avliyo bobolarimiz, sohibi tariqat 
insonlar haqida juda ham yuzaki ma'lumotga ega edim. Har ishda bir xayr bor 
deganlaridek, oradan biroz vaqt oʻtib, kitobning tarjimasiga kirishdim. 

Tarjimam jarayonida, ma'naviy olamimda jiddiy o`zgarishlar boʻla bosh- 
ladi. Necha yillardan beri izlab yurgan narsamni topgandek edim. Tarjima 
qilar ekanman, ayrim joylarda ko`zimdan yosh chiqar, ayrim joylarda esa 
g“ururimdan bir qarich o“sardim. Kitob menga ma'naviy tarbiyamizning ildi- 
zi, milliy qadriyatlarimiz qayerlarga borib taqalishini va kimlar asos solgani 
haqida ma'lumot va bilim bera boshladi. Keyin his qildimki, Imom Buxoriy 
xalqaro ilmiy-tadqiqot markazida ham ish boshlashim bekorga boʻlmagan 
ekan. Bu menga Yaratganning bir inoyati bo'lgan ekan. 

Tarjima bitgach, kitobni Orhan Durgutga, Turkiyaga joʻ“natdim. Turkiya- 
dan shunday xabar keldi: “Tarjimani tahrir qilish uchun Turkiyadagi oʻzbekis- 
tonlik olim, Karabuk universiteti professori Dr. Nodirxon Hasanga berdik”. 

Bu ham bir yaxshilik belgisi ekan. Kitobda nomlari zikr etilgan valiyla- 
rimizning ruhoniyatlari bu kitobning xalqimizga eng chiroyli shaklda yetib 
borishini istagan ekan. Bunda ham bir xayr boʻlgan ekan. 

Taqdirni qarangki, ayni oʻsha paytlarda markazimizning direktor yordam- 
chisi Dr. Shukurilla Umarov, Turkiyaning Karabuk universitetiga ilmiy kon- 
ferensiya uchun borgandi. Oradan hech vaqt oʻtmasdan menga Turkiyaning 
Karabuk universitetiga toʻliq grant asosida magistraturaga qabul taklifi keldi. 


(Rahmatli dadam “bolam, sen olim boʻlasan, olimlardan uzoq boʻlma” de- 
gan boʻlsa ham ma'lum sabablar tufayli, o`qishimni davom ettirish, ya'ni ilm 
olish maqsadidan sekin-sekin ortga qaytayotgan edim.) 

Hamma ishimni tashladim-u, qaydasan Turkiya — Karabuk deb yoʻlga 
chiqdim va toʻgʻri kelib hamyurtimiz professor Nodirxon Hasanga roʻbaroʻ 
boʻldim. Qarasam, ish stolining ustida “Oltin silsila” kitobi turibdi. Umuman, 
Turkiyaga, yana aynan Karabuk universitetiga nega kelib qolganimni fahm- 
ladim... 

Domlaning tahrir ishiga yordamlashish nasib qildi. Xato-kamchiliklarim- 
dan xulosa qildim. Kitob oxirlab qolgach, Nodirxon domlaning “kamchiliklar 
mayli-yu, lekin she'rni zoʻr tarjima qilibsiz” degan gapidan keyin ichimdagi 
g“uborlar tarqab ketdi. Ustozga koʻp zahmat berdim, biroq ustoz ham bu ishga 
yordamini ayamadi. Kitob tahriri ham bitdi. 

Endi kitobni ham keksa, ham oʻrta avlod vakillariga, yana yosh avlod va- 
killariga moʻljallashimiz kerak edi. Anglaganingizdek, Kirill va Lotin yozuv- 
lariga. Bu ham biroz vaqt oldi. Bu ishni ham bitirdim. Pandemiya va ta'til sa- 
bab, Istanbulga keldim. Orhan Durgutning taklifi bilan uning uyida mehmon 
boʻldim. Bildimki, bu kitobning dizayni va sahifalash ishi bilan uning oʻg£ʻli, 
Jem Durgut shugullanayotgan ekan. Sahifalashdagi tuzatishlar, kamchiliklar 
va Lotin-Kirill borasidagi oʻzgarishlarni ham birga ishlash nasib qildi. Niho- 
yat, kitob nashr qilish uchun tayyor holga keldi. 

Endi mening Xudo oldida ham, avliyo bobolarimizning oldida ham yuzim 
yorugʻ edi. Angladimki, bobolarimizning niyati kitobni mukammal shaklda 
millatimizga hadya qilish va mening ham yoʻlimni ochish ekan. Shu sabab, 
ichimda armon boʻlib qolayotgan, ilm olish niyatimni amalga oshirish ekan 
ularning niyati. Bu esa rahmatli otamning orzusi edi! Negaki, naqd qirqqa ki- 
rib, ilm olish gʻayrati har kimga ham nasib emasdek. Men bu ishdan oʻzimga 
shunday xulosa chiqardim. 

Bugun esa mehnatimizning samarasi kuni. Kitob ham Lotin, ham Kirill alif- 
bosida nashr etildi. Albatta, kamchilikdan mutlaqo xolimiz deya olmaymiz. Al- 
batta, xato-kamchiliklarimiz haqidagi fikrlaringiz biz uchun juda muhim. Eng 
asosiysi, amalga oshirgan bu ishimizdan va xalqimiz ma'naviy boyligiga bir 
chimdim boʻlsa ham hissa qoʻsha olganimizdan behad minnatdorman. 

Ushbu kitobni oʻqish va tarjima qilish mening ma'naviy olamimda ham 
shaxsiy hayotimda ham katta o`zgarishlar yasadi. Umid qilamanki, kitobni 
oʻqigan har bir kitobxon ham buni oʻzida his qiladi. Bu kitob xalqimiz ma'na- 
viy olami uchun katta tuhfa deb hisoblayman. Xalqimiz uchun xayrli va mu- 
borak boʻlsin! 

Fazliddin BAHRIDDIN, 
Karabuk universiteti Xalqaro siyosiy iqtisod 
fakulteti magistranti 

Diniy-ma'rifiy nashr 

